
ALKUSANAT ENSIMMÄISEEN PAINOKSEEN * 


Alussa on kuljettava läpi harmaan kiven. 

Yritykseni johdattaa Karl Marxin Pääomaan, poliittisen taloustie- 
teen kritiikkiin eroaa aikaisemmista yrityksistä ennen kaikkea siinä, 
että se ei pyri korvaamaan itse teoksen lukemista, vaan helpottamaan 
sitä. Kirjani mottona voisi olla: Omistettu vain Pääoman lukijoille! 
Ken etsii lyhennelmää Marxin tärkeimmistä taloudellisista opeista 
laskekoon tämän kirjan käsistään. Tarkoituksenani on johdattaa 
aloittelijaa — ei kuitenkaan valmiisiin oppeihin, vaan siihen miten nä- 
mä opit on luotu. Marx asetti pääteoksessaan käsitteiden huolellisen 
johtamisen ja kehittelyn erinomaisen korkealle. Juuri tästä syystä hän 
näkikin ennakolta, että lukijalle ja siis myös itse teokselle koituu vai- 
keuksia. Marx kirjoitti ranskankielisen laitoksen alkulauseessa: 

”Käyttämäni tutkimusmetodi, jota ei ole ennen tätä sovellettu ta- 
loudellisiin probleemeihin, tekee ensimmäisten lukujen lukemisen 
melko vaikeaksi. On pelättävissä, että ranskalainen yleisö, joka odot- 
taa aina malttamattomana tuloksia ja haluaa uteliaana päästä näke- 
mään yleisten periaatteiden ja sitä itseään välittömästi koskevien kysy- 
mysten välisen yhteyden, säikähtää kun ei pääsekään heti eteenpäin.” 
(Marx: Pääoma 1, Edistys 1974, s. 27). 

Vaikealukuisten ensimmäisten jaksojen keskeinen asia on avo- 
muodon analyysi ja kehittely, Kaikki mitä Pääomassa sitten seuraa, 
rakentuu tämän analyysin tuloksille. Mutta sillä että vaikeudet ka- 
saantuvat tällä tavoin alkuun, on etunsakin. Härkää voi käydä heti al- 
kajaisiksi sarvista. Kun alkuvaikeudet on kerran voitettu, teoksen 
muun osan lukeminen sujuu huomattavasti helpommin ja lukija voi 
kokea Pääoman juuri siksi mikä se on: eräs jännittävimmistä kirjoista 
mitä milloinkaan on kirjoitettu. 

Teoksessani tutkitaan esimerkkien avulla tavaran arvomuodon 


* Suomennoksen on asiantuntijana tarkastanut Pekka Kosonen. 
Suomentajan huomautus. 

analyysin vaikeuksia ja niiden ratkaiseminen tehdään mahdolliseksi. 
Marxin etenemistapa otetaan suurennuslasin alle. Asian ja sen 
analyysin mukana kehitellään samalla käsitevälineistö ja menettelyta- 
vat. Tällä tavoin saadaan alusta alkaen käsitys poliittisen taloustie- 
teen kritiikin rakenteesta tieteenä ja sen käsitteiden yhteenkuuluvuu- 
desta. Kuten saamme nähdä, kaikki tieteen logiikan kannalta keskei- 
set käsitteet esiintyvät jo alkuvaiheesssa. 

Olen kehitellyt näitä luentoja vuodesta 1971 alkaen Länsi-Berliinin 
Freie Universitätissä. Pidin luentojani poliittisen taloustieteen filo- 
sofian ja kritiikin peruskurssin ensimmäisen osan puitteissa siten, että 
rinnalla toimi Pääoman opintoryhmiä. Laatiessani luentoja määritte- 
lin tavoitteeksi, että niiden on tuettava suuremmassa joukossa tapah- 
tuvaa Pääoman omaksumista ja että erityisesti otetaan huomioon 
"ajan säästäminen”. Tavoitteena siis oli tehostaa ja nopeuttaa opiske- 
lua. Tämän vuoksi olen myös yrittänyt alun alkaen kytkeä Pääoman 
opiskelun poliittisen taloustieteen kritiikiksi sanotun tieteen spesifi- 
seen ytimeen.! 

Sanottakoon vielä sananen luentojen kielestä ja argumentoinnin 
kulusta. Olen pyrkinyt saavuttamaan yhtä aikaa kaksi tavoitetta, jot- 
ka ensin ovat erillään toisistaan. Yhtäältä pyrin käymään suoraan kä- 
siksi vaikeimpiin kysymyksiin ja toisaalta pyrin käsittelemään kysy- 
myksiä mahdollisimman yksinkertaisessa muodossa. Tosin lukijalta 
vaaditaan siellä täällä jonkin epätavallisen sanontatavan ymmärtä- 
mistä. Syy siihen on selvä: kun tällaista johdatusta laaditaan, käytet- 
täväksi tarjoutuu jo olemassa olevaa tieteellistä terminologiaa. Siksi 
koko teoksessa pyritään kehittelemään yleisesti käytetyistä puhekielen 
ilmaisuista käsitteet, siis käsitteellisyyden alueella pyritään samaan 


1 Kun tässä teoksessa esitetään poliittisen taloustieteen rakenteen ja yleisen 
materialistisen tietoteorian kysymyksiä vain pääpiirteissään, voi asiasta kiin- 
nostunut hyötyä tekijän kolmesta artikkelista. 1) Die Bedeutung von Stand- 
punkt und sozialistischer Perspektive fiir die Kritik der politischen Ökonomie, 
in: Das Argument, nr. 74, 14, vsk., 1972. Teksti on hieman muokattuna jul- 
kaistu uudelleen teoksessa W.F. Haug: Bestimmte Negation, edition suhr- 
kamp, Frankfurt am Main, 1973. 2) Was soll materialistische Erkenntnisthe- 
orie? in: Das Argument 81, 15. vsk., 1973. 3) Wider den bloss verbalen Mate- 
rialismus, in: Das Argument, nr 92, 17. vsk., 1975. — On ylipäätään hyödyl- 
listä tehdä vertailuja Das Argument-lehden kirjoitussarjaan Streitfragen ma- 
terialistischer Dialektik, jonka ensimmäiset osat julkaistiin numeroissa 81, 
84, 85, 90 ja 92. 

mitä Marx teki taloudellisten muotojen alueella: "jokainen kehkeyty- 
nyt muoto käsitetään liiketilassaan”. 

Kirjastani voisi osoittaa moniakin puutteita. Eräs esimerkki: hyvin 
monimutkaisesta problematiikasta otan käsiteltäväksi vain osan. Se 
lienee kuitenkin itsestään ymmärrettävää ja lisäksi rikon siinä kaik- 
kein kovimman ja hedelmällisimmän pähkinän. Edelleen kirjassa on 
voitu johtaa vain eräitä käsitevälineitä — tosin kaikkein tärkeimmät, 
kuten määritys, muoto, muotomääritys jne. Tämä on tapahtunut kyl- 
lä esimerkkien avulla, mutta johtamista ei ole koskaan viety loppuun 
asti, vaan se on voitu panna vain alulle. Samanlaisia selittelyjä riittäisi 
lisää, mutta lopetan tähän. Mikäli näet yritykseni osoittautuisi 
hyödylliseksi, silloin itsestään ymmärrettävät rajoitukset ovat yhtä vä- 
hän esteenä kirjan käytölle kuin selittelyt voivat sitä parantaa. 

Koska luennoissa on astuttu koskemattomalle maaperälle, olisi 
merkillistä jos kaikki olisi ensi yrityksellä sujunut virheettömästi. On 
kysymys kokeilusta — ja lisäksi sellaisella alueella, joka on toistaisek- 
si jäänyt lähes tyhjilleen huolimatta polttavasta tarpeesta. Näin ollen 
pyydän esittämään kritiikkiä, jotta voin muokata mahdollista toista 
painosta sen pohjalta. 

Berliini, helmikuussa 1974 

W.F.H. 

JÄLKISANAT TOISEEN PAINOKSEEN 


Pyyntöni kritiikistä tuli kuulluksi. Erinäiset vastaväitteet ja paran- 
nusehdotukset ovat osoittautuneet aiheellisiksi. Toiseen painokseen 
olen tehnyt oleellisia muutoksia, joista tärkeimmät esitän lyhyesti. 

Ensinnä ensimmäiselle luennolle asetettu oppimistavoite oli saatava 
yksiselitteisemmäksi. Joku saattoi näet käsittää, että pyrkisin todista- 
maan luennossa Marxin Pääomalleen antaman alun oikeellisuuden. 
Olisi tietysti huijausta väittää esittävänsä heti ensimmäisessä luennos- 
sa sellaista, mikä voidaan tuoda esiin vasta Marxin menettelytapaa 
koskevien tutkimusten lopussa kaikkien arvioitavissa olevana tulokse- 
na. Asia olikin tarkoitettu näin otettavaksi jo ensimmäisessä painok- 
sessa. Sen osoittaa mitä sanon kolmannen luennon alussa: ”Ei ole tul- 
lut todistetuksi, että Marxin teoria on oikea.” Todistamisen sijasta 
kirjan alussa on aloittelijalle annettu ensimmäiset neuvot siitä mistä 
hän voi parhaiten päästä sisään Pääoman rakennelmaan voidakseen 
orientoitua teokseen mahdollisimman nopeasti ja laajasti ja toiseksi 
mistä syystä rakennelmaan ei päästä sisään muusta kohdin. 

Edelleen oli väärinkäsityksiä syntynyt siitä, että tutkimuksen ja 
esityksen välillä oli tehty riittämätön ero. Pääomasta esittämäni kom- 
mentit koskevat luonnostaan Marxin teoksen esitystä. Hänen esityk- 
sensä synnyn kuvailu ja sen ehtojen tutkiminen muodostaisi kokonaan 
toisen aihepiirin. Siihen tarttumalla en olisi saavuttanut luentojen ta- 
voitetta — helpottaa Pääoman joukkomittaista omaksumista. Koska 
esitystä koskevat lausumat voivat muuttua virheellisiksi jos ne yleiste- 
tään tiedonhankkimisprosessia koskeviksi lausumiksi, olen toisessa 
painoksessa pyrkinyt täsmentämään asianomaisia kohtia. 

Piti välttää laajalle levinnyt tapa irrottaa tutkimus ja esitys koko- 
naan toisistaan. Esitys ei ole mitään asian kannalta ulkopuolista. 
Esitys liittyy mitä kiinteimmin tutkimukseen, joka puolestaan voidaan 
käsittää sen etsimiseksi, miten asia on adekvaatisti esitettävissä. Pää- 
omassa esitys perustuu sitä paitsi teoksen spesifiselle kritiikkiluonteel- 
le. Onhan Marxin omasta teoksestaan esittämän oikeutetun arvion 

mukaan kysymys sellaisesta porvarillisen yhteiskunnan esityksen lajis- 
ta, joka sinänsä ja ilman lisäyksiä on samalla tämän yhteiskunnan kri- 
tiikkiä. 

Valitsin tavaran arvomuodon ja siitä kehitetyn rahan syntyteorian 
analyysin, tämän Pääoman alussa tarjotun kovan palan, johdattavan 
luennon aiheeksi. Siihen vaikutti huomattavalta osalta, että tässä 
analyysissa tulee metodin kannalta konkretisoiduksi Marxin esittä- 
män taloustieteen kritiikin ratkaiseva erityisyys verrattuna klassiseen 
porvarilliseen taloustieteeseen. Ammuin monissa kohdin yli maalin 
innostuessani esittämään, kuinka itse asialle ja Marxin sitä koskevalle 
esitykselle ominaisesta dialektiikasta on samalla johdettavissa oma di- 
daktiikkansa, jolla välittää Pääoma lukijoille. Eräät ensimmäisen pai- 
noksen jaksot olivat omiaan edesauttamaan epähistoriallistavaa käsi- 
tystä arvomuodosta sekä vastaavasti sen analyysin asiatonta absoluti- 
soimista. Olen nyt pyrkinyt korostamaan voimakkaammin yhteyttä 
konkreettisiin yhteiskuntamuodostumiin sekä relativoimaan kehityk- 
sen dynamiikassa arvomuodoille tulevan roolin suhteessa työhön ja 
työvoimien kehitykseen. 


Tähän liittyy uusi ongelmapiiri. Johdatukseni keskeisenä ajatukse- 
na on osoittaa, että loogisen ja historiallisen ykseys on perustavan tär- 
keä poliittisen taloustieteen kritiikin metodille. En halunnut tehdä tä- 
tä etsimällä klassikoilta tätä ykseyttä käsitteleviä sitaatteja, vaan tut- 
kimalla Marxin todellista menettelytapaa. Näin voidaan näet välttää, 
että paljon puhuttu ykseys tulee omaksutuksi pelkkänä fraasina sen 
sijaan että se ilmaistaisiin kaikille käyttökelpoisena tietona. Tein kui- 
tenkin sen virheen, että en riittävästi erottanut toisistaan yhtäältä jon- 
kin taloudellisen muodon sisäistä kehityslakia ja toisaalta yhteiskun- 
nan todellisen, monista heterogeenisista tekijöistä ja niiden vaihtelus- 
ta riippuvan historian lainmukaisuutta. Virheeseen kätkeytyi se to- 
tuuden jyvänen, että aina silloin kun arvomuotojen kehitys saa histori- 
assa esteittä jatkua ja tulla yhteiskunnallisesti määrääväksi, se muut- 
tuu porvarillisen yhteiskunnan kehitykseksi. Silti se laiminlyönti, että 
geneettis-loogista ja todellista historiallista tasoa ei eroteta toisistaan 
voi tuhota yleisen tietoarvon. Liitän tähän suosituksen, että arvomuo- 
don analyysiä täydennettäisiin käsittelemällä yksityiskohtaisesti kapi- 
talismin ja lopuksi työväenliikkeen historiaa. 

Se mitä olen Luennoissa yrittänyt, osaksi ehkä naiivistikin, on yhä 

vielä poikkeus myös marxilaisessa kirjallisuudessa. En halunnut näet 
puhua dialektiikkaan liittyvistä kysymyksistä epädialektisesti, vaan 
käsitellä kutakin asiaa dialektisesti. Tieteellisesti tämä voi merkitä ai- 
noastaan sitä, että asiat esitetään objektiivisessa dialektiikassaan. 
Marx ja Engels leimasivat kritiikissään ”metafyysiseksi” asennoitumi- 
seksi käsittää asiat ”jähmeiksi”, kiinteiksi, sen sijaan että ne käsitet- 
täisiin tulemisessaan ja häviämisessään. Heidän kritiikkinsä kohteena 
oli myös se, että kielellisille käsitteille sepitetään yhtä jähmeä substan- 
tiaalinen merkitys. Jos joku harrastaa tässä mielessä ”metafyysistä” 
asennoitumista — niin tekevät tiedostamattomasti yhä myös monet 
marxilaiset — hän tulee kohtaamaan vaikeuksia. Dialektiikkaan kuu- 
luu myös eräänlainen sieto vastakkaisten momenttien kulkiessa kul- 
kuaan. Yksittäisessä momentissa totuus näyttää joutuvan hukkaan, 
vaikka se tosiasiassa onkin tullut kumotuksi ja korvatuksi korkeam- 
malla totuudella. Kun Luentojen esityksessä tähän ajatussisältöön liit- 
tyen sanotaan, että etsittäessä sitä spesifisesti yhteiskunnallista mitä 
tavaroita tuottavaan työhön sisältyy, törmätään fysiologiseen proses- 
siin, siis näköjään eräänlaatuiseen luonnonperustaan, niin siedettä- 
köön tällaista dialektisen dramaturgian asettamaa edellytystäkin. 
Juuri luonnonperustan eristämisen jälkeen törmätään siihen yhteis- 
kunnallis-taloudelliseen muotomääritykseen, joka muodostaa yhteis- 
kunnallisen spesifisyyden. Missään tapauksessa ei tekijän positiivise- 
na oppina ole kaiken hajoaminen luonnoksi, yhtä vähän kuin luonnon 
syrjäyttäminen, mikä on ominaista laajalle levinneelle marxismin sosi- 
ologisoivalle väärinymmärtämiselle. 


Ken on tuntenut vain kaavamaistavia esityksiä pääoman logiikasta, 
hämmentyy ehkä kun nyt vaaditaankin seuraamaan vähemmän rau- 
hallista ja säännönmukaista tietä tietoon ja sen rakentumiseen kuin 
esimerkiksi puhe ”abstraktisesta konkreettiseen nousemisesta” näyttää 
tarjoavan. Näin sitäkin suuremmalla syyllä kun monet sitaatinkäytte- 
lijät vahtivat mustasukkaisesti, että ei vain itse ruveta pohtimaan mi- 
ten Marx todella esittää pääoman ja mikä muodostaa tämän menette- 
lytavan oikeutuksen. Kuinka paljon varmemmalta tuntuisikaan kun 
Pääoman tekstin lisäksi Marxilta samalla saataisiin myös teoksen vas- 
taanottotapa! Kuitenkin juuri tämä tie, joka näyttäisi johtavan var- 
masti maaliin, vie todellisuudessa ehdottoman varmasti sen ohi. Vasta 
Marxin todellisen menettelyn rikkaus antaa konkreettisen mielen niil- 


18 


le hänen huomautuksilleen, joissa hän arvioi itseään ja työtään. Jos 
konkreettisen ajatuksissa tapahtuvan rekonstruoinnin ponnistukset 
korvattaisiin yleisten tulosformulointien apinoimisella, se olisi apinoi- 
den kasvattamista marxilaisten toverien sijasta. 

Luentojen metodina on lukea Pääoman alkua suurennuslasin lä- 
pi”, asettaa jokainen käsite tarkkuusvaakaan, ja siten tekstistä saa- 
daan esiin dramaattista jännitystä ja latautuneisuutta. Pääoma alkaa 
keskeltä erästä kapitalistisen yhteiskunnan valmista ilmiötä, keskeltä 
sen kiertokulun aluetta. Havaitsemme merkillisen kaksinaisen arkki- 
tehtuurin: yhtäällä on tutkittavana valmiin ilmiön elementaarisuus, 


puolisuuksiin tullakseen sitten heitetyksi vastakkaiseen yksipuolisuu- 
teen. Ensimmäisen luvun keskellä analyysi näyttääkin palaavan al- 
kuun.Ei näy jälkeäkään mukavasta noususta askel askeleelta abst- 
raktisesta konkreettiseen! Mutta siltikään tämä kuuluisa metodin 
reflektio, joka sivumennen sanoen on otettu suoraan Hegeliltä, ei me- 
netä voimaansa, vaan yhteys esityksen todelliseen liikkeeseen antaa 
sille ainoan mielekkään merkityksen. 


Jo Pääoman ensimmäisissä virkkeissä näkyy viittauksenomaiseksi 
tiivistetty teoreettinen operaatio ja sen perustelu: ”valtava tavaraka- 
sautuma” palautetaan yksittäiseksi tavaraksi. On pidetty kyseenalai- 
sena, että olen kolmannessa luennossa osoittanut palauttamisien pe- 
rustuvan valtavan tavarakasautuman kaikkien kappaleiden yhtenäi- 
seen myytävyyteen. Esitettiin se vastaväite, kuinka raha voidaan yk- 
sinkertaisesti olettaa olemassaolevaksi kun tehtävänä on vasta kehitel- 
lä raha tieteellisesti!? Aivan kuin teoreettinen kehittely ei edellyttäisi 
reaalista kehitystä! Marx aloittaa keskeltä valmista yhteiskuntaa, mis- 
sä vallitsee kapitalistinen tuotantotapa. Hänen täytyy ensin luoda pe- 
rusteet sille kohdalle, johdattaa lukija siihen kohtaan, jonka hän tut- 
kimustensa nojalla tietää yksin soveltuvan porvarillisen yhteiskunnan 
esityksen lähtökohdaksi. Valtava kokoelma on tietenkin mahdollinen 
vain jos se on myytävissä olevien tavaroiden kokoelma. Jo ennen kuin 
tieteellinen teoria rahan synnystä on käytettävissä, voi siis vielä poliit- 
lisen taloustieteen kritiikin ulkopuolella olevan lukijan itsestään sel- 
vää kokemustaustaa käyttäen osoittaa, mistä avautuu välitön pääsy 
Pääomaan ja mistä lähtee ensimmäisen redusoinnin tie. 

Kahdentoista luennon keskinäinen yhteys ei muodostu pelkästä pe- 
rättäisyydestä, vaan on kysymys rakentumisprosessin luomasta yhtey- 
destä. Näin ollen luentoja ei voida arvioida irrallisina. Ensimmäiset 
ovat vailla mieltä ilman jälkimmäisiä ja loppupään luennot ovat käsit- 
tämättömiä ilman alkupäätä. Tämän pohjana on analyyttinen oppi- 
mistavoitteen määrittely. Se mikä olisi liian vaikeata yhdellä kerralla 
omaksuttavaksi, jaetaan osiin. Se on taas johtanut Luentojen toiseen 
omalaatuiseen piirteeseen, jota on helppo demagogisesti irvailla: ete- 
nemisvauhti tuntuu alussa lähes sietämättömän hitaalta. Ja kuitenkin 
Luentojen ensimmäisen painoksen alkusanoissa esitetään koko teok- 
sen tavoitteeksi säästää Pääoman opiskelijan aikaa! Syynä on yksiker- 
taisesti että matkan varrella on ensin kehitettävä 'ne välineet, joilla voi- 
daan liikkua eteenpäin. Mikään ei näet olisi typerämpää ja selvemmin 
teeskenneltyä, mutta todellisuudessa mihinkään johtamatonta toime- 
liaisuutta kuin tyytyä pelkästään nielaisemaan mitä Marx tarjoaa. 
Niin ei teosta omaksuta tavalla joka kestäisi todellisuutta. Luennoissa 
rohkaistaan aloittelijaa kysymään kaikkea mitä hän haluaa tietää 
edistyneistä tiedoista ja niiden käsitettävyydestä. Mistä sellaiset tiedot 
ovat alkuisin? Mikä silta johtaa alkutiedoista pitemmälle ehtineisiin 
tietoihin? 

Eräät nimekkäät marxilaiset ovat huomauttaneet näistä Luennois- 
ta, että aloittelija ei ole vain teoksen todellinen vastaanottaja, vaan 
”aloittelija” voi olla myös pitkälle ehtineelle lukijalle hyödyllinen fik- 
tio. Ja onhan aloittelija tietoteoreettisesti erityisen mielenkiintoinen 
hahmo. Ken ei näet halua matkia, vaan omaksua luovalla tavalla, tar- 
vitsee tietoisuutta omaksuttavan tiedon perusteluista. Dialektinen 
materialismi etsii alkua sieltä missä se osoittaa myös tien kulkevan: 
yhteiskunnallisten ihmisten todellisesta käytännöstä. Siten se löytää 
pääsyn yhteiskunnan ja luonnon liikelakien keksimiseen. 


Luennot jättävät monia kysymyksiä avoimiksi. Teosta kirjoittaessa- 
ni tuli useammankin kerran tunne, että liikun horjuvalla pohjalla. 
Kuitenkaan minua ei erota monista muista kirjoittajista tämä pohja ja 
sen horjunta, vaan pikemminkin tietoisuus siitä että monet kysymyk- 
set yhä odottavat perusteellista vastaustaan. Monet niistä seikoista, 
joihin tässä vain viitataan, ansaitsisivat perinpohjaisen käsittelyn toi- 
sessa yhteydessä. Ehkä ne kriittiset teoreetikot, kriittiset rationalistit 
ja muiden suuntausten edustajat, jotka tähän asti ovat väistäneet ke- 

hotusta välien selvittelyyn, rikkovat jonakin päivänä vaitiolonsa. Ja 
ehkä heidän hyökkäyksensä antavat silloin sysäyksen käsitellä syste- 
maattisesti eräitä niistä perustavanlaatuisista loogisista ja tietoteoreet- 
tisista kysymyksistä, joita tässä on vain hahmoteltu. 


Berliini, helmikuussa 1976 
W.F.H. 


Suomennos perustuu alkuteoksen toiseen painokseen, johon tekijä 
on tehnyt parannuksia ja täydennyksiä oppilaidensa ja erikielisten 
käännösten tekijöiden viitteiden pohjalla. Tekijän käsikirjoituksesta 
on suomennettu Johdanto, jossa otetaan kantaa väitteisiin Pääoman 
vanhentuneisuudesta ja eräisiin vastakkaisiin käsityksiin Pääoman lu- 
kemisesta, etenkin Louis Althusserin esittämiin. 

JOHDANTO 


Fnsi silmäyksellä näyttäisi että kehittyneistä kapitalistisista yhteis- 
kunnista etenkin sosiaalidemokraattien johtamat kumoaisivat Marxin 
kapitalismiteorian. Pääomien keskittyminen enemmän tai vähemmän 
monopolistisine vaikutuksineen näyttää osittain poistaneen Pääomas- 
sa edellytetyn markkinamekanismin, joka perustuu lukuisien liikku- 
vien pääomien keskinäiselle kilpailulle. Valtio, jota Pääomassa käsi- 
tellään vain ohimennen, ottaa nykyään kansantuotteesta haltuunsa 
niin suunnattoman osan, että Marx ei osannut sellaista aavistaa, ja se 
puuttuu talouteen moninaisilla tavoilla — se jakaa tuloja, harjoittaa 
vlilitöntä organisointia ja välillistä sääntelyä. Taloudellisten vaikutus- 
ten keskinäinen yhteys on siis muuttunut Marxin analysoimasta kehi- 
tysvaiheesta, mutta ennen kaikkea ovat kapitalistisen järjestelmän yh- 
teiskunnalliset, poliittiset ja ideologiset vaikutukset ja ehdot muuttu- 
neet ratkaisevasti. Ammatillinen järjestäytyminen on antanut nykya- 
jan työväenliikkeelle mahdollisuuden parantaa niitä muotoja, joissa 
työläiset ovat riippuvaisia palkkatuloista sekä työväenluokan välittö- 
miä työ- ja elinehtoja. Siis taistelemalla on saatu aikaan reformeja. 
Työväenliikkeen poliittiset järjestöt ovat luoneet laajat ohjelmansa, 
joista yhtenäisimmät ovat sosiaalidemokraattisen reformismin ohjel- 
ma ja kommunistien vallankumouksellinen tieteellisen sosialismin oh- 
jelma. Tässä ei ole paikallaan käsitellä näiden nykyajan työväenliik- 
keen kahden pääsuuntauksen saavutuksia ja kriisejä. Meitä kiinnos- 
tavat ne poliittis-yhteiskunnallisen järjestelmän muutokset, jotka ny- 
kyajan työväenliike on aiheuttanut. Se on ”aiheuttanut” ne kahdella 
tavalla: yhtäältä työväenliike on ne välittömästi taistellut, toisaalta 
porvarillinen puoli on työväenliikkeen voiman uhatessa tehnyt ennal- 
taehkäiseviä myönnytyksiä, enimmäkseen poliittisen alistamisen puit- 
teissa pysytellen. Nykyajan sosiaalipolitiikka, jonka tulokset jakautu- 
vat kulloisenkin voimasuhteen mukaan, on syntynyt kompromissirat- 
kaisuna. Siinä ovat mukana painamassa sekä työläisten edut että ka- 
pitalistinen yksityisomaisuus. Tämä sosiaalipolitiikka on johtanut uu- 


23 


denlaatuiseen "”sosiaalivaltioon”. Siihen sisäiseen vaaraan, mitä en- 
nen muuta työväenliikkeen vallankumouksellinen siipi porvarivallalle 
merkitsee, on liittynyt Venäjän vuoden 1917 suuresta lokakuun val- 
lankumouksesta lähtien myös ulkoinen haaste. Kaikki kapitalististen 
yhteiskuntien virallinen politiikka on siitä pitäen ollut myös antikom- 
munistista politiikkaa. Yhteiskuntajärjestelmien välinen kilpailu on 
tunkenut molempien järjestelmien läpi ja muuntanut niitä kautta lin- 
jan. 


Ennen kaikkea reformismin leimaa:nien, pitkälle kehittyneiden ka- 
pitalististen maiden välitön todellisuus poikkeaa siis miltei kaikessa 
ratkaisevasti niistä olosuhteista, jotka Marxilla oli silmiensä edessä 
kun hän kehitti Pääoman teoriaa. Markkinoiden luonne on huomat- 
tavasti muuttunut. Valtion laajamittainen väliintulo on elintärkeää 
kapitalistisen järjestelmän pystyssä pysymiselle. Työväenliikkeen am- 
matilliset ja poliittiset järjestöt ovat ratkaisevalla tavalla myötävaikut- 
tamassa taloudellisten ja poliittisten voimasuhteiden määräytymiseen. 
Niihin vaikutuksiin, joita kapitalistisella riistojärjestelmällä on työ- 
väenluokan työtätekevän samoin kuin työttömänkin osan välittömiin 
työ- ja elinoloihin, on puututtu sosiaalipoliittisilla reformeilla ja niitä 
on huomattavasti lievennetty. Koko yhteiskunnallista, poliittista ja 
ideologista järjestelmää leimaa sosialismin torjunta. Eikä sitä suin- 
kaan toteuteta vain sorron piiskalla,vaan myös aineellisten myönny- 
tysten porkkanalla sekä tavaraestetiikan ja tv-massakulttuurin liiste- 
rillä. 


Miksi siis yhä opiskella Pääomaa? Eivätkö ne ole oikeassa, jotka ju- 
listavat teoksen vanhentuneeksi? Esimerkiksi Karl R. Popper, sosiaa- 
lidemokratiaa lähelle tulevan uuspositivistisen koulukunnan keula- 
mies, on esittänyt kapitalismin väistämätöntä kriisialttiutta koskevis- 
ta Marxin teeseistä, että valtion väliintulolla kriisit voidaan välttää. 
Popper kirjoittaa: ...en usko, että ongelma osoittautuu viime kädessä 
kovinkaan vaikeaksi, ja tiedän, että erityisesti Ruotsi on jo osoittanut 
mitä tällä alueella voidaan tehdä”. Popper jatkaa: "Haluaisin kuiten- 
kin korostaa erittäin voimakkaasti, että usko vähittäisuudistusten 
avulla tapahtuvan työttömyyden poistamisen mahdottomuuteen liik- 
kuu samalla dogmaattisuuden tasolla kuin ne lukuisat fysiikan kokeet 

(joita on suoritettu myös Marxin jälkeen), joilla haluttiin todistaa, että 
lentäminen on periaatteessa mahdotonta.”* 

Tosiasiat ovat nyttemmin romauttaneet reformistien voitonriemui- 
sena rakentamat pilvilinnat maan tasalle ja murskanneet ne. Mitä on 
työttömyyden poistaminen? Entä kriisien ehkäisy kapitalistisen talou- 
den poliittisen hallinnan avulla? Tai valuuttatasapaino? Tai kehitys, 
joka kuroo muka vähitellen kapitalistisesti hallittujen kehitysmaiden 
jälkeenjääneisyyden ja kehittyneiden maiden kuilua? Ne ovat pelkkiä 
tosiasioiden maankamaralla säpäleiksi pirstoutuneita pilvilinnoja! 

Kun Yhdysvaltain presidentti Richard Nixon kutsui koolle läntisen 
maailman nimekkäimpien —valuutta-asiantuntijoiden suurimman 
konferenssin laatimaan uutta kansainvälistä valuuttajärjestelmää, sil- 
loin porvarillisten maiden julkisessa sanassa riemuittiin, että nyt al- 
kaa uusi vakauden kausi. Neljä viikkoa myöhemmin maailmanlaajui- 
sen valuuttakriisin aallot olivat hukuttaneet vuosisadan saavutuksen 
alleen. Nixonin seuraaja presidentti Gerald Ford kutsui vuonna 1974 
maansa merkittävimmät taloustieteilijät ja -poliitikot koolle ja avasi 
kokouksen näillä sanoilla: 


Olemme kokoontuneet tänne liittolaisina hahmotellaksemme 
taistelusuunnitelman yhteistä vihollistamme ”inflaatiota” vastaan 
+.. Jos me onnistumme tehtävässämme, lupaan että Yhdysvaltain 
kaikkien kaupunkien puistoihin pystytetään teille jokaiselle pat- 
sas. Silloin ei taloustiedettä sanota enää koskaan synkäksi tieteeksi 
(dismal science). 


Luvattujen patsaiden ensimmäinen tavoittelija, Nobel-palkinnon 
saanut Paul Samuelson, eräs Yhdysvaltain kuuluisimmista taloustie- 
teilijöistä, sai aiheen närkästellä: 


Minun on sanottava heti alkuun, että käsitykseni mukaan on 
väärin pitää inflaatiota polttavimpana ongelmanamme. Meidän 
ongelmamme numero yksi on stagflaatio. 


*Karl R. Popper: Avoin yhteiskunta ja sen viholliset, suomentanut Paavo 
Löppönen. Keuruu, 1974, s. 5S12—513. Toim. 

”Stagflaatio” on keinotekoinen sana, joka on saatu liittämällä yh- 
teen ”stagnaatio” ja ”inflaatio”. Tämä keinosana on eräs merkki ka- 
pitalistisen talouden jatkuvuutta ja talouspolitiikan vaikutusmahdolli- 
suuksia koskeneiden käsitysten romahtamisesta. Jos luomme silmäyk- 
sen menneisyyteen, näemme että aiemminkin asiat ovat näyttäneet 
kuin noidutuilta. Kun esimerkiksi suhdanteita käytettiin hyväksi työt- 
tömyyden vastustamisessa, jouduttiinkin inflaatioon. Jos taas torjut- 
tiin inflaatiota ja yritettiin heikentää sen aiheuttamaa yhteiskunnallis- 
ta käymistä, seurauksena oli stagnaatio, pysähdystila ja siihen liittyvä 
lisääntyvä työttömyys. Jos oloja parannettiin yhtäällä, se merkitsi nii- 
den huonontamista toisaalla. Oli ilmeisestikin mahdotonta päästä ta- 
louspolitiikassa yhtä aikaa kolmeen, neljään tai useampaan päämää- 
rään. Taloustieteilijät nimittivät tilannetta maagiseksi kolmioksi” 
tai "maagiseksi neliöksi” — aina sen mukaan kuinka monta talouspo- 
litiikan päätavoitetta oli mukana. Tämä magia oli kapitalismin sala- 
peräisenä kirouksena. Mutta nykyään haikaillaan tämän vanhan hy- 
vän magian perään. Kun keynesiläistä talouspolitiikkaa on yhdistetty 
monikansallisten konsernien monopolistiseen yrityspolitiikkaan, se ei 
ole suinkaan häivyttänyt vanhaa magiaa, vaan on korottanut sen po- 
tenssiin. Nyt ei ole enää vuoron mukaan vallalla joko stagnaatio tai 
inflaatio, vaan molemmat yhtä aikaa: stagflaatio. 

Palatkaamme mainittuun kokoukseen. Siellä kuultiin John Ken- 
neth Galbraithin, Milton Friedmanin ja monien muiden ristiin käyviä 
ehdotuksia minkä jälkeen muuan tri Goldfinger pani inflaation Neu- 
vostoliiton kanssa tehtyjen vehnäkauppojen syyksi. Sitten taloudellista 
konsulttitoimistoa johtava Robert Nathen käytti puheenvuoron: 


Minun on tunnustettava että olen melko pettynyt tähänastiseen 
keskusteluun... Katsokaamme autoteollisuutta ja sen hintojen 
käyttäytymistä, vaikka ala onkin syvässä lamassa (autoteollisuu- 
dessa oli korotettu hintoja kesken menekkivaikeuksien; samaan ta- 
paan on menetelty Länsi-Saksassa ja muuallakin — WFH). Voim- 
meko todella luottaa siihen, että kysynnän kohtuulliset rajoittami- 
set hillitsisivät hinnannousuja olennaisesti? Epäilen sitä, mutta sen 
sijaan uskon että 6 prosentin työttömyys auttaisi rauhoittamaan 
hintoja. Useita vuosia kestävällä 8—10 prosentin työttömyydellä 
saataisiin jo jotain aikaan... 


26 


Konferenssi päättyi neuvottomuuteen. Silti presidentti Ford puhui 
"täydellisestä menestyksestä”. Missä olikaan saavutettu menestystä? 
Paul Samuelson teki tuloksista yhteenvedon: 


Ei ole olemassa mitään yksinkertaisia ratkaisuja ja yleisön on 
hyödyllistä tietää, että kaikkein etevimmilläkään ei ole niitä tarjot- 
tavanaan. 


Ja kuitenkin tällainen tuloksettomuus merkitsi ”täydellistä menes- 
tystä” siltä kannalta, että sen avulla voitiin vaimentaa poliittista käy- 
mistä. Kukapa asioihin myönteisesti suhtautuva voisi enää vaatia rat- 
kaisuja kun kerran ”etevimmilläkään” ei niitä ole? Kenellepä ei tästä 
tulisi mieleen Karl Popperin esittämät "lukuisat fysiikan kokeet (joita 
on suoritettu myös Marxin jälkeen), joilla haluttiin todistaa, että len- 
täminen on periaatteessa mahdotonta”? Asia on vain niin että tosiasi- 
at ovat kumonneet Popperin voitonriemuiset ennusteet ja antaneet hä- 
nen sanoilleen päinvastaisen merkityksen! Taloustieteilijöiden joukon 
”etevimpien” on tunnustauduttava synkän tieteen edustajiksi ja todis- 
teltava lukemattomilla taloudellisilla seikoilla miten mahdotonta yh- 
teiskunnallista suunnittelua on toteuttaa. Popperin käsitys kriisien 
torjumisesta kapitalismin puitteissa on pilvilinna. Kun väitetään että 
yhteiskuntaa ei voi suunnitella, silloin todistetaan ”että lentäminen on 
periaatteessa mahdotonta”. Taloudellinen prosessi on tosin suunnitel- 
tavissa vain mikäli Marxin analysoima talouden sääntelymekanismi 
on poistettu ja korvattu yhteiskunnallisen suunnittelun instituutioilla. 
Muussa tapauksessa jäädään pelkkiin suunnittelua koskeviin puhei- 
siin, jotka vievät syrjään itse asiasta. Niinpä esimerkiksi vuosi maini- 
tun konferenssin jälkeen pidettiin Yhdysvalloissa seuraavankaltaisia 
rohkaiseviksi tarkoitettuja puheita, joista vuorostaan riitti puheenai- 
hetta: 


Suunnittelun kannattajat ovat järjestäytyneet USA: ssa komite- 
aksi, joka esittää lakialoitteita kansallisen taloussuunnittelunedis- 
tämiseksi.. « Yksityisyritysten ei kuitenkaan tarvitse suunnata toi- 
mintaansa suunnitelmissa esitettyjen lukujen mukaan, niiden kan- 
nalta luvut eivät ole sitovia... Suunnittelunamerikkalaisten kannat- 
tajien oman tunnustuksen mukaan se ei kylläkään vie paratiisiin. 
Kuitenkin Harvardin yliopiston professori ja Nobel-palkinnon saa- 

ja Leontieff ja autotyöläisten liiton äskettäin eronnut puheenjohta- 
ja ovat todenneet, että suunnittelu "voi säästää meidät siltä avutto- 
muuden tunteelta minkä talouden siirtyminen kriisistä toiseen he- 
rättää. Ja suunnittelu voi korvata kaikkien ponnistelujen turhuu- 
den tunnun toivon tunteella...” (Frankfurter Rundschau, 
17.9.1975). 


Kun kapitalistista sääntelymekanismia pidetään pystyssä, toisin sa- 
noen kun ”yksityisyritysten ei tarvitse suunnata toimintaansa suunni- 
telmissa esitettyjen lukujen mukaan”, on ”suunnittelulla” joka ta- 
pauksessa merkitystä ”toivon tunteen” suunnitteluna. Länsi-Saksan 
suuriin yhtiöihin kuuluvan Demag AG Duisburgin johtokunnan jäsen 
Kurt Spiller piti vuonna 1972 Hannoverin messuilla esitelmän ”niiden 
käytännön kokemusten pohjalta, joita olen saanut yrityksessämme 
niin monipuolisena esiintyvästä uskosta suunnitteluun” (Blick durch 
die Wirtschaft, nr 15/1972, s. 97): 


Kuinka suuri on onnistumisen todennäköisyys taloudessa? Se on 
yhtä satunnaisen pieni kuin täysinoppineella laskuvarjohyppääjäl- 
lä on osua 1600 metristä 4X4 metrin maa-alalle, vaikka hän ei tun- 
ne maaston olosuhteita, vaikka tuulen nopeus vaihtelee ja näky- 
vyyskin on ehkä lisäksi kehno. Siitä huolimatta hänen on hypättä- 
vä! Tilanne vastaa suurin piirtein Demagin kaltaisen yrityksen teh- 
tävää kun sillä on 1,6 miljardin DM:n liikevaihto ja on saavutetta- 
va vähintäin 1 prosentin tuottavuus... Miloinkaan aikaisemmin (?) 
ei usko onnistumisen mahdollisuuksiin ole horjunut yhtä vakavasti 
kuin vuonna 1971. Looginen laskentatekniikka petti maailmanlaa- 
juisten talousilmiöiden laskemattomien häiriöiden edessä. 


Sittemmin on lähes jokainen vuosi ollut yhtä vaikea tai vaikeampi 
kuin vuosi 1971. Talous sellaisenaan ei ole suunniteltavaksi soveltu- 
maton, sen sijaan sitä on talouden kapitalistinen organisaatiomuoto. 
Tämän muodon puitteissa kapitalistin täytyy suunnitella ja toisaalta 
hän ei voi suunnitella. Voitontavoittelun ohjaama aineellisten tuotan- 
tovälineiden ja ihmistyön yksityiskäyttö osoittautuu tämän ristiriidan 
vallitessa oman itsensä rajoitukseksi. Tuotannon yksityisyys merkitsee 
sen suunnittelemattomuutta koko järjestelmän mittakaavassa. Koko- 
naisuuden suunnittelemattomuus ei kuitenkaan sulje pois kuumeista 

suunnittelutoimintaa yksityisen yrityksen puitteissa, vaan tekee sen 
päinvastoin välttämättömäksi. Suunnittelua harjoittavan kapitalistin 
kiusankappaleena on kuitenkin toinen suunnitteleva kapitalisti ja näi- 
den kahden suunnitelmat menevät ristiin. Jos palaamme vielä kertaal- 
leen presidentti Fordin sanoihin, voimme todeta että jos taloustiedettä 
ei ehkä juhlitakaan pystyttämällä patsaita kaupunkien puistoihin ja 
jos tämä tiede pysyy yhä synkkänä tieteenä, niin syynä ei kuitenkaan 
ole sen edustajien tyhmyys ja kyvyttömyys. Näillä edustajilla on tosin 
tällä hetkellä aika urakka kun heidän on mahdollisimman terävällä 
tavalla todisteltava ihmisjärjen voimattomuutta ja kyvyttömyyttä 
suunnitella. Kuitenkin meillä on lupa olettaa, että näiden edustajien 
äly riittäisi yhteiskunnalliseksi potentiaaliksi yhdistettynä ja tositoi- 
miin ryhdyttäessä tuottamaan huomattavia tuloksia sekä itse suunnit- 
telussa että sen perustassa, tulevan kehityskulun arvioinnissa. Mutta 
vain yhdellä edellytyksellä: suunnitelmien numerot eivät voi silloin 
enää olla sitomatta erillisiä yksityisiä yrityksiä. 


Kuten jokainen voi omin silmin nähdä petrokemian laitoksista ja 
voimaloista ja käsittää tietokoneiden ja automaation panoksesta, tuo- 
tantovälineet ovat kasvaneet jättimäisiksi yhteiskunnallisiksi kasautu- 
miksi. Niiden jättikoon synnyttämät ongelmat — esimerkiksi ekologi- 
set — eivät kuitenkaan ole mitään verrattuna näiden kasautumien yk- 
sityisen omistuksen esiin manaamiin ongelmiin. Kasautumien yksityi- 
nen, ts. suunnitelmaton, voittoa tavoitteleva, mutta ei yhteiskunnalli- 
seen hyödyllisyyteen pyrkivä käyttö on kehittynyt ongelmien ongel- 
maksi. Juuri siitä riippuu viime kädessä ihmiskunnan kaikkien mui- 
den ongelmien, ennen muuta sodanvaaran ja ekokatastrofin, ratkaise- 
minen. Vasta sitten kun tähän ongelmaan on voitu tarttua, voidaan 
taloustiedettä sanoa onnelliseksi tieteeksi ja sen saavutuksia ryhtyä 
kiittelemään. 


On itsestään selvää, että taloudellinen suunnittelukaan ei ole ongel- 
matonta. Mutta mitä ovat suunnitteluvirheet verrattuna talouskrii- 
siin! Suunnitteluvirheet eivät aseta suunnittelun mahdollisuutta ky- 
seenalaiseksi, ne eivät vie ennusteiden tieteellistä perustaa ja siinä 
käytettyjä tekniikkoja järjettömyyksiin, vaan vaativat näiden kehittä- 
mistä entistä paremmiksi. Todettakoon että suunnittelun aikakausi 
on vasta alullaan, sillä se vaatii tietokoneiden käyttöä ja ne ovat tois- 
taiseksi laajasti ottaen puuttuneet sieltä missä on ollut olemassa poliit- 

tiset edellytykset suunnittelulle tai sitten ne ovat jääneet jälkeen vält- 
tämättömyystarvikkeiden tuotannon rinnalla. Taloussuunnittelu ei 
kylläkään ole pelkkä teknokraattinen tehtävä, vaan se perustuu työtä- 
tekevien joukkojen aktiivisuudelle ja on siis aina ensi sijassa poliitti- 
nen prosessi. Mutta vasta pitkälle kehittyneen teollisuusyhteiskunnan 
ja atk:lle pohjautuvan, kehittyvän suunnitteluteknologian perustalla 
talousteoria ja suunnittelukäytäntö voivat saavuttaa sellaisen tehok- 
kuuden, jota on toistaiseksi lähes mahdotonta edes kuvitella. Suunni- 
telmatalous on kestänyt tulikokeensa ja tähänastistenkin sosialisti- 
maiden vaikeissa olosuhteissa — nehän ovat olleet suurelta osalta ke- 
hitysmaita (tai ovat sitä vieläkin). Samaan aikaan kun teknologiselta 
kannalta tehokkaammat kapitalistiset maat kulkevat kriisistä kriisiin, 
tapahtuu sosialistimaissa jatkuvaa taloudellista kasvua. Läntisen pro- 
pagandan liioittelemien heikkouksien kohdalla on pahimmissakin ta- 
pauksissa kyse vain prosentin kymmenyksistä. 

Kuten sanottu, taloustieteilijöiden tyhmyys ei ole syynä heidän tie- 
teensä synkkään tilaan. Mikä sitten? Esitämme teesin: kapitalismi 
tiedon objektina on ristiriidassa ennusteisiin ja tekniikkaan suuntau- 
tuvan tiedon kanssa. Tätä teesiä selventänee silmäys osakepörssiin tie- 
don kohteena. Muuan osakeasiantuntija, tri Jens Ehrhardt on kirjoit- 
tanut kirjan kurssien määräytymistekijöistä osakemarkkinoilla. Hän 
aloittaa sen tällä murheellisella, mutta tieteelliseltä kannalta paikkan- 
sa pitävällä toteamuksella: 


Osakemarkkinoiden historia ulottuu eräissä maissa yli 200 vuo- 
den päähän. Kuitenkin pörssitapahtumia määräävät tekijät ovat 
jääneet yhtä lailla hämärän peittoon kuin toistaiseksi myös oikeaan 
osuvan suhdanne-ennusteen systematiikan kehittäminen huolimat- 
ta kaikesta taloustieteessä tapahtuneesta edistyksestä. (Lainaukse- 
na Blick durch die Wirtschaftin numerossa 22.1.1975). 


Hans Roeper esittää Frankfurter Allgemeine Zeitungin talousosaston 
pääkirjoituksessa seuraavan surullisen toteamuksen suhdanne- 
ennustusten ongelmista samalla kun hän ottaa ”konjunktuuri”- 
käsitteen kielellisen alkuperän vertauspohjaksi taloustieteen tilalle: 


Käsite on ilmeisestikin omaksuttu keskiajan astrologiasta — 

siellä konjunktuureilla ymmärrettiin erillisten tähtiratojen yhdistel- 
miä ja tähtikuvioiden keskinäisiä asemia ja näistä pääteltiin sitten 
ihmisten kohtaloita. Tosiasiassa tämä käsitesukulaisuus astrologi- 
an kanssa näyttää viimeksi kuluneen vuoden aikana saaneen uutta 
vahvistusta, sillä tällöin laadituilla konjunktuuriennusteilla on ol- 
lut runsaastikin yhtäläisyyttä tähdistäennustamisen kanssa. 
(Frankfurter Allgemeine Zeitung, 24.10.1975.) 


Mistä johtuu että taloustiede on tietokoneiden ja avaruusmatkojen ai- 
kakaudella jäänyt sille tasolle, että sitä voidaan verrata astrologiaan? 
Mainittu osakeasiantuntija on puolestaan vastannut: ”täydellisellä 
ennustejärjestelmällä ei olisi pörssin oloissa mitään mieltä” (Blick 
durch die Wirtschaft, 11.2.1975). Kirjoituksessaan, jolla oli monen- 
laisia mielikuvia herättävä otsikko ”Jos kaikki tietäisivät kaiken”, 
hän jatkaa näin: 


Kaikki pörssikursseja määräävistä tekijöistä julkaistut tiedot 
laukaisisivat vastaavia reaktioita osakekursseissa ja näin annetut 
tiedot tekisivät itsensä kelvottomiksi. 


Käsitettä tieto” on tässä käytetty omalaatuisella tavalla. Ongelmana 
siis on, että määrääviä tekijöitä koskevasta tiedosta syntyy toimintaa, 
joka puolestaan itse on määräävä tekijä. ”Tieto” ei tässä tarkoitakaan 
tietämystä asiaintiloista, jotka ovat riippumattomia kyseisestä tiedos- 
ta, vaan samalla tämä ”tieto” liittyy myös toimintaan, ts. muuntunee- 
seen objektiin. ”Tiedetty” kohde on aina jo toinen kohde. 

Popper esittää vastaavanlaisen esimerkin: jos oletetaan kysynnän ja 
tarjonnan vaihtelulla olevan vaikutusta hintoihin, silloin ”halpa han- 
kintakauppa” tekee mahdolliseksi alentaa hintoja. Me lisäämme tä- 
hän: koska koko järjestelmä perustuu yksityisomistukselle, jokainen 
toimi merkitsee vastatointa. Juuri sitä tarkoitamme kutsuessamme 
järjestelmää antagonistiseksi. Jokainen ”julkaistu tieto” voitonmah- 
dollisuuksista jollakin talouden haaralla suuntaisi investoinnit sinne 
ja juuri se vähentäisi voitonmahdollisuuksia, aiheuttaisi ehkä ylituo- 
tantoakin ja siten ”tappiomahdollisuuksia”. Voimme siis nähdä, että 
antagonistisessa ja suunnittelemattomassa talousjärjestelmässä on jul- 
kaistun tiedon väistämättä tehtävä itsensä vääräksi. Julkaisematon 

tieto puolestaan on salaista tietoa; se kuuluu yksityisen yrityksen joh- 
dolle ja on taloudellisen vakoilun kohde. Sen sankareihin kuuluu pe- 
luri, joka pohdiskelee ”systeemiä” millä rikastua pörssissä. 

Kapitalistisessa taloudessa ne rajat, joiden takaa tietoa on mahdo- 
ton enää saada tulevat suhteellisen nopeasti vastaan. Tässä tarkoite- 
taan varmoja ennusteita, joiden pohjalla luotaisiin voiton takaavat 
strategiat yksityiselle pääomalle tai kriisejä torjuvat strategiat talouspo- 
litiikan tarpeisiin. Ja kriisi voi aina yllättää yhdessä yössä. Popperin 
50-luvun lopun, keynesiläisten illuusioiden kukoistuskauden voiton- 
riemuisuus on joutunut väistymään synkän tieteen arkipäivän sekä 
toinen toistaan seuraavien suhdanne- ja valuuttakokousten ja niiden 
yhä uudelleen sortuvien pilvilinnojen tieltä. Eteviä selityksiä tuotetaan 
järkkymättä enää yhdellä alalla: sosialistisen suunnittelun mahdotto- 
muuden ”'todistelussa”. 


Kapitalismi voi kyllä saada tietoa toisessa mielessä: voimme op- 
pia tuntemaan sen anatomian, sen vaikutusyhteydet ja sen kehityksen 
päätendenssin tutkimalla millaiseksi kapitalismi on historiallisesti 
muodostunut. Se mikä kapitalistin ja hänen talouspoliitikkonsa kan- 
nalta tärvelee ennusteen, on juuri tämän laaja-alaisen tiedonhankin- 
nan kohteena. Voimme hankkia tieteellistä tietoa ennusteiden vastai- 
sesta järjestelmän liikemuodosta ja kriisien välttämättömyydestä, joka 
järjestelmän liikkeen kannalta ei ole poistettavissa. Entä miten tätä 
tietoa on sitten hankittavissa? Miten ajankohtainen Marxin Pääomas- 
sa esittämä teoria on kun otetaan huomioon Marxin analyysin jälkeen 
kapitalismissa tapahtuneet syvälle käyvät muutokset — oligopolisoi- 
tuminen, valtion väliintulot, sosiaalipolitiikka sosialisminvastaisuu- 
den ja reformismin kompromissina, ulkoinen vastakohtaisuus sosia- 
listiseen järjestelmään nähden? ' 

Teesi: kaikki nämä kehityskulut ovat ymmärrettävissä Marxin po- 
liittisen taloustieteen kritiikin pohjalla eikä sen selitysvoima näytä täl- 
tä kannalta toistaiseksi kohdanneen mitään vakavaa kilpailua. Teesiä 
ei pidä tietenkään käsittää väärin marxilaisuuden imarteluksi! Marxi- 
laiset ovat käyttäneet suhteellisen vähän hyväkseen Marxin teorian se- 
litysvoimaa. Tässä emme voi ryhtyä käsittelemään ilmiön moninaisia 

syitä. Riittäköön kun muistutetaan, että ei ole ollut (eikä ole) itsestään 
selvää, että marxilaisuuden tieteellisellä perusteoksella on tällainen 
asemansa. Kun Stalinin kausi teki marxilaisuudestaan epätieteellisen, 
merkitsi monissa maissa suunnilleen samoihin aikoihin alkanut Pääo- 
man uusi tieteellinen lukutapa ponnistusta, jolla sitten päästiin tie- 
teellisen marxilaisuuden renessanssiin. 

Vain se, joka sekoittaa tieteellisen teorian kuvauksen kanssa ja sot- 
kee sen teorian arvokkaan ominaisuuden, että sillä saadaan luoduksi 
havainnollinen yhtäläisyys, itse kuvattavan objektin kanssa, hylkää 
Marxin teorian vanhentuneena viitaten Marxin jälkeen tapahtuneisiin 
muutoksiin. Kuitenkin Marxin teorian voima tulee todella koetelluksi 
siinä voidaanko tällaiset muutokset teoreettisesti ymmärtää sen poh- 
jalla. 

Tämä sulkee tietysti kaikki epäkriittiset lukutavat pois laskuista. 
Asia on joka tapauksessa niin, että kiinnostavia eivät ole Marxin oppi- 
lauseet, vaan aina oppien metodinen tuottaminen. Marxin teorian 
opiskelun ajankohtainen merkitys voi sisältyä vain siihen, että teoriaa 
kehitetään eteenpäin yrittämällä sen pohjalta teoreettisesti rekonst- 
ruoida yhteiskunnallisen todellisuuden etenevä kehitys. 

Tästä syystä johdatukseni painopiste on Pääoman lukemisen yhtey- 
dessä tehtävässä Marxin työtavan analyysissa. Päällimmäisenä oppi- 
mistavoitteena on kannustaa lukijaa tietoiseen metodiseen työskente- 
lyyn. Teoksen käyttäjän on suuntauduttava sellaiseen lukemiseen, jos- 
sa kiinnostuksen kohteena on epädogmaattinen tieteellinen teoria ja 
sille rakentuva käytäntö. Tieteellinen teoria tarvitsee tieteellisen vas- 
taanoton. 

Johdatuksen keskittyminen Pääoman alun ydinkohtaan, arvomuo- 
don analyysiin, näyttää oikeutetulta jos sitä vertaa Louis Althusserin 
esittämään ehdotukseen lukemisjärjestyksestä (ks. alkusanat Flam- 
marionin kustantamassa Pääoman ranskankielisessä laitoksessa). 
Althusser neuvoo Pääoman aloittajaa hyppäämään koko ensimmäisen 
jakson yli (ts. lukujen 1—3 yli, joihin sisältyvät tavaran vaihtoproses- 
sin ja rahan analyysit, ydin arvomuotojen ”tavara” ja ”raha” analyy- 
sistä). 


"Ensimmäistä jaksoa. voi ymmärtää vasta sitten (ja tällöinkin 
ymmärtäminen on vasta alullaan) kun koko ensimmäistä osaa lue- 
taan toisesta jaksosta lähtien yhä uudestaan ... Jos ensimmäistä 

osaa sen sijaan luetaan alusta lähtien... käy joko niin että lukija ei 
pysty etenemään, vaan lopettaa lukemisen tai sitten hän luulee kä- 
sittävänsä lukemansa. Mutta jälkimmäinen on vieläkin pahempaa, 
sillä silloin lukija on kaiken todennäköisyyden mukaan käsittänyt 
muun paitsi sen mikä piti käsittää”, Althusser kirjoittaa. 


Totta on että Pääoman alku on vaikea ja monet lukijat ovat takertu- 
neet siihen ja luopuneet koko lukemisyrityksestä. Kuitenkin Althusse- 
rin ehdotus on kahdeltakin kannalta epäkäytännöllinen. Kenellä on 
ensinnäkin aikaa lukea Pääoma ”'neljä tai viisi kertaa peräjälkeen”? 
Siihen pystyy vain pieni akateemisten ihmisten valiojoukko! (Vielä 
eliittisempi on tosin niiden ehdotus, jotka Leniniin vedoten haluaisivat 
että ennen Pääoman tutkimista olisi luettava Hegelin Logik-teos.) 
Toiseksi se Pääoman jakso, josta meidän Althusserin mukaan pitäisi 
aloittaa, rakentuu arvomuotojen ”tavara” ja ”raha” analyysille ja jat- 
kaa tätä tutkimalla arvomuodon analyysin pohjalta ”rahan muuttu- 
mista pääomaksi”. Selitettäköön siis miten voisimme ymmärtää teks- 
tin ymmärtämättä sen kantavia käsitteitä ja menettelytapoja. 

Luonnollisesti lukemisen alkua koskevien poikkeavien ehdotusten 
takana on poikkeavia teorioita Pääoman metodista ja rakenteesta. 
Tällaiset poikkeamat on ratkaistava toisaalla. Mutta kun silmäilee 
vertailun vuoksi erilaisia Pääoman johdatuksia, oppaita ja yhteenveto- 
ja, käy ilmi että lähes kaikissa niissä arvomuodon (arvomuotojen) 
analyysia joko arvostetaan liian vähän tai sitten se (useimmiten) jäte- 
tään kokonaan vaille huomiota ja että Marxin kehittämää omalaatuis- 
ta metodia ei ymmärretä. Mitä tässä metodissa sitten on niin erityistä? 
Ensinnäkin sen käyttöarvona on, että se johdattaa tiedon tuottami- 
seen ja toiseksi siitä on se kaksinainen hyöty, että se helpottaa tavatto- 
masti Marxin teorian vastaanottoa (teorian luovan soveltamisen sekä 
sen kehittämisen perspektiivissä). Perusajatus on yksinkertainen: ta- 
loudelliset perusmuodot ja näissä muodoissa ilmenevät perustavanlaa- 
tuiset vaikutusyhteydet rekonstruoidaan teoreettisesti. Jokin ilmiö 
katsotaan silloin ymmärretyksi kun se on rekonstruoitavissa käytän- 
nön välttämättömäksi tekemän historiallisen kehityskulkunsa ja toi- 
mintatapansa mukaisena. Tutkimuksella etsitään sanottua yhteyttä, 
esityksen johtolanka sisältyy siihen ja teorian vastaanotto orientoituu 
sen mukaan miten kyseinen yhteys on ymmärretty. 

Nämä alustavat viittaukset saattavat tuntua pelottavilta, koska nii- 
tä ei tässä vaiheessa voida ryhtyä lähemmin selventämään. Siinä ta- 
pauksessa on parasta ryhtyä pitempään viivyttelemättä ja turhia ar- 
kailematta varsinaiseen työhön, tutustumaan itse teksteihin. Sanoak- 
semme saman sananlaskulla, jota Friedrich Engels viljeli: The proof 
of the pudding lies in the eating (Vanukas koetellaan syömällä). 

ENSIMMÄINEN LUENTO 


I.1 Tavoite: voittaa alun vaikeudet 


Ensimmäisenä ongelmana on poliittisen taloustieteen kritiikin alku. 

Pääoman lukemiseen liittyy ennen muuta kaksi työn taloudellista 
käyttöä koskevaa näkökohtaa, jotka ovat ratkaisevia näiden luentojen 
tehtävänmäärityksen kannalta. 

Ensimmäinen kuuluu: Pääoman alku on vaikea. Epälukuisten luki- 
joiden yritykset ovat kariutuneet siihen. Tästä syystä on suositeltu ja 
suositellaan yhä hyppäämään alun ylitse. Marx itsekin ehdotti toisi- 
naan apua pyytäville aloittelijoille, että nämä aloittaisivat lukemisen 
tietyistä myöhemmistä luvuista. Niissähän on esimerkiksi runsaasti 
historiallista informaatiota. Saamme nähdä että eräät ratkaisevat syyt 
vievät tällaisilta kiertoteiltä yleisen kulkukelpoisuuden. Jos alun ohi ei 
siis vie mitään tietä silloin tarvitaan metodisesti tietoinen lukutapa, 
jotta kaikki ei kariudu alun kallioihin. Näissä luennoissa pyritään sel- 
viytymään pysyvällä tavalla alun vaikeuksista. 

Toiseksi Pääoman opiskelu vaatii runsaasti työtä. Työmäärä on 
mielekäs ja välttämätönkin, jos sillä luodaan perusta sovellutuksille it- 
senäisen tieteellisen työn, konkreettisen poliittisen teorian ja käytän- 
nön muodossa. Perustan laskemisessa ei saa viipyä niin pitkään, että 
sitten ei päästäkään ”rakentamiseen”. Perustan täytyy siis olla lasket- 
tavissa kohtuulliseksi katsottavassa ajassa. Teemme tästä sen johto- 
päätöksen että ensimmäisenä opintokautena on Pääoman 1 osan luke- 
minen tehtävä mahdolliseksi ja toisena opintokautena vastaavasti II ja 
III osan tärkeimpien jaksojen lukeminen. 

Näemme siis että edessämme on kaksinainen tehtävä: alun vaikeuk- 
sia on tutkittava yksityiskohtaisesti ja on tehtävä mahdolliseksi selvitä 
niistä ja toisaalta on selviydyttävä laajasta luku-urakasta. Tämä kak- 
sinainen tehtävä on paras toteuttaa kahdella taholla edeten: ensim- 
mäisessä luennossa tutkitaan alun perustavanlaatuisia vaikeuksia 

suurennuslasilla ja opintopiirissä luetaan rinnan sen kanssa tietyn työ- 
suunnitelman asettamalla vauhdilla Pääomaa, vaikka kaikkia siinä 
eteen tulevia ongelmia ei vielä pystytäkään ratkomaan. 


I.2 Pääomaan päästävä sisään ilman ennakkoehtoja 


Sanotusta seuraa uusi periaate, joka on menettelytapamme kannalta 
välttämätön. Jotta poliittisen taloustieteen kritiikki voisi laskea perus- 
tan ja lisäksi perustan niin suurelle asialle kuin yhteiskunnan jäsenten 
yhteenliittymiselle, silloin tätä kritiikkiä voidaan mielekkäästi opis- 
kella vain siinä muodossa että se tehdään jokaiselle mahdolliseksi 
omaksua — riippumatta hänen ammattialastaan. Pyrkimystä lyötäi- 
siin korvalle jos koko opiskelu yritettäisiin varata spesialistien tai edis- 
tyneitten hermeettisten seminaarien asiaksi. Emme siis saa asettaa 
osanoton ehdoksi mitään erityiskirjallisuuden tuntemusta. Kurssim- 
me osanottajien on voitava ryhtyä Pääoman lukemiseen ilman että 
heidän edellytetään tuntevan sekundaarikirjallisuutta tai Pääoman te- 
oreettista ”esihistoriaa”. Tehtävä asettuu seuraavasti: on löydettävä 
pääsytie ja työtapa, jotka erityistietoja edellyttämättä tuovat Marxin 
teorian jokaisen ulottuville ja antavat hänelle mahdollisuuden arvioi- 
da sitä. Tässä tarkoitetaan jokaista jolla on edes kaikkein yleisimmät 
peruskokemukset yhteiskunnastamme. Mutta samalla rajoitutaan 
vain sellaisiin, jotka tahtovat ”oppia jotakin uutta, siis ajatella myös 
itse”, kuten Marx sanoo alkusanoissaan — sellaisia, jotka voivat teh- 
dä työtä oppiakseen uutta. 

Yritämme jatkossa ratkoa poliittisen talostieteen kritiikin alun, sen 
perustan luomisen, vaikeuksia tutkimuksilla, jotka sijoittuvat ”logiik- 
kaan”, ”tietoteoriaan” tai ”tieteenteoriaan” — siis tiedonaloille, joi- 
den pelkkä nimi jo saattaa pelottaa filosofiaan perehtymätöntä. Rin- 
nan itse Pääoman lukemisen edistymisen kanssa kannattaa viipyä täl- 
laisissa Pääoman alkua koskevissa selvittelyissä. Niissä esille tulevat 
probleemit ja niiden ratkaisemisen metodit ovat edustavia — ne voi- 
daan ottaa myös jatkossa esiin tulevien probleemien ja ratkaisumeto- 
dien sijaisedustajina. Kaksiraiteinen menettelytapa, lukea sekä näi- 
den luentojen analyysejä että itse Pääomaa, ei siis merkitse että mo- 

lemmat raiteet kulkisivat rinnakkain ilman kytkentöjä toisiinsa. Mitä 
enemmän tekstiä tunnetaan, sitä parempi Pääoman alkua koskevien 
selvitysten kannalta. Ennen kaikkea alussa saadut metodologiset yms. 
tiedot alkavat kuitenkin vaikuttaa välineinä, jotka nopeuttavat luke- 
mista jatkossa, koska ne suuntaavat lukijan huomiota paremmin tie- 
donhankkimisprosessiin ja Marxin tekstin sisäiseen rakenteeseen. 
Tehtäväksemme asettuneen tutkimuksen ”filosofisen”' puolen osal- 
ta on tilanne sikäli onnellinen, että tämä puoli ei erottaudu miksikään 
erityisalueeksi, ei edusta mitään ylimääräistä tiedollista painolastia ei- 
kä ole minkään erityisen ”korkeamman tiedon tarpeen” varassa. Se ei 
edusta mitään muuta kuin sitä tietoisuuden puolta, joka koskee teks- 
tin rakentumista ja sen käsittämisen merkitystä ja laatua. Tämänlaa- 
tuisen tietoisuuden avulla opiskeltava teoria lakkaa tuntumasta vie- 
raalta ja opiskelulla aikaansaatu Marxin esityksen aktiivinen kontrolli 
saa pontta. Se että ”tietää mitä teorian kannalta on tekeillä”, tuottaa 
välitöntä hyötyä yhä tehokkaamman omaksumisen muodossa. 


I.3 Onko lukeminen mielekästä aloittaa muualta? 


Ryhtykäämme siis yritykseen! Ensimmäinen tehtävä kuuluu: tutki- 
malla alun vaikeuksia ne on tehtävä mahdollisiksi voittaa. Mutta en- 
nen kuin ryhdymme siihen, teemme kokeen voisiko aloittelija hypätä 
Pääoman alun yli. Ensiksi siis tarkastamme onko Pääoman lukemi- 
nen aloitettavissa jostakin muualta kuin Marxin teokselleen valitse- 
masta alusta eli tavaran ja sen arvomuodon analyysista. Miten tällais- 
ta asiaa voi kokeilla? Jos halutaan tutkia jonkin alun kelpaavuutta, ei 
ilmetystikään voi jättäytyä itse alkuun, vaan on edettävä siihen pistee- 
seen mihin alusta pitäisi päästä. Toisin sanoen jos käymme läpi tietty- 
jä alkuja koetellaksemme niiden sopivuutta silloin täytyy selvästikin 
kokeilla voiko muistakin aluista lähtemällä päästä haluttuun tavoit- 
teeseen. 

Ensimmäinen ehdotus tulee itsestäänselvyytenä monien vasemmis- 
tolaisten opiskelijoiden suusta ja sisältää sen spontaanin käsityksen, 
että materialistisen tieteen harjoittaja ja radikaalien kysymysten esit- 
täjä ei voi mitenkään lähteä tavaroiden kiertokulun alueesta. Sen si- 

jaan olisi lähdettävä tavaroiden tuotannosta. On kehitetty suorastaan 
teorian mittapuu väitteeestä että vain tuotannosta lähtevät ovat todel- 
lisia materialisteja. 


I.4 Johtaako tuotannosta tie pääomaan? 


Kokeilkaamme siis tätä! Kuinka päästään tuotannosta pääomaan? Ja 
miten kysymystä olisi käsiteltävä niin, että keskustelu ei hajoa joukok- 
si irrallisia, sitomattomia, koettelemattomia mielenilmauksia? Miten 
voimme esittää, onko ”tuotanto” sovelias lähtökohta pääomateorian 
esitykselle kun meillä ei vielä lainkaan ole tällaista pääomateoriaa? 
Seis sentään! Mehän tavoittelemme toki vielä paljon vaatimattomam- 
paa asiaa. Tavoitteena on vain ensimmäinen lähentyminen arvioidak- 
semme millä on tehokkainta aloittaa Marxin Pääoman lukeminen. Se 
merkitsee että ensi alkuun meidän ei tarvitse vielä lainkaan käsitellä 
kysymystä Marxin teorian oikeellisuudesta. Ensinnä on kysymys vain 
erään tekstin vastaanottamisesta. Miten voimme ensi lähentymisessä 
arvioida onko mielekästä aloittaa lukeminen jostakin muualta kuin 
ensimmäisestä luvusta? 

Koska kysymys alusta voidaan ratkaista vain etenemällä päämää- 
riin, johdumme kysymykseen kuinka rakentuu se teoria, jonka puit- 
teissa näihin päämääriin on edettävä. Ensimmäisen yleissilmäyksen 
Pääoman ensimmäisen osan rakentumiseen, sen arkkitehtuuriin, 
saamme teoksen sisällysluettelosta. Ottakaamme siis esille sisällys- 
luettelo ja yrittäkäämme sen viitesanojen nojalla luoda ensimmäinen 
yleiskuva tästä arkkitehtuurista. 

Tässä ei voida välttää, että seuraavat eri aloitustapojen kelpoisuutta 
koskevat ajatuskokeet sisältävät metodista kaksimerkityksisyyttä, mi- 
kä ”epäpuhtaana menettelynä” saattaa närkästyttää. Tosin niin sa- 
noakseni ”virallisesti” on kysymys vain siitä, että tehdään mahdolli- 
seksi arvioida lukemisen tekniikkaa koskevia ehdotuksia samalla kun 
kysymys luettavan tekstin oikeellisuudesta suljetaan pois. Tarkoituk- 
sen saavuttamiseksi on ensin kommentoitava sisällysluettelosta saata- 
vissa olevaa viitemateriaalia tavalla, joka siis uhkaa mennä yli 
aloittelijan horisontin. Toiseksi en voi olla tuomatta esille Marxin esit- 

tämien tietojen asiasisällön uskottavuutta. Lukijan ei tarvitse kuiten- 
kaan rasittaa liiaksi käsityskykyään eikä liioin luulla, että suggeroin 
hänet näkemään teorian sisältöä koskevia tuloksia. Riittää täysin että 
lukija koettelee esille otetun sisällysluettelon viitesanoja siltä kannal- 
ta, mitä tekstin rakentumista koskevaa informaatiota niistä on saata- 
vissa. 

Lähtiessämme liikkeelle ei teoksen alkua koskeviin pohdintoihin 
voi soveltaa mitään muuta kuin tällaista ”epäpuhdasta” menettelyta- 
paa. Syynä on yksinkertaisesti se, että voin arvioida alkua silloin kun 
tunnen jatkon, kun minulla on näyte siitä mihin alun on määrä joh- 
taa. Ja juuri näinhän ei asia aloitettaessa ole. Alussa voin siis tehdä 
vain tiettyihin määränpäihin suuntautuvia koekäyntejä, katsella niistä 
takaisin alkuun ja arvioida kulkemaani matkaa. Tällaisten kiertoliik- 
keiden tarkoituksena on särkeä se kehä, joka kahlitsee alkuun. 

Viekö tuotannosta tie pääomaan? Jotta kysymykseen voisi vastata, 
tarvitaan tietty käsitys mitä ”pääoma” merkitsee. Silmäys sisällysluet- 
teloon osoittaa että ensimmäinen käsitys asiasta annetaan teoksen toi- 
sessa jaksossa, neljännessä luvussa. Siinä Marx esittää rahan muuttu- 
misen pääomaksi. Sisällöllisesti keskeisiä pääomaa” valaisevia käsit- 
teitä tuodaan esiin vasta kolmessa seuraavassa jaksossa, jotka on 
omistettu lisäarvon tuotannolle. Viidennessä luvussa analysoidaan ar- 
vonlisäysprosessia sinä perustavana tapahtumana, joka tekee pääo- 
man pääomaksi. — Ottakaamme nyt tämä sisällöllinen käsite ”arvon- 
lisäysprosessi” konkretisointina sille mitä ”pääoma” merkitsee. Niin 
voimme antaa kokeiluluontoiselle pistäytymisellemme myös konkreet- 
tisen päämäärän ja voimme kysyä: 


1.5 Johtaako tuotannosta tie arvonlisäysprosessiin? 


Viides luku tuntuu tulevan lähelle tätä kysymystä, sillä onhan sen ot- 
sikkona Työprosessi ja arvonlisäysprosessi. Tietyllä tavalla luku al- 
kaa juuri siten ja johtaa tarkalleen sellaiseen päämäärään, että se tun- 
tuisi vastaavan ensimmäisen koeretkemme kuviteltuja tavoitteita. 
(Monet ovatkin ehdottaneet Pääoman opiskelun aloittamista 5. luvus- 
ta.) Luvun alussa näet lähdetään tuotannon "yleisestä luonteesta” ja 

työn analysoinnista ”jokaisesta yhteiskunnallisesta muodosta riippu- 
mattomana”. Työ käsitetään ihmisen toiminnalliseksi suhteeksi luon- 
toon ja ollessaan tässä suhteessa ihminen muokkaa työllään luon- 
nonainetta uudeksi, saattaa sen muotoon, joka tekee kyseisen luon- 
nonaineen ihmisen elämisen tarvikkeeksi. Tältä kannalta voidaan työ- 
tä nimittää ”ihmiselämän ikuiseksi luonnonehdoksi”. 

Tähän asti kaikki on siis hyvin. Mutta miten tie johtaa tästä arvon- 
lisäysprosessiin? Jos yritämme jatkaa aloittamallamme tiellä tör- 
määmme jatkuvasti esteisiin käännymmepä mihin suuntaan tahansa. 
Marx näet katkaisee tuotannon ja työprosessin ”yleisen luonteen” jäl- 
keen esityksensä ja liittää tulokseksi saatuihin käsitteisiin arvonmää- 
rityksiä, joita emme voi käsittää ilman edeltävää analyysia. Tuote esi- 
merkiksi kiinnostaa ”vaihtoarvon kantajana” (Träger). Se mitä kapi- 
talistisen tuotannon vallitessa pyritään tuottamaan, ei ole ”vain käyt- 
töarvo, vaan myös arvo, eikä vain arvo, vaan myös lisäarvo” (s. 176). 
Tästä syystä Marx ryhtyy tutkimaan tuotantoprosessia ”arvonmuo- 
dostusprosessina”' ja määrittelee siinä yhteydessä ”arvonlisäysproses- 
sin” ”tietyn kohdan yli jatkuneeksi arvonmuodostumisprosessiksi” (s. 
184). Tämä tietty kohta on se ajankohta, jona ”uusi vastike korvaa 
pääoman maksaman työvoiman arvon”. Törmäämme joka suunnalla 
arvokategorioihin. 


I.6 Johtaako tuotannosta tie arvoon? 


Niin muodoin kysymys asettuu vielä kertaalleen toisin. Päästäkseni 
työprosessista arvonlisäysprosessiin — tai vastaavasti voidakseni ”'liit- 
tyä mukaan” viidennessä luvussa — minun on selvästikin jo tiedettävä 
mitä arvo on. Kysymyksemme kuuluu nyt: Johtaako tuotannosta tie 
arvoon? — Silmäys sisällysluetteloon osoittaa, että Marx aloittaa to- 
dellakin tavaran ja rahan analyysilla. Väliotsikot osoittavat, että en- 
simmäisessä luvussa tavaroiden arvoa tutkitaan ennen muuta sisältön- 
sä kannalta, sitten muotonsa kannalta. Kun ryhdymme etsimään ar- 
vosubstanssin analyysia ja muuta siihen liittyvää törmäämme tulok- 
siin, jotka näköjään vihdoinkin tekevät mahdolliseksi vastata muun- 
tuneeseen testikysymykseemme. Eikö Marx näet osoitakin analyysinsa 

mittaan (vrt. s. 48—49, 236—237*), että se mikä ilmenee tavaroiden 
vaihtoarvon muodossa ensiksi tavaroiden esineellisenä ominaisuute- 
na, ei ”ole” mitään muuta kuin se yhteiskunnallinen tuotantosuhde, 
missä työn tuote vaihtuu työn tuotteeseen kun mittana käytetään sitä 
yhteiskunnallisesti välttämätöntä kokonaistyön osuutta, mikä kysei- 
siin tuotteisiin kulloinkin sisältyy. 

Täten olemme saapuneet tuotantoon ja näyttää mahdolliselta ja jo- 
pa erityisen mielekkäältäkin lähteä kulkemaan heti alusta alkaen vas- 
takkaiseen suuntaan johtavaa tietä. Jos arvo on ”tuotettu”, silloin 
täytyy toki kulkea myös tie tuotannosta arvoon — eikö niin? Työ luo 
arvon... arvo investoidaan arvonlisäysprosessin elementteihin ja niin 
edelleen. Eikö tämä ole ainoa materialistinen vastaus kysymykseen 
kriittisen Pääoma-teorian alusta ja jatkosta, tällaisen teorian rakentu- 
misesta? Kun asiaa katsotaan toistamiseen, havaitaan että näin ei voi- 
kaan olla. Kaikki arvo on tosin substanssiltaan esineellistynyttä työtä; 
kuitenkaan kaikki työ ei tuota tavaroita eikä esiinny esineellistyneessä 
muodossa vaihtoarvona. Näin on laita vain tietyissä tuotantosuhteissa. 
Onpa se sitten hyväksi tai pahaksi, tästä on vedettävä johtopäätös, et- 
tä lähtökohtana ei voi olla tuotannon "yleisen luonteen” analyysi. 


I.7 Voisiko lähteä tarpeista? 


Tällä tuli samalla kumotuksi toinen ehdotus miten aloittaa. Kun joh- 
dattavilla kursseilla käsitellään alkua”, kuullaan yhä uudelleen 
spontaani ehdotus, että pitäisi lähteä ihmisten tarpeista. Jotta tarpeet 
tulisivat tyydytetyiksi johdutaan ilmetystikin työn välttämättömyy- 
teen. Tarve kohdistuu ennen kaikkea elämisen tarpeisiin. Elämisen 


*Viittauksissa Marxin Pääoman ensimmäisen osan ensimmäiseen lukuun 
mainitaan aina kaksi sivunumeroa. Edellinen viittaa Edistyksen suomenkieli- 
seen laitokseen, Moskova 1974, ja jälkimmäinen Haugin teoksen liitteenä jul- 
kaistuun ensimmäisen luvun uuteen suomennokseen. Kaikki tekijän luvusta 
ottamat lainaukset esitetään uuden suomennoksen mukaisina. Kaikki muut- 
kin Pääoma-lainaukset on suuremman täsmällisyyden saavuttamiseksi tar- 
kistettu ja tarvittaessa korjattu alkutekstin mukaan. — Suomentajan huo- 
mautus. 

tarvikkeita ei löydetä valmiina, vaan niitä on tuotettava työllä luonnon- 
aineista. Siten olemme jälleen tulleet tuotantoon ja kaikki mikä pu- 
hui tuotannosta lähtemistä vastaan, puhuu niin muodoin myös tätä 
uutta ehdotusta vastaan. Tie mille tässä jouduttaisiin on vieläkin 
mutkailevampi kuin tuotannosta pääomaan johtava kiertotie, mikä se- 
kin oli jo sangen mutkainen. 

Jos tuotannon tai työn "yleisestä luonteesta” ei johda mitään tietä 
pääomaan, niin tähän asti esitetyn pohjalta nousee ehdotus, että on 
aloitettava tuotantosuhteiden analyysista. Kapitalismissa ovat palkka- 
työ ja pääoma vastakkain. Älkäämme siis ottako työtä enää siinä 
muodossa missä se on ikuinen luonnonvälttämättömyys, vaan otta- 
kaamme se sellaisena kuin se sisältyy kapitalistiseen tuotantosuhtee- 
seen, nimittäin palkkatyönä. Kun käymme läpi Pääoma-teorian mah- 
dollisia alkuja, olisimme siis tulleet seuraavaan kysymykseen: voi- 
daanko aloittaa palkkatyön analyysista? 


1.8 Johtaako palkkamuodosta tie pääomaan? 


Näyttäisi että tällä kysymysmuodolla saisimme edullisemman otteen 
alusta. Nyt ei näet enää ole puhe työprosessista ylipäätään, vaan ta- 
loudellisesti määrätystä muodosta, joka sallii työprosessin aina jo olla 
arvonlisäysprosessi. Mutta jos yritämme käsittää työprosessin välittö- 
mästi arvonlisäysprosessiksi, joudumme taas samaan umpikujaan, 
jonka olemme jo käyneet läpi. On enää yksi kokeilematon tie: se joka 
lähtee palkkatyön palkkamuodosta. Kysymyksemme muuntuu siis 
jälleen kerran ja kuuluu nyt: viekö palkkamuodosta tie pääomaan? 
Jotta siihen olisi mahdollista vastata edes pääpiirteissään, ei meille jää 
muuta mahdollisuutta kuin koetella mitä seuraisi jos Pääoman luke- 
minen aloitettaisiin työpalkan analyysista. Mutta taaskaan ei ole väl- 
tettävissä, että silloin turvauduttaisiin etukäteen sellaiseen tietoon mi- 
kä ei ole vielä alkajan käytettävissä ja on niin ollen hänen koeteltavis- 
saan vain horjuvina alkioina. — Kuten silmäys sisällysluetteloon 
osoittaa, Marx käsittelee työpalkkaa kuudennessa jaksossa. — Työ- 
palkkaa tutkittaessa käsitellään tosiasiaa, jolla on se erikoisuus, että 
sen otsassa niin sanoakseni seisoo teoreettinen teksti. Tämä tosiasia 


44 


esittää oman väitteensä omasta taloudellisesta olemuksestaan: ”työ- 
palkka” haluaa tulla ymmärretyksi maksuna työstä. Oletamme nyt et- 
tä on rahamuodossa oleva palkka (eikä palkka olisi historiallisesti 
muutoin voinutkaan kehittyä) ja muotoilemme asian sitten toisin: jos 
jostakin annetaan rahaa, se on silloin maksettava hinta. Työpalkka 
olisi siis työn hinta. Työpalkan käsite antaa ymmärtää, että palkka- 
työläinen myy työnsä ja saavuttaa sen myydessään määrätyn hinnan 
eli juuri työpalkan. 

Tämä on juuri se käsitys, joka on luettavissa porvarillisista päivä- 
lehdistä ja myös täsmälleen se käsitys, joka määrää välittömästi palk- 
katyöläisen tajuntaa. Ja aina kun palkkatyöläiset ovat käyneet palk- 
kataisteluita, he ovat esiintyneet ennen muuta sen vaatimuksen puo- 
lesta, että heidän on saatava täysi hinta työtavarastaan, ”oikeuden- 
mukainen palkka”. Jos työpalkan tosiasia väittää omaa olemustaan 
tällaiseksi, on väite siis yhteiskuntapoliittisesti tavattoman tärkeä. Jos 
näet työpalkka on yhtä kuin hinta työstä ja jos maksetaan ”oikeuden- 
mukainen hinta”, silloin ei ole olemassa mitään riistoa, silloin vallit- 
see yhteiskunnallinen oikeudenmukaisuus. Tosiasia ”työpalkka” an- 
taa siis itselleen nimen, joka antaa selityksen palkkatyön ja pääoman 
yhteiskunnallisille suhteille. Näin ollen tämän tosiasian antamasta se- 
lityksestä seuraa vastaus kysymykseen: ovatko luokkasuhteet oikeu- 
denmukaiset vai eivät? Siitä syystä tätä asiaintilaa koskevat selitysyri- 
tykset ovat aina olleet erityisen arkaluontoisia. 


On itsestään selvää mikä on vastaväite sille työpalkan käsitteen esit- 
tämälle väitteelle, että ”työn arvo” maksetaan. Jos asia olisi näin, mis- 
tä kapitalistit silloin ottaisivat lisäarvon, siis sen arvon kasvun, jonka 
vuoksi he ylipäätään ostavat ”palkkatyötä” ja antavat palkkatyöläis- 
ten työskennellä komennossaan? Jos asianlaita olisi siten kuin palkka- 
työ sanoo ”omasta itsestään”, silloin ei voitaisi ylipäätään enää selit- 
tää mistä voitto tulee. Tai pikemminkin jouduttaisiin turvautumaan 
seuraavankaltaisiin mystisiin selityksiin: voitto syntyy kapitalistin älyl- 
lisestä taitavuudesta tai voitto on kapitalistin omistamien ja alttiiksi 
panemien koneiden ja tekniikan eräänlainen luonnonhedelmä. (Täl- 
laisia selityksiä löytää vielä nykyään oppikirjoista.) 

Marxin selitys ei päästä selitettävää yhteiskunnallista tosiasiaa kar- 
kaamaan. Seitsemännentoista luvun otsikko antaa jo ensimmäisen se- 
lityksen asialle. Jos se luetaan takaperin, se ilmaisee: työpalkka ei ole 

työn hinta, vaan työvoiman hinta. Miten se sitten muuttaa asiaa? 

Jotta ymmärtäisimme miten tilanne muuttuu on palattava lähem- 
mäs Pääoman alkua. Marx esittää neljännessä luvussa, siis siinä mis- 
sä hän ottaa käyttöön pääomakäsitteen, että pääoma on yhteiskunnal- 
lisesti hallitsevana muotona (ei siis pelkkänä reunailmiönä) mahdolli- 
nen vain silloin kun löytyy tavara, jonka käyttöarvona on tuottaa 
enemmän arvoa kuin sillä itsellä on. Ja tämä tavara on työvoimatava- 
ra. (Se osoitetaan neljännen luvun kolmannessa alajaksossa, jonka ot- 
sikkona on Työvoiman ostaminen ja myyminen). 


I.9 Marxin palkkateorian käsitteellinen rakenne 


Miten voidaan sitten selittää mitä tapahtuu työvoimaa ostettaessa ja 
myytäessä? Ja mikä ylipäätään on työvoiman ja työn ero? 

Marx selittää sen ottamalla avuksi käsitteitä, jotka hän on kehitel- 
lyt mitä täsmällisimmin — mutta ei kuitenkaan analysoidessaan tuo- 
tantoa tai palkkatyötä tai työpalkkaa eikä etenkään tarpeita, vaan 
analysoidessaan tavaraa. Näin olemme tulleet ensimmäiseen lukuun. 

Voidakseen selittää työpalkan Marxin täytyy palata käyttöarvon ja 
arvon käsitteisiin, siis alussa esittämänsä tavaraa koskevan tutkimuk- 
sen tuloksiin. Marx voi nyt muotoilla väittämän, joka käytännössä al- 
kaa ensimmäisen luvun tuloksilla ja sisällyttää itseensä useiden jakso- 
jen rakentumisen aina palkkamuotoa käsittelevään jaksoon asti: se mi- 
kä maksetaan työpalkkana on työvoimatavaran hinta ja tällä tavaralla 
on kaikkien muiden tavaroiden tavoin käyttöarvo ja arvo. Sen käyttö- 
arvona ostajalle, siis kapitalistille on että tätä tavaraa voidaan käyttää 
arvon tuottamiseen, tarkemmin sanottuna tuottamaan enemmän ar- 
voa kuin sillä on ja siitä täytyy palkkamuodossa antaa, toisin sanoen 
sitä voidaan käyttää arvonlisäykseen. Tällöin työvoima ja työ eroavat 
toisistaan kuten käyttöarvo ja tosiasiallinen käyttö. Arvo puolestaan 
määräytyy tässä siten kuin jokaisen muunkin tavaran kohdalla, sen 
määrää näet tavaraan sisältyvän esineellistyneen työn paljous, lyhyesti 
sanottuna se yhteiskunnallinen työaika, joka tarvitaan työläisen ja hä- 
nen työkykynsä ”tuottamiseen”. Työpalkka ei ole mitään muuta kuin 

määrätyistä syistä muuntunut, irrationaalinen muoto, missä tämä 
suhde ilmenee. 


I.10 Palkkakäsite rakentuu kokonaisteorian tavoin 


Siinä on karkeasti esitettynä Marxin antama vastaus. Vaikkakaan sitä 
ei voi täysin rekonstruoida ajatuksissa eikä edes tarkistaa, havaitaan 
kuitenkin että tällaisella teoreettisella selityksellä on ”sisäinen raken- 
tumisensa”. Tietyt osaselitykset liitetään yhteen sen selittämiseksi mi- 
tä palkka on. Näiden osaselitysten yhdistyessä saadaan ensimmäinen, 
alun merkitystä koskevan kysymyksemme kannalta ratkaisevan tär- 
keä käsitys Marxin teorian rakentumisesta. Jotta kysymykseen mitä 
työpalkka on voitaisiin antaa mielekäs vastaus, täytyisi koko teorian 
rakentumisen alkaen alusta mahtua yhteen ilmaukseen (ainakin teori- 
an tärkeimpien solmukohtien pitäisi täyttää tämä vaatimus). 

Siis vastaus kysymykseen mitä työpalkka on, vastasi sisäiseltä ra- 
kenteeltaan teorian rakentumista sellaisena kuin se tulee esiin Pää- 
oman lukujen ja jaksojen perättäisjärjestyksessä. Tästä seuraa että jos 
aloitettaisiin työpalkasta, siinä ei olisi mitään mieltä, se merkitsisi 
päätöntä ja turhaa vaivannäköä ja aiheuttaisi sekaannuksen, jota tus- 
kin voitaisiin selvittää. Niin kävisi vielä varmemmin jos haluttaisiin 
aloittaa ”tuotannosta yleensä” tai jopa ”tarpeista”. 


I.11 Teoriarakenteen pinnan näkee jo Pääoman lukujen 
järjestyksestä 


Kun nyt vielä kerran silmäillään Pääoman sisällysluetteloa, havaitaan 
teorian kokonaisuudessaan ”rakentuvan” siten, että jokainen sen kä- 
site lähtee yhä uudelleen ”alusta”, siis edellyttää myös alun ymmärtä- 
mistä. Ensimmäisessä jaksossa tutkitaan tavaraa ja rahaa. Ja siinä 
esiin saatu ratkaiseva käsite on tavaran arvon ja arvomuodon käsite. 

Raha käsitetään rahatavaraksi ja rahamuoto loppuunviedyksi yleisek- 
si arvomuodoksi, itsenäiseksi arvoasuksi. Rahan muuttuminen pääo- 
maksi tuottaa toisessa jaksossa käsitteen arvon arvonlisäys”. Neljän- 
nessä luvussa käytetään pääomasta paljon puhuvaa nimitystä ”itseään 
lisäävä arvo”. Näiden käsitteiden kohdalla pistää heti silmään, että ne 
on niin sanoakseni rakennettu niistä rakennuselementeistä, jotka saa- 
tiin aikaan ensimmäisessä jaksossa. Käsitettä "arvon arvonlisäys” ei 
voi muodostaa eikä ymmärtää ellei tiedä mikä arvo” on. Arvon 
analyysin täytyy selvästikin tulla ensin sulatetuksi, jotta pääoman 
analyysi "arvon arvonlisäyksen” analyysin muodossa voidaan sulat- 
taa. 

Se mikä koskee toista jaksoa, pätee aivan erityisesti kolmanteen 
jaksoon: en pysty ymmärtämään ”arvonlisäysprosessin” käsitettä el- 
len tunne arvokäsitettä. Kaikki arvonlisäysprosessin muodostettavien 
momenttien alakäsitteet romahtavat täydellisesti, jos arvokäsite vede- 
tään niistä pois ja samaan tapaan käy jaksojen 3—5 peruskäsitteen, 
”Jisäarvon” käsitteen. 

Olemme jo nähneet että työpalkan käsite, sellaisena kuin se kehitel- 
lään kuudennessa jaksossa, seisoo tai kaatuu vastaavan sisäisen ra- 
kenteen varassa. Jäljelle jää Pääoman ensimmäisen osan viimeinen eli 
seitsemäs jakso, Pääoman kasautumisprosessi. Mitä siinä tutkitaan? 
Ei mitään muuta kuin ”itseään lisäävän arvon” kasautumista, kasau- 
tumista ”arvon arvonlisäyksen” tuloksena. 

Näemme että kantavat käsitteet ovat toisiinsa liitettyjä, osittain suo- 
rastaan ”potenssiin korotettuja” ilmauksia. Tehtäisiin onnettomasti 
jos tahdottaisiin aloittaa jostakusta näistä ilmauksista ja yritettäisiin 
ymmärtää se välittömästi. Käsitteen ymmärtämiseksi se täytyy selväs- 
tikin hajottaa rakenneosiinsa ja yksinkertaisin näiden ilmausten ra- 
kenneosista on ilmiselvästi ”arvo”. 


1.12 On aloitettava tavarasta 


Kaiken tämän tuloksena on että Marxin poliittisen taloustieteen kri- 
tiikin alku näyttää teorian käyttämien käsitteiden rakentumisen kan- 
nalta pakottavan välttämättömältä. Kaikki yritykset päästä tähän teo- 

riaan sisään jostakin muusta kohdasta johtavat yhä uudelleen takaisin 
sen alkuun. Alun yli ei voi siis hypätä. 

Marx joutui sangen pitkään painiskelemaan esittämisen ongelmien 
kanssa. Grundrisse-teoksessaan hän ohimennen puuttuu näihin on- 
gelmiin, tarkemmin sanottuna jaksossa, jonka otsikkona on Kierto- 
kulku ja kiertokulusta johtuva vaihtoarvo ovat pääoman edellytys. Sii- 
nä Marx kirjoittaa: ”Jotta voidaan kehitellä pääoman käsite, on tar- 
peen lähteä — ei työstä, vaan arvosta... Siirtyä suoraan työstä pääo- 
maan on yhtä mahdotonta kuin siirtyä eri ihmisroduista suoraan 
pankkiiriin tai luonnosta höyrykoneeseen” (Grundrisse, Dietz Verlag, 
Berlin, 1974, s. 170). 

Vaikka yrityksemme käydä läpi muita alkuja onkin antanut tulok- 
seksi ”vain” sen mitä Marx äskeisessä lainauksessa ilmaisee, toisin sa- 
noen että alku tavaran ja arvon analyyseineen näyttää ehdottoman 
välttämättömältä hänen teorialleen — ja samoin sen opiskelulle, jos 
siis olemmekin päässeet vain siihen, että annettu on saanut vahvistuk- 
sen, niin voimme kuitenkin esittää nyt entistä tarkemman kysymyk- 
sen. Se kuuluu: jos tämä alku on ”välttämätön” niin — mille se on 
välttämätön? Lyhyesti sanottuna voidaan umpikujien ja mutkikkai- 
den kiertoteiden koluamisen jälkeen nyt johtaa alkua koskevia vaati- 
muksia. Mutta kun tiedetään mitä alulta on odotettavissa voidaan 
alun vaikeudet, jotka muutoin olisivat vain heikosti nähtävissä, kään- 
tää konkreettisten ongelmien kielelle ja tehdä niiden ratkaiseminen si- 
ten mahdolliseksi. 

TOINEN LUENTO 


II.1 Alulle asettuvat vaatimukset 


Viisastuttuamme umpikujista ja kiertoteistä, joihin jouduimme läh- 
dettyämme käymään läpi ensi silmäyksellä mahdollisilta näyttäneitä 
alkuja yritämme toisessa luennossa kehitellä vaatimuksia, joita tie- 
teelliselle poliittisen taloustieteen kritiikin alulle on asetettava. Ensim- 
mäiset alkua ”kiertelevät” orientoitumisyrityksemme antoivat jo eräi- 
tä näkökulmia välttämättömään rakentumiseen. Ennen kuin ryhdym- 
me kehittelemään niistä alkua koskevia kriteereitä, otamme neuvoksi 
Marxin omat lausumat juuri tästä asiasta. Hän väittää löytäneensä 
sellaisen alun, joka antaa eräänlaisen patenttiratkaisun poliittisen ta- 
loustieteen kaikille selvittämättömille arvoituksille. Mutta eikö ole 
omituista että tätä tietä ei ollut kuljettu jo ennen Marxia? Varsinkin 
kun alku, tavaran analyysi, ei näytä mitenkään kovin erikoiselta. 
Miksi näitä yhteyksiä ei siis keksitty jo aikaisemmin? 

Marx esittää rinnastuksen biologiaan. Kohtaamme jäljempänä vie- 
lä muutaman kerran saman kuuluisaksi tulleen rinnastuksen erääseen 
1800-luvun suureen luonnontieteelliseen keksintöön. Kyseessä on so- 
lun löytäminen ja sen merkitys elävän organismin tieteellisille selityk- 
sille. "Kriittisen teorian” taholta on esitetty, että Marxin metodiaan 
koskeva tietoisuus oli kehittymätön, jopa virheellinenkin. Vakuuttau- 
tuaksemme kuinka hyvin Marx on selvillä tästä alkuun osuvasta meto- 
dikysymyksestä, otamme esille tekstit, joita A. Schmidt kutsuu ”sa- 
tunnaisiksi ja — sanokaamme suoraan — harhaanjohtaviksi j ja riittä- 
mättömiksi johdannoiksi ja jälkisanoiksi”? Tässä tapauksessa otam- 
me esiin Pääoman ensimmäisen painoksen alkulauseen (s. 15): ”Alku 
aina hankalaa, se pitää paikkansa kaikessa tieteessä. Ensimmäisen 


2 Teoksessa: Kritik der politisehen Ökonomie heute, 100 Jahre ”Kapital”, 
Frankfurt am Main 1968, s. 29. Toim. 

luvun ymmärtäminen, etenkin sen jakson, joka sisältää tavaran eritte- 
lyn, tuottaa sen tähden eniten vaikeuksia.” (Selvennykseksi on sanot- 
tava, että ensimmäisessä painoksessa Marx kutsui ”luvuksi” (Kapitel) 
sitä mitä toisesta painoksesta lähtien on kulkenut nimellä ”jakso” 
(Abschnitt)* Äskeisessä lainauksessa "luku" ja jakso” ovat siis ny- 
kyisen käytännön kannalta vaihtaneet paikkaa.) Kuten Marx itse on 
esittänyt, varsinaisena vaikeutena ei ole arvosubstanssin ja arvosuu- 
reen analysointi, vaan arvomuodon tutkiminen. ”Arvomuoto, jonka 
valmiina asuna on rahamuoto, on hyvin sisällyksetön ja yksinkertai- 
nen. Silti on ihmishenki yli 2000 vuotta turhaan pyrkinyt sitä tyhjentä- 
västi tutkimaan kun taas paljon sisältörikkaampien ja monimutkai- 
sempien muotojen analyysi on toisaalta onnistunut ainakin likimain.” 
Tällä Marx viittaa Aristoteleen yritykseen luoda arvo-oppi, mitä 
yritystä Marx käsittelee ensimmäisen luvun kolmannessa alakohdassa 
(s. 66—67, 255—256). 


11.2 Mikä tavaran analyysissä on niin erityistä? 


Miksi arvomuodon analyysi tarjoaa niin suuria vaikeuksia jos itse ar- 
vomuoto on ”'hyvin sisällyksetön ja yksinkertainen”? 

"Siksi että on helpompaa tutkia valmiiksi kehittynyttä ruumista 
kuin ruumiin solua”. 

Entä miksi? 

Lisään Marxin alkulauseeseen, että ruumiin soluja voidaan tutkia 
vain silloin kun tuotantovoimat, joiden pohjalla tiedemies työskente- 
lee, ovat kehittyneet niin pitkälle, että tutkija voi käyttää tehokkaita 
mikroskooppeja ja preparaattitekniikkaa sekä reagensseja, toisin sa- 
noen erityisiä kemiallisen analyysin välineitä. ”Taloudellisia muotoja 
analysoitaessa ei sitä paitsi voi käyttää mikroskooppeja eikä kemialli- 
sia reagensseja. Abstrahointikyvyn on korvattava ne molemmat”. 


*Suomenkielisen sanaston osalta on pantava erikseen merkille, että tässä 
Haugin teoksen suomennoksessa ei enää käytetä Pääoman 1 osan suomen- 
noksessa, Edistys 1974, käytettyä "osasto”'-sanaa. Tämä Pääoman jaotteluun 
liittyvä sana on katsottu vanhahtavaksi ja korvattu siitä syystä sanalla ”jak- 
so”. — Suomentajan huomautus. 

Mutta mikä sitten on tutkimuskohteena? Entä mikä vastaa yhteis- 
kuntatieteessä sitä että biologiassa löydettiin ruumiin solu? 

Vastaus kuuluu: ”Porvarilliselle yhteiskunnalle on työn tuotteen ta- 
varamuoto tai tavaran arvomuoto taloudellinen solumuoto.”' 


”” 9 


11.3 Taloudellisen solumuodon 
tomia” 


mikroskooppinen ana- 


Abstrahointikyvyllä saadut tulokset eroavat kemiallisen ja mikros- 
kooppianalyysin tuloksista siten, että niitä ei voi valokuvata eikä muu- 
toinkaan aistimellisesti tavoittaa. Koska abstrahointikyky ei ole mi- 
kään aineellis-esineellinen työkalu, eivät myöskään sillä saadut tulok- 
set ole esineellisesti käsitettävissä. Ne tarvitsevat yhä vielä abstrahoin- 
tikyvyllä saavutettavaa rekonstruointia ajattelun alueella, ja jokaisen 
lukijan on tehtävä se aina uudelleen. Näin alun ja aloittelijan vaikeus 
huipentuu arvomuodon, tämän porvarillisen yhteiskunnan taloudelli- 
sen solumuodon, analyysin kohdalla: 

”Asiaa tuntemattomasta näyttää sen analyysi sujuvan pelkän hius- 
ten halkomisen merkeissä. Todellisuudessa siinä onkin kysymys hius- 
ten halkomisesta, mutta vain samassa merkityksessä kuin mikros- 
kooppisessa anatomiassa.” 

Todetkaamme siis seuraavaa: poliittisen taloustieteen kritiikin alus- 
sa on ohjelmassa porvarillisen yhteiskuntaruumiin ”solujen mikros- 
kooppinen anatomia” — arvomuodon analyysi. Mikä on vaikeutena 
tässä? 

Ensimmäinen vaikeusmomentti syntyy siitä, että emme ole kyllin 
tottuneita käsittelemään tätä henkistä mikroskooppia ja henkisiä rea- 
gensseja, toisin sanoen abstrahointikykyä. Se merkitsee, että vaikeu- 
den voittamiseksi meidän on harjoiteltava abstrahointikyvyn käyttöä. 
Tässä luennossa meidän on siis selvitettävä mikä abstrahointikyky on. 
Meidän on parasta menetellä niin että silloin kun Marx käyttää tätä 
”mikroskooppia”, ts. abstrahointikykyään, me katselemme hänen ol- 
kansa yli ja puolestamme analysoimme miten hän menettelee abstra- 
hoivassa analyysissaan. Tämän monikerroksisen selvityksen tavoittee- 

na on valaista Marxin menettelytapaa, jotta siitä tulee koeteltavissa 
oleva, ja jos se havaitaan hyväksi, itsenäisesti sovellettavissa oleva. 

Mikäli ensimmäinen vaikeus voidaan panna ”aloittelijan” abstra- 
hointikyvyn harjaantumattomuuden tiliin, silloin näyttäisi että tämä 
luento olisi käytettävä johdatukseksi formaalisiin ajatustoimintoihin. 
Kuitenkin alkuvaikeudet — ja siten myös meidän tehtävämme — ovat 
syvemmällä. Niiden käsittämiseksi meidän on tehtävä itsellemme sel- 
väksi — implisiittisesti niin on jo tapahtunutkin — missä alun merki- 
tyksellisyys oikein on. Mikä kaikki on riippuvaista alusta? Lyhyesti sa- 
nottuna: mitä vaatimuksia alulle on asetettava? 


II.4 Ensimmäinen vaatimus: alun on oltava kaikkien tun- 
tema 


Ensimmäinen alkua koskeva, Marxille esitettävä, meidän ohjelmam- 
me mukainen vaatimus kuuluu: alun täytyy olla tuttua kaikille. Ei voi- 
da esimerkiksi vaatia että Pääoman lukeminen edellyttää ensin Hege- 
lin Logik-teoksen tutkimista, mainitakseni merkittävimmän kysymyk- 
seen tulevista teoksista. Se näet supistaisi Pääoman vastaanottajien 
piirin muutamiin harvoihin henkilöihin. Jotta laajaa lukijakuntaa ei 
alusta alkaen suljettaisi ulkopuolelle, on aloitettava sellaisesta pistees- 
tä missä kaikki kohtaavat; on aloitettava sellaisista tiedoista, jotka 
ovat kaikilla. Kuvaannollisesti puhuen: on aloitettava yleisesti tunne- 
tulla totuudella. Sen on oltava ”vailla ennakkoehtoja” siinä mielessä, 
että se ei edellytä mitään muuta kuin sen minkä jokainen tietää, vaik- 
ka ei muutoin tietäisikään mitään. Olen tässä käyttänyt muotoilua, 
jota Marx käyttää suppeammassa mielessä otetun arvomuodon 
analyysinsa alussa (s. 56, 244). Siinä sanotaan: ”Jokainen tietää, vaik- 
ka ei muutoin mitään tietäisikään, että tavaroilla on yhteinen arvo- 
muoto, joka on mitä räikeimmässä ristiriidassa tavaroiden käyttöar- 
vojen kirjavien luontaismuotojen kanssa — ja se on arvon rahamuo- 
to.” — Alussa ei saa vaatia mitään muuta kuin sellaista tietoa mikä 
on jokaisella vaikka hän ei muutoin mitään tietäisikään”. Tämä tar- 
koittaa vain sitä, että on aloitettava sellaisesta minkä jokainen tietää, 
vaikka ei olisikaan asiaa analysoinut. Alun yleisyydestä ja sen tuttuu- 

den asteesta riippuu onko kaikki myöhemmin esitettävä tarkistettavis- 
sa ja koeteltavissa ja missä määrin. Tämän yleisesti tunnetun totuu- 
den on siis riitettävä itse kullekin kaikiksi edessä olevan matkan vaati- 
miksi eväiksi. 

On olemassa lukuisia yleisesti tunnettuja totuuksia. Tässä etsitylle 
on asetettava se vaatimus, että sen on sovelluttava lähtökohdaksi, 
kohdaksi missä eivät vain kaikki voi kohdata, vaan mistä lähtee myös 
tie eteenpäin. 


II.5 ”Sitovuus” ja ”koeteltavuus” 


Se ei voi olla mikä tahansa kohta, sillä tällöinhän se voisi johtaa umpi- 
kujaan tai olla ilman yhteyksiä, eristetty. Sen on oltava kohta, josta 
voi jatkaa eteenpäin ja sen on oltava muodoltaan sellainen — myös 
tästä on nyt kysymys — että se on sitova. Se ei saa jättää minun mieli- 
vallastani riippuvaksi hyväksynkö esityksen etenemisen vai en. Sen on 
oltava yhtä pakottava kuin tosiasia, että kolmion kulmien summa on 
yhtä kuin kaksi suoraa kulmaa. 

Mainittu geometrian esimerkki edusti nousevan porvarillisen tie- 
teen teoreetikoille esikuvallista tietoa ja merkitsi heille vallankumouk- 
sellista tunnusta tieteessä. Sen avulla saattoi käydä kaikkia kirkon 
määräämiä ajattelutapoja vastaan. Sittemmin porvarillisen tieteen 
edustajat ovat suurelta osin luopuneet vaatimasta vastaavan kaltaista 
järjen käyttöä. Sen sijaan kolmesataa vuotta sitten porvarillisen teori- 
an vallankumouksellinen demokraattisuus tuli selkeästi ilmi periaat- 
teessa: kaikki ihmiset ovat henkisiltä taipumuksiltaan yhtäläisiä eikä 
tieteellinen tieto tee eroa syntyperän tai minkäänlaisen perinteen tai 
perinnön välillä. Jokaisella yksilöllä on omassa itsessään täydellinen 
sarja työvälineitä ja hänen on vain opittava välineiden oikea käyttö. 
Ideaalisen tiedonhankintatavan mallina pidettiin geometrista todis- 
tusta. Descartes ja Spinoza ottivat yhä uudelleen kolmion kulmien 
summan esimerkiksi tämänkaltaisista todistuksista. Onko lukijalla 
muistissaan miten asia todistetaan? Kun kolmion kärjen kautta piir- 
retään kannan suuntainen suora, seuraa yhdensuuntaisten suorien 
määritelmästä välttämättä, että kolmion sivujen ja suoran väliset kul- 

mat ovat (suunnaltaan käänteisinä) yhtä suuret kuin kolmion kanta- 
kulmat. Käy todella ilmiselväksi, että kolmen kulman summa = kah- 
den suoran kulman summa ja että asian täytyy olla näin kaikissa kol- 
mioissa. 

Pääoman alussa on sellaista mikä vastaa geometriasta otettua esi- 
merkkiä ja mikä siis varhaisporvarillisten teoreetikkojen mielestä to- 
teutui ideaalisesti sanotussa esimerkissä. Tämä tarkoittaa että Pääo- 
man alussa vaikuttaa vääjäämättömästi se demokraattinen vaatimus, 
että jokaisen on kyettävä tulemaan mukaan alkuun ja että alusta läh- 
tevän jatkon on oltava sitova. Siten jatkolle on asetettava myös vaati- 
mus, että sen täytyy olla ”koeteltavissa”. Ei saa sallia mitään sugge- 
rointia pelkällä tulosten toistelulla, vaan kohdasta toiseen tapahtuvien 
siirtymien täytyy kulloinkin olla koeteltavissa. Juuri sitä vaaditaan sa- 
nottaessa, että asian on oltava ajatuksissa rekonstruoitavissa. Olen- 
naista ei siis tässä ole tulos, vaan sen kehittely. 

Asetamme siis toisen vaatimuksen näin: alun täytyy tehdä siitä läh- 
tevä sitova jatko mahdolliseksi. Tällä sitovuudella, tiedon ”pakotta- 
van välttämättömällä” luonteella, on marxilaisuuden teoreettisten pe- 
rusteiden kannalta huomattavasti enemmän poliittista merkitystä 
kuin oli aikanaan varhaisporvarillisessa filosofiassa. Näin on siksi, et- 
tä Marx haluaa Pääomassa luoda perustieteen ”tuottavaa työtä teke- 
vien yhteenliittymistä” varten, viitoittaa sen pohjan, millä voimme hoi- 

* taa yhteiskunnallisia välttämättömyyksiä yhteisenä asianamme. Se on 
mahdollista vain jos alkutiedot ovat sitovia. 

Vaatimus on demokraattinen, koska se rakentuu kaikkien yhtäläi- 
selle ymmärrykselle ilman erityistietämystä ja koska se toimii vailla 
mitään epäselvyyksiä. Se on sosialistinen sikäli kuin kohteena ja pää- 
määränä on sosiaalinen; sikäli kuin tavoiteltu tietous koskee yhteisen 
asian perustan laskemista, sitä on nimitettävä kommunistiseksi. Tä- 
mä perustus voi olla sitova — siis sitoa monia — vain jos alkutiedot 
ovat kaikessa muodossa sitovia. 


11.6 ”Sitovuus” ja ”tieteellinen sosialismi” 


Näiden tietojen tieteenä olemisen muoto liittyy siis yhteen sen kanssa, 


55 


että ne vaativat päästä historiallisen käytännön perustaksi. Kun ohjel- 
ma, jolla Marx ja Engels astuivat historiaan, on erotukseksi kilpaile- 
vista ohjelmista nimeltään tieteellinen sosialismi, tällä viitataan nime- 
nomaan mainittuun yhteenkuuluvuuteen. Tieteenä olemisen muoto 
on tälle teorialle ehdottoman välttämätön. 

Ellei yleisesti tunnetusta totuudesta eteenpäin vievä jatko — pu- 
huaksemme tätä alun merkillistä kieltä — ole sitova ja pakottavan 
välttämätön, silloin ei kokonaisuus ole minkään arvoinen. Tämän teo- 
rian vastaanottajan on suhtauduttava siihen yhtä vaativaisesti ja tar- 
kistettava pitääkö se paikkansa. Me teemme niin seuraavissa luen- 
noissa ottamalla jatkon suurennuslasin alle ja myös tutkimalla, mitä 
tapahtuu kun tässä jatkossa jokin ”käy ilmeiseksi”. Myöhemmin pa- 
laamme vielä kertaalleen ”pakottavan” välttämättömän tiedon merki- 
tykseen (viidennessä luennossa). 

Ensimmäinen vaatimus: lähtökohdan on oltava yleisesti tunnettu 
totuus ilman ennakkoedellytyksiä — ei voi aloittaa mistään muusta 
kuin minkä jokainen tietää, vaikka ei muutoin mitään tietäisikään. 

Toinen vaatimus: yleisesti tunnetusta totuudesta on voitava jatkaa 
sitovalla tavalla, totuuden täytyy olla kehittelykelpoinen. 

Kuinka se on mahdollista? Se on mahdollista vain jos yleisen totuu- 
den luo on johdettu oikea tie, jos se löytyy jossakin muodossa hahmo- 
teltuna. 


II.7 Toinen ja kolmas vaatimus: loogisesti elementaarinen 
ja geneettisesti ensimmäinen 


Miten sitten voidaan toteuttaa molemmat alulle asetettavat vaatimuk- 
set: alun on edustettava tunnettua totuutta ja oltava kuvaillulla tavalla 
sitovasti kehiteltävissä? Ne voidaan toteuttaa vain jos aloitetaan sellai- 
sesta mikä täyttää kaksi toisiaan täydentävää ehtoa. On ensinnä aloi- 
tettava jostakin yksinkertaisesta ja sen on oltava sellainen yksinkertai- 
nen seikka, joka on elementaarinen ymmärrettävän kokonaisuuden 
kannalta. Tämä merkitsee, että sen on oltava kaikkein yksinkertaisin 
seikka ja samalla siitä on voitava päättelemällä selvittää millainen ra- 
kentamisen laki on kyseessä. Iskusanalla ilmaistuna: Sen mistä aloite- 

taan on siis oltava loogisesti elementaarinen. Voidakseen olla kuvail- 
lulla tavalla loogisesti elementaarinen sen täytyy olla mitä pienin ko- 
konaisuus, samoin kuin solu, joka sisältää kaikkien taipumusten täy- 
dellisen sarjan. 

Yleisesti tunnettu totuus — ja kykenee kehittymään tavalla, joka on 
sitova — ja on loogisesti elementaarinen. Jotta tämä kaikki olisi mah- 
dollista on aloitettava analysoimalla sitä ensimmäisenä olevaa mistä 
myöhempi muodostuu, sitä ensin syntynyttä mistä kaikki myöhempi 
syntyy ja kehittyy. Lyhyesti sanottuna on aloitettava analysoimalla his- 
toriallisesti varhaisinta, geneettisesti kehittymätöntä alkutilassa ole- 
vaa. 

Yleisesti tunnettu totuus, loogisesti elementaarinen, geneettisesti 
kehittymätön ja alkutilassa oleva — siinä ovat siis alulle asetettavat 
vaatimukset. Ne alun olisi täytettävä. Mikä asiassa on sitten niin vai- 
keata? Olihan puhe kaikkein yksinkertaisimmasta. Alun pitäisi olla 
yksinkertainen. Mikä yksinkertaisessa on niin vaikeata? 

Saamme nähdä että juuri ”yksinkertaisen” analysointi vaatii abst- 
rahointikyvyltämme ja ajattelukuriltamme erityisiä ponnistuksia. 
Mutta alkuvaikeuksilla on vielä eräs ulottuvuus. Se mikä näin alkaa, 
ei jätä meitä koskemattomiksi sitä käsitellessämme. Kun näet alku ja 
jatko täyttävät hahmotellut ehdot ja ovat ensinnäkin jokaiselle tuttu- 
ja, kykeneviä kehittymään siten että ovat sitovia, loogisesti elementaa- 
risia ja yksinkertaisia, toisin sanoen kun ne ovat myös yhteiskunnan 
kannalta perustavanlaatuisia — ovat siis sitä mistä yhteiskunta raken- 
tuu — ja samalla ilmentävät sitä historiallista alkuainesta mistä por- 
varillinen yhteiskunta on kehittynyt, kun kaikki nämä ehdot täytetään 
silloin tulemme ulottuvuuteen, jossa meille, valmiille yksilöille on jota- 
kin säikyttävää. Tämän alun on näet sovelluttava pääsytieksi todelli- 
sen kehitysprosessin ajatuksissa toteutettavaan käsitteelliseen re- 
konstruointiin. (Uskonnon ja kirjallisuuden historiassa on esitetty 
sangen mieliinpainuvia kuvia tällaisesta "matkasta" — ihmiskunta 
on näet aina harrastanut tämänkaltaisia asioita fantasian muotoja 
käyttäen. Ihmiskunta on ilmaissut sen joko matkana helvettiin tai vä- 
hemmän nasevasti muotoiltuna kaivautumisena juuriin. Kun Marx 
päättää vuonna 1859 ilmestyneen Poliittisen taloustieteen arvostelua- 
teoksensa alkusanat Danten Helvetistä ottamaansa lainaukseen, va- 
linnalla on tältä kannalta syvempää merkitystä.) 

II.8 Ajatusmuotojen sosiogeneettinen johto 


Kun tarkastellaan Pääoman rakentumista ja lopputulosta, kohdataan 
fylogeneettinen eli suvunkehityksen historiaa kuvaava ulottuvuus. Se 
alkaa arkaaisesta vaiheesta, porvarillisen yhteiskunnan ensimmäises- 
tä alusta, mistä kaikki monimutkainen sitten syntyy myöhempänä, 
kehittyneempänä vaiheena. Alun on siis sovelluttava pääsyksi matkal- 
le, joka johtaa meidät yhteiskunnallisten olemismuotojemme alkuläh- 
teille. Matka suuntautuu totuttua olemista ja tajuntaa vastaan. Kun 
näet lähdetään loogisesti konstitutiivisesta, perustavanlaatuisesta, ja 
geneettisesti ensimmäisestä ja siitä käsin kehitellään vasta tuloksena 
se minkä tunnemme omasssa yhteiskunnassamme itsestäänselvänä to- 
dellisuutena, silloin niin sanoakseni ihmiskunnan historiallinen tie 
kapitalismiin toistuu lyhennetyssä muodossa oppimisprosessina. 

Muodoista, jotka ovat meidän olemisemme ja ajattelumme muoto- 
ja, vaatii poliittisen taloustieteen kritiikki kulkemaan takaisinpäin 
niiden alkulähteille ja seuraamaan sieltä käsin näiden muotojen kehi- 
tystä. 

Tämä kaikki on vielä tulevalle asetettu vekseli, joka pyritään luen- 
non jatkossa lunastamaan. ”Objektiivisten ajatusmuotojen” käsitteen 
ennakointi on kuitenkin paikallaan, koska se valaisee alkuvaikeuk- 
sien erästä ulottuvuutta. Luentomme yhtenä tavoitteena on antaa sa- 
nottu käsite käyttöön. Pääoman ensimmäisen luvun neljännessä ala- 
kohdassa Marx esittää sen ankarasti ottaen paradoksaalisen muotoi- 
lun, että on olemassa objektiivisia ajatusmuotoja, toisin sanoen muo- 
toja, jotka primaarisesti eivät ole ajattelun muotoja, vaan yhteiskun- 
nallisten perussuhteiden, siis yhteiskunnallisen käytännön, kanssa- 
käymisen ja käyttäytymisen muotoja. Käsitteeseen sisältyy teesi, että 
ne tietyt yhteiskunnalliset olosuhteet, joihin me synnymme, määrää- 
vät ajattelumme, ovat niin sanoakseni aina yhden dimension verran 
”taempana” kuin meidän yrityksemme päästä niistä perille. Jos asia 
on näin, ovat tiedostamisyrityksemme ensi alkuun suljetut objektiivi- 
sesti olemassa olevaan kehään: aina kun yritän päästä selville asiasta, 
teen yritykseni jo sellaisessa muodossa, jonka on määrännyt se mistä 
halusin päästä selville. 

II.9 Tietoisuus panee vastaan yritettäessä muuttaa sitä 


Jälleen kaivataan alkukohtaa, josta käsin kehä voidaan murtaa. Ja 
poliittisen taloustieteen kritiikin säikyttävä piirre (meille valmiille yk- 
silöille, jotka puolustamme ajatustottumuksiamme ja muita itsestään- 
selvyyksiä) on siinä, että kohteeksi otetaan ajattelumme ”luonnon- 
muodot'?, jotka ovat meille niin itsestään selviä, että emme ilman 
muuta pysty edes pohtimaan niitä emmekä saamaan otetta niistä, 
koska meidän olisi saatava ote itse tästä otteestamme. Siis säikyttävää 
on, että juuri nämä ajattelumme ”luonnonmuodot”, sikäli kuin ne 
ovat yhteiskunnallisesti konstituoituja tai ainakin osittain konstituoi- 
tuja, otetaan syntynsä ja määräytymisensä yhteydessä tutkimuksen 
kohteeksi. Ken tämän käy läpi, ei voi tehdä niin muuttamatta itseään. 
On otaksuttava ja otettava selvästi huomioon, että syynä eräisiin alku- 
vaikeuksiin on, että tiettyihin muutoksiin kohdistettua vastarintaa 
siirretään, projisioidaan, asiaa koskeviksi vaikeuksiksi. 

Esimerkiksi eräänä vaikeutena on, että nimenomaan arvomuotoa 
analysoitaessa me kapitalistisen yhteiskunnan kansalaiset tuskin ky- 
kenemme ajattelemaan käsitteillä, joihin ei sisälly vaihtoa. 

Opintopiireissä käytävässä keskustelussa kiistetään ennemmin tai 
myöhemmin — vihdoinkin asia sanotaan julki! — että arvomuoto on 
jotakin historiallista, jotakin määrätyille historiallisille oloille spesifis- 
tä. Sitä siis todellakin puolustetaan ”luonnonmuotona”. Jos sitten 
ryhdytään etsimään kokemuksia ikään kuin ”vaihdottomilta” alueil- 
ta, joita arvolaki sinänsä vastustaa, törmätään siihen että nämäkin 
kokemukset ovat muodostuneet arvokäsitteistä. Rakastavaisten kes- 
keistä ”hellyyden vaihtoa” ajatellaan arvomuotojen vaihtona yhtä lail- 
la kuin äidin ja lapsen välistä suhdettakin — ottaakseni esimerkkejä 
tabualueilta, jotka sinänsä on suljettu vaihtosuhteilta. Äidin ja lapsen 
suhde esitetään siihen tapaan, että äiti vaihtaa” antamansa mate- 
riaaliset ja ei-materiaaliset asiat lapsen taholta saamaansa ”tunnepal- 
kintoon”. Koska tämänkaltaiset suhteet ovat kaksipuolisia, katsotaan 
spontaanisti että niiden vastavuoroisuus on samaa laatua kuin tava- 
ranvaihtosuhteessa. 


On ilmeisestikin liikaa vaadittu, että ”kerralla” luovutaan tällaises- 
ta ja tehdään itse vaihtomuoto suhteelliseksi, kun se on sentään ajatte- 


59 


lumme muovaama — että objektivoidaan se minkä meidän subjektivi- 
teettimme on muovannut. Vaikeus osoittaa samalla kuitenkin myös 
ratkaisun. Kysymys on näet siitä, että vaihtomuoto on johdettava 
tietyistä olosuhteista, ja niiden mukana se voidaan sitten myös kumo- 
ta, aivan kuten se on niistä syntynytkin. 

Poliittisen taloustieteen kritiikin alkuvaikeudet saattavat liittyä vaa- 
timukseen, että omaa itseä, omaa ajattelu- ja suhtautumistapaakaan 
ei saa jättää koskemattomaksi, vaan objektiivisten olosuhteiden kritii- 
kin yhteydessä on toteutettava myös ”objektiivisten ajatusmuotojen” 
kritiikki. 

Toistaiseksi nämä ovat vain pelkkiä todistamattomia väitteitä. Em- 
me pääse eteenpäin esittämällä väitteitä, joita vastaanottaja ei voi heti 
koetella. Tästä syystä menetellään kolmannesta luennosta lähtien pe- 
riaatteellisesti toisin. Jätämme sikseen alkuongelman pohtimisen 
yleensä ja poliittisen taloustieteen kritiikin alulle erikseen asetettavat 
abstraktiset vaatimukset ja ryhdymme tutkimaan Pääoman konkreet- 
tista alkua. Tässä alussa ja jatkon jokaisella askelella on käytettävä 
abstrahointikyvyn mikroskooppia. Marxin kehittely on koeteltava ja 
sen koeteltavuuden ehdot analysoitava. Jos koettelu osoittaa että seu- 
raamme kehittelyä ja ymmärrämme sen, silloin meidän on astuttava 
askel taaksepäin ja kysyttävä: mille ymmärtäminen perustuu? Jos on- 
nistumme saavuttamaan tämän ulottuvuuden, silloin on Marxin teo- 
ria alusta alkaen nähty epädogmaattisena, silloin se voidaan käsittää 
Leninin (aivan liian monien osalta turhaan) tähdentä mällä tavalla, ni- 
mittäin alun pitäen koeteltavuusvaatimuksen valossa. Sellaiseen ei 
mitään muuta teoriaa ole vielä alistettu. 


II.10 ”Joukoille soveltuvuuden” kriteerit 


Koettelu ilmaisee sen historiallisesti käänteentekevän vaatimuksen, 
että ”ihmisyhteiskunnan tietoisen uudelleen järjestämisen” on poh- 
jauduttava näiden asioiden ymmärtämiselle. Nämä Pääoman kolman- 
nesta osasta lainatut sanat (s. 97, Edistys 1976) ovat Marxin eräs sosi- 
alistiselle yhteiskunnalle esittämä ilmaus. Pääoman ensimmäisen 


osan alussa (s. 84, 273) hän käyttää siitä ilmaisua ”vapaiden ihmisten 

yhteenliittymä”. 

Sosialistinen päämäärä tulee tässä esiin koettelemisen vaatimukse- 
na. Vaatimuksen valossa ”oikeellisuus” ja ”tietojen sitova luonne” 
mittaavat poliittista kantavuutta teoriassa, joka pyrkii historiallisen 
käytännön perustaksi. Kun koeteltavuuden vaatimukseen yhdistetään 
vaatimus yleisestä saavutettavuudesta, saadaan näyte siitä mitä voisi 
kutsua poliittisen taloustieteen kritiikin 'soveltuvuudeksi joukoille”. 


11.11 ”Ennakkoluulottomuus” vaatii johtamaan käsitteet 


Luentomme yrittävät ottaa huomioon tämän Pääoman ”ennakkoeh- 
dottomaan”' lukemiseen sisältyvän vaatimuksen. ”Ennakkoehdotto- 
muuden” vaatimuksen täytyy luonnollisestikin ulottua koskemaan 
myös kolmannen luennon kieltä. Toisin sanoen ratkaisevia käsitteitä 
ei saa yksinkertaisesti edellyttää tunnetuiksi tai salakuljettaa huomaa- 
matta tekstiin. Ne on päinvastoin tuotava mukaan niin että ne tulevat 
huomatuiksi. Eikä siinä kaikki! Ottaessamme ne käyttöön meidän on 
alistettava ne samaan menettelyyn mihin aiomme alistaa käsittelyta- 
vat. Tutkimuksemme ”ennakkoehdottomuus” merkitsee nyt Marxin 
työtavasta tehtävien havaintojen yhteydessä ja analysoitaessa miten 
Marx johtaa asioita toisistaan, että samalla on kehiteltävä käsitteet 
havaintojemme ja niiden tulosten ilmaisemiseksi. 

Mutta onko mahdollista olla käyttämättä mitään johtamattomia 
käsitteitä? Ei tietenkään. Jos yhtään johtamatonta käsitettä ei saisi 
käyttää, olisi oltava vaiti. Silloin ei ainakaan veisi tietä tavanomaisesta 
tiedosta tieteelliseen tietoon. Eteneminen ei voi siis olla niin suoravii- 
vaista ja tasaista kuin saattaisi toivoa. Usein vie nopeimmin ja var- 
mimmin päämäärään eteneminen, jota voidaan kutsua ”kiertämisek- 
s. 

On yritettävä tuoda esiin Marxin Pääomasta lähtevä tiedotuspro- 
sessi kolmivaiheisena liikkeenä. Ensimmäisenä vaiheena on: tekstiä 
”on luettava suurennuslasin avulla”. Siitä siirrymme heti toiseen vai- 
heeseen, vetäydymme ikään kuin itseemme, sillä toinen vaihe olemme 
me itse, meidän tietoisuutemme, tietämyksemme ja oivalluksemme 
nähtynä sen leimaamina, minkä meidän yhteiskunnassamme jokai- 

nen tietää vaikka ei muutoin mitään tietäisikään. Ja tässä on juuri 
kolmas vaihe — se todellisuus, johon molemmat edelliset vaiheet koh- 
distuvat. Me liikumme välineenämme arkikielestä lähtevä kieli edes- 
takaisin Marxin esittämän teorian ja tietomme välillä suhteuttaen mo- 
lempia empiirisesti koettavaan todellisuuteen. 

Näin menetellen osoitamme Karl Marxin teokselle sen kunnian, et- 
tä suuntaamme mielenkiinnon teoksesta todellisuuteen sen sijaan että 
kääntäisimme mielenkiinnon todellisuudesta teokseen. Jälkimmäinen 
on Brechtin mukaan ominaista huonoille teoksille. 

KOLMAS LUENTO 


HI.1 Siirrymme Pääoman erityiseen alkuun 


Edellä osoitettiin, että Marxin teokselleen antaman alun yli ei voi hy- 
pätä mikäli teoria tahdotaan ymmärtää. (Ei ole tullut todistetuksi, et- 
tä Marxin teoria on oikea). 

Sitten kehitettiin alun yleinen käsite (ei siis konkreettisesti osoitettu 
mistä Pääoma alkaa, vaan ensin esitettiin vain alun tieteelle tarjoama 
probleemi). Ainakin probleemin tasolla piti syntyä tietoisuus siitä, et- 
tä teokseen ei voi käydä käsiksi miten hyvänsä eikä ottamatta tietyllä 
tavalla selvää Marxin sille kirjoittamasta alusta. Probleemi esitettiin 
yleisesti ja sitten tuotiin esiin sen ratkaisemiselle asettuvat vaatimuk- 
set. Nyt voimme ryhtyä tarkastelemaan sitä tiettyä tapaa millä Marx 
ratkaisee alun probleemin. 

Miten alulle asettuvat vaatimukset kehiteltiin? Siten että jäljittelim- 
me tutkimusprosessia. Se on väistämättä sangen mutkallinen, sillä se- 
hän ei voi lähteä olemassa olevasta tuloksesta. Otimme koetteeksi esi- 
merkkejä ja esitimme pitkälle yksinkertaistetun problematiikan. Toi- 
sin sanoen emme tehneet muuta kuin saatoimme esille nousseen ai- 
neksen yhteyteen mikä antoi sille selityksen, ja juuri tämä ”ei mikään 
muu” onkin tieteellistä esittämistä. Tällä selvitettiin, ainakin viittauk- 
senomaisesti, että tieteellä täytyy olla tietty rakentuminen. Tieteessä 
jokainen lause rakentuu toiselle lauseelle. Alkeiskäsitteitä nivotaan 
toisiinsa ja saadaan yhteenliitettyjä käsitteitä (esimerkiksi käsite ”ar- 
vo” on käsitteessä ”arvon arvonlisäys” kokenut toisen käsitteen liittä- 
misen tietyllä tavalla itseensä). Saatoimme oppia että kun ilmaus ”ar- 
von arvonlisäys” on yhteenliitetty ilmaus, tiede siis saavuttaa selittä- 
mistavoitteensa kun se käsittää sanotunlaisen liittämisen adekvaatilla 
tavalla. Tieteellisen käsitteen täytyy heijastaa käsitettävän asian si- 
säistä kokoonpanoa. 

ITI.2 Tieteen rakentuminen — tutkimus ja esitys 


Kierrellessämme alun ympärillä jouduimme näin ennakoimaan mitä 
tiede merkitsee. Lähemmin sanottuna jouduimme ennakoimaan sitä 
mikä on poliittisen taloustieteen kritiikin tieteellinen luonne. Tulokse- 
na oli että siinä ei voi olla kyse perättäisistä väitteistä ja kuvauksista, 
vaan on löydettävä ja esitettävä teoksen kohteen, kapitalistisen tuo- 
tantotavan, tietty objektiivisesti jo olemassa oleva rakentuminen ja yh- 
teys. 

Kun me nyt tartumme Karl Marxin teokseen, meidän on sovelletta- 
va sitä tähän mennessä saamaamme oppia, että emme yksinkertaises- 
ti tyydy lukemaan lause lauseelta, vaan ennen kuin edes luemme en- 
simmäistä lausetta, odotamme siltä jo jotakin. Kohtaamme näet sen 
haasteen ja kysymyksen millainen tämän tieteen alun täytyy olla, jotta 
siitä voidaan lähteä — kuvallisesti puhuen — matkalle halki koko 
porvarillisen maailman. Näin menetellessämme olemme toteuttaneet 
dialektiikan erään periaatteen ilman että se on tullut lausutuksi: että 
näet lähtökohta tiedetään jo lopputulokseksi, joskin vasta ensimmäi- 
sellä tilapäisluontoisella tavalla. Kun siis aloitetaan ensimmäisestä 
lauseesta on syytä muistaa, että tämä lause ei kirjoittajalleen Marxille 
tietenkään ollut lähtökohta, vaan lukuisien pohdintojen ja yritysten 
tulos. Ja tämä lause voidaan vastaavasti nyt käsittää tehtävänasettelu- 
jen ja monien ratkaisuyritysten tulokseksi. Jos tästä tullaan tietoisiksi, 
ei väärä itsestäänselvyys jää silloin enää vaikuttamaan — ja sehän on- 
kin pelkkä verho, jolla käsittämättä jäänyt salataan. Se dialektinen 
peruskuvio, jonka mukaan lähtökohta käsitetään lopputulokseksi, 
voidaan toisin sanoen käsittää myös seuraavaksi kuvioksi: ihminen 
vieraannutetaan sellaisesta mikä on aivan liian itsestään selvää, jotta 
sen voisi tiedostaa oikein. Suuri ongelma arkipäiväisen tiedostamises- 
sa on sen itsestäänselvyys. Jotta itsestään selvä voitaisiin ylipäätään 
tehdä tutkimuksen kohteeksi, se on vieraannutettava. Brecht kehitteli 
vastaavaan tarkoitukseen tietyn teatteritekniikan. 

Sama koskee luonnollisesti myös "yleisesti tunnettua totuutta”, 
millä vaadimme aloittamaan. Kun sanoimme että on aloitettava sel- 
laisella minkä jokainen tietää, vaikka ei muutoin tietäisikään mi- 
tään”, ei se voi tietenkään merkitä että tämän ”yleisesti tunnetun to- 
tuuden” funktio itsekin olisi yleisesti tunnettu totuus. Se ei liioin mer- 

kitse, että tämä "yleisesti tunnettu totuus” älun alkaen muodosti tut- 
kija Marxin lähtökohdan. Juuri siinä mielessä Marx viittaa Pääoman 
toisen painoksen jälkisanoissa siihen, että ”esitystavan täytyy muodol- 
taan erota tutkimustavasta” (s. 25). Jos siis tutkimuksen nojalla esille 
saatava punaisen langan loppupää on esityksen alkuna, silloin näh- 
dään että lopputuloksesta käsin tarkasteltuna ne molemmat kuuluvat 
yhteen mitalin molempien puolien tavoin. Marxin tieteelle asettaman 
vaatimuksen tyydyttävä ”esitys”' ei siis ole mitään tiedon ulkoista jär- 
jestelyä, vaan tietoa siinä yhteydessä missä se johdetaan, eikä tämän 
yhteyden ulkopuolella mitään tietoa olisikaan. Tässä mielessä tutki- 
minen ei ole mitään muuta kuin oikean esittämisen etsintää; etsinnäs- 
sä operoidaan yhä uudelleen koe-esityksillä. 

Esityksen alulla on takanaan tutkimus. Jos alku operoikin yleisesti 
tunnetulla totuudella, on pitkän tutkimuksen tuottama tieto siitä, että 
tämä yleisesti tunnettu totuus kelpaa teoksen aluksi, kaikkea muuta 
kuin latteudeksi kulunut yleinen totuus. Olla ”vailla ennakkoedelly- 
tyksiä” merkitsee kaikesta huolimatta, että tutkimuksen päätös ja 
kaikki sen ehdot ovat Marxilla edellytettyjä. 


III.3 Pääsy sisään teokseen ”valtavasta tavarakasautu- 
masta” 


Pääoma alkaa näin: 

”'Niissä yhteiskunnissa joissa kapitalistinen tuotantotapa on vallal- 
la, rikkaus ilmenee 'valtavana tavarakasautumana' ja yksittäinen ta- 
vara tämän rikkauden alkeismuotona. Sen vuoksi tutkimuksemme al- 
kaa tavaran erittelystä.” 

Molemmat virkkeet puolustavat teoksen alkua. Marx esittää suppe- 
an perustelun miksi teos alkaa niin eikä näin, miksi siitä ja siitä eikä 
jostakin muusta. 

Ennen kuin ryhdymme lähemmin tutkimaan perustelua, noudatan 
Marxin teoksensa ensimmäisessä alaviitassa esittämää kehotusta ja 
otan esille teoksen varhaisen alun, jolle ei tullutkaan jatkoa. Marx jul- 
kaisi tämän Pääoman aluksi tarkoitetun tekstin vuonna 1859 ja se 
tunnetaan nimellä Zur Kritik der politischen Ökonomie, Poliittisen 

taloustieteen arvostelua. Luen teoksen ensimmäisen virkkeen, johon 
Pääoman ensimmäinen nootti viittaa. Se on Marxin teorialleen tuol- 
loin antaman muotoilun aloitus ja kuuluu näin: 

”Porvarillinen rikkaus näyttää ensi silmäyksellä valtavalta tavara- 
kasautumalta, yksittäinen tavara sen olemisen alkiolta.” (Marx— 
Engels: Valitut teokset 1—6, osa 4, s. 15, Kustannusliike Edistys 
1979). 

Palaamme Pääomaan, mihin Marx on lainannut tämän oman il- 
mauksensa ”valtava tavarakasautuma”. Millainen pääsytie tässä an- 
netaan teokseen? Nyt hahmottuu ensimmäinen tehtävämme: mehän 
halusimme pitää silmällä abstrahointikyvyn toimintaa. Se kuuluu: 
miten Marx pääsee valtavasta tavarakasautumasta yksittäiseen tava- 
raan? Meidän on määriteltävä pääsytie teokseen, rekonstruoitava en- 
simmäinen askel mallin mukaan ajatuksissa. Ensiksi kuitenkin eräs 
huomautus: ensimmäinen virke näyttää aloittelijasta todennäköisesti 
aivan ongelmattomalta, mutta on tavattoman ongelmallinen. Marx on 
ahtanut siihen eräitä käsitteitä, jotka tosin jäävät luonteeltaan ohime- 
neviksi. Ne eivät niin sanoakseni ole katseen polttopisteessä, vaan ovat 
pujahtaneet mukaan. Ensimmäiseksihän on selvitettävä "niiden yh- 
teiskuntien rikkaus, joissa kapitalistinen tuotantotapa on vallalla”. 
Käsitettä ”tuotantotapa” ei esitellä, vaan ”tavara” on se missä viiväh- 
detään. Kuitenkin viivähdys on niin ohimenevä, niin lyhyt että sitä 
tuskin huomaakaan. Yhdestä ilmiöstä pidetään sen sijaan kiinni, ni- 
mittäin rikkauden ilmenemisestä valtavana tavarakasautumana. Ta- 
varoiden valtava kasauma supistetaan yksittäiseksi tavaraksi ja sano- 
taan: siitä on siis lähdettävä. 


II1.4 Millainen ”ensi silmäys”? 


Asiaa on valaistava lähemmin. Minkälainen oikeastaan on se ”ensi 
silmäys” (siteeratakseni vielä mainittua Marxin aikaisempaa teosta), 
jolle kapitalistisen tuotantotavan hallitsemien yhteiskuntien rikkaus 
ilmenee valtavana tavarakasautumana? Miksi rikkauteen kohdistuva 
katse ei avaa näkymää esimerkiksi tehdashalleihin, tarjoa sitä lukijal- 
le? Poliittisen taloustieteen arvostelun jatkossa Marx palaa kysymyk- 

seen ja sanoo: kyseisen yhteiskunnan todellinen rikkaus ei näyttäydy 
näyteikkunoissa, vaan se on tuotantovoimien rikkautta, ihmistyön he- 
delmällisyyttä.? Miksi Marx ei siis aloita siitä? Toistan seuraavassa 
viime luennon menettelyn, toisin sanoen en tyydy yksinkertaisesti hy- 
väksymään alkua sellaisenaan, vaan käyn läpi muut mahdolliset alut 
ja esitän niitä koskevia kysymyksiä. 

Marxin lainatussa vuonna 1859 ilmestyneessä teoksessa Poliittisen 
taloustieteen arvostelua maalataan havainnollinen kuva ”valtavasta 
tavarakasautumasta”': 

”Lontoon vilkkaimmille kaduille on ahtautunut liike liikkeen vie- 
reen ja niiden syvälle painuneiden lasisilmien takana komeilee kaiken 
maailman rikkauksia, intialaisia saaleja, amerikkalaisia revolvereja, 
kiinalaista posliinia, pariisilaisia korsetteja, venäläisiä turkiksia ja 
tropiikin mausteita. Mutta kaikkien näiden maailman iloja edusta- 
vien tavaroiden kulmilla on kohtalokkaat valkeat paperilaput, joihin 
on piirretty arabialaisia numeroita sekä lakoniset merkit £, sh., d. 
Sellainen on kiertokulussa olevan tavaran kuva.” (Marx—Engels: Va- 
litut teokset 1—6, osa 4, s. 78.) 

Mikä siis on se katse, jolle porvarillisen yhteiskunnan rikkaus ilme- 
nee tavarakasautumana? Se on ostavan yleisön katse. Kaikki me tun- 
nemme paikan missä siten katsellaan, missä "valtava tavarakasautu- 
ma” tulee esiin — se on kauppakatu, tavaratalo tai tämän päivän ni- 
mitystä käyttäen supermarket (tai postimyyntiliikkeen luettelo). 
Myöskään porvarillisessa yhteiskunnassa ei ole itsestään selvää, että 
rikkauden täytyisi esiintyä tavarana. On paljon sellaista mikä tässä 
yhteiskunnassa on rikkautta olematta silti tavaraa. Vain se osa rik- 
kaudesta on tavaraa, mikä on myytävänä. 

Mikä on tämän valtavan tavaroiden kasautuman sisältö jos katse- 
lemme sitä esineellis-aineelliselta puolelta? Tavaravuori sisältää miltei 
koko käyttöesineiden maailman sellaisessa yhteiskunnassa, missä 
käyttäjä itse välittömästi valmistaa tuskin mitään elämälle välttämät- 
tömiä tarvikkeita, missä miltei kaikki ostetaan. Ja sen maailman 
muodostavat tuhannet ja taas tuhannet erilaiset esineiden lajit ja ala- 
lajit. Niin kauan kuin esineet ovat myytävinä — ja vain näin kauan ne 
ovat tavaroita — ne ovat pysyvästi näytteillä. Voidaan siis sanoa: olla 


3 Vrt. Marxin Grundrisse, s. 596: "Todellinen rikkaus on näet yhtä kuin 
kaikkien yksilöiden kehittynyt tuotantovoima.” 

tavara merkitsee myynnin odottamista ja se merkitsee siis myös näyt- 
teillä oloa, ainakin näytekappaleina. 


III.5 Ostavan yleisön perspektiivi ja sen erityisyys 


Kaduilla kävelijästä tulee kävijä tähän näyttelyyn. Näyttelyn katsoja 
on ohikulkija. Jos käynti tehdään tarkoituksella eikä vain ohikulkies- 
sa, silloin puhutaan näyteikkunaostoksista. Tämä on niin itsestään 
selvää että asia omassa erityisyydessään onkin sitten jo käsittämätön. 
Ei osata näet lainkaan kuvitella tai ei olla tietoisia siitä, että ostoksilla 
kulkijan näkökulma on erityinen eikä luonnollinen. 

Asian havainnollistamiseksi on syytä muistuttaa muista mahdolli- 
sista näkökulmista. Vertailun avulla käynee selväksi mitä erityisyyttä 
ostoksilla kulkijan tai näyteikkunoiden katselijan näkökulmassa on. 
Meidän on otettava esimerkkejä tilanteista, joissa on samalla tavalla 
näytteillä ja vastaavalla tavalla katseltavissa valtava kasautuma tiettyä 
esinelajia, jopa käytännöllisesti katsoen lajin kokonaisuuksia. Otan 
kaksi esimerkkiä kaikille tutuista asioista, käynnit kasvitieteellisessä 
puutarhassa tai eläintarhassa ja toisaalta museossa. Molemmissa ta- 
pauksissa esineiden kokonaisuutta katsotaan tendenssimäisesti tietys- 
tä näkökulmasta. Kasvitieteellisessä puutarhassa tai eläintarhassa 
katselemme kasvien ja eläinten valtavaa kasautumaa. Entä miten nii- 
tä katselemme? Me katselemme niitä erilaisista näkökulmista; en to- 
sin tiedä määrittelenkö asian erityisen osuvasti tai lopullisesti jos mai- 
nitsen vaikkapa hämmästyksen elämän moninaisuudesta tai yksinker- 
taisesti kummallisuuden ihmettelyn. Tämä perspektiivi on jälleen vie- 
raannutettava, sillä ei ole itsestään selvää, että asioita katsellaan näin. 
Kissa katselee akvaariota toisin silmin kuin me ja itsekin katselemme 
väliin samaan tapaan kuin kissa, sillä katselemme toki luonnontieteel- 
listä akvaariota toisin kuin ravintolan forelliallasta. Eläintarhassa em- 
me katsele eläimiä nälkäisin silmin, emme liioin sillä silmällä, minkä 
ostaisimme emmekä edes leikittele tällä ajatuksella — palataksemme 
ensimmäiseen näkökulmaan, esineiden tarkasteluun tavaroina. 

Kun muita perspektiivejä tuodaan tällä tavalla kontrastiksi, tulee 
ilmi että kuljeskeltaessa katselemassa näytteille asetettuja tavaroita 

näkökulma on aivan tietty, erityislaatuinen. Esineitä silmäillään alus- 
ta alkaen ostettavina ja näin tehdään jo ennen kuin katse kohdiste- 
taan johonkin niistä. Tällaiseen silmäilyyn sisältyvän mielenkiinnon 
määrää häilyvä mahdollisuus saada esine ostamalle omaksi. 


ITI.6 Ostettavuus saatavuuden määrättynä lajina 


Valtavan tavarakasautuman katselu, tämä erityinen tapa nähdä esi- 
neet, ei synny päässä, vaan yhteiskunnassa. Ennen kuin silmä katsoo 
ovat yhteiskunnalliset suhteet olemassa. Tällainen katselu liikkuu 
käytännöllisellä pohjalla. Se on eräänlaista leikkivää sitomatonta koe- 
ostelua, jonka kovana ytimenä on mahdollisuus, että todella ”tehdään 
kaupat”. Käyttökelpoisten esineiden maailma saavutetaan käytän- 
nössä oston välityksellä. Esineiden ostettavuus — käytännössä ainoa 
seikka, joka osoittaa niiden olevan tavaroita — on niiden yleinen saa- 
vutettavuuden tapa ja muoto. Nyt voitaisiin väittää vastaan, että kun 
kauppakadun autokaupassa on näytteillä urheiluautoja tai turkisliik- 
keessä on 40 000 markan turkkeja tai kultasepänliikkeessä samanhin- 
taisia kaulakoruja, niin tällaiset tavarat ovat monien katselijoiden 
ulottumattomissa, koska heidän rahansa eivät riitä niiden ostamiseen. 
Vastaväite on kyllä perusteltu, mutta ei silti kumoa edellä sanottua. 
Köyhä ihminenkin näet katselee kultasepänliikkeen ikkunaa leikki- 
vän abstraktisesti potentiaalisen ostajan silmin. Katselijan mahti 
hankkia tavaroita ei näet sinänsä ole rajoitettu. Rahan puute tosin 
asettaa tälle mahdille määrällisiä rajoituksia. Sikäli määrällinen rajoi- 
tus ilmenee myös laadullisena rajoituksena. Kuitenkin myös ihminen, 
joka ei voi ostaa tiettyjä tavaroita, tarkastelee niitä tahattomasti osta- 
jan silmin. Sitä vastoin hän katselee aivan toisin silmin suunnatessaan 
katseensa esimerkiksi johonkin linnaan. Samoja kohteita voidaan kat- 
sella aivan eri tavoin. Linnaan näytteille asetettuja esineitä ei tarkas- 
tella siltä kannalta ovatko ne saatavissa yksityiseen omistukseen, vaan 
niitä katsellaan museon historialliselta näkökannalta. 

III.7 Palautus elementaarimuotoon ja sen käytännön pe- 
rusta 


Näyteikkunoiden katselun perspektiivissä on siten jotain mikä saa esi- 
neet näyttämään yhtäläisiltä. Ne ovat ostettavissa yhtäläisellä rahalla, 
jossa on eroja vain määrän kannalta. Tämä yhtäläisyys on tirkistys- 
aukko tai toista kuvaa käyttääkseni se näyteikkuna, jonka läpi tava- 
rat nähdään. Ja ne nähdään näin alun alkaen, ennen kuin katse koh- 
distuu tähän tai tuohon tavaraan. Voidaan siis sanoa, että vastakohta- 
na sille valtavalle moninaisuudelle, joka tätä valtavaa tavarakasautu- 
maa luonnehtii, on se yhtäläisyys, jonka mukaisena tavaroita tietyltä 
kannalta katsellaan. (Muistutamme että esikapitalistisen tuotannon 
historia ei pysty tarjoamaan vastaavanlaisia esimerkkejä käyttöesinei- 
den moninaisuudesta, se on vasta kapitalistisen tavaratuotannon 
synnyttämää.) Kaikilla näillä tavaroilla on hintalappunsa; kaikki ne 
ovat periaatteessa ostettavissa; niiden ostettavuutta rajoittaa vain os- 
tajan rahamäärä. Asiassa on siis jotakin mikä luo yhtäläisyyttä vasta- 
kohtana tälle moninaisuudelle, tälle loputtomalle muotirikkaudelle. 
Se on sellaista yhtäläisyyttä, joka liittää valtavan tavarakasautu- 
man” suljetuksi perspektiiviksi. Tässä on peruste sille, että ryhdyt- 
täessä analysoimaan käyttöesineiden, valtavan tavarakasautuman 
moninaisuutta, joka on niin suuri kuin vain on ajateltavissa, voidaan 
sittenkin aloittaa yhtäläisyydestä. Siten heti alusta alkaen monenkir- 
javuus jätetään pois — ja sana ”jätetään pois” vastaa tässä sanaa 
”abstrahoidaan”. Kuten sanottu, abstrahointi tapahtuu nyt sillä käy- 
tännöllisellä pohjalla minkä luo rahan yhtäläistävä mahti, kaikkien 
tavaroiden vain määrällisesti eroava, laadullisesti erotukseton saata- 
vuus, ovatpa tavarat muutoin miten erilaisia tahansa. Kyseinen abst- 
rahointi toteuttaa siis vain ajatuksissa mallin mukaan rekonstruoi- 
malla jotain sellaista mikä on käytännön realiteetti meidän jokapäi- 
väisessä yhteiskunnallisessa olemisessamme. 

III.8 Tavara ”yleisesti tunnettuna totuutena” ja loogisena 
elementtinä 


Välitön pääsy sisään teokseen, valtava tavarakasautuma, ensi sil- 
mäyksellä hämmentävä silmänkantamaton monimuotoinen kokonai- 
suus, on ”yleisesti tunnettu totuus”, jonka pohjalla jokainen päivit- 
täin liikkuu. Näkökulma, josta alkua tarkastellaan, on kaikkein ylei- 
sin. Hämmentävän moniasuisen kokonaisuuden ensimmäinen loogi- 
nen purkaminen — sanaa ”purkaminen” käytetään nyt ”analyysi”- 
sanan sijasta — johti kokonaisuuden alkeismuotoon, yksittäiseen ta- 
varaan. Johtaminen alkeismuotoon ei heijasta muuta kuin valtavan 
tavarakasautuman jokaisen kappaleen yhdenmukaista, yhtäläistävää 
saavutettavuuden lajia. Se ei siis ole mikään teoreetikon subjektiivis- 
mielivaltainen lisäys. Siten Pääoman ensimmäisen osan ensimmäisen 
luvun ensimmäisessä kappaleessa hahmotellaan harvoin vedoin liiket- 
tä. Tämän liikkeen tulosta voidaan vertailla meidän käyttämäämme 
menettelytavan lajiin. 


Kun toinen kappale alkaa: ”Tavara on ensi sijassa ulkoinen esine, 
olio...” ja niin edelleen, niin sanottu uusi lähtökohta on jo päätepiste 
hyvin lyhyeksi tiivistetylle kiertoliikkeelle. Siinä määritetään mikä voi 
olla omiaan lähtökohdaksi. Siis ensi kertaa esityksen lähtökohta ei 
olekaan enää pelkkä tutkimuksen tulos, vaan jo itse esityksenkin tu- 
los. 


Näillä selvityksillä olen vain tuonut suurennuslasin avulla esille 
Marxin todistelun tehdäkseni sen alulle asetettavien vaatimusten va- 
lossa koeteltavissa olevaksi. Entä mitkä vaatimukset on täytetty? Ai- 
van varmasti ensimmäinen vaatimus: teos alkaa yleisesti tunnetulla 
totuudella, niin yleisesti tunnetulla ettei sen yleisempää enää olekaan. 
Siinä esitetty on todellakin jokapäiväistä tietoa. Toinenkin vaatimus 
täytetään: kun tämä yleisesti tunnettu totuus on esitetty, siitä seuraa 
heti ensimmäinen askel loogisesti elementaariseen. Tosin elementaari- 
sen muodon käsitteellä on tässä vasta vähän konkreettista sisältöä. Se 
osoittaa vain sitä tosiasiaa, että "valtavan tavarakasautuman” kaikki 
mahdolliset kappaleet ovat kaikessa mahdollisessa erilaisuudessaan 
yhdeltä kannalta keskenään täysin yhtäläisiä, sillä ne ovat kaikki ta- 
varamuodon määräämiä. Vasta jatkossa voi tulla ilmi onko sanottu 

muoto monimutkaisempien (yhteenliittyneiden) muotojen "looginen 
elementti”. Kolmannesta vaatimuksesta, aloittaa esitys geneettisesti . 
alkutilassa olevalla, ei voida toistaiseksi sanoa mitään. 


II1I.9 Alku — pääsy sisään teokseen — lähtökohta 


Lähdemme nyt seuraamaan mitä kaikkea Marx saa esiin alun pers- 
pektiivistä. Seuraavassa luennossa tutkitaan sitten miten ja miksi hän 
voi saada kyseiset seikat esiin. Ensin on kuitenkin parannettava termi- 
nologiaamme. Olen toistaiseksi käyttänyt terminologiassa käsitettä 
”alku” voidakseni käsitellä erään tieteen alkamisen ja rakentamisen 
monimutkaista ongelmaa. Ensiksihän on käsitelty alun yleistä käsitet- 
tä; käsitteeseen sisältyvä vaatimus kohdistetaan nyt Pääoman erityi- 
seen alkuun. Kun tutkimukseen syvennytään vähän tarkemmin, käy 
hieman pitemmälle viety differentiointi välttämättömäksi. Tietyssä 
mielessä voi sanoa (kuten yleisesti tehdäänkin), että poliittisen talous- 
tieteen kritiikin alun muodostaa tavaran analyysi, johon sisältyy ar- 
von ja arvoaluovan työn teoria sekä vihdoin arvomuodon analyysi ja 
siihen liittyvät viittaukset rahamuodon syntyyn, siis kaikki tämä yh- 
dessä. Tässä mielessä alku” merkitsee koko ensimmäistä lukua (eikä 
vain ensimmäistä riviä tai ensimmäistä kappaletta). Vastakohtana 
alulle, joka käsittää tavara-analyysin koko kompleksin, nimitetään 
seuraavassa välitöntä alkua ”pääsyksi sisään teokseen” tai ”lähtökoh- 
daksi”. Jos näihin kahteen puhekieliseen ilmaukseen halutaan liittää 
vielä täydentäviä merkitysvivahteita, niin voisi sanoa että lähtökohta 
merkitsee pääsyä sisään teokseen katsottuna jatkon kannalta, kun 
taas pääsy sisään teokseen merkitsee, että jatko on vielä edessäpäin. 


III.10 Pääsy tavaran analyysiin: ensi sijassa käyttöarvo 


Miten Pääoma jatkuu? 
Sen alussa esiintyy jälleen formula, joka on aina muodostamassa 

pääsytietä sisään teokseen — nimittäin sanat ”ensi sijassa”: "Tavara 
on ensi sijassa”... käyttöarvo. Marx ei määrittele käyttöarvoksi tietty- 
jä sisältöjä tai ominaisuuksia. Hän ei liioin yhdistä tätä käsitettä tiet- 
tyihin tarpeisiin eikä tiettyihin esineisiin, jotka tyydyttävät näitä tietty- 
jä tarpeita, vaan jättää kaiken tällaisen määritteisyyden pois. Hän pi- 
tää kiinni vain yhdestä määrityksestä, nimittäin että nämä esineet 
tyydyttävät ”jonkinlaatuisia inhimillisiä tarpeita”. "Asiaa ei muuta 
lainkaan tarpeiden luonne, lähtevätpä tarpeet sitten mahasta tai mie- 
likuvituksesta.” Yhtä vähän tässä kiinnostaa tapa millä esine tyydyt- 
tää tarpeen, tekeekö se sen esimerkiksi ”välittömästi elintarvikkeena, 
toisin sanoen nautinnan esineenä vai kiertotietä” eli välillisesti elintar- 
vikkeena, toisin sanoen elintarvikkeiden tuottamiseen tarvittavana 
esineenä, tuotantovälineenä. Kaikki tämänlaatuiset elämän käytän- 
nölle mitä tärkeimmät erot suljetaan pois. 


111.11 ”Käyttöarvo” käytännön yhteyskäsitteenä 


Tässä siis abstrahoidaan eli jätetään huomioon ottamatta ruumiillis- 
ten ja henkisten tarpeiden välinen ero. Samoin abstrahoidaan se tapa 
millä esine tyydyttää tällaisia tarpeita, välittömästi tai välillisesti. 
Vain yhdestä pidetään kiinni: että on ylipäätään olemassa yhteys 
tietyn esineen ja tietyn tarpeen välillä, että tämä esine-tarve-yhteys on 
ylipäätään olemassa. Ja juuri tämä yhteys on se mikä esineen osalta 
määritellään käyttöarvoksi. ”Esineen” ja ”tarpeen” takaa saamme 
esille yleisemmät voimat: esineen takana on kaikkien esineiden varsi- 
nainen sisällys, luonto, ja tarpeen takana olemme me, joiden tarpees- 
ta on kysymys, ihmiset. Käsite käyttöarvo on silloin yhteyskäsite, joka 
luo hyödyllisen esineen kohdalla tietynlaisen yhteyden ihmisen ja 
luonnon välille. Tämän yhteyden kaikki erityiset ruumiillistumat jäte- 
tään pois, ne abstrahoidaan. 

Miksi Marx voi abstrahoida ne? Keskusteluissa on usein kiistetty 
että Marxin menettely tällä kohden on oikea. On kysytty eikö pitäisi 
tehdä ero tarpeen lajien välillä. — Muuten miten ja mistä käsin ero 
voitaisiin tehdä? Se voitaisiin tehdä sillä kyseenalaisella pohjalla, että 

tehtäisiin joitakin sisältöä koskevia ohjeellisia olettamuksia: tämä tai 
tuo on ”todellinen” tarve, se tai se on ”todellisen” tarpeentyydytyksen 
tuottava esine. Jos puhuisimme näin julistaisimme tiettyjen tarpeiden 
yhteyden tiettyihin esineisiin normiksi ja seuraavaksi kuuluttaisimme- 
kin, että muut tarpeet, esineet ja yhteydet eivät ole normin mukaisia. 
Mistä muusta tällaiset ohjeellisuudet voitaisiin muka johtaa ellei toi- 
sista ohjeista, uskonnon tai etiikaksi vesitetyn uskonnon asettamista 
määräyksistä? 

Marx sen sijaan tunnustaa selvästikin vain yhdenlaisen edellytyk- 
sen, nimittäin edellytyksen, joka on juuri samanlainen kuin hänen te- 
okselleen antamansa alku eikä siis edellytä mitään muuta kuin ihmis- 
ten todellisen käytännön, joka on luonteeltaan jokapäiväinen. Marx ei 
hylkää ja valikoi näitä tarpeita, toisin sanoen näitä ihminen —esine- 
suhteita, joita käyttöarvon käsite sisältää. Sen sijaan hän nimittää 
käyttöarvoksi sitä missä tällainen suhde tai yhteys on olemassa. Hän 
ei edellytä mitään muuta kuin näiden yhteyksien tosiasiallisen olemas- 
saolon. Jokainen muu lähestymistapa vaatisi, että asetetaan muita 
edellytyksiä. Täytyisi siis asettaa laadultaan henkisiä edellytyksiä (jo- 
ko mielivaltaisia tai perinteisten käsitysten mukaisia), kun sitä vastoin 
Marx edellyttää vain todellista materiaalista käytäntöä. (Saamme jäl- 
jempänä nähdä, että tällainen ennakkoedellytyksiä asettamaton käsit- 
telytapa ei ole epäkriittinen ja että se lisäksi antaa mahdollisuuden 
luoda perustaa kaikkein radikaaleimmalle ja laaja-alaisimmallekin 
kritiikille). 

Esillä oli tavaraa koskevia kysymyksiä. Ensimmäinen vastaus kuu- 
lui: tavara on ensi sijassa käyttöarvo. Entä mitä se sitten on? Marx ke- 
hittelee yleisen yhteyskäsitteen ja siirtää käyttöarvojen kaiken lisäkä- 
sittelyn erityisen tiedonalan, tavaraopin, tehtäväksi. Tämän ensim- 
mäisen avautuneen tien päättyessä Marx törmää käyttöarvon ja rik- 
kauden suhteeseen, palaa siis taas takaisin aivan ensimmäiseen lähtö- 
kohtaan (”rikkaus”-sanahan esiintyi jo ensimmäisessä virkkeessä). 
Sitten Marx sanoo: ”Käyttöarvot muodostavat rikkauden aineellisen 
sisällön, olkoonpa sen yhteiskunnallinen muoto mikä tahansa.” (S. 
46, 234). — Lähtiessään liikkeelle Marx otti esille kysymyksen rikkau- 
desta, jonka yhteiskunnallisena muotona oli tavaran erityinen muoto. 
Kun näköpiiriä oli sitten nopeasti supistettu valtavan tavarakasautu- 
man perspektiivistä yksittäiseen tavaraan sen alkeismuotona, näyttää 


74 


mihin mm 


tutkimus nyt käsittävän tämän alkeismuodon joksikin sellaiseksi mikä 
on aineellisena perustana rikkaudelle, onpa sen yhteiskunnallinen 
muoto mikä tahansa kaikista mahdollisista muodoista. Onko analyysi 
ollut tähän asti vailla omaa teemaansa, tavaraa? 


III.12 Siirtymä vaihtoarvon analyysiin 


Nyt tapahtuu jyrkkä muutos. Tähän mennessä analyysi on kuluttanut 
voimansa yksipuolisuudessa ja nyt se suuntautuu vastakkaiseen yksi- 
puolisuuteen. Äkkikäänteen saranan muodostaa käyttöarvon viimei- 
nen spesifisyys. Tällöin käyttöarvoon liittyvä spesifinen on mahdollista 
tavoittaa vain mikäli kysymyksessä on tavaran käyttöarvo: ”Meidän 
tarkasteltavanamme olevassa yhteiskuntamuodossa käyttöarvot ovat 
samalla vaihtoarvon aineellisia kantajia (Träger).” Seuraavissa kap- 
paleissa Marx kehittelee vaihtoarvoa yhtä yksipuolisesti kuin on kehi- 
tellyt siihen asti käyttöarvoa. 

Miksi tutkimusta viedään tällä tavoin vastakkaisiin suuntiin? Entä 
mikä oikeuttaa siihen, että käyttöarvon analyysissa abstrahoidaan eli 
jätetään ottamatta huomioon paljon sellaista millä kuitenkin on mer- 
kitystä jokapäiväisessä elämässä? Jos se mitä Marx esittää kahdella 
ensimmäisellä sivulla, ”tekee ilmeiseksi” jotakin, niin millä pohjalla? 
Entä mitä tässä merkitsee "tehdä ilmeiseksi”? Minkä laatuisia ovat 
oikeastaan todistelu ja tiedot, joilla Marx tässä operoi? Näitä kysy- 
myksiä käsittelemme seuraavassa luennossa. 

NELJÄS LUENTO 


IV.1 Käyttöarvo tavaran ”määrityksenä” 


Seurasimme Marxin ensimmäistä rynnäkköä tavaran analyysissä ja it- 
se asiassa teimme merkillisen kehäliikkeen. Kun lähtökohdassa pu- 
huttiin kapitalististen yhteiskuntien rikkaudesta, niin muutamien 
virkkeiden jälkeen palasimme tähän lähtökohtaan. Tulimme taas rik- 
kauteen, mutta nyt rikkaus oli ilman historiallis-yhteiskunnallista 
määritteisyyttä: tulimme yhteiskuntien rikkauteen, joka on riippuma- 
ton yhteiskunnan erityismuodosta. Ympyrä ei siis sulkeudu kokonaan 
ja ehkä olisikin parempi puhua katkenneesta spiraaliliikkeestä. 
Ryhdymme tutkimaan sitä lähemmin. Tällöin käy välttämättömäksi 
käydä sama liike toistamiseen läpi. 

Esitettiin kysymys: mikä tavara on? Kysymys johti kahteen määri- 
tykseen. Ensimmäinen vastaus — tavara on käyttöarvo — törmäsi sii- 
hen, että käyttöarvo onkin puolestaan jokaisen suinkin ajateltavissa 
olevan yhteiskunnan rikkauden aineellinen sisältö. Kysymys kapitalis- 
tisen yhteiskunnan rikkauden spesifisyydestä jäi auki kunnes tavaran 
käyttöarvon viimeiseksi määritykseksi löydettiin siltana toimiva mää- 
ritys. Se kuuluu: tutkimassamme yhteiskuntamuodossa käyttöarvo on 
samalla vaihtoarvon kantaja. Sitten esitettiin toinen vastaus: tavara 
on vaihtoarvo. 

Ensimmäisen avautuneen tien ja vastaavasti sen antaman tuloksen 
kuvaamisessa olen käyttänyt tiettyä käsitettä, jota on nyt selvennettä- 
vä. Tarkoitan käsitettä määritys. Sen avulla voitiin tavaraa koskevan 
vastauksen luonne ilmaista seuraavasti: Marx ”määrittää” tavaran 
peräjälkeen käyttöarvoksi ja vaihtoarvoksi. Vastauksena kysymykseen 
mitä tavara on? voidaan sanoa käyttöarvosta ja vaihtoarvosta, että ne 
ovat tavaran määrityksiä. 

IV.2 ”Määritys” ”teoriateoreettisena” käsitteenä 


Mitä tällä sitten sanotaan? 

Ennen muuta määritellään” vastaus kysymykseen, siis ilmaistaan 
jotakin tavasta millä kysymykseen on vastattava. Samaan aikaan kun 
käsite käyttöarvo” sanoo jotakin tavarasta, vastaa tavaraa koske- 
vaan kysymykseen, näyttää ”käyttöarvon” nimittäminen ”tavaran 
määritykseksi” sanovan jotakin kyseisestä vastauksesta. Käsite antaa 
näköjään mahdollisuuden tarttua kiinni teoriaan sellaisenaan. Siten 
määritys-käsite olisi sitä lajia, jolla ei välittömästi ilmaista mitään tut- 
kimuskohteesta, vaan sen avulla tutkimus voidaan käsittää tieteelli- 
sesti. Se ei siis ole teoreettinen käsite siten, että se havainnoisi jotakin 
kohdetta, vaan siten, että se objektivoi havaintoa. Näin se on ”'teoria- 
teoreettinen” eli ”metateoreettinen” käsite. Tätä käsitettä on ensin 
eriteltävä ja tutkittava, jotta voimme käyttää sitä ja tehdä asiat sen 
avulla itsellemme selvästi ymmärrettäviksi. Lähemmin sanottuna kä- 
sitettä täytyy selventää niin, että tutkimuksemme yleinen vaatimus py- 
sytetään voimassa. Kä: tteen selvittäminen ei siis saa asettaa mitään 
uutta edellytystä. Ainc . edellytys syntyy siitä, että me kaikki olemme 
eläneet jo yhteiskunnallis-käytännöllisissä suhteissa ennen kuin 
ryhdymme tutkimaan näitä suhteita. Kun nyt on asetettu vain” tämä 
yksi edellytys, niin mitä siis määritys-käsite ilmaisee? 


IV.3 Määrittäminen ”tunnistamista palvelevana” mene- 
telmänä 


Lähtekäämme kerran liikkeelle aivan pinnallisesti sellaisesta teorias- 
ta, jota tieteen ulkopuolisetkin kykenevät käyttämään. Tässä jokapäi- 
väisessä teorian lajissa, johon ei edes suhtauduta ”teoriana”, määri- 
tys-käsitettä käytetään omaksuttaessa tietyllä tavalla tunnistamistar- 
koituksessa tietoa tuntemattomista (vieraista) kohteista. Tällöin koh- 
teiden tietyt tunnusmerkit ikään kuin vangitaan. 

Siellä missä määritellään on ensiksi epämääräisyyttä, määrittele- 
mättömyyttä. Ja siellä on olemassa välttämätön määrittelyn tarve. 

Tässä mielessä määrittely merkitsee tai voi merkitä jonkin aluksi vielä 
tuntemattoman identifioimista. Tuntomerkkien eroavuuksien avulla 
tehdään tutuksi sellaista mikä ensiksi on vielä tuntematonta. Miten se 
tapahtuu? Eräänlaisen tunnistamista palvelevan kielen avulla. Siis ai- 
van samansuuntaisesti kuin poliisin etsintäkuulutusten kohdalla tai 
mennäksemme toiselle alalle — kasviokirjoissa (ajattelemme sellaisia 
värikuvakasvioita, joissa on taulukoita kasvien määrittelemiseksi kuk- 
kiensa mukaan). Miten siinä tilanteessa määritellään? Siinä menetel- 
lään ”tunnistamista palvelevalla” tavalla siten, että kukkien väri ote- 
taan kaikkein yleisimmäksi erottavaksi tunnusmerkiksi (väri käy jos- 
kus ilmi tällaisten kasvioiden sivuistakin, sivujen reunat on voitu pai- 
naa kyseisillä väreillä ja oikea kohta etsitään värin mukaan). Seuraa- 
vina ”tunnistamista palvelevina” tuntomerkkeinä ovat löytöpaikka, 
kukinto, lehden muoto ja niin edelleen. Tuntomerkkien viereen on 
painettu ”etsittäviä kuvia” ja kaikki johtaa kyseisen kasvin nimeen. 
Tällaista määrittelemistä” sanotaan vierasperäisellä sanalla ”deter- 
minoinniksi”. Itse asiassa determinaatio onkin käsitteen eräs perin- 
teellinen looginen” merkitys, sillä se mitä kutsuin edellä materiaa- 
liksi” on perinteellisesti ollut eräs ”käsiteopin” merkityksistä. ”Deter- 
minaatiosta”' sanottiin jo antiikin aikana, että asian determinointi ta- 
pahtuu rajoittamalla: siinä niin sanoaksemme aluksi laajaa epäiltyjen 
piiriä ryhdytään rajoittamaan karsimalla tiettyjä rajoittavia tunnus- 
merkkejä yhä pitemmälle. Jos determinointi onnistuu, jää lopulta jäl- 
jelle vain yksi yksilö tai vastaavasti yksilöllinen laji. Tapahtuva liike on 
siis rajoittamista, se lähtee rajoista, se rajaa poissulkemismenettelyllä 
sitä mikä pitää löytää. Kun käytetään poissulkemismenettelyä, se on 
johtanut jo varhain määritystapahtuman loogisiin määrityksiin, joista 
kuuluisin on Spinozan ilmaus omnis determinatio est negatio. Muun 
muassa Hegel antaa Logik-teoksessaan erityisen tärkeän sijan tälle 
Spinozan muotoilulle, joka on käännettävissä seuraavasti: jokainen 
positiivinen määritys on negatiivista määritystä. Jokainen määritys on 
kieltämistä: laji toisensa jälkeen erotellaan pois joukosta, ja lopussa 
pitää tunnistetun lajin määritelmän tulla esiin. Definioiminen, mää- 
rittäminen — sana voitaisiin kääntää myös ”rajaamiseksi” — käsite- 
tään klassisesti logiikaltaan niin, että esitetään määritellen yläkäsite, 
jonka alaiseksi määriteltävä tulee erityistapauksena. Samalla tutkitta- 
va laji erottaa saman yläkäsitteen alle tulevat ”alalajit”. Samoin on 

määriteltävä se suvun käsite (yläkäsite), mihin tunnistettava laji kuu- 
luu esittämällä vuorostaan sille yläkäsite. Sitten edetään rajaamalla 
negatiivisesti erottavien piirteiden nojalla viimemainitun yläkäsitteen 
alle tulevat ”alakäsitteet” ja niin edelleen. Jokainen determinaatio, 
määrittely, on moninkertaista negaatiota, kieltämistä, mikäli määrit- 
telyakti tapahtuu rajanvetojen sarjan nojalla. 

Entä mitä se merkitsee käytännössä? ”Kasvienmäärittelykirja” 
osoittaa, että tällaiset teoreettiset aktit eivät ole kokonaan vieraita jo- 
kapäiväiselle käytännölle. On toisenlaisia määrittelykirjoja, joilla tun- 
nistetaan sieniä ja lukiessaan uutisia sienimyrkytyksistä jo huomaa, 
että tietyissä olosuhteissa oikeaan osuva määritys voi ratkaista elämän 
ja kuoleman. Määrittelyakti tapahtuu käytännöllisellä perustalla. 
Määrittelyn” teoreettisen aktin kovan ytimen muodostavat työhön 
liittyvät välttämättömyydet, joiden täytyy puolestaan tehdä mahdolli- 
seksi ihmisen aineenvaihto luonnon kanssa, ja toiseksi tulevat ”ole- 
massaolon taisteluun” liittyvät välttämättömyydet. Tähänastisen 
määrityksensä mukaan ”määritys” on kylläkin subjektiivinen akti, jo- 
ka liittyy objekteihin vain ulkoisesti, sellaisten tuntomerkkien nojalla, 
jotka ovat omiaan ”palvelemaan tunnistamista”. Tosin määrityksen 
täytyy saada käytännöllis-objektiivinen vahvistus myös lopputulokses- 
sa, onnistumisessa tai epäonnistumisessa (tyyppiä "ravintoa vai myrk- 
kyä”). Suunnatakseni huomion tähän "käytännön objektiivisuuden” 
puolueen, siirryn toiseen määrittäminen” -sanaan (Bestimmung) jo- 
kapäiväisessä elämässä liittyvään merkitykseen. 


IV.4 Määritys tavoitteen asettamisena ja ratkaisemisena 


Arkielämässä on ''määräämisellä” (Bestimmen) tunnetusti välitön 
käytännön merkitys. Aina kun on toimintaa yhteistyön muodossa — 
voisi myös sanoa yhteiskunnallisessa mittakaavassa — tulee asianmu- 
kaiseksi kysyä kuka ratkaisee, toisin sanoen kuka määrää”. Syntyy 
sellaisia käsitteitä kuin itsemäärääminen ja myötämäärääminen. Rat- 
kaista asia merkitsee tässä myös aivan yleisesti sanottuna, että määrä- 
tään jossakin asiassa, joka ensiksi on määräämätön. Voisi sanoa, että 

käytännön toiminnan kannalta relevanttina sisältönä menettelyssä on 
seuraava ydinpiirteisiinsä tiivistetty asia. Joko määrätään kuinka ole- 
massa olevat hyödykkeet on jaettava tai sitten määrätään kuinka työ- 
voimaa ja resursseja suunnataan ja kulutetaan tiettyyn tarkoitukseen 
— ja vastaavasti tietyn ongelman ratkaisemiseen asetetun tavoitteen 
puitteissa. Määrääminen merkitsee nyt käytännöllistä tavoitteen aset- 
tamista ja siihen sisältyy ilmeisestikin kaksinainen valtadimensio: ih- 
misten valta luontoon sekä ihmisten valta ihmisiin. 

Tämä toinen käytännöllinen ja yhteiskunnallinen tavoitteenasettelu 
heijastuu merkillisellä tavalla vielä horoskooppien, kirkollisten leh- 
tien, ”Sana sunnuntaiksi”-kirjasten ja erinäisten vain harvoin julki- 
suuteen tulevien uskonnollisten ja valeuskonnollisten esitysten kieles- 
sä. Niissähän puhutaan ”ihmisen kohtalon määräytymisestä täällä 
maan päällä”, myyttisestä määräytymisestä tai lähemmin sanoen pre- 
destinaatiosta, ennaltamääräytymisestä. Tällaisten käsitysten pohja- 
na on viime kädessä se puitekäsitys, että kaiken maan päällä (eli maa- 
ilmassa) tapahtuvan määrää ”ylimaallinen (maailman ulkopuolinen, 
tuonpuoleinen) kohtalonvoima”. Tällöin liitetään ”ylimaalliseen kait- 
selmukseen” usein, että määräämisen avulla pyritään tiettyihin tavoit- 
teisiin, esimerkiksi hoitamaan jumalasta luopumus hyvittämisjärjeste- 
lyllä, missä yhdistyy rangaistus ja todistus. Tällaisille käsityksille pe- 
rustuva "metafyysinen romaani” liikkuu enimmäkseen syyllisyyden ja 
sovituksen poolien välillä. 


IV.5 Tuottaminen on tuotteen määrittämistä käytännössä 


On helppo nähdä että määräämisen myyttisessä käsitteessä heijastuu 
jotakin täysin maallista, nimittäin se käytännön määrääminen, missä 
painottuu valta ihmisiin nähden — vaikka myyttistä käsitettä käytte- 
levä tuskin tiedostaa asiaa. 

Yritimme toisaalta arkisiin puhetapoihin, toisaalta perinteiseen kä- 
siteoppiin vetoamalla aidata määrittämisen käsitteen arkisen käytän- 
nölliselle pohjalle. Seuraavaksi on yritettävä ankkuroida tavaran käyt- 
töarvoksi ja vaihtoarvoksi määrittämisen käytännön merkitys siten, 
että pääsemme epävarmasta kiertelystä. Määrityksen käsitteen on 

käytävä varmaksi ja käyttökelpoiseksi, siitä on tultava merkitsemista- 
pa käytännöllis-materiaalisella pohjalla tapahtuvalle teoreettiselle 
operoinnille. 

Kun tavaralla sanotaan olevan se kaksinainen merkitys, että se on 
yhtäältä käyttöarvo ja toisaalta vaihtoarvo, niin tämä vastaa toista, 
käytännöllistä merkitystä. Sillä tarkoitetaan, että tavaran tuottaja 
käytti energiaa, raaka-aineita ja työvoimaa tuottaakseen tuotteen en- 
siksi myyntiä varten ja toiseksi tehdäkseen sen käyttökelpoiseksi tiet- 
tyjen tarpeiden kannalta. Se merkitsee, että tavaran olemassaoloa 
edelsi kaksi käytännön määräämistä”, kaksi työvoiman ja apuväli- 
neiden ja muun sellaisen käyttöä koskevaa päätöstä. Tavarasta ”'mää- 
rättiin käytännössä” ennen kuin teoreetikko aloittaa työnsä ja ''mää- 
rittää teoreettisesti” tavaran. Sen vuoksi tavarasta voidaan sanoa: tä- 
mä esine on määrätty käytettäväksi. Tosin samasta tavarasta on sa- 
nottava painokkaasti myös päinvastaista: tätä esinettä ei ole määrätty 
välittömästi käytettäväksi, vaan se on määrätty ensi sijassa myytäväk- 
si. Jos esimerkiksi lapsi käsittäisi myymälässä esille pannut ihanuudet 
ja niihin painetun käyttöarvoa ylistelevän kielen väärin ja luulisi, että 
ne on määrätty välitöntä kulutusta varten ja ryhtyisi käyttämään niitä, 
silloin häntä näpäytettäisiin sormille ja hänelle teroitettaisiin mieleen 
aivan päinvastaista: ”Nämä on määrätty myytäviksi”. 


IV.6 Tavaran teoreettisella määrityksellä tavoitetaan sen 
objektiivinen merkitys 


Siis määrityskäsitteellä on tutkittavassa asiassa, tavarassa, kaksinai- 
nen käytännöllinen merkitys, joka edeltää jokaisen erillisen todellisen 
tavaran olemassaoloa. Tavara synnytettiin kun määrättiin, että se ja 
se on tehtävä sitä ja sitä tarkoitusta varten. Mikä ensiksi ilmeni ”'teori- 
ateoreettisena”, puhtaasti subjektiivisiin teoreettisiin operaatioihin 
liittyvänä käsitteenä, osoittautuukin sellaiseksi mikä ratkaisee objek- 
tin sisältä käsin”. Sehän ilmaisee aivan kirjaimellisesti sitä mahtia ja 
määräävää tavoitetta, joka synnytti kyseisen objektin. Teoriateoreetti- 
nen käsite on muuttunut objektiteoreettiseksi. Tämä voitaisiin nyt ot- 
taa huomioon käyttämällä käsitettä "objektiivinen määritys”. 

Tavaralla on täten kaksi objektiivista määritystä kokonaan riippu- 
matta siitä katselemmeko sitä teoreetikkoina vai emme. Ensiksi tava- 
ra on määrätty käytettäväksi, toiseksi myytäväksi. Tai pikemminkin 
myynnin on tultava ensin, ja näin tällä määrityksellä on ilmeisesti etu- 
sija. Mitä teoreetikko nyt tekee? 

Teoreetikon pitää vain tavaraa analysoidessaan tuoda esiin nämä 
objektiiviset määritykset puhtaassa muodossa. Edelleen hänen on py- 
rittävä tuomaan esiin määritysten yhteys — sellaisena miksi se osoit- 
tautuu äsken mainitussa myynnin ensisijaisuudessa käyttöön nähden, 
mihin asiaan palaamme jäljempänä. Kun käyttöarvoa ja vaihtoarvoa 
siis sanotaan tavaran määrityksiksi, niin näitä lausumia arvioidaan 
vaatimuksemme mukaisesti; niitä arvioidaan tavaran objektiivisia (to- 
dellisia) määrityksiä koskettavina, niitä tulkitsevina ja teoreettisesti 
heijastavina lausumina. 

Kun nyt määrityksen käsite on valmisteltu, on kysyttävä miten 
Marx pääsi konkreettiseen määritykseen. Ensimmäinen kysymys siis 
kuuluu: kuinka konkreettinen määritys syntyi? Jatkokysymys kuuluu: 
onko tämä määritys ilmeinen? (onko se evidentti?) Ja jos on, mihin 
sen evidenssi perustuu? Mitä merkitsee: olla ilmeinen? Eräs ilmeisen 
merkitys voi olla seuraava: määritys on rekonstruoitavissa ajatuksissa. 
Toisena merkityksenä voi olla: määritys on ilmeinen eli käsitettävissä. 
Kun asia on ”ilmeisesti niin” kuin Marx sen esittää, on sen esitys 
meille ilmeinen. 

Entä sitten eteenpäin? Mitkä ehdot on täytettävä jotta päästään evi- 
denssiin mahdolliseksi käyvän ajatuksissa tapahtuvan rekonstruoin- 
nin merkityksessä? Ajatuksissa tapahtuvan rekonstruoinnin mahdol- 
lisuuden on merkittävä, että astutaan ”askel”' ja edetään jokin matka. 
Ollakseen jälkeenpäin ajatuksissa rekonstruoitavissa, jokaisen aske- 
len, kaikkien askelten yhdessä täytyy olla liitettävissä tietyllä tavalla 
sitovasti edeltäneiden askelten ja lähtökohdan kanssa yhteen. Kysyn 
siis nyt: miten analyysin antama uusi tulos — siis käyttöarvon ja vaih- 
toarvon määritykset — miten ne liittyvät lähtökohtaan? Mistä me 
”tiedämme"” sen minkä Marx tässä tietää? 

IV.7 Alussa oli teko” — siitä päädytään ”evidenssiin” 


Vastaukseen on tutkimuksemme kuluessa toistuvasti jo viitattu ja se 
täytyy nyt itse ottaa käsitteellisesti selvitettäväksi. Marx antaa vihjeen 
vastauksen laadusta toisessa luvussa (s. 91) viittaamalla Goethen 
Faustiin: "Tässä pulassaan tavaranomistajamme ajattelevat Faustin 
tavoin: 'Alussa oli teko". Näin ollen he toimivat ennen kuin ryhtyvät 
ajattelemaan.” Miten Faust muutti evankeliumin alun? Raamatussa 
sanotaan: ”Alussa oli Logos.” Miten ”Logos” pitäisi tässä kääntää? 
Näinkö: ”Alussa oli sana?” Ei, ”niin suureks ylentääkö sanan voisin? 
Ei, se on käännettävä toisin”. Mitä siis on pantava alkukielisen ”lo- 
goksen” paikalle, minkä logiikan mukaan se on käsitettävä? ”Vai Jjär- 
ki kaiken synty ollut ois?” Kun Goethe on ensin antanut Faustinsa 
konkretisoida sanan sisältönsä kannalta järjeksi, hän panee tämän 
yrittämään sanan dynamisoimista ”voimaksi”. Mutta sitten Faust 
hylkää kaikki nämä tapailut, kumoaa ne kaikki yhdessä ja kirjoittaa: 
”Alussa oli teko!” (J. W. von Goethe: Faust 1, s. 61, suomentanut Val- 
ter Juva). 

Tavaran määrityskin noudattaa samankaltaista ”Jogiikkaa”: alussa 
oli teko, lukemattomia kertoja, miljardeittain, kaikkein tavanomai- 
simpana, kaikille tuttuna, kuten Lenin teroitti Pääoman alkua kom- 
mentoidessaan. Ennen kuin teoreetikko aloitti työtään, oli ollut jo te- 
ko ja lisäksi lukemattomia kertoja ja lukemattomien sukupolvien 
ajan. 


IV.8 Käytännön kokemuksen ”joukolla kuljettu tie” 


Seuratkaamme tapahtunutta vielä kertaalleen askel askelelta. Miten 
valtavasta tavarakasautumasta siirryttiin erilliseen tavaraan on re- 
konstruoitu ajatuksissa eikä sitä tarvitse toistaa. Mutta miten pääs- 
tään erillisestä tavarasta käyttöarvoon kun tässä merkillisen ”epäröi- 
vässä” kiertoliikkeessä sentään palataan lähtökohtaankin ja lisäksi 
niin, että kysymyksenasettelun spesifisyys, kysymys kapitalismista 
näyttää kokonaan katoavan? Vastaus kuuluu: lähtökohdan perspek- 

tiiville, siis sille perspektiiville, jolle valtava tavarakasautuma ilmenee, 
oli esineiden ostettavuus yhtenäisyyttä luovana momenttina kylläkin 
tunnusomaista, mutta silti on jokainen näyteikkunan katselija kohdis- 
tanut katseensa moninaisiin erilaisiin hyötyä lupaaviin esineisiin. Tä- 
mä merkitsee, että käyttöarvo on katsetta suuntaava käytännön motii- 
vi kun näyteikkunan katselija katselee tavaroiden moninaisuutta. Jat- 
kossa Marx tyytyy analyysissään vain siihen, että antaa jokaisen näy- 
teikkunan katselijan käytännöllis-välittömän perspektiivin, näyteik- 
kunaostosten perspektiivin käytännöllisen dimension hallita. (Las- 
kuista jätetään tietysti tavaroiden omistaja, joka ikkunasta katselles- 
saan tarkistaa onko tavarat "aseteltu oikein — mutta hänen pers- 
pektiivinsä ei ollutkaan lähtökohdan perspektiivi). Toisin sanoen 
analyysissa edetään siihen ”jälkeen”, jonka katseen näyteikkunaan 
vetänyt välitön mielenkiinto on jättänyt. Näin ollen voi kysymyksestä 
mikä tavara on? ensin päästä käyttöarvoon. Siksi vastaava asian 
esityskin on ”ilmeinen” sikäli, että tähänkin asti on jokaisella tavaroi- 
ta katsellessaan ollut aina tämä silmämääränään. Tapahtuma on teo- 
reettisesti rekonstruoitavissa ajatuksissa, koska jokainen on sen jo ai- 
kaisemmin käytännössä toteuttanut lukemattomia kertoja. Teoreetti- 
nen analyysi tyytyy vain jäljentämään ”joukolla kuljetun” käytännön 
kokemuksen tien. 


Se mitä Marxin analyysi on tähän mennessä saanut osoitetuksi 
näyttää yleisesti tunnetulta. (Onhan yleisesti tunnettua sekin mikä ta- 
vara on). Jos asia on näin, herää kysymys, miksi sitten oikeastaan tar- 
vitaan analyysia, jos analysoitava kerran on yleisesti tunnettu. Näyt- 
täisihän ettei löydy mitään mikä ei jo pakosta olisi valmiina jokaisen 
tajunnassa, muutenhan siihenastinen kehityskulku ei ylipäätään voisi 
olla ilmeinen. Mutta jos asia on näin, eikö analyysi silloin ole siinä 
määrin ilmeinen, että se ei ylipäätään tuo esille mitään uutta, vaan jää 
siihen mistä lähdettiinkin, yleisesti tunnettuun totuuteen? Mikä siis 
tässä on uutta, jos kaikki oli jo etukäteen käytännössä tunnettua? Jos 
jokin ei ole uusi analyysin ensi tuloksessa, se merkitsee että se sisältyi 
jo lähtökohtaan. Analyysin tuloshan esittää vain toisen muotoilun sa- 
malla asialla. Uusi sisältyy tässä seuraavaan: sitä on tapa millä lähtö- 
kohtaan sisältyvää on tähdennetty. Mitään ei lisätty, vaan asiaan si- 
sältyvä otettiin esille. On tarkasteltava lähemmin ”asiaan sisältyvän 
esille ottamista"', sillä analyysin oikeellisuus on ilmeisesti kokonaan 

riippuvainen tämän menettelyn omalaatuisuudesta. Analyysi merkit- 
see tässä menettelytavassa hajottamista (Auflösung) siinä mielessä, 
että tavaran kummankin määrityksen, käyttöarvon ja vaihtoarvon, se- 
koittuminen toisiinsa purettiin. Toinen seuraa nyt toisen jäljessä. Ne 
esitetään toisistaan irrotettuna. Analyysi tuo ne esiin erillistettyinä ja 
mahdollistaa näin käyttöarvon ja vaihtoarvon keskinäissuhteen mää- 
rityksen. Siten kyseinen purkaminen on uutta, analyysin esiin tuo- 
maa, aikaisemmin olematonta. Se saattaa paitsi isolaation, eristyk- 
sen, tilaan sen mikä lähtökohdassa oli sekoittunutta, myös perättäis- 
järjestykseen omine keskinäissuhteineen sen mikä on näin kehitelty 
esiin. 


IV.9 ”Kehitys” ”implisiittisen eksplikaationa” 


Uutta olisi siis purkamisen eli hajottamisen (Auflösung) muoto. Voi- 
taisiin sanoa: ”Hajotettu oli itsessään tunnettua, mutta ei tässä muo- 
dossa”. Tätä tunnetun ja tuntemattoman keskinäistä suhdetta on vie- 
lä tutkittava lähemmin. Kun nyt suuntaamme katseemme taaksepäin, 
käsitämme lähtökohdan siksi sekoittuneeksi tavarakäsitykseksi, mikä 
jokaisella ostajalla on. Tähän käsitykseen sisältyy kyllä kaikki se mikä 
tähän mennessä on saatu esiin, mutta se sisältyy käsitykseen sekava- 
na. Analyysi ei merkitse tässä muuta kuin juuri sekavuuden selvittä- 
mistä. Se kehii auki sen mikä lähtökohdan käsityksessä oli vyyhteyty- 
nyttä. Sen mikä näin löytyy, tuntee jokainen lukija. Mutta tällä tavoin 
kehiteltynä lukija ei sitä aikaisemmin tuntenut. Tehdäksemme menet- 
telyn parilla sanalla ymmärrettäväksi voimme ehkä kuvata sitä apukä- 
sitteellä implisiittisen eksplikaatio. (Ilmaisulla on kuitenkin vanhaa 
rasitetta, sillä se oli aikanaan Carnapin logiikan teknisiä termejä, to- 
sin toisessa merkityksessä.) Kutsumalla menettelytapaa tilapäisesti 
”implisiittisen eksplikaatioksi” haluamme korostaa seuraavaa. Läh- 
tökohdassa kaikki oli implisiittisenä ja vain ensi alkuun implisiittisen 
eksplikoituna olemisen muoto, toisin sanoen eksplisiittisen muoto on 
uutta. — Tarvitsemme toistaiseksi tällaista terminologiaa voidaksem- 
me nopeasti selventää tiettyä tietolähdettä. Samalla on selvitettävä 
millä menettelytavalla saadaan esiin senlaatuisia tietoja, joista voitiin 

ristiriitaisesti sanoa, että ne yhtäältä olivat täysin tunnettuja ja toisaal- 
ta tuntemattomia. Implisiittisen eksplikaation sijasta voisi tässä pu- 
hua myös vyyhteytyneen kehimisestä auki. 


IV.10 Analyysilla määritykset saadaan esiin puhtaaksi vil- 
jeltyinä 


Miten implisiittisen eksplikaatiossa menetellään? Kun menettelyssä 
tavaran määritykset otetaan erilleen toisistaan ne eivät pysy muuttu- 
mattomina. Toisin sanoen kun määritykset hajotetaan osiinsa, ne ei- 
vät pysy sellaisina kuin olivat lähtökohdassa (lue: tavarasta muodoste- 
tussa arkikäsityksessä). Miten ne muuttuvat? Kun ne eksplikoidaan, 
niissä korostetaan vain sitä mikä tärkeysjärjestyksessä ensin käyttöar- 
von, sitten vaihtoarvon kannalta on yhtäläistä kaikille tutkittavan laa- 
tuisille esineille, siis kaikille tavaroille. Analyysissa määritykset tuo- 
daan esiin puhtaaksi viljeltyinä, pois jätetään kaikki se mikä on mah- 
dollista jättää pois. Käyttöarvon määrityksen kohdalla analyysi nostaa 
esiin sen, että ihminen ottaa haltuunsa kappaleen ”luonnonainetta”, 
onpa sitä muokattu miten tahansa, että siinä tyydytetään ”ihmi- 
nen—luonto-aineenvaihdon” yleisen suhteen puitteissa inhimillinen 
tarve, siis yksi tämän suhteen momentti. Se merkitsee, että tässä tava- 
ran ensimmäisessä määrityksessä on jätetty pois kaikki mikä tavalla 
tai toisella vaihtelee, on satunnaista, näyttää milloin siltä milloin täl- 
tä, on riippuvaista tekniikan tai tarpeiden kehityksestä jne. Siinä on 
pidetty kiinni vain yhdestä suhteesta, joka on yhtäläisesti annettu, 
liikkukoon tutkimus millä kehitystasolla hyvänsä. 


IV.11 Abstrahointi ja käsitteenmuodostus 


Olennainen perusmääritys nostetaan esiin ja jätetään pois kaikki mi- 
kä on jätettävissä pois — ja poistettavissa on se mikä voidaan sivuut- 
taa ilman että kohteen ydin vaurioituu. Tämä olennaisen esiin nosta- 

minen, samalla kun poistetaan se mikä on poistettavissa, on eräs mer- 
kitys siinä loogisessa käsitteessä, jonka määrittelyä viemme nyt kap- 
paleen eteenpäin. Tarkoitan abstraktion loogista käsitettä. Sanakir- 
joista selviää että abstraktio sananmukaisesti tarkoittaa ”yhteydestä 
irrottamista”, ”pois jättämistä”. Positiivisesti, ilman itse sanamate- 
riaalin heijastuksia, se tarkoittaa ”käsitteenmuodostusta”. 

Se mitä olen tähän mennessä kuvannut Marxin esittämäksi liik- 
keeksi, hänen käyttämäkseen menettelytavaksi, merkitsee vain, että 
Marx esittää toisella tavalla sen erityisen lajin, jota yleensä sanotaan 
käsitteenmuodostukseksi. Mikä oli lähtökohdassa mielikuvissamme 
sekoittunutta, saatiin kehittelyn tietä esiin ja selvitettiin käyttöarvon 
määritykseksi. Sitä voi nimittää käyttöarvon käsitteeksi. ”Käsitteen” 
käsite on siis seuraava termi, jonka tuon ”käyttökieleemme” ensim- 
mäisen likimääräisen määrityksensä mukaisena. Käyttöarvon käsit- 
teen erottaa käyttöarvoa koskevasta käsitteettömästä puheesta se, että 
käsite ei enää sisällä pelkkää käyttöarvoja koskevaa informaatioka- 
sautumaa, vaan siinä pidetään kiinni kaikille käyttöarvoille yhteises- 
tä, siitä mikä ei ole jätettävissä pois, siis ytimestä. 

Kun käsitteellinen toiminta, abstrahointityö, saavuttaa tämän, on 
tulos uudella tavalla ilmeinen — me tarvitsemme uuden evidenssin 
käsitteen, joka periaatteellisesti eroaa lähtökohtaa luonnehtineesta 
yleisesti tunnetun totuuden käsitteestä. Vaikka uusi ei ainekseltaan 
eroakaan lähtökohdassa vallinneista mielikuvista, se on kuitenkin evi- 
dentti uudella tavalla. Tämä uusi tapa jättää kauas jälkeensä sen min- 
kä ”jokainen tietää, vaikka ei muutoin mitään tietäisikään”, miksi 
Marx määritteli lähtökohdan välittömän tiedon (s. 56, 244). Monet 
turhat ”sivuasiat”, toisistaan erotettavien seikkojen erottumattomuus 
yms. oli häivyttänyt juuri tämän yleisen lähtökohtatiedon välttämättö- 
män ymmärtämisen. 


IV.12 ”Käsite” ja ”välttämätön ymmärtäminen” 


Tie lähti etenemään pääsystä sisään teokseen, tai jos niin halutaan, se 
kulki juuri tähän sisäänpääsyyn. Etenemiseen ei saa sisältyä pelkäs- 

tään vaatimusta jonkinlaisesta ajatuksissa tapahtuvan rekonstruoin- 
nin mahdollisuudesta, siinä ei voi tyytyä sanomaan: no, olenhan minä 
jotenkin mukana. Sen sijaan etenemisen on oltava pakottavan välttä- 
mätön. Täytyy olla niin että lukija ei voi olla tulematta mukaan. Mi- 
tään muuta tietä ei saa olla. Ydinmääritystä, aikaansaatua käsitettä, 
voi kylläkin rakennella puolelta ja toiseltakin — käyttöarvosta olisi 
vielä paljonkin sanomista, mutta Marx jättää sen kaiken toistaiseksi 
syrjään. Mutta ytimeltään ei mitään voi jättää pois eikä liioin mitään 
samanveroista lisätä. Mitä ylipäätään on lisättävissä, on pelkkiä ohjei- 
ta miten toteutetaan se mihin ydinkäsitteessä on jo pitäydytty. Välttä- 
mättömän ytimen kehittelyn vaatima evidenssi, siis käsitteeseen koh- 
distuvan evidenssin vaatimus, voidaan niin muodoin määrittää vä/lttä- 
mättömäksi eli pakottavaksi ymmärtämiseksi. 

Tämä ”pakottavan välttämättömään tietoon” pyrkivä evidenssin 
vaatimus voidaan ottaa tarkistettavaksi” ja keskusteltavaksi aivan 
samoin kuin kysymys alusta; tällöin se koetellaan muiden mahdolli- 
suuksien avulla. Tämä koskee ennen muuta poiston ja lisäämisen 
mahdollisuuksia. Tavaran käsitettä käyttöarvon ja vaihtoarvon määri- 
tysten tiettynä suhteena on siis koeteltava esittämällä kysymys: onko 
jokin määrityksistä jätettävissä pois? Onko mahdollista lisätä jokin 
kolmas, joka ei jo sisälly kahteen muuhun? Käsitteellinen tieto koe- 
taan pakottavan välttämättömäksi kun mitään ei voi jättää pois eikä 
lisätä. 


IV.13 Käsiteoppi käytännön välttämättömyyden pohjalla 


Määritys, implisiittisen eksplikaatio, abstraktio, käsite — nämä työ- 
välineet on nyt tilapäisellä tavalla määritetty” tutkiaksemme Marxin 
teoriaa ja tehdäksemme sen ymmärrettäväksi. Työvälineiden primaa- 
risena tavoitteena ei ole käsittää itse asiaa, vaan asiaa koskeva tieteel- 
linen teoria. Jos niin halutaan niiden tavoitteena on olla ”käsitteen kä- 
sitteitä”'. Sellaisina ne voisivat olla perinteisen ”käsiteopin” (eli logii- 
kan) rakenneosia. 

Mutta eikö nyt ole otettu käyttöön uusi yhteenliitetty käsite ”objek- 
tiivinen määritys”? 

Edellä oli tehtävänä tehdä ”määritys”-käsite ymmärrettäväksi. 
Brecht on sanonut että muodostaa käsite (Begriff) merkitsee, että asi- 
aan saadaan ote (Griff), jolla se saadaan hallintaan, tehdään ymmär- 
rettäväksi. Jos asia itse on ”käsite”, silloin on nimenomaan löydettävä 
käytännön ote käsitteeseen ja sen avulla käsite saadaan käyttöön. Tä- 
mä on todellakin helpommin sanottu kuin tehty. Yritin osoittaa sen 
määritys-käsitteen kohdalla jotta nähtäisiin, että määritys” ei ole 
tutkittavanamme olevassa toeriassa pelkkä actus purus, ideoiden tai- 
vaassa tapahtuva puhdas luomisakti, jota mikään materiaalinen edel- 
lytys ei ole tahraamassa, että se ei ole subjektiivisella tavalla mielival- 
tainen operaatio. Ainakin tavaran kohdalla määrityksen pohjana on 
tietyn yhteiskunnallisen suhteen puitteissa tapahtuva käytännön toi- 
minta, jonka jokainen meistä tuntee, koska on sitä harjoittanut tai on 
saanut siitä kokemuksia tai on joutunut ehkä sietämään sitä. 


Kun toin käyttöön yhteenliitetyn käsitteen objektiivinen määritys”, 
en tuonut sitä itsenäisenä käsitteenä. Otin sen mukaan vain koros- 
taakseni määrityksen objektiivista puolta ja toiseksi otin sen teoreetti- 
sen määritystapahtuman subjektiivisen puolen vastakohdaksi. Esillä- 
hän oli valmistella erään käsitteen johtamista. Piti avata pääsytie ”te- 
oriateoreettiseen” käsitteeseen, joka voidaan vaatimuksemme mu- 
kaan saada tulokseksi vain tietyltä ”ei-teoreettiselta'”* puolelta, nimit- 
täin lähtemällä käytännöstä. Ja käsitettä voi todella käyttää, siihen 
voi tarttua vasta kun sanottu pääsytie pidetään avoinna, jotta käsite 
voidaan tarpeen vaatiessa milloin tahansa taas palauttaa käytännöllis- 
objektiiviseen yhteyteen. Jokaiselle teoreetikolle on kohdistettava se 
vaatimus — se on muutoin materialistisen tieteen perustavanlaatui- 
nen vaatimus — että hänen on yritettävä saada käsitteensä heijasta- 
maan osuvasti objektiivisen todellisuuden olennaisia määrityksiä (eikä 
joitakin subjektiivisia ajatuksia). Vaatimuksen mukaisesti esitin mää- 
rityskäsitteestä tavaran analyysin yhteydessä, että kun teoreetikko 
määrittää tavaran teorian kannalta käyttöarvoksi ja vaihtoarvoksi, 
tuottaja on jo aiemmin käytännössä esittänyt tavarasta samat määri- 
tykset. Nyt voitaisiin esittää vastaväite, että tässä liikutaan kahdella 
aivan eri tasolla, vaikka molempien kohdalla puhutaankin ”määrityk- 
sestä”. Mutta teoreetikolle asettuva tehtävähän perustuu juuri tälle 
erilaisuudelle. Vasta sitten kun molemmat tasot on suhteutettu toi- 

siinsa, mitä yritettiin esimerkiksi määrityksen” kohdalla, on käsit- 
teet mahdollista osoittaa oikeiksi. Juuri tätä eikä mitään muuta mer- 
kitsee teoreetikolle asettuva vaatimus, että hänen on muodostettava ja 
käytettävä käsitteitään siten, että ne heijastavat käytännön tason kou- 
riintuntuvasti. Asiaan sisältyy vielä monia probleemeja; sanalla ”hei- 
jastaa” on tietysti vasta viitattu vaatimukseen, jonka täyttämisestä ol- 
laan vielä pitkällä. Mutta siinä on ainakin otettu esille yhtäältä käsit- 
teen ja toisaalta käytännön todellisuuden suhteeseen, todellisuuden ja 
logiikan suhteeseen kohdistuva materiaalinen” vaatimus, jonka pi- 
täisi tieteen kannalta olla itsestään selvä. 


IV.14 Alun mielikuvan muuntaminen käsitteelliseksi tie- 
doksi 


Teemme yhteenvedon: lähdimme yleisesti tunnetusta totuudesta, tie- 
dosta ”minkä jokainen tietää, vaikka ei muutoin tietäisikään mi- 
tään”. Pääsimme Marxin mukana tietoon, joka on pakottavaa, käy- 
tännön reaalisella pohjalla pakottavaa. Lähtökohdasta ei ainoastaan 
tullut lopputulosta, vaan myös jokainen päässä oleva sekava mieliku- 
va muunnettiin käsitteeksi, joka tekee mahdolliseksi käsittää asian 
"sisäinen rakentuminen”. Tosin olemme vasta osittain rekonstruoi- 
neet ajatuksissa tavaran "sisäisen rakentumisen” esityksen. Toistai- 
seksi on vasta käyttöarvon määritys muunnettu tieteelliseksi käsit- 
teeksi, joka käsittää käyttöarvoksi kutsumamme asian ”sisäisen ra- 
kentumisen”. Kehitelläksemme tavaran käsitettä eteenpäin meidän 
on ryhdyttävä valmistelemaan käsitteellisesti tavaran toista määritys- 
tä. Koska toinenkin määritys, vaihtoarvomääritys, on käytännöllinen, 
antaa Marx sen käytännön toteutumisen johtaa itseään. Sikäli kuin 
tavara on vaihtoarvo, on sen käytännön määrityksenä ensi sijassa ta- 
varan vaihtaminen. Tästä syystä Marx antaa esityksen siirtyä vaihdos- 
sa olevan tavaran lähempään tutkimiseen, hän ryhtyy tutkimaan vaih- 
toarvoa tutkimalla vaihtosuhdetta. 

Ennen kuin otamme esityksen jatkon suurennuslasin alle meidän 
on — saadaksemme enemmän esille suurennuslasilla — selvitettävä, 
missä tarkoituksessa sanoimme edellä: Marx muuntaa lähtökohdan 

sekavan, tavaran määrityksiä koskevan tiedon käsitteelliseksi tiedok- 
si. 

VIIDES LUENTO 


V.1 ”Käsitteellisen tiedon” materialistinen merkitys 


Tähän mennessä olemme ”tehneet havaintoja” johdatuksesta kahteen 
sisällykselliseen käsitteeseen. Johdatus ”tavara”-käsitteeseen on yhä 
epätäydellinen kun taas johdatus ”käyttöarvo”-käsitteeseen on tois- 
taiseksi saatettu loppuun. ”Käyttöarvo”-käsite otettiin esille toisena 
tavara-käsitteen kahdesta ''määrityksestä”. Olemme nyt tavaran toi- 
sen löytyneen määrityksen, ”vaihtoarvon” käsitteellisen selvittelyn 
edessä. Vaikka olemmekin vielä aivan alussa, tarkastelluista seikoista 
tarjoutuu jo riittävää materiaalia, josta on saatavissa ainakin tilapäi- 
sessä muodossa loogisia instrumentteja ja niiden avulla voimme jatkaa 
tehokkaammin työtämme. Ennen kaikkea on välttämätöntä käsittää 
mitä "käsitteellinen tieto” voi tarkoittaa poliittisen taloustieteen kri- 
tiikin kaltaisen materialistisen teorian kohdalla. 

Minkä laatuista siis on käsitteellinen tieto, jota Marx havaintojem- 
me mukaan on tähän mennessä ottanut käyttöön? Kuten edellä on sa- 
nottu, käsitteellinen tieto vaatii ensi sijassa nostamaan ilmiöiden mo- 
ninaisuudesta esiin yleisesti luenteenomaisen ja pitäytymään siihen. 
Tämän yleisesti luonteenomaisen on samalla oltava se mikä moninai- 
suudessa eli muuttuvuudessa on samaa eli muuttumatonta tai minkä 
ympärillä muuttuminen liikkuu. Siinä on ensimmäinen ”käsite”- 
käsitteen määritykseen johtava pääsytie. Ennen kuin otin esille ”käsi- 
te"'-käsitteen yritin osoittaa, että tällaisessa todistelussa ilmeiseksi te- 
keminen — sellaisena kuin Marx sitä käyttää — on aivan omalaatuis- 
ta. Otetut askelet eivät ole rekonstruoitavissa mielivaltaisesti niin että 
voisi lähteä seuraamaan tai olla lähtemättä mielensä mukaan. Jos yli- 
päätään lähdetään leikkiin, silloin askelet ovat ”pakottavia”. Saavu- 
tetut tiedot ovat välttämättömiä”. Ja tällaisten välttämättömien tie- 
tojen muodoksi on silloin määritetty juuri ”käsite”'-käsitteen sisältö. 
Välttämättömät tiedot ovat määriteltävissä ensiksi sen nojalla mitä ei 

voi jättää pois, mikä on poistamatonta, sekä toiseksi sen nojalla mikä- 
kulloinkin on lyhin tie yhdestä poistamattomasta seikasta toiseen. 

Mahdottomana poistaa, poistamattomana voi pitää sellaista mistä ei 

voi luopua ilman että käsitettävän asian ydin vaurioituu. 


V.2 Koettelun kriteerit ja ”ajatuskoe” 


Jos käsite määritellään tiettyjen ”tunnusmerkkien” nojalla, se merkit- 
see — mikäli se ylipäätään voi jotakin mielekästä merkitä — että kä- 
sitteeseen kohdistetaan vaatimuksia. Meidän on opittava, että käsit- 
teellinen tieto ei ole muuta kuin tietyllä tavalla vaativaa tietoa. Se joka 
on tullut asiasta tietoiseksi, alistaa käsitteelliset tiedot kaksinkertai- 
seen kontrolliin. Ensiksi hän tarkistaa vaatimukset ja tunnustaa niistä 
vain "elämään” kuuluvat (tästä olisi paljonkin sanottavaa!) ja toiseksi 
hän tutkii onko hänen kelpuuttamilleen vaatimuksille tehty oikeutta. 
Kääntäkäämme siis tämän mukaisesti toistaiseksi esitetty käsitteelli- 
sen tiedon määritys koettelun kielelle! 

Koetelkaamme ensin itse vaatimuksia, siltä osin kuin niitä on jo ke- 
hitelty. Vaatimus että asiaa tutkittaessa pitäydytään etupäässä ylei- 
seen ja etsitään tukipistettä, jonka varassa asia liikkuu, merkitsee 
vain: asiassa keskitytään yleisiin ja käytännöllisiin puoliin eikä viivytä 
yksittäisseikoissa eikä satunnaisuuksissa. Peruste sille miksi juuri täl- 
lainen käsitteellisen tiedon määritys kiinnostaa, on itsestään selvä: jos 
tieto on elämän käytännölle välttämätöntä, täytyy sen olla myös ”vält- 
tämätöntä tietoa” vastakohtana jollekin mielivaltaiselle pinnalliselle 
”katsomusseikalle”. 


V.3 Ajatuskoe ajatuksissa tapahtuvana koettelutoiminta- 
na 


Koetelkaamme nyt toistaiseksi käytettävissä olevan materiaalin poh- 
jalla miten tämä vaatimus täytetään. Määritykset ”poistamaton” ja 

”kulloinenkin lyhin tie” formuloivat samalla kriteerit koettelulle. Nii- 
den avulla saadaan ajatuksissa tehtävä koe, ”ajatuskoe”. Ensimmäi- 
senä kohteena on ”johdattavan tien” rekonstruointi ajatuksissa. Toi- 
sessa kokeessa yritetään jättää pois ”poistamatonta” tai lisätä uutta. 
Katsokaamme siis onko tavaran tai käyttöarvon käsitteessä jotakin jä- 
tettävissä pois tai lisättävissä. 

Voitaisiin esittää se vastaväite, että voisihan joskus ”pulpahtaa 
esiin" yksi tai useampia lisämäärityksiä, jotka jouduttaisiin tunnusta- 
maan. Abstraktisesti otettuna vastaväite näyttää oikealta. Kuitenkin 
vaikkapa käyttöarvokäsitteen yksi havainnollistus osoittaa kumoa- 
mattomasti, että vastaväite osuu kokonaan harhaan tämänlaatuisten 
käsitteiden kohdalla. Käsittää käyttöarvo” ihmisen luonnon kanssa 
harjoittaman elintärkeän aineenvaihdon tietyksi momentiksi, merkit- 
see abstraktis-yleisellä tasolla, että kaikki tarpeellinen on tullut sano- 
tuksi. Miten niin? Siten että on pitäydytty perustavanlaatuiseen, kaik- 
kein yleisimpään suhteeseen, joka onkin suhteena ”täydellinen”. Täs- 
sä sovellettava ”ajatuskoe” vie siihen, että ihminen —|uonto-suhteesta 
joko jätetään jompi kumpi puoli pois tai sitten siihen lisätään kolmas 
puoli. Empiiristen yksityiskohtien, satunnaisuuksien jne. tasolla mai- 
nittu vastaväite ei sen sijaan ole vain sallittu, vaan ehdottoman elintär- 
keä. 

Ken on kerran käynyt läpi ehdotetut ”ajatuskokeet”, hänessä ke- 
hittyy vähintäinkin vainu niitä vaatimuksia kohtaan, että on erotelta- 
va käsitteellistä tietoa. Jos ensimmäisellä kuljetulla tiellä voi havaita, 
että joukko määrityksiä muodostaa käsitteen ja että käsitteen muo- 
dostaminen” on yhteydessä siihen, että yksikään sanotuista määrityk- 
sistä ei ole jätettävissä pois (kaikki poistettavissa oleva on jo poistettu) 
eikä yhtäkään ole lisättävissä (siis lukuun ottamatta jo olemassa ole- 
van toteutuksen vaatimia määrityksiä), silloin voi esimerkkien avulla 
tehtävästä kokeesta, jossa yritetään voisiko sittenkin jotakin poistaa 
tai lisätä, syntyä ”ajatuskokemus”. Ajateltaessa on käsitteellä hankit- 
tu kokemus. 


V.4 Ajatuksen takaisinkytkentä käytäntöön 


Kuitenkin tällainen ajatuskokemus pysyy käsittämättömänä ellei ole 

käsitetty mikä sen perusteena on. Esittäkäämme siis seuraava kysy- 
mys: mitä tässä ajatuskokeessa oikeastaan tapahtuu, jos me vaikkapa 
kokeilemme pitääkö paikkansa, että tavaralla on kaksi määritystä, 
käyttöarvo ja vaihtoarvo, eikä mitään niiden veroista ole lisättävissä 
eikä kumpikaan ole jätettävissä pois. Siis kokeilkaamme: jos poistam- 
me vaihtoarvon, silloin tavara häviää tavarana. Käytännössä näet 
vaihtoarvon menetys merkitsisi, että tavara ei kelpaisi enää myytäväk- 
si, olisi tuhottu tavarana. Jäljelle olisi jäänyt vain tavallinen enemmän 
tai vähemmän hyödyllinen esine. Onhan esimerkiksi ilma hyödyllistä, 
elämälle suorastaan välttämätöntä olematta kuitenkaan tavara. Jos 
tavarasta poistetaan käyttöarvo, tuhotaan tavaran vaihtoarvo, sillä ei- 
hän jokin käyttöarvottomaksi tiedetty ole myöskään vaihtokelpoista. 
Molemmat määritykset ovat siis välttämättömiä, tavaralle tavarana, 
lue: sen kannalta poistamattomia. Ajatuskoe osoittautuu pakottavak- 
si. Entä miksi? Tavara-käsite hajoaa jätettäessä pois toinen tavaran 
määrityksistä, koska on ”'yksinkertaisesti itsestään selvää” että tava- 
ran täytyy ”olla” käyttöarvo ja vaihtoarvo. Jäljelle jää enää kysymys: 
miksi tämä asia on itsestään selvä? Emme voi jättää sitä itsestäänsel- 
vyyden tilaan. Ja vastaus kysymykseen kuuluu näin: ajatuskoehan ei 
ollut muuta kuin ajatuksissa tapahtuvaa koettelutoimintaa. Se mer- 
kitsee että me "kuvittelemme asiaa käytännössä tapahtuvaksi”, käyt- 
tääksemme puhekielistä ilmaisua. Jos taas en voi kuvitella sitä tällä 
tavoin käytännön kannalta, koska käytäntöä koskeneen kuvitelman 
kestäessä kuviteltu tavara on tuhoutunut poistettuani siitä toisen mää- 
rityksen, koska siis tavaraa ei ole vain negatiivisessa merkityksessä 
"mahdotonta kuvitella”, vaan se on käytännössä positiivisesti tuhou- 
tunut (kuten kaupaksi käymätön tavara myymälän hyllyllä), silloin 
katson asian tulleen sitä myöten todistetuksi. Ajatuskoe on siis koette- 
levaa toimintaa.? (— Esitän asian näin yksityiskohtaisesti saattaakse- 


4 Argumentointi ei ole ilman muuta irrotettavissa tässä esitetystä sovellu- 
tustapauksesta, tavaran analyysista, ja yleistettävissä. On sanomattakin sel- 
vää, että esimerkiksi luonnontieteilijät joutuvat tietyillä aloilla väistämättä 
operoimaan sellaisilla suureilla, jotka eivät ole kuviteltavissa”. Ne syyt, jot- 
ka johtavat ”kuvittelemattomien” suureiden tai olosuhteiden käyttöön, ovat 
viime kädessä aina käytännöllistä laatua. Yllä oli kysymys kokeellisen käy- 
tännön logiikasta, jota kuviteltiin käytännössä tapahtuvaksi”. — Koetteleva 
toiminta edellyttää kaikissa tapauksissa käytännön kompetenssia. Tavaran 
tapauksessa yhteiskunnan kaikkien jäsenten kaikkein yleisin käytäntömuoto 
takaa kompetenssin. 

ni tiedonhankinnan jälleen kerran sille pohjalle, jolle se materialistisin 
perustein yksin voi kuulua, käytännöllisen todellisuuden, ihmisen to- 
dellisen käytännön, pohjalle. Tämä takaisinkytkentä on merkityksel- 
linen siksi, että ”aivotyöläisten” miltei väistämättömänä ammattitau- 
tina on, että heidän ajatustoimintansa itsenäistyy suhteessa yhteiskun- 
nalliseen todellisuuteen. Se ilmaisee irtautuneisuutta yhteiskunnan 
työtätekevistä. Pyrkimällä pohtimaan irtautumista yritämme herättää 
omattunnot vastatoimiin.) 


V.5 Historialliset ja yleishistorialliset määritykset 


Marxin esittämän vaatimuksen mukaisesti hänen kulkemallaan ylei- 
sellä tiellä (tosin vain perustavanlaatuisten yhteiskunnallisten yhteyk- 
sien kannalta asiaa katsellen) kehitellään tietoja, joiden avulla ei ole 
enää määrä etsiä jatkuvasti uusia faktoja, uusia esimerkkejä ja joiden 
osalta ei tarvitse jatkuvasti koetella olisiko uusi kehityskulku ehkä 
ohittanut ne. Vasta se historian vaihe, missä kapitalistinen tavaratuo- 
tanto korvataan toisella tuotantotavalla, ajaa kyseisten tietojen ohitse. 
Analyysilla ei siis ole edessään mitään ikuisia, muuttumattomia, epä- 
historiallisia seikkoja. Kuitenkin porvarillis-kapitalistisen yhteiskun- 
tamuodostuman määräämän historian kauden osalta kyseiset perus- 
määritykset ovat muuttumattomia eikä mikään tämän yhteiskunta- 
muodostuman perussuhteissa tapahtuva kehitys kumoa niitä. 
Selvitettäessä tavaraa koskevaa kysymystä analyysi siis kohtaa tälle 
määrätylle yhteiskuntamuodostumalle spesifisen ihminen—luonto- 
suhteen sääntelyn, sellaisena kuin se käy mahdolliseksi vasta sen yh- 
teiskuntamuodostuman oloissa. Koska käyttöarvo tunnustetaan jo- 
kaisessa suinkin mahdollisessa yhteiskuntamuodossa rikkauden kan- 
tajaksi (Träger), analyysi kohdistuu suorastaan sellaiselle alueelle, 
jonka määritykset todellakin pätevät niin kauan kuin ihmisiä on yli- 
päätään olemassa. Tämä analyysin laaja-alaisuus tosin saavutetaan 
pitkälle menevän abstraktisuuden hinnalla. Marx kuvailee heti Pääo- 
man ensimmäisillä sivuilla historiallisten muutosten aluetta näiden 
muuttumattomien seikkojen puitteissa: se että esineiden käyttökelpoi- 
suus tehdään selväksi ja esineelliset ominaisuudet tehdään mitattavik- 

si, on kaikki historian tekoa ja osittain yhteiskunnallista konventiota, 
joka tapauksessa historian ainesta. Perussuhde eli se että käyttöarvo 
on ihmisen tarpeen kannalta hyödyllinen puoli esineessä (tällä konk- 
retisoidaan yhtä sektoria ihmisen aineenvaihtosuhteessa), tulee täyte- 
tyksi eri tavoin historian yhä uusissa kehitysvaiheissa, mutta perus- 
suhteena se ei silti muutu. 

Marxin esittämät perusmääritykset ovat yhteisiä kaikille suinkin 
mahdollisille käyttöarvoille. Ja jotta Marx voisi nostaa esiin ne määri- 
tykset, jotka ovat historian kaikkina kausina yhteisiä kaikille mahdol- 
lisille käyttöarvoille, hänen on poimittava ne hyvin monien historian 
kulussa muuttuvien, erilaisina esiintyvien määritysten joukosta. Sikäli 
siis abstrahointikyky toimii tässäkin, ja käyttöarvon käsite tieteellise- 
nä käsitteenä on tulosta yleistyksen ja abstrahoinnin kaksinaisesta 
prosessista. Näin ollen sitä erotukseksi muille käsitteille voi kuvata 
abstraktis-yleiseksi käsitteeksi. 

Tutkimuksemme mittaan tulee erityisesti esille selvittää se perusta, 
mille tällainen käsitteen luominen voidaan rakentaa. Tällaisia käsit- 
teitä voi koetella ja kelvollisiksi havaittuina soveltaa luovasti vasta sit- 
ten kun perustanlasku on oivallettu. 


V.6 Sitovat tiedot sitovat monia 


Sanoin edellä käsitteellisen tiedon olevan ”pakottavaa” tietoa. Eikö 
”pakko” ole jotakin mikä menee ristiin vapautemme kanssa? Miten 
sellaista tietoa voi niin arvostaa, jos se on pakottavaa? Eihän ketään 
meistä voi toki pakottaa. Kuitenkin tällainen sitova tieto (ehkä tämä 
ilmaus on käyttökelpoisempi) osoittaa ainoan kuljettavissa olevan 
tien, tarjoaa teoreettisen perustan yhteiskunnalliselle vapautumiselle, 
joka ei enää ole vain muutamien, vaan kaikkien vapautumista. Tästä 
sitovuudesta riippuu, voiko Marxin teoria olla johdatuksena käytän- 
töön ei sen vähemmille kuin ”kaikille”. Kaikista puhutaan tässä 
tietyssä mielessä, tarkoitetaan kaikkia niitä, jotka eivät jonkin erityi- 
sen etunsa vuoksi ole yhteiskunnan jäsenten suuren enemmistön etua 
vastaan. Teorian sitovuus on vain sen yleisen sitovuuden, sen joukoille 
soveltuvuuden, sen "tieteellisen sosialismin” luonteen toinen aspekti, 

ja luetellut puolet heijastuvat teoriassa loogisessa muodossa. Siitä 
syystä on sitovuudesta pidettävä hyvin tarkkaa huolta. Asia ei ole vain 
niin, että tähän sitovuuden ”pakkoon” tai sitovan tiedon pakottavaan 
luonteeseen ei sisälly mitään vapauden vastaista, vaan lisäksi kyseinen 
tieto sisältää sellaista mikä vasta tekee vapauden mahdolliseksi. Ku- 
ten jo toisessa luennossa mainittiin, porvarillisen filosofian parhaat 
ajattelijat ovat sangen hyvin tunteneet vapauden ja välttämättömyy- 
den keskinäisen yhteyden — kaiken lisäksi jo kolmesataa vuotta sit- 
ten. Tosin heidän seuraajansa ovat sittemmin lakanneet ymmärtä- 
mästä sitä. Juuri sen oivallus johti seuraavaan määritelmään, jonka 
Marx sitten kumosi — kumosi kaksinaisessa merkityksessä, siis myös 
sillä myönteisellä tavalla, että asetti tilalle korkeamman määritelmän. 
Vapaus on välttämättömyyden tajuamista. Kun saavutetaan jokin 
välttämätön tieto — puhumme nyt puhtaasti siltä kannalta kuin asia 
heijastuu poliittisen taloustieteen kritiikissä — se merkitsee eräänlais- 
ta vallan kasvua. Ainoa vapaus, jolle sanotunlainen välttämättömyys 
saattaa olla esteenä, on subjektiivinen mielivalta, usko että mielen 
mukaan kyetään tekemään sitä tai tätä (ja ”se tai tämä” on enimmäk- 
seen pelkkää kuvittelun tuotetta). Subjektiivinen mielivalta pysyy 
seikkana, joka ei sido mihinkään. Yhteiskunnan kannalta katsottuna 
subjektiivinen mielivalta jää muista eristäytyneiden yksilöiden asiaksi; 
logiikan kannalta otettuna se jää väitteeksi, jolla ei ole todistusvoi- 
maa. 


V.7 ”Kehittelyn” merkitys marxilaiselle esitysmetodille 


Kun olemme näin alleviivanneet, että Marxin esittämä tieto vaatii it- 
selleen välttämättömän tiedon asemaa, meidän on vielä kertaalleen 
palattava jo usein kuljetulle kehälle ja osoitettava mikä oli se tie, jota 
kulkien päästiin sanottuun välttämättömään tietoon. Syy siihen on yk- 
sinkertainen: jos tyytyisimme ottamaan pelkän tiedon sellaisenaan, se 
voisi korkeintaan jollakin kontrolloimattomalla tavalla tehdä vaiku- 
tuksen tai kiehtoa tai myös selventää asioita. Tästä tiedosta tulee koe- 
teltavissa oleva, perusteltavissa oleva vasta kuljettaessa siihen johta- 
vaa tietä. Entä millainen se tie oli? Sitä luonnehti kehityksen käsite, 

askeleittainen eteneminen ”yleisesti tunnetun totuuden” lähtökohdas- 
ta. Tai jos sama ilmaistaan toisilla sanoilla ja pitäydytään toisiin as- 
pekteihin: kehitys ymmärretään implisiittisen eksplikaatioksi. Missä 
se sitten on implisiittisenä? Siinä lähtökohdan mielikuvassa, mikä jo- 
kaisella on. Entä miksi se on jokaisella? Koska se sisältää yhteiskun- 
nan perustavanlaatuisia käytännön yhteyksiä, joiden puitteissa jokai- 
nen välittää toiminnalla elämäänsä. 


Kehityksen tällainen kulku (eräs sille esittämistäni nimistä oli imp- 
lisiittisen eksplikaatio) on tavattoman tärkeä Marxin metodin kannal- 
ta. Selventääkseni tätä poikkean luennon yleisestä kulusta ja esitän 
kaksi lainausta Pääoman ulkopuolelta. 


Ensimmäinen niistä on otettu Marxilta, tarkemmin sanoen nuorel- 
ta Marxilta, Deutsch-Französische Jahrbiicherin toiselta julkaisijalta. 
Aikakauskirjan ainoan ilmestyneen numeron alussa julkaistiin pää- 
kirjoituksen sijasta kirjeenvaihto, jossa hahmoteltiin ohjelmakohtia. 
Otan lainauksen Marxin kirjeestä Arnold Rugelle (MEW, Band 1, s. 
345—346). Siinä kysytään mille aikakauskirjassa julkaistavat tiedot 
oikeastaan voitaisiin pohjata. Marx vastaa näin: 

"Silloin emme astu päin maailmaa doktrinaarisesti uusi periaate 
aseenamme: tässä on totuus, langetkaa sen edessä polvillenne! Me ke- 
hitämme maailmalle sen periaatteista uusia periaatteita. Emme sano 
sille: herkeä kamppailuistasi, se on typerää, meiltä saat taistelun oike- 
an tunnussanan. Me näytämme maailmalle vain miksi se oikeastaan 
kamppailee ja tietoisuus on asia, joka maailman täytyy omaksua, ha- 
luaa tai ei. Tietoisuuden uudistuksen täytyy olla vain sitä, että maail- 
man annetaan käsittää oma tietoisuutensa, että se herätetään itseään 
koskevasta uneksunnasta, että sen omat toimet selitetään sille.” 
(Marx ei menetellyt samoin kuin eräät silloiset taistelutoverinsa, joista 
hän oli tässä vaiheessa jo irrottautumassa ja joihin hän myöhemmin 
kohdisti mitä kiivainta kritiikkiä. Nämä näet esittivät pelkkiä ulko- 
puolisia, henkevyyttä teeskenteleviä saarnoja ”aidoista” tai ”tosi” tie- 
doista. Marx sitä vastoin puuttui lainatulla tavalla tietoisuuden uudis- 
tamiseen — mikäli se sitten on oikea nimitys.) "Meidän tunnuslausee- 
namme on siis oltava: tietoisuutta ei pidä uudistaa dogmeilla, vaan 
analysoimalla mystistä, itselleen epäselvää tietoisuutta, esiintyypä se 
uskonnon tai politiikan alalla. Silloin havaitaan maailman jo kauan 
uneksineen asiasta, josta sen täytyy kuitenkin tulla vain tietoiseksi sen 

todella hallitakseen”. 

Poliittisen taloustieteen kritiikki ei muuta merkitsekään kuin sitä 
perustavanlaatuista työtä, jolla tämä ohjelma (ratkaisevalta kannalta 
se on yhtä kuin porvarillisen yhteiskunnan ”anatomia”) muutetaan 
teoiksi. Kaikki konkreettis-erityiset muuttamisyritykset voivat raken- 
tua sille (ja niiden täytyy rakentua). Marx on Pääoman alussa lunasta- 
nut dogmaattisuuden vastaisen vaatimuksensa, että vastaanottajia ei 
pidä lähestyä valmiilla periaatteella, vaan uusi on kehiteltävä heille 
”heidän omista toimistaan”, heidän tietoisuudestaan ja periaatteis- 
taan. Vaatimus toteutuu jo siinä omaperäisessä metodissa, että aloite- 
taan lähtökohtatiedosta, joka jokaisella yhteiskunnan jäsenellä on. 
Sitten vain kehitellään tästä aineksesta perustavanlaatuisia yhteiskun- 
nallisia suhteita koskeva käsitteellis-tieteellinen tieto ja tällöin käyte- 
tään kykyjä, jotka samoin ovat jokaisen yhteiskunnan jäsenen käytet- 
tävissä (ellei hän karttele oppimiseen liittyvää työtä). 


V.8 Lenin: dialektisen esityksen paradigma 


Lenin, jota lainaan toiseksi, korosti erityisen painokkaasti tätä 
Marxin teokselleen antaman alun erityislaatua ja julisti sen esikuvaksi 
kaikelle dialektiselle menettelylle. Hän ei tarkoittanut sitä esikuvaksi 
siinä mielessä, että Pääomaa pitäisi aina vain opiskella ikuisuudesta 
ikuisuuteen, silloinkin kun kapitalismi on jo ajat sitten joutunut mu- 
seotavaraksi, vaan dialektisen tieteen paradigman merkityksessä. 
Seuraavasta selviää mitä Lenin tarkoitti (lainaus on Teosten 38. osas- 
ta, s. 312—313): 

”Marx erittelee ”Pääomassaan' aluksi porvarillisen (tavarantuo- 
tanto-) yhteiskunnan kaikkein yksinkertaisinta, tavallisinta, perus- 
tavanlaatuisinta, joukkomittaisinta, jokapäiväisintä, miljardeja 
kertoja havaittavaa suhdetta: tavarainvaihtoa. Erittely paljastaa 
tässä yksinkertaisimmassa ilmiössä (tässä porvarillisen yhteiskun- 
nan 'solussa") nykyajan yhteiskunnan kaikki ristiriidat... Edelleen 
saamme esityksestä nähdä näiden ristiriitojen ja tämän yhteiskun- 
nan, sen eri osien summan kehityksen” (Lenin puhuu tässä kehi- 
tyksestä kaksinaisessa merkityksessä, organismiksi kehittyvänä so- 

luna sekä toisaalta teoreettisen esityksen kehityskulkuna; säännön- 
mukaisena johtamisena esitys on samalla todistelun kehityskul- 
kua) "(sekä kasvun että liikunnan) alusta loppuun. 

Samaa metodia on käytettävä myös esitettäessä (ja vastaavasti 
tutkittaessa) yleensä dialektiikkaa (sillä Marx käsittelee porvarilli- 
sen yhteiskunnan dialektiikkaa vain dialektiikan yksityistapaukse- 
na).” 


V.9 Kaikkein tavallisin jonain erityisenä 


Riittäköön yllä esitetty tähdentämään erään vaatimuksen merkitystä 
(Lenin siis väittää, että sanottu vaatimus on Pääomassa ratkaistu esi- 
kuvallisella tavalla). Saamme viittauksellamme ehkä aikaan, että 
Pääomaa eteenpäin luettaessa sille asetetaan entistä suurempia ja sel- 
keämpiä tavoitteita ja että lukija tulee tietoisemmaksi mihin teoksessa 
pyritään ja millä keinoin. Niin kauan kuin kysymykset eivät selkiinny, 
jäävät vastauksetkin yhtä epäselviksi. Luentojen jatkossa joudumme 
yhä uudelleen seuraamaan kuinka Marx konkreettisen materiaalin 
kohdalla oikein ratkaisee vaatimuksen eli sen, että kaikkein tavalli- 
simmasta ”kehitetään” tieteellinen yhteiskuntaa koskeva käsite. 

Mainitsen ohimennen: kun monia kertoja on voimakkain sanoin 
korostettu, että Pääoma alkaa kaikkein tavallisimmista seikoista, jot- 
ka ovat jokaisen ulottuvilla, käy ehkä yhä vaikeammaksi ymmärtää 
miksi asia on niin erikoinen, että siitä pitää näin monisanaisesti pu- 
hua. Tavanomaista, kaikkein yleisintä käsitellään tavallisimpana 
niin kauan kunnes siitä tulee epätavallista ja erikoista. Se puolestaan 
vaatii suurta huomiota osakseen. 

KUUDES LUENTO 


VI.1 ”Analyysi” sekavan yhteyden purkamisena 


Kun teoksen avaus oli ensin tehty "valtavalla tavarakasautumalla”, 
tutkimus keskittyi heti yksittäiseen tavaraan. Ryhdyttiin etsimään ta- 
varan käsitettä. Ensimmäisenä vastauksenaan kysymykseen Marx ke- 
hitti käyttöarvon käsitteen. Mutta vastauksen saatuamme olemme nä- 
köjään yhtä viisaita kuin ennenkin, sillä sitä mikä muodostaa tavaran 
ei voi tavoittaa käyttöarvosta. Käyttöarvo muodostaa rikkauden ai- 
neellisen sisällön jokaisessa suinkin ajateltavissa olevassa yhteiskunta- 
muodossa. Vihdoin Marx tavoitti sen käyttöarvon määrityksen, jonka 
avulla päästään eteenpäin: käyttöarvo on meidän tarkasteltavanam- 
me olevassa yhteiskuntamuodossa . . . vaihtoarvon aineellinen kanta- 
ja”. 

Lähdemme jälleen liikkeelle alusta (s. 46, 234): ”Vaihtoarvo ilme- 
nee ensi sijassa jne. . .'' Marxin esitys alkaa siis taas sanonnalla ”ensi 
sijassa”. Liike on tuottanut tuloksen. Tulos määrää uuden lähtökoh- 
dan. Uusi alku ei kuitenkaan ole yksinkertainen. Näyttää suorastaan 
siltä, että kun ryhdyttiin yksipuolisesti nostamaan esiin vaihtoarvon 
kantajaa, siis käyttöarvoa, tämä antaa nyt mahdollisuuden keskittyä 
yhtä yksipuolisesti toiseen määritykseen. Koska toista pidettiin esillä 
ja toinen jätettiin syrjään, tästä syystä on syrjässä pidetty nyt käsiteltä- 
vänä niin sanoaksemme puhtaaksiviljellyssä muodossa (siis niin ettei 
samaan aikaan tarvitse puhua myös toisesta määrityksestä). Analyysi 
merkitsee tässä, että se mikä ensi alkuun oli yhteen liittynyttä, irrote- 
taan, joten analyysi on erottamista, epäselvän yhteyden purkamista. 
Tavoitteena on, että se mikä aluksi oli yhteen kietoutunutta ja saatiin 
selvitetyksi esille, tulee tarkasteltavaksi eristettynä. 

Ensin esitettiin kysymys tavaran käsitteestä ja sitten kehitettiin 
käyttöarvon käsite. Tämän jälkeen löydettiin siirtymäkohta vaihtoar- 
voon, jonka käsitteen muokkaustyö on vielä odottamassa. Entä mihin 

tavaran käsite on jäänyt? Siihen päästään vasta sitten kun tavaran 
määritykset on ensin saatu käsitteellisesti muokatuiksi ja toiseksi ta- 
varan määritysten keskinäiset suhteet tavaran ”sisällä” on saatu yhtä 
selvästi esille. Nyt on katsottava kuinka Marx käy käsiksi tähän työ- 
hön. 


VI.2 Eteneminen määrityksen realisoinnin mukaan 


Jotta Marxin analyysin eteneminen voidaan käsittää, on tarkasteltava 
lähemmin teoreettisen määrityksen objektiivista perustaa. Siitä löytyy 
dynamiikkaa, jännitelatauksia. Jos näet määritys” on kohteen todel- 
linen määritys, sen on tultava täytetyksi. Kun esimerkiksi tavaraa tuo- 
tettaessa tuotettu esine saa kaksinaisen määrityksen, kun se määrä- 
tään yhtäältä käyttöön ja toisaalta vaihtoon, silloin molemmat määri- 
tykset jo sinänsä sisältävät sen, että pelkkinä määrityksinä ne ovat 
eräältä kannalta epätodellisia: ne tarvitsevat vielä toteutuksen. Mitä 
on käyttöarvo ellei esinettä käytetä? Käyttöarvo sellaisenaan on ole- 
massa vain mahdollisuutena ja se täytyy vielä toteuttaa. Eräs Marxin 
esittämistä käyttöarvon määrityksistä koskeekin juuri tätä välttämät- 
tömyyttä: "Käyttöarvo toteutuu vain käytössä eli kulutuksessa” (s. 46, 
234). Käyttö kuluttaa suuremmassa tai pienemmässä määrin loppuun 
käyttöarvon ja tuhoaa siten myös sen mitä se kantaa, arvon. 

Siis määritys numero yksi tuhoaa itsensä toteuttaessaan itsensä; se 
tuhoaa senkin mitä se kantaa, toisen määrityksen. Tässä meille avau- 
tuu heti ensimmäinen pääsytie molempien määritysten suhteeseen. 
Koska sanottu suhde nivoo molemmat määritykset tiiviisti toisiinsa 
huolimatta niiden täydellisestä eroavuudesta, on siitä esimerkiksi se 
seuraus, että jokaisen täytyy tavaran arvoa ajatellessaan käsitellä tava- 
roiden käyttöarvoa erityisen huolellisesti, täytyy toisin sanoen säilyttää 
käyttöarvo pelkkänä mahdollisuutena ja vartioida mustasukkaisesti, 
että kukaan ei toteuta sitä ostamatta kyseistä tavaraa itselleen. 

Entä miten on vaihtoarvon määrityksen laita? Vaihtoarvonkin mää- 
ritys on sellaisenaan epätodellinen, sekin kaipaa toteutusta. Vaihto on 
vaihtoarvon toteutusta eli sen määrityksen täyttöä. Kun siis jokaisen 
epämääräisellä tavalla tuntema, tieteelliseksi käsitteeksi muuntuva 

vaihtoarvon määritys pitäisi sellaisenaan saada esille, voi siihen olla 
vain yksi tie. Ensiksi havainnoidaan miten vaihtoarvo toteuttaa itsen- 
sä jotta voidaan analysoida saatuja havaintoja. 

Vaihtoarvo voidaan siis määrittää vasta kun on tutkittu vaihtoa, 
määrityksen toteutumista. Toteutumisesta käytetään myös vieraspe- 
räistä käsitettä reaalisaatio ja kapitalismin analyysin monimutkaisella 
saralla saavat reaalisaatio-ongelman käsite sekä eräät siihen liittyvät 
käsitteet vielä tärkeän merkityksen. Reaalisaatio-ongelman käsittee- 
seen sisältyy tavaranomistajan välttämätön tarve realisoida tavaroi- 
densa arvo — niiden määrityksen mukaisesti. Samaa käsitettä, joka 
meillä on tässä yksinkertaisimmassa muodossaan, kehitellään siis 
eteenpäin. 


VI.3 Kohteen itseliikunta 


” » 


Marx antaa näin kohteensa ”itseliikunnan” ”sanella” teoreettisen 
esityksensä etenemisen. Kohteen itseliikunta on sangen olennainen di- 
alektiikan kategoria. Mikäli teoria ottaa huomioon tutkimuskohteen- 
sa itseliikunnan, voi teoriaa sanoa dialektiseksi (riippumatta siitä mi- 
ten teoreetikko ymmärtää omalla kohdallaan tieto- ja tieteenteoriaa). 
Kohteen itseliikunta on ainoa seikka, joka voi olla reaalisena perusta- 
na teoreettiselle *kehitykselle”. Tästä syystä teoreetikon on löydettävä 
itseliikunta ja heijastettava sitä sen puhtaassa muodossa teoriassaan. 
Hänen teoriansa on jäljiteltävä tutkimuskohteen itseliikuntaa. Mei- 
dän esille ottamassamme tapauksessa itseliikunta merkitsee, että 
vaihtoarvosta ei ryhdytä sanomaan sitä tai tätä, vaan vaihtoarvoa seu- 
rataan sinne missä se toteuttaa itsensä, mikä on sille välttämätöntä, 
siis edetään vaihtoon. Kun teoriassa ”pitäydytään” vaihtoarvoon, se 
merkitsee, että siitä pidetään kiinni sellaisena kuin se käytännössä 
esiintyy. Tämä merkitsee samalla: vaihtoarvosta pidetään kiinni sen 
ollessa liikkeessä, nimittäin toteutumisensa liikkeessä. 

Itseään toteuttaessaan tavaran vaihtoarvo ilmenee ensi sijassa — 
siinä on uusi lähtökohta — sinä ”määräsuhteena, missä . . . käyttöar- 
vot vaihtuvat” (s. 46, 234). Tässä näyttäisi olevan sekavuutta, joka on 
omiaan aiheuttamaan epävarmuutta. Kun ensiksi omistauduttiin var- 

ta vasten ja intensiivisesti käyttöarvolle, josta meidän piti jo päästä 
eroon voidaksemme omistautua tarkastelemaan vaihtoarvoa eristetty- 
nä ja paneutuaksemme sitten vaihtoarvon itseliikuntaan, niin nyt jou- 
duttiinkin taas käyttöarvoon — tosin ei enää käyttöarvoon yleisesti 
otettuna, vaan kahteen toisistaan eroavaan käyttöarvoon. Uusi kysy- 
mys: mitä on vaihtoarvo? saa seuraavan vastauksen: vaihtoarvo ”on” 
kahden erilaisen käyttöarvon vaihtoa. Formulointi korostaa miten hi- 
omaton ja vastakarvainen asia itsessään on ja kuinka pienet mahdolli- 
suudet on siihen, että analyysi ilman muuta sujuisi kitkattomasti. (Jäl- 
jempänä saamme nähdä, että tällainen pikemminkin vaivalloinen su- 
juminen liittyy sekä itse asian että teorian myöhemmän kehityksen 
käyttövoimiin.) 


VI.4 Vaihtoarvon määritys toteutuu ristiriitaisesti 


Kun lähdettiin etsimään tavaran vaihtoarvoa löydettiin kahden käyt- 
töarvon ulkoinen suhde. Marx toteaa nyt ensimmäisen ristiriidan 
(”contradictio in adjecto”, ristiriita lisämääritteessä). Tässä meillä on 
ristiriitana — palaan heti sen kategoriaan — että tavarassa "sisäisenä 
olevan” vaihtoarvon pitäisi olla ”ulkoinen”, "ajan ja paikan mukaan” 
alituisesti vaihteleva suhde. Ensimmäinen contradictio in adjecto: 
kuinka sisäinen määritys voi olla ulkoinen suhde? Toinen ristiriitai- 
suus: kun on esitetty vaihtoarvoa koskeva kysymys ja käyttöarvo on jo 
edellä käsitelty loppuun, miten käyttöarvo voi jälleen nousta uuden 
kysymyksen yhteydessä esille, jopa monikollisena? Ratkaistakseen tä- 
män vastaantulleen epäselvyyden Marx ryhtyy tutkimaan lähemmin 
mitä vaihdossa tapahtuu. Ainoa hänen esittämänsä edellytys on että 
vaihto todella tapahtuu. Tieteellisen tutkimuksen tehtävänä on analy- 
soida tapahtumaa. Esitys seuraa tässäkin asian itseliikuntaa. 
Itseliikunta tulee esiin siinä, että ”tietty tavara, esimerkiksi guarter 
vehnää” ei vaihdu vain saapasrasvaan, vaan voi vaihtua myös silkkiin 
tai kultaan, lyhyesti sanottuna päättymättömään tavarajoukkoon 
"mitä erilaisimmissa määräsuhteissa”. Näin täytyy ollakin jotta kysei- 
sellä tavaralla todella olisi vaihtoarvo. Tavaralla, joka olisi vaihdetta- 
vissa vain yhteen ainoaan tavaralajiin, ei kaikkiin muihin tavaralajei- 

hin suhteutettaessa olisi mitään vaihtoarvoa. 

Etsimme vaihtoarvoa. Löysimme ensin kaksi käyttöarvoa, sitten sen 
ristiriidan, että ulkoinen suhde on sisäisenä ominaisuutena, ja nyt vii- 
meksi löysimme vastauksen kysymykseen: mitä on vaihtoarvo? Vas- 
taus kuului: monia vaihtoarvoja. Näistä monista vaihtoarvoista kukin 
sisältää molemmat aiemmin löytyneet ristiriidat. Tilanne näyttää vain 
mutkistuvan. 

Mikä siis vaihtoarvo tällä hetkellä on? Tekemämme havainnot, toi- 
sin sanoen vaihdon käytäntö, osoittaa tällä tasolla: vaihtoarvo ”on” 
monia vaihtoarvoja. Jokainen tietää että näin asia on. Käytäntö tekee 
tämänkin asiaintilan, jokapäiväiseen tekemiseen kuuluvan asian il- 
meiseksi. Sitä ei siis tee ilmeiseksi esimerkiksi käytännölle pohjatusta 
arkitiedosta irrotettu, tästä tiedosta ja sen kohteesta riippumaton to- 
distelu. Tässä ei operoida millään puhtaalla”, sekä käytäntöön liitty- 
mättömällä että kohteettomalla käsitteellisyydellä ja logiikalla. Tosin 
mitään ei vielä johdeta, tehdään vain pelkkä havainto mikä vaihtoarvo 
käytännössä on, "miten sille käy” sen ollessa toiminnassa. Havainnon 
kohteen tuntee jokainen, vaikka ei muutoin mitään tietäisikään. 


VI.5 Looginen päätelmä ja ”ilmenemismuoto”-käsitteen 
käyttöönotto 


Nyt seuraa ensimmäinen muunlaatuinen, /ooginen argumentaatio. 
Siitä seikasta. että vaihtoarvo ilmenee nyt vaihtoarvoina, monikollise- 
na, tehdään loogiset päätelmät. Tarkemmin sanoen tehdään kaksi 
loogista päätelmää, jotka oikeastaan koskevat saman mitalin kahta 
puolta. ”Tästä seuraa ensiksi, että yhden ja saman tavaran eri vaih- 
toarvot ilmaisevat jotain yhtäläistä.” Ne eivät siis olekaan muuta kuin 
erilaisia ilmauksia yhtäläiselle. Ja toinen päätelmä: ”.. . vaihtoarvo 
voi ylipäätään olla vain siitä erotettavissa olevan sisällön ilmaisutapa, 
sen '"ilmenemismuoto”,” (s. 46, 235). 

Tämänlaatuista todistelua on valaistava lähemmin. Sen muoto on 
seuraava: tietyistä premisseistä, jotka eivät ole muuta kuin havain- 
noilla löydettyjä, toisin sanoen jokaisen analyysin käytännön edellyttä- 
miä tosiasioita, tullaan päättelemällä ilmaussuhteeseen, joka määrää 

vaihtoarvon luonteen vastakohtana sen välittömästi havainnoitavissa 
olevalle muodolle. 

Ensimmäinen premissi kuuluu: tavaralla on vaihtoarvo. Toinen 
premissi: tavaran vaihtoarvo toimii monina vaihtoarvoina. Ensimmäi- 
nen päätelmä: kaikkien näiden vaihtoarvojen täytyy siis ilmaista yhtä- 
läistä, olla yhtäläisyyden ilmaisuja. Toinen päätelmä: tämän ”yhtäläi- 
sen” jokainen ilmaus voi olla vain erilainen ilmaisutapa yhtäläiselle si- 
sällölle, joka on erotettavissa kustakin erilaisesta ilmaisutavasta. Tä- 
mä näyttää kokonaan toisenlaatuiselta — loogiselta — todistelulta. 
Eikö sellainen todistelu ole ristiriidassa materialistisen johtamisen 
vaatimuksen kanssa? Saako viimeksi mainitun puitteissa tehdä ”for- 
maaliloogisia” päätelmiä? 

Ennen kuin tutkimme kysymystä lähemmin pysähtykäämme het- 
keksi sisällön ja ilmenemismuodon käsitteisiin. Jo se on signaali, että 
Marx merkitsee käsitteen ilmenemismuoto lainausmerkkeihin. Hän 
ottaa siinä käyttöön filosofian historiassa voimakasta ennakkorasitus- 
ta saaneen käsitteen, joka hänen teoriassaan saa uuden merkityksen. 
Tästä johtuvat lainausmerkit, joita Marx käyttää vastaavalla tavalla 
vain hyvin säästeliäästi. Joudumme jatkossa yhä uudelleen askartele- 
maan saman käsitteen ja sen kahden rakenneosan, muodon ja ilmiön, 
kanssa. 


VI.6 ”Olemus ja ilmiö” 


Milloin sanotaan ”ilmiö”'? Ilmiö” on niitä käsitteitä, jotka ovat mie- 
lekkäitä vain ajateltaessa samalla käsitteen vastakohtaa. Ilmiö tai il- 
meneminen on mielekästä vain kun ilmiö sellaisenaan halutaan erot- 
taa siitä mikä ilmenee. Ilmenemiseen liittyy jo sellaisenaan käsitteenä, 
että ilmiö ja ilmenevä ovat erilaiset (ei-identtiset). Muutoin käsite olisi 
vailla mieltä. On olemassa erilaisia muotoja, joissa ilmenevä saa käsit- 
teellisen määrityksensä suhteessa ilmiöönsä. Tunnettu on olemuksen 
käsite. Jokainen tuntee todennäköisesti muodossa tai toisessa olemuk- 
sen ja ilmiön vuorosuhteen, ilmenevän ja sen ilmenemisen keskinäisen 
suhteen. 

Kun olemuksen ja ilmiön käsitteellinen vastakkaisuus yhtäältä erot- 
taa kaksi asiaa toisistaan erilaisuudessaan (ei-identtisyys), niin toi- 
saalta se antaa mahdollisuuden pitää kiinni yhteydestä erotuksessa, 
yhtäläisyydestä eroavuudessa (identtisyys). Voi siis sanoa, että ole- 
muksen ja ilmiön käsitteet antavat mahdollisuuden pitää tietyllä ta- 
valla kiinni kahden asian identtisyydestä niiden ei-identtisyydessä — 
ja luonnollisesti myös päinvastoin niiden ei-identtisyydestä niiden 
identtisyydessä. Sanoin ”tietyllä tavalla”, ja kaikki riippuu juuri tästä 
tavasta. Miten se on käsitettävissä ”elämän, käytännön kannalta?” 
Tavoitteemme kannalta riittää, että pitäydyn tässä vain seuraavaan: 
käsitepari ”ilmiö” ja”olemus” — pysähdymme nyt näihin kahteen ar- 
tikulaatioon — ilmaisee käytännön kannalta ehdottoman relevanttia 
vastakkaisuutta, joka tulee näkyviin todellisuutta koskevassa käsityk- 
sessä. Se vastaa suunnilleen vastakkaisuutta siinä, mitä nähdään ”en- 
si silmäyksellä” ja miksi asia osoittautuu "lähemmin tarkasteltaessa”. 
Vastakkaisuus käy relevantiksi käytännön välttämättömyyden pohjal- 
la. Se osoittaa toimintavaihtoehtojen vastakkaisuuden ja tällöin lop- 
putuloksessa piilevät ääritapaukset: laitimmaisessa tapauksessa on 
kyse elämästä tai kuolemasta. On torjuttava tietyt vaarat, hankittava 
tiettyjä elämisen tarvikkeita, tiivistetysti sanottuna: ”on hallittava 
luontoa”. Tietyissä olosuhteissa tilanteelle on kuitenkin luonteeno- 
maista, että vaaraan tai saavutettavaan hyötyyn ei päästä välittömästi 
käsiksi. Vaara tai hyöty voivat kylläkin väikkyä silmien edessä. Mutta 
kun ilmeistä uhkaa ruvetaan väistämään tai hyötyä tavoittamaan, voi- 
kin käydä kuin sille tarinan koiralle, joka meni lihakimpale suussa ve- 
teen kahlaamaan, luuli lihan kuvajaista toiseksi kimpaleeksi, yritti 
napata sen ja menetti omankin kimpaleensa. 


VI.7 Erottelun relevanssi elämän käytännön kannalta 


Sen sijaan on positiivista kokea, että kiertotie” voi johtaa suoraan 
määränpäähän, aivan kuten kolmion pinta-alaa laskettaessa päästään 
tulokseen kahden irrelevantilta näyttävän suureen, kannan ja korkeu- 
den puolikkaiden avulla (Marx esittää juuri tämän esimerkin). Luon- 
nossa aineenvaihtoa harjoittava ihminen voi kohdata tai pikemminkin 

joutuu kohtaamaan tämänkaltaisia kokemuksia tarjoavia tilanteita 
moninaisissa muodoissa. Hän oppii niistä, että on ehdottoman välttä- 
mätöntä erottaa yhtäältä mikä ilmenee välittömästi ja toisaalta ne tu- 
kipisteet, joiden varassa ilmiöt liikkuvat. Ero on elintärkeä. Voin näet 
päästä tarpeellisiin tavoitteisiin aina vain kun tunnen ne tukipisteet, 
joiden varassa asiat todella liikkuvat. Toiminnallisesta olemisestaan 
luonnossa ja ihmisten parissa ihmishenki on joutunut katkerasti oppi- 
maan, miten välttämätön sanottu ero on. Ero opittiin vähitellen, pie- 
nissä erissä ja aluksi mystifioiduissa muodoissa, jotka ovat selkiinty- 
neet vain hitaasti. 

Luonnosmainen esitykseni tähtää siihen, että käsitepari ”olemus” 
ja ”ilmiö” ei jäisi pelkästään lainausmerkkeihin. Pyrin piirtämään 
edes nuolen, joka osoittaisi sitä suuntaa missä käytännön ymmärrys 
tavoittaa tämänkaltaisten käsitekohtien eron toisistaan. Vain siten 
käsitteitä voi omaksua ja käyttää kontrolloidusti. Muutoin jäätäisiin 
jonkinlaisten dialektisten silmänkääntötemppujen armoille yhtä avut- 
tomasti kuin jossakin formaalissa ja puhtaasti subjektiivisessa logii- 
kassa. 

Oleellista on, että ilmiö voi olla tyhjä pähkinänkuori ellei saada sel- 
vitystä mitä ilmenevä asia on (ja jos mahdollista, minkä lakien mukai- 
sesti se ilmenee nimenomaan sellaisena kuin ilmenee eikä jotenkin toi- 
senlaisena). Ilmiö on kiinnostava vain ilmenevän asian ilmentymänä. 
Käsitettä on käytettävä vastaavalla tavalla, mikä tässä merkitsee, että 
yhteyskäsitettä ei pidä milloinkaan käyttää irrallaan yhteydestään. 
Mikäli tätä sääntöä rikotaan, sanotunlaiset käsitteet hajoavat mah- 
dollisesti viehkeäksi, mutta joka tapauksessa epätarkaksi ja tieteelli- 
seltä kannalta käyttökelvottomaksi jargoniksi, erityiskieleksi, joka jää 
vaille yleistä merkitystä. 


VI.8 ”Substanssi”” 


Palatkaamme nyt takaisin Pääoman tekstiin. Tähän mennessä on esi- 
tetty seuraava looginen postulaatti:”. . . vaihtoarvo voi ylipäätään olla 
vain siitä erotettavissa olevan sisällön ilmaisutapa, sen 'ilmenemis- 

tällä toisella sisältö-sanalla tarkoitetaan ilmenevää asiaa. Menkääm- 
me asioiden edelle: ”vaihtoarvo”'-ilmenemismuodon ”sisältö”, tässä 
muodossa ilmenevä asia, on arvo. Arvoa määritellessään Marx tarvit- 
see jälleen uutta, filosofisesti hyvin kuormitettua käsitettä, substans- 
sia. Tämän käsitteen selventämiseksi menemme taas asioiden edelle: 
sen jälkeen kun erilaiset tavarat on pelkistetty yhteiseen tekijäänsä eli 
tuoteluonteeseen, voi sanoa seuraavasti: "Nämä esineet ilmaisevat 
enää vain sitä, että niiden tuottamisessa on kulutettu ihmistyövoimaa, 
kasattu ihmistyötä. Tämän niille yhteisen substanssin kiteinä ne ovat 
arvoja — tavara-arvoja.” (s. 48, 236). 


Kyökkilatinaa käyttäen voisi substanssin johtaa sanoista ”id guod 
substat”, ts. se mikä seisoo alla”. Käsitteellä on seuraava kaksinai- 
nen merkitys: se on olemassa olevan tila ja toisaalta se aines, mistä jo- 
kin koostuu. Substanssin käsite siirtyi käännöslainana kreikasta lati- 
naan. Huolimatta viehättymisestään aistitietoon antiikin kreikkalaiset 
oppivat hyvin tarkoin, että ilmenevän todellisuuden hallinta voi vaa- 
tia, että valitaan todellisuudesta täysin eroava hallitsevan pääsytien la- 
ji ja löydetään ne kohdat, joiden varassa asiat ”todella” liikkuvat. 
Opistaan he saivat ennen muuta taloudellista ja sosiaalista etua. Tältä 
kannalta kreikkalainen tiede on merkinnyt ennen kaikkea abstrakti- 
sen tieteen kehityksessä valtavaa edistysaskelta, valtaisaa sysäystä 
kohti rationalisointia. Kreikkalaiset kehittivät ensi sijassa tiettyjä 
”abstraktisia” muotoja, jotka tekivät mahdolliseksi artikuloida ilme- 
nevä ”kielessä”, joka on täysin erilaatuinen kuin itse ilmiön kieli, 
mutta antaa mahdollisuuden arvioida ilmiötä. 


Aiheen näihin viittauksiin antoi yritys selventää käsitteitä ilmiö, 
olemus ja substanssi. Tarkoitukseni ei ole kääntää tutkimustamme ta- 
kaperoiseksi ja suunnata sitä filosofian historiaan — päinvastoin. Vii- 
me kädessä filosofian historia hajoaa aina ei-filosofianhistoriaksi ja el- 
lei niin tapahdu, se on pelkkää pötyä. Tehtävänä on osoittaa se tie, jo- 
ka kulkee yhteiskunnalliseen käytäntöön, käytännön ongelmiin — sel- 
laisiin, joiden laadun jokainen tuntee. Jos sanotut käsitteet voi palaut- 
taa niihin käytännön alueelle kuuluviin juuriin, joista ne ovat lähtöi- 
sin, on tämä takaisinpäin kulkeminen päinvastoin eteenpäin menoa. 
Käytäntöön palauttaminen antaa näet mahdollisuuden suuntautua 
käytäntöön. ”Substantian” käsite, siis käsite, joka tarkoittaa pohjana 
olevaa, sitä mistä tutkittava omalaatuisella tavalla koostuu, on välttä- 

mätön silloin kun tutkittava voidaan vain tätä kiertotietä tavoittaa 
liikkeessään, omien lakiensa mukaisena. Sanotunlainen tavoittami- 
nen puolestaan antaa mahdollisuuden hallita tutkittavaa asiaa. 


VI.9 ”Looginen postulaatti” 


Miten Marx nyt jatkaa tästä? Yhden tavaran vaihtoarvojen moninai- 
suudesta hän vetää johtopäätöksen, että on määritettävä vaihtoarvo 
pelkkänä ilmenemismuotona. Sen jälkeen hän esittää postulaatin: jot- 
ta vaihtoarvon käsite saadaan esille, on pelkälle ilmiölle löydettävä ole- 
mus, meidän on löydettävä jokaisesta yksittäisestä vaihtoarvosta ero- 
tettavissa oleva sisältö sekä se mikä käytännössä on vaihtoarvon poh- 
jana. Silloin olemme ymmärtäneet vaihtoarvon. 

Kun näin on päästy käsittämään yhden tavaran vaihtoarvojen ha- 
vainnoitavissa oleva moninaisuus, analyysi voi keskittyä siihen miten 
vaihtoarvo yksityiskohtaisesti otettuna realisoituu. Tästä syystä Marx 
ryhtyy nyt tutkimaan (vastikään hankkimansa tiedon valossa) yksit- 
täistä vaihtosuhdetta. Hän laatii vaihtoyhtälön: ”esimerkiksi 1 guar- 
ter vehnää = a sentneriä rautaa”. Nyt voidaan kysyä: ”Mitä tämä yh- 
tälö ilmaisee?” Yhtälö on pelkkä formaalinen, muodolliseksi laadittu 
ilmaisu aspektille, joka on havainnoitavissa jokaisen todellisen vaihto- 
tapahtuman keskipisteessä. Jokaisessa vaihtotapahtumassa näet me- 
netellään todella niin, että tietty määrä yhtä tavaraa asetetaan yhtä 
suureksi kuin tietty määrä toista tavaraa ja sitten ne vaihdetaan. Tä- 
mä kaupanteko formuloituu tietyissä vaihtosuhteissa ja tutkimuksen 
kohteeksi otetaan nyt vaihtoyhtälöksi yleistetty muoto. Yhtälön muo- 
dosta saadaan jälleen looginen postulaatti. 


VI.10 ”Kolmas”, ”yhteinen” 


Postulaattina on ”vaatimus”, että on löydettävä tietty suure (tai yh- 
teys) — toistaiseksi se ei ole vielä ollut selkeästi esillä — selittämään 

välittömästi esillä olevia suureita. Tässä on siis tietoa negatiivisessa 
muodossa, löydetyn tyhjän kohdan muodossa. Minulla ei vielä ole 
kohdan sisältöä, ei vielä ole sitä mitä vaaditaan. Mutta tiedän jo että 
jotakin vaaditaan. — Yhdistetty käsite /ooginen postulaatti luonnehtii 
tapaa millä postulaatti on johdettu. Se on johdettu loogisesti, koska 
vaihtosuhteen heijastuksesta eli vaihtoyhtälöstä luetaan, ”että kah- 
dessa eri oliossa . . . on olemassa jokin yhteinen, joka on suuruudel- 
taan sama”. ”Ne molemmat”, vehnä ja rauta, ”ovat siis yhtä kuin jo- 
kin kolmas”, muutoinhan niitä ei näet voisi asettaa yhtä suuriksi. 

Tästä kolmannesta voidaan toistaiseksi sanoa vain yksi seikka: se 
”ei sinänsä ole kumpikaan niistä”. Kolmannen täytyy siis olla aito 
kolmas eikä mikään peitelty ensimmäinen tai toinen. Se ei saa olla 
vehnä eikä rauta, mutta samalla sen täytyy olla vehnässä ja raudassa. 
Ja sikäli kuin vehnä on vaihtoarvo ja rauta on vaihtoarvo tai sikäli 
kuin jokainen muu tavara on vaihtoarvo, ne ”täytyy siis voida muuttaa 
tuoksi kolmanneksi”. Tämän jälkeen Marx esittää jo mainitun geo- 
metrisen esimerkin. Se on niitä antiikin Kreikan tieteellisiä keksintö- 
jä, joista emme ole enää lainkaan tietoisia. Pidämme näet itsestään 
selvänä, että voimme asettaa yhtä suuriksi niin heterogeenisia asioita 
kuin kolmion alan sekä kannan ja korkeuden tulon puolikkaan, ais- 
tein havaitsemattoman ja aistein havaittavan. 

Tutkimuksesta on toistaiseksi saatu tulokseksi postulaatti: vaih- 
toyhtälön molempien tavaroiden ”välillä” on oltava jokin kolmas — 
jokin erilaisissa esineissä oleva yhteinen, jokin mikä sisällöltään poik- 
keaa kaikista ilmenemismuodoista. Kyseinen sisältö määritellään nyt 
lähemmin. Aluksi määrittely tapahtuu puhtaasti negatiivisesti, pois- 
sulkemismenettelyllä: 


VI.11 Abstrahointi toimintatapana: vaihtoabstraktio 


Marx sanoo (s. 47, 235), että yhteinen ei voi olla ”tavaroiden geomet- 
rinen, fysikaalinen, kemiallinen tai mikään muukaan luonnollinen 
ominaisuus”. Miksi ei? Nämä luonnolliset tai fyysiset ominaisuudet 
”tulevat ylipäätään tarkastelun kohteiksi vain sikäli kuin ne tekevät 
tavarat hyödyllisiksi”, siis sikäli kuin tavara on käyttöarvo. ”Mutta 

toisaalta tavaroiden vaihtosuhteelle on ilmiselvästi luonteenomaista, 
että suhteessa abstrahoidaan, jätetään ottamatta huomioon, tavaroi- 
den käyttöarvot.” Ja todistus asialle: jokaisen vaihtosuhteen ”puitteis- 
sa yksi käyttöarvo merkitsee juuri yhtä paljon kuin jokainen toinen- 
kin, mikäli vaihtoarvoa vain on vaaditussa määräsuhteessa” (s. 47, 
235). 


Ennen kuin ryhdymme valaisemaan sitä käytännön pohjaa, jolla 
tällainen menettely liikkuu ja ennen kuin tutkimme sitäkin tärkeäm- 
pää abstrahoinnin käsitettä, käymme vielä kertaalleen läpi ”strategi- 
sen” (hallitsevan) kysymyksenasettelun ja tiettyjen esille nousevien 
”taktisten” (alisteisten) kysymysten ja vastausten yhteyden. Ellei tätä 
yhteyttä alituisesti havainnollisteta, on mahdotonta ymmärtää mitä 
tässä on tekeillä. Kerratkaamme siis. 


Esitettiin kysymys: mikä on vaihtoarvo? Kysymys oli esitettävä saa- 
daksemme vastauksen lähtökohtakysymykseen: mikä on tavara? Ta- 
varan ensimmäinen määrityshän saatiin käyttöarvosta ja toinen on nyt 
johdettava vaihtoarvon käsitteestä. Kysymykseen mikä on vaihtoarvo? 
on saatu pelkästään ristiriitaisia vastauksia. Ensiksi vaihtoarvo konk- 
retisoitui kahden käyttöarvon tietyksi määräsuhteeksi. Sitten konkre- 
tisoituminen siirtyi suorastaan kahden käyttöarvon yhä uusien sano- 
tunlaisten suhteiden päättymättömäksi joukoksi. Se antoi tulokseksi 
loogisia postulaatteja, negatiivitietoa. Seuraava seikka tuli osoitetuk- 
si: On oltava jotakin mitä ei vielä tiedetä, mutta mikä sisältyy samassa 
määrin sekä ensimmäiseen että toiseen tavaraan — on oltava jokin 
kolmas, yhteinen. Sitten tämä kolmas, yhteinen määriteltiin samassa 
mielessä kuin neljännessä luennossa esitetyssä Spinoza-viittauksessa 
tehtiin: ensin sanottiin mitä kyseinen kolmas ei ole. Kolmas ei voi olla 
sellainen kuin ensimmäinen tai toinen eikä se liioin voi olla mikään 
esineiden luonnonominaisuuskaan. Peruste tälle: esineiden luonnolli- 
sista fyysisistä ominaisuuksista voi tulla meille käytännössä relevantte- 
ja vain siinä muodossa, mikä ulottuu käsittämään käyttöarvon käsit- 
teen. Entä miksi käyttöarvoilla ei ole mitään vaikutusta kahden tava- 
ran vaihtosuhteeseen? Peruste: aina kun vaihdetaan, esineitä asete- 
taan yhtäläisiksi keskenään, toisin sanoen yksi käyttöarvo on sinänsä 
saman arvoinen kuin toinen ja erot tulevat esille vain määrien kulloi- 
sessakin suhteessa, käyttöarvojen määräsuhteissa. Tästä seuraa: aina 
kun vaihdetaan, "tavaroiden vaihtosuhteelle on ilmiselvästi luonteen- 

omaista, että suhteessa abstrahoidaan, jätetään ottamatta huomioon 
tavaroiden käyttöarvot.” 

Abstrahoida-sanaa ei tässä käytetä teoreettisen operaation nimityk- 
senä, vaan jotta tavoitettaisiin joka päivä lukemattomia kertoja sattu- 
va tapahtuma, nimittäin mitä vaihdettaessa tapahtuu vaihdettavien 
käyttöarvon kannalta — ja sillä tarkoitetaan yhtäläiseksi asettamista. 
Nyt teoreetikko saattaa todistelun reaalisen löydön jäljille. Teoreetti- 
sessa kehittelyssä on huomioitava se mikä on todellisuudessa olemassa 
ja jokaista yhteistä voi etsiä vain siten, että otetaan huomioon vaih- 
toabstraktio, toisin sanoen sitä on etsittävä esineen jokaisen luonnol- 
lis-fyysisen ominaisuuden ulkopuolelta. 

Sen jälkeen kun postulaatti on saatu kehitellyksi kaikessa terävyy- 
dessään, seuraa löytö: jäljelle jää vain yksi ominaisuus, jota ei ominai- 
suuksien karsinnassa pudoteta pois ja se on työn tuotteiden ominai- 
suus. Kuten jo tiedämme, analyysi siirtyy sitten arvosubstanssin sy- 
vyyksiin. Meidän on kuitenkin ensin pysähdyttävä ohjelmamme mu- 
kaisesti poimimaan eräitä dialektiikan kannalta olennaisia käsitteitä, 
jotka sisältyvät vaihtoabstraktion selvittelyyn. 


VI.12 ”Välittäminen” — ensi sijassa looginen kategoria 


Aloittakaamme lukuisille teoreettisille ja käytännön operaatioille pe- 
rustavanlaatuisesta käsitteestä, välityksen käsitteestä. Oliko siitä kä- 
sitteestä ylipäätään tässä puhe? Ensi silmäyksellä vastaus näyttäisi 
kielteiseltä. Mutta kun katsotaan tarkemmin, havaitaan että välitys 
on hyvinkin puheena, nimittäin ”kolmannen”, ”yhteisen” hahmossa. 
— Kiinnittääkseni huomiota jo esillä olleeseen "loogisen postuloin- 
nin” menettelyyn ja samalla ”yhteisen”, ”kolmannen” käsitteeseen, 
palaan loogiseen muotoon, jolle Aristoteles antiikin aikana esitti klas- 
sisen muotoilun. Tarkoitan syllogismin eli yksinkertaisen päätelmän 
muotoa. 

Syllogismi edustaa klassisen muodollisen logiikan suuruutta ja sa- 
malla sen köyhyyttä. Syllogismi sanoo objektiivisesti oikeastaan vain 
sen, että kaksi erilaista ovat yhtäläiset kun ne ovat yhtäläisiä kolman- 
nen kanssa. Tältä kannalta ne ovat silloin yhtäläiset (muulta kannalta 

ne mahdollisesti eivät ole yhtäläisiä). Asiasisällöltään väittämä ei ole 
vailla ongelmia. Mutta muodon kannalta asia on näytettävissä aivan 
selkeästi. Syllogismi on päätelmä, toisin sanoen siinä saadaan uutta 
tietoa, joka syntyy siten, että kaksi erilaista lausumaa voidaan kytkeä 
yhteen jos niihin sisältyy (asianomaisessa kohdassa) jotakin yhteistä. 
”Lausuma"” tai ”arvostelma” on se jos ilmaisen asiasta ”jotakin”, esi- 
merkiksi jonkin ominaisuuden. Vaikkapa näin: ”A on B”. Voimme 
myös käyttää perinteisiä nimityksiä ”sudjekti” (”A”) ja ”predikaatti” 
(”B”). Subjekti on asia, josta ”jotakin” ilmaistaan. Predikaatti voi- 
daan kääntää ”ilmaisuksi”. Toinen mahdollinen käännös predikaatil- 
le on: määritys. (Määrityksen kategoria on jo edellä ollut puheena, 
joskaan ei logiikan terminä). ”On” säilyttää predikaatin yhteyden 
subjektiin ja siitä syystä se tunnetaan perinteellisellä nimityksellä 'ko- 
pula” (yhdistinsana). Kokonaisuutena ilmaisu "subjekti on predikaat- 
ti” (s on p) on ”väittämä”. Tämän jälkeen päätelmä todellakin hupe- 
nee lasten leikiksi. Välittömästi A ja B ovat erilaiset, A=B. Mutta jos 
A on yhtä kuin C — ensimmäinen premissi tai ylälause — ja B on yhtä 
kuin C — alalause — niin silloin pitää paikkansa johtopäätös: A on 
yhtä kuin B. Jos A on yhtä kuin C ja B on yhtä kuin C, silloin A on yh- 
tä kuin B. 

Kaksi lausetta, ylälause ja alalause (eli premissit) ja niiden yhteen- 
liittämisestä vedetty johtopäätös muodostavat syllogismin päätelmä- 
muodon. Jos sanan ”logos”' kääntää ”käsitteeksi”, silloin voidaan sa- 
noa: ilmaisut ovat ”syn-loogisia”, jos niillä on jokin käsite yhteisenä. 


VI.13 ”Tertium comparationis” ja ”välittävä keskijäsen” 


Meidän esimerkissämme yhteisenä on ”käsite” ”C”, A on C, Bon C, 
C siis sisältyy molempiin. C:tä kutsutaan myös välitermiksi, ja koska 
A = (C, C) = B, niin näin ollen A = B. A:n ja B:n välissä olevana vä- 
literminä on C (kreikaksi meson). 

Välitermillä on seuraava merkitys: se antaa mahdollisuuden liittää 
erillään olevat yhteen. Siksi sitä voi nimittää myös välittäväksi keskijä- 
seneksi. Tästä johtuu käsite välitys. — Latinankielessä ei asiaa ole 
ajateltu tilan kannalta kuten keskijäsen—ulkojäsen-suhteessa, vaan 

järjestyslukujen mukaan. Latinassa näet samaa logiikan termiä kut- 
sutaan nimellä tertiam comparationis ("vertailun kolmas” ja tällä tar- 
koitetaan sitä mikä tekee vertaamisen mahdolliseksi). Myös Marx 
käyttää Pääoman edellä mainitussa kohdassa ilmausta ”kolmas”: on 
voitava löytää jokin kolmas, joka itsessään ja sinänsä ei ole ensimmäi- 
nen eikä toinen, mutta sisältyy näihin molempiin. Niin muodoin sekä 
ensimmäinen että toinen ovat palautettavissa täksi kolmanneksi. Sa- 
naan ”kolmas” sisältyy siis sama välityksen kategoria, tertium compa- 
rationis, joka tekee mahdolliseksi verrata kahta aluksi vertaamatonta 
siksi, että kumpikin näistä aluksi vertaamattomista on yhtä suuria 
kolmannen kanssa. Kolmas tekee vertaamattomat verrattaviksi, liit- 
tää erotetut yhteen, välittää vastakkain asetettujen eli äärijäsenten vä- 
lillä. 


VI.14 Looginen muoto ja käytännön tavaravaihdon muoto 


Sanotulla en tarkoita, että haluaisin tämänkaltaisia huomautuksia 
esittäessäni palauttaa Marxin teorian logiikan muotoihin. Nyt on 
päinvastoin saatu nähdä, että jo ennen kuin Aristoteles oli hahmotta- 
nut klassisen muodollisen logiikan, tarjosi esimerkiksi vaihdon yhteis- 
kunnallinen suhde logiikan ainekseksi ongelman ja sen ratkaisun. Lo- 
giikaksi puetussa muodossaan asiasta on saatavissa suhteellisen lai- 
haa tietoa — laihaa siksi että loogisesta muodosta ei koskaan johduta 
mihinkään todella uuteen, vaan kaikki liikkuu aina vanhoilla raiteilla 
(vastaavalla tavallahan vaihtomuodossa pidetään kiinni vain yhdestä 
ja samasta arvosta). Haihdutan olemattomiin itse logiikan muodon 
muotona saadakseni käyttöön formaaliset käsitteet siirryttäessä puhu- 
maan sisällöstä, jonka struktuuri vaatii tällaisten käsitteiden käyttöä. 
Minkä välillä kolmas, välittävä keskijäsen sitten välittää? On kaksi 
tavaraa, jotka aistein havaittavina esineinä eivät ole toisiinsa verratta- 
vissa. Entä miksi ne eivät ole toisiinsa verrattavissa? Koska vaihdon 
edellytyksenä on, että tavarat ovat erilaiset. Vain erilaisia käyttöarvoja 
vaihdetaan. Yksikään ihminen ei vaihda yhtäläistä yhtäläiseen — jo- 
kainen pitäisi sellaista mielettömänä. Tavaroiden erilaisuus puoles- 
taan sulkee pois sen, että kolmas” olisi löydettävissä käyttöarvojen 

tasolta, erilaisuuden tasolta. Tavaroiden täytyy kolmannen” tasolla 
olla yhdenveroisia jotta niitä voitaisiin vaihtaa. 


VI.15 Erilaisuus versus yhtäläiseksi asettaminen 


Meillä on siis erilaisuuden taso, jolla vaihto vasta voi päästä alkuun — 
ja sitten on yhtäläisyyden taso, jolla jokainen vaihto toteutuu. Yhtääl- 
tä kahden tavaran erilaisuus on vaihdon kannalta perustavanlaatui- 
nen; toisaalta tämän vastakohta eli erilaisuuden jättäminen huomioon 
ottamatta (sen abstrahointi) on vaihdolle yhtä perustavanlaatuinen. 
— Kysyttäköön vielä kertaalleen: miksi voimme väittää tällaista niin 
varmasti? Missä määrin väitteet ovat ”loogisia' (vastalogiikastaan 
huolimatta)? Näiden edellytysten logiikka” on arkipäivän käytännön 
logiikkaa, sillä olisihan yhtä mieletöntä antaa jotakin pois ja saada 
vaihdossa samanlainen kuin antaa vaihdossa jotakin saamatta takai- 
sin vähintäin yhtä arvokasta. 

Tehtävänä on yhä vain pitää tavaroihin sisältyvän arvoltaan yhtäläi- 
sen substanssi erillään erilaisten käyttöarvojen substansseista ja esit- 
tää edellinen itsenäisesti. Saadaksemme selville mikä on välittämässä 
erilaisten tavaroiden kesken, meidän on tutkittava lähemmin kuinka 
tavaroita käsitellään vaihdossa. 

Ei ole kysymys pelkästä erilaisuudesta. Tavarat eivät ole vain erilai- 
sia, vaan ne asetetaan vaihdossa toisiaan vastaan, tavara asetetaan ta- 
varaa vastaan. Ne ovat siis vastakkaissuhteessa, panos panosta vastas- 
sa. Jos suhde halutaan määritellä lähemmin, se on vain kytkettävä sii- 
hen Marxin havaintoon, että ”tavaroiden vaihtosuhteelle on ilmisel- 
västi luonteenomaista, että suhteessa abstrahoidaan, jätetään otta- 
matta huomioon tavaroiden käyttöarvot” (s. 47, 235). Se merkitsee, 
kun erilaisuus on perustaa luova edellytys, kun erilainen asetetaan eri- 
laista vastaan, että vaihtoa sitten toteutettaessa ero abstrahoidaan, jä- 
tetään ottamatta huomioon. Pelkkä ero joutuu merkilliseen jännittei- 
seen suhteeseen näihin tapahtumiin nähden: ero on yhtä perustavan- 
laatuinen kuin sekin, että erolle perustuvan toteuttaminen kieltää 
eron. (Erohan jätetään ottamatta huomioon). 

Edellä kysyttiin millainen on vaihtoarvon määritys. Tämä määritys 

tulee ymmärrettäväksi siinä liikkeessä missä se ”tulee täytetyksi”. 
Vaihtoarvon määrityksen täyttäminen tapahtuu käyttöarvojen abstra- 
hoinnilla, niiden huomiotta jättämisen kautta. Voi siis sanoa: määri- 
tykset ”käyttöarvo” ja ”vaihtoarvo” ovat yhteydessään keskenään ris- 
tiriitaiset. Jälkimmäinen toteutuu, edellinen jäteiään huomioon otta- 
matta. Tämä huomiotta jättäminen ei ole mikään ”teoreettinen” ta- 
pahtuma, mikäli teorialla ymmärretään jotakin mikä on itsenäisenä 
olemassa käytännön ulkopuolella. Se joka vaihtaa tavaroita, jättää 
aktiivisesti niiden käyttöarvon huomioon ottamatta. Puhekielessä sa- 
ma sanotaan näin: hän panee tavarat menemään, hankkii niille me- 
nekkiä. Tavaroiden arvoa hän ei kuitenkaan pane menemään; jos hän 
sen tekisi hän menisi liian pitkälle. Sen sijaan silloin kun hän yrittää 
panna tavaran menemään, hän yrittää saada käyttöarvolle menekkiä 
realisoidakseen arvon. Kun kaksi vaihtaa jotakin, kumpikin pitää 
kiinni omansa arvosta. Mutta kun kaksi vaihtaa, heidän on saatava 
tavaroilleen käyttöarvoina menekkiä eli pantava ne menemään. 


VI1.16 ”Ero” — ”vastakohta” — ristiriita” 


Näin ollen voi sanoa: tavaran vaihtoarvon toteutus panee sen käyttöar- 
von menemään. Toisaalta tavaran käyttöarvon toteutus tuhoaa tava- 
ran arvon. Molemmat määritykset joutuvat siis keskenään vastakkai- 
suussuhteeseen. Se ei ole mitään levollista vastakohtaisuutta, ei mi- 
tään pelkkää asettumista vastakkain — se on ”toimivaa”. Sen molem- 
pien osapuolten takana ovat näet vastakkaiset edut. Mutta samalla 
kun molemmat aktiivisesti vastakohtaiset ovat tavaran määrityksiä tai 
kun keskenään kauppaa käyviä henkilöitä kiinnostaa yksi ja sama ta- 
vara vastakkaisten määritysten kannalta, niin siitä kehittyy vastakoh- 
taisuus itse tavaran sisällä. Dialektis-materialistisessa teoriassa tä- 
mänlaatuiset ”sisäiset vastakohtaisuudet” ilmaistaan ristiriidan kate- 
gorialla. 

Ristiriita ei alkuperältään ole logiikan käsite, vaan yhteiskunnassa 
käytävään kamppailuun, siis etujen vastakkaisuuden ratkaisemiseen 
kuuluva käsite. Latinan sana contradictio merkitsee ”vastapuhetta”, 
”vastaan puhumista”. Sana viittaa siis Forumilla käytettyyn retoriik- 

kaan (Rooman Forum eli tori oli paikka missä hoidettiin yksityiset oi- 
keusjutut). Muodollisen logiikan kategoriana ilmausta käytetään 
käännettynä, mutta käännettäessä menetetään etujen vastakkaisuu- 
den aktiivisen ratkaisemisen ulottuvuus. Aristoteleen kanonisoimassa 
klassisessa muodollisessa logiikassa ”ristiriidan” kategoria tarkoittaa 
kahden arvostelman ”loogista” yhteensovittamattomuutta poissulke- 
van vastairohdan merkityksessä. Kun puhutaan ristiriidan laista, tar- 
koitetaan sitä ajatussääntöä, jota on Aristoteleen ajoista teroitettu tie- 
demiesten mieleen: tieteellisten teorioiden kehittelyssä on aina vältet- 
tävä siten ristiriitaisia lausumia, että niissä saman asian tietty ominai- 
suus samalta kannalta myönnetään ja kielletään. 

Ristiriidan kategoria otettiin siis käyttöön tavaran "sisäisen vasta- 
kohtaisuuden” nimityksenä. Päinvastoin kuin muodollisessa logiikas- 
sa, sitä ei käytetä kahden lausuman muodollisen yhteensovittamatto- 
muuden nimityksenä, vaan tutkittavana olevan asian, itse tavaran si- 
säisen rakennelain ymmärtämisen kategoriana. Esitettiin kysymys ta- 
varan käsitteestä ja löydettiin kaksi määritystä. Jotta tavaran käsite 
voitaisiin löytää, olisi löydettävä molempien määritysten välinen suh- 
de. Se suhde on vastakohtaisuussuhde. Yhden ja saman esineen vasta- 
kohtaiset määritykset luonnehtivat esineen itsessään ristiriitaiseksi. 


VI.17 ”Reaalinen ristiriita” sisäisenä vastakohtaisuute- 


” 


na 


Seurattaessa Marxin esitystä eteenpäin on tutkittava mitä ”'objektiivi- 
nen” tai ”reaalinen” ristiriita oikein on. Muodollisen logiikan valossa 
sellainen näyttää loogiselta mahdottomuudelta. On selvitettävä mitä 
"objektiivinen ristiriita” käytännössä todella on, mihin yhteyteen kä- 
sitteen on sijoituttava, miten se selittyy. Eikä tällöin saa menetellä 
millään yksinkertaisella tavalla, ei pidä jaaritella ristiriitaisesti ja 
käyttää dialektiikan vaatimusta tekosyynä tolkuttomille spekulaatioil- 
le. ”Objektiivisten ristiriitojen” olemassaolo on osoitettava johdonmu- 
kaisesti, toisin sanoen ristiriidattomasti. Kysymyksen käsittely on sitä- 
kin kannattavampaa kun Marx on löytänyt juuri tavaran ristiriitaises- 

ta laadusta sen todella eteenpäin vievän seikan, josta seuraa myös to- 
dellinen kehitys. Myös teoreettisen kehittelyn on lähdettävä tämän 
laadun tutkimisesta. 

SEITSEMÄS LUENTO 


VII.1 Silmäys luennon kulkuun 


Menettelytapamme omalaatuisuuden vuoksi oli perusteltavissa, että 
etenimme alussa vain spiraalimaisesti ja siitä syystä näköjään etanan 
vauhdilla, mutta vauhti on sitten kerta kerralta ruvennut nopeutu- 
maan. Ensiksi oli hankittava yleisimmät ymmärtämisen apuvälineet. 
Mitä enemmän niitä voidaan käyttää, sitä nopeammin päästään teks- 
tissä etenemään. Jotta asiayhteyksien punainen lanka ei tässä joutuisi 
kadoksiin, hahmottelen ensin seitsemännen luennon menettelytavan 
ja tehtävät ja esitän sitten katsauksen seuraaviin luentoihin. 


Tämänkertaisen tutkielman lähtökohtana on edellisen luennon an- 
tama tulos. Mikä se oli? Kuudennessa luennossa kehiteltiin esiin tava- 
ran molempien määritysten keskinäinen suhde. Mikä oli suhteelle 
luonteenomaista? Se että arvomääritteen täyttyminen edellyttää käyt- 
töarvojen erilaisuutta ja tapahtuu käyttöarvomääritteen abstrahoin- 
nin tietä. Siis myös asian esityksen on seurattava asian itseliikuntaa. 
Käytän dialektiikkaan kuuluvaa itseliikunnan kategoriaa siinä toivos- 
sa, että sen käyttöönotto maksaa vähitellen vaivan ja tuloksena on vä- 
hemmän yksityiskohtainen, mutta samalla täsmällinen tapa päästä 
ymmärtämään asioita. Marxin esitys seuraa aluksi vaihdon abstrakti- 
ota. Niin mekin teemme. Sen jälkeen yritämme luoda yleiskuvan mitä 
askeleita Pääoman ensimmäisen luvun ensimmäisessä ja toisessa ala- 
jaksossa otetaan. Kuten lukija on jo pitkään tiennyt tutustuttuaan lu- 
kuun, Marx esittää siinä ensin tavaran molempien määritysten yhtey- 
den tavaran sisällä, toisin sanoen määrittää tavaran kaksinaisuuden 
ja sen jälkeen tavaroita tuottavan työn vastaavan kaksinaisuuden. Sii- 
nä yhteydessä Marx tuo esiin joukon ensimmäisiä lainomaisuuksia 
koskevia selvityksiä. Niitä käsitellään tässä luennossa vain ohimen- 
nen; ne on helppo käsittää jo pienenkin aiheeseen kohdistuvan kiin- 
nostuksen avulla. Sen sijaan käsitteelliset ja metodiset pohdinnat ovat 

paikallaan yhtäältä sellaisten käsitteiden kohdalla kuin työvoima, työ 
ja arvo, joiden suhteet ja yhteydet toisiinsa sekä spesifiset erot on mää- 
riteltävä. Toisaalta ne ovat paikallaan sen ongelmasikermän kohdal- 
la, joka liittyy kaksoisluonteen (eli kaksinaisuuden) käsitteeseen. Yk- 
sityiskohtaisesti on syvennyttävä työnjaon ja tavaratuotannon yhtey- 
teen, yksityisen työnjaolle perustuvan tavaratuotannon tuotantosuh- 
teisiin, tuotannollisen, yhteiskunnallisen ja yksilölliselle kulutukselle 
perustuvan aineenvaihdon keskinäisiin yhteyksiin. On välttämättä sy- 
vennyttävä tietyissä piireissä nykyään valitettavan laajalle levinnee- 
seen kielteiseen arviointiin työnjaosta ja ”abstraktisesta ihmistyöstä”. 

Vihdoin on asetettava tekstin rakentumista koskeva kysymys, toisin 
sanoen kysymme miksi Marx Pääoman ensimmäisen luvun toisessa 
alajaksossa lopulta tuotantoon päästyään aloittaa uudestaan sellaises- 
ta minkä hän ensi silmäyksellä näyttää jo käsitelleen, nimittäin vaih- 
toyhtälön x tavaraa A = y tavaraa B analyysista. 

Tämä kysymys ja vastaus siihen avaa uuden pääsytien muotoanalyy- 
siin (ensimmäisen luvun kolmas alajakso), jota on käsiteltävä seuraa- 
vassa luennossa. Sen jälkeen kun on yritetty johtaa arvon muoto ja sen 
"muodollinen logiikka” materialistisesti, kohtaamme ”objektiivisen 
ajatusmuodon” kategorian, jonka Marx ottaa esille ensimmäisen lu- 
vun neljännessä alajaksossa, esityksessään tavaran fetissiluonteesta. 
Liikkeen edettyä näin pitkälle voimme käsitellä seuraavaa kysymystä: 
mitä poliittisen taloustieteen kritiikki merkitsee edettyämme tähän as- 
ti, tavaran fetissiluonteen käsittelyyn? Entä mitä spesifistä kritiikillä 
on esitettävänään poliittisesta taloustieteestä? 


VII.2 Tavara vastakohtaisten määritysten ykseytenä 


Edellisessä luennossa osoitettiin miten Marx määrittää tavaran kah- 
den määrityksen keskinäisen suhteen. Suhde on määritettävä selkeäs- 
ti, koska tavaran voi käsittää vain sillä keinoin. Se osoittautui vastak- 
kaisuussuhteeksi, joka ei ole rauhoittunut paikallaan pysyväksi. Käyt- 
töarvon toteutus tuhoaa vaihtoarvon. Vaihtoarvon toteutus etenee 
kahden erilaisen käyttöarvon vastakkaisuudesta kaiken käyttöarvon 
huomiotta jättämiseen, menekin hankkimiseen tavaran käyttöarvolle 

tavaran vaihtoarvon realisoimiseksi. On yhä etsittävä postuloitua yh- 
teistä kolmatta, josta kummankin tavaran on edustettava suurempaa 
tai pienempää osaa. Tämä merkitsee että tutkimus ei etenekään niin 
säännöllisesti kuin ensi alkuun oletettiin. Siinä ei käykään niin, että 
ensin kaikessa rauhassa etsittäisiin toinen ja sitten toinen määritys, 
jotta sitten voitaisiin määrittää niiden keskinäinen suhde. Sen sijaan 
käy niin, että jälkimmäinen määritys voidaan saada esille vain selvit- 
tämällä sen suhde edelliseen määritykseen. Kun kyseinen suhde on 
saatu esitetyksi tavaran sisällä vallitsevaksi aktiiviseksi vastakohdaksi 
ja tavara on siis luonnehdittu ristiriitaiseksi, voi tavaran molemmat 
ristiriitaiset puolet asettaa toisiaan vastaan: ”Käyttöarvoina tavarat 
eroavat toisistaan ennen muuta laadullisesti, vaihtoarvoina ne voivat 
olla vain määrältään erilaisia eivätkä ne siis sisällä atomiakaan käyt- 
töarvoa” (s. 47, 236). Tästedes on kaikissa tavaraa koskevissa lausu- 
missa erotettava selvästi puhutaanko tavarasta käyttöarvon ominai- 
suudessa vai vaihtoarvon ominaisuudessa vai käyttöarvon ja vaihtoar- 
von ykseyden ominaisuudessa. Tavara näet on sekä toinen näistä että 
sen vastakohta ja myös molemmat yhdessä. On tärkeä pitää tavaran 
molemmat määritykset huolellisesti erossa toisistaan, vaikka ne eivät 
milloinkaan esiinny erossa — eivät nimittäin tavaran määrityksinä. 
Tällaista suhdetta voi luonnehtia iskusanalla ”eroyhteys”. Vaihtoar- 
von ominaisuudessa tavarat eivät sisällä ”atomiakaan käyttöarvoa”. 
Kuitenkin vasta vaihtoarvo tekee käyttöarvon tavaraksi. Yhteydessä, 
joka ei ole välittömästi purettavissa osiinsa, molemmat määritykset 
ovat täysin toisistaan erotettuina. Kohtaamme uudelleen tämän keski- 
näisessä yhteydessä ilmenevän erillisyyden tutkiessamme jäljempänä 
”abstraktisen työn” ja "konkreettisen hyödyllisen työn” välistä suh- 
detta. 


VII.3 Vaihtoabstraktion teoreettinen rekonstruktio aja- 
tuksissa 


Kun nyt tavaran molempien määritysten suhde on näin pitkälle mää- 
ritelty, voi jälkimmäisen määrityksen perustan kaivaa esiin. Kävi sel- 
väksi, että vaihtoarvon perustana on ”kolmas”. Osoittaakseen miten 

asia on, Marx tyytyy vain menettelemään niin kuin jokaisessa vaihdos- 
sa "ilmeisesti" menetellään. Hän antaa vaihtoabstraktion olla esityk- 
sensä käyttövoimana ja jättää järjestelmällisesti ottamatta huomioon 
kaiken mikä liittyy tavaroiden käyttöarvopuoleen. Jos tavarakappa- 
leiden käyttöarvo jätetään ottamatta huomioon, niin niille jää enää 
vain yksi ominaisuus, se, että ne ovat työn tuotteita.” 

Sitten seuraa kirjallisen esityksen kannalta fantastinen kohtaus, 
missä ominaisuuden toisensa jälkeen on haihduttava ilmaan. Esitys 
jäljittelee kemistin menettelyä. Sakkautuma on se mitä jää jäljelle tis- 
lausastiaan kun aine höyrystetään. Meidän tapauksessamme ”höyrys- 
tetään” eli haihdutetaan kaikki aistimellisesti määrätty, konkreettis- 
hyödyllinen, käyttöarvomainen, niin työn tuotteen kuin tuottavan 
työnkin jokainen laadullinen määritteisyys. ”Tarkastelkaamme nyt 
työn tuotteiden sakkautumaa. Niistä ei ole jäänyt jäljelle muuta kuin 
sama aavemainen esineellisyys, erotuksettoman ihmistyön pelkkä 
hyytymä. ..” 

Tulemme ratkaisevan tärkeään virkkeeseen. Kun olen pelkistänyt 
tavaran pelkäksi työn tuotteeksi, se ei ole enää tietyn työn, tietyn tuot- 
tavan työn tuote, se on enää vain ylipäätään otetun työn tuote — työn 
jossa jokainen laadullinen määritteisyys on jätetty ottamatta huo- 
mioon (abstrahoitu): ”Työn tuotteiden hyödyllisen luonteen myötä ka- 
toaa myös näissä tuotteissa esitettyjen töiden hyödyllinen leima. Siis 
myös töiden erilaiset konkreettiset muodot katoavat eivätkä työt enää 
erotu toisistaan, vaan ne pelkistyvät kaikki tyynni yhtäläiseksi inhi- 
milliseksi työksi, abstraktiseksi ihmistyöksi” (s. 47, 236). Sanottaessa 
näiden esineiden esittävän enää vain sitä, että niiden valmistamiseksi 
kulutetaan ihmistyötä sen muodosta riippumatta, tällä sanotaan sa- 
malla, että esineisiin sisältyvällä työllä on merkitystä enää vain ihmis- 
työnä ylipäätään. "Tämän niille yhteisen yhteiskunnallisen substans- 
sin kiteinä ne ovat arvoja — tavara-arvoja”. Toivon että tässä kuul- 
laan yhteinen-sanan looginen sivusointi ja että samalla huomataan sa- 
nan viittaavan etsittyyn erilaisissa olevaan yhteiseen, tertium compa- 
rationikseen. Kohdassa puhutaan siis tämän kolmannen kiteistä. 

VII.4 Arvosubstanssi — työn olemassaolon muodot 


Meidän on kaikessa lyhykäisyydessään ja ilman pitkiä kielitieteellisiä 
pysähdyksiä tehtävä käsite-erottelu — kyseistä käsitettä tarvitsemme 
vielä usein jatkossa. Mikä oikein erottaa työvoiman, työn ja arvon? 
Niitä käytetään usein sekaisin. Kun Marx yhtäällä sanoo työtä ”arvoa 
luovaksi substanssiksi”' (s. 48, 236), mutta toisaalla toteaa, että työllä 
itsellään ei ole mitään arvoa, käy vaikeaksi nähdä mikä on molempien 
lausumien yhteinen nimittäjä. Kuinka Marx voi sanoa työstä, että se 
on ainoa arvoa luova substanssi, mutta itse silti vailla arvoa? Ongelma 
ratkeaa helposti kun tarkastellaan niitä olemassaolotapoja (moduk- 
sia), joita työllä tässä on. Mitä oikeastaan merkitsee sanonta: työ on 
arvoa luova? Sehän merkitsee, että työtä tehtäessä muodostetaan ar- 
voa, että työn jokaisen sekunnin mittaan työn esineeseen, sen kohtee- 
seen, on liitetty palanen arvoa lisää. Toiminnallisena liikkeenä itse työ 
ei vielä ole arvoa, yhtä vähän kuin vaikkapa kudonta on kangasta. Se 
mikä kudottaessa jää olemaan, on silmukka silmukan perässä — ku- 
tominen on silmukoiden tekemistä. Kuitenkaan kutominen nimeno- 
maan ei ole sama kuin itse silmukat, se ei ole lukuisista silmukoista 
muodostuva kangas. Samoin työ kutoo ikään kuin silmukka silmukal- 
ta ”aavemaista” arvokudosta, mutta se ei itse ole tämä kudos, se on 
vain yhtä kuin kudoksen valmistaminen. Entä miten työvoima suhteu- 
tuu työhön? Samoin kuin mahdollisuus suhteutuu todellisuuteen. Se 
merkitsee, että me puhumme työvoimasta kun pitää ilmaista työn te- 
kemisen subjektiivinen mahdollisuus. Työvoima = potentiaalisuus. 
Entä mitä siihen kätkeytyy? Mitä se sisältää potentiaalina, mahdolli- 
suutena? Se sisältää esimerkiksi mahdollisuuden arvonmuodostuk- 
seen. Työ on silloin arvonmuodostuksen todellisuutta. Entä miten ar- 
vonmuodostus suhtautuu arvoon? Arvonmuodostus jättää jälkeensä 
arvon. Arvonmuodostuksen tullessa käytetyksi ja hävitessä syntyy ar- 
vo. Kun ajattelemme kolmea aikamuotoa, tulevaisuutta, nykyisyyttä 
ja menneisyyttä, voimme niiden mukaisesti sanoa: työvoima on mah- 
dollista tulevaa työtä, työ on työvoiman tämänhetkistä toteutusta ja 
kulutusta, arvo on mennyttä ja esineellistynyttä työtä. Tätä vastaten 
Marx toistuvasti käyttääkin arvosta paljon puhuvia nimityksiä 
”mennyt” tai ”kuollut työ” vastakohtana arvoa muodostavalle ”elolli- 
selle työlle”. Meillä on siis seuraavat kolme käsitettä: työvoimaa tar- 

koittava ”mahdollinen työ” (varhaisteksteissään Marx kutsui sitä 
”työkyvyksi”); toteutettu työvoima eli elollinen työ arvonmuodostusta- 
pahtumana; muodostunut arvo, joka työn kannalta katsottuna on esi- 
neellistynyttä työtä, kuollutta työtä, mennyttä, tuotteeksi kiteytynyttä, 
kristalloitunutta työtä. 


VII.S5 Perustiedot — seurannaistiedot 


Kun nyt tavaroiden "yhteinen yhteiskunnallinen substanssi” on löy- 
detty ja on todettu, että tavarat sen kiteytyminä ovat ”arvoja”, suun- 
tautuu tutkimus yhä pitemmälle työn, tuottamisen, syvyyksiin. Arvo- 
substanssia koskevan perustiedon jälkeen on tuotettava joukko seu- 
rannaistietoja — eräänlaista ensimmäistä satoa siis. Tyydyn esittä- 
mään nämä tiedot vain luettelonomaisesti. Kun työ keksittiin arvon 
substanssiksi, siitä herää kysymys: miten arvonsuuruus määräytyy? 
Vastaus kuuluu: työ kvantifioidaan työajan ominaisuudessa (s. 48, 
237). — Kun työajan määre on olemassa, nousee heti esiin jatko- 
ongelma: jos joku on laiska ja taitamaton ja tarvitsee muita pitemmän 
työajan, eikö hänen työnsä tuotteen pitäisi silloin olla arvokkaampi 
kuin lyhyemmässä työajassa valmistettu tuote? Ongelma ratkeaa kun 
erinäisille käsitteille annetaan keskiarvokäsitteiden luonne. 


VII.6 Yksittäistapaus versus yhteiskunnalliset keskimää- 
räiskäsitteet 


Marx käyttää näitä keskiarvokäsitteitä ”yhteiskunnallisina käsittei- 
nä”. Hän määrittää ne ”yhteiskunnallisiksi”, jolloin jokainen esiin tu- 
leva suure merkitsee hänelle vain oman lajinsa yhteiskunnallista kes- 
kimääräissuuretta. Työvoima on hänelle ”yhteiskunnallinen keski- 
määräistyövoima” (s. 48, 237), taito ja työn voimaperäisyys ”keski- 
määräinen taito ja keskimääräinen voimaperäisyys” ja vihdoin yksit- 
täinen tavara on hänelle vain ”oman lajinsa keskimääräiskappale” 
(s. 49, 237). Se työaika, joka on välttämätön kauppatavaran valmista- 

miseksi ja niin ollen määrää sen arvonsuuruuden, käsitetään keski- 
määrin välttämättömäksi eli ”yhteiskunnallisesti välttämättömäksi 
työajaksi”. 

(Kun edellisessä luennossa erästä Marxin ajatusta referoidessani sa- 
noin, että käyttöarvoilla ei ole mitään vaikutusta kahden tavaran vaih- 
tosuhteeseen, niin nyt näyttää että kaikenlaatuiset esimerkit ovat risti- 
riidassa lausumani kanssa. 

Yhä vain tavaraan kohdistettu subjektiivinen arvio sen arvosta pää- 
see ratkaisemaan asian. Lausumaamme on ilmeisestikin korjattava. 
Se ei päde erillistapauksiin, vaan pitää paikkansa vain ajallisessa pit- 
kittäisleikkauksessa ja yhteiskunnallisessa laajuudessa. Vasta kun 
vaihtotapahtumassa siirrytään sen ainutkertaisuudesta sen toistoon ja 
kahdenvälisestä suhteesta siirrytään yleistämällä yhteiskunnalliseen 
prosessiin, lyhyesti sanoen kun tajuamme käsitteemme yhteiskunnal- 
lisiksi keskimääräiskäsitteiksi, vasta silloin niistä tulee täysin päteviä. 
Jokainen subjektiivisen arvo-opin laji sortuu silloin kun jätämme ne 
yksittäistapaukset, joille oppi näyttää antavan oikeutuksen ja siirrym- 
me yhteiskunnalliseen yleistykseen, joka tunkeutuu kilpailun välityk- 
sellä markkinoille. Työnarvolaki on alun alkaen yhteiskunnallinen la- 
ki, toisin sanoen yksittäistapaus käsitetään siten, että kaikkien 
sanotunlaisten esiin tulevien tapausten yhteys välittää yksittäistapauk- 
sen). 

Kun erilliset seurannaismääritykset on esitetty, voi esittää ensim- 
mäisen täydellisesti definioidun lausuman: tavaran arvon määrää ta- 
varan valmistamiselle yhteiskunnallisesti välttämätön työaika. 


VII.7 Eräs seurannaistieto: työn tuottavuus ja tavaranarvo 


Marx ottaa tämän jälkeen käyttöön uuden tärkeän seurannaiskäsit- 
teen (s. 49, 238). Muiden seurannaiskäsitteiden tavoin se on vain ar- 
vonmäärityksen toteutuksen käsite. Kun näet puhutaan jonkin esi- 
neen valmistuksen vaatimasta yhteiskunnallisesti välttämättömästä 
työajasta, silloin oletetaan implisiittisesti tietty työn hedelmällisyys”, 
tuottavuusaste: työn tuotantovoima. Toisin sanoen työn hedelmälli- 

syys, joka mitataan tietyn lajin tuotteiden tuotolla tiettyä aikayksik- 
köä kohti, määritellään työn tuotantovoimaksi. — On pantava vielä 
merkille, että tuotantovoiman näin tapahtuvan määrityksen seuran- 
naisvaikutukset tulevat tuntuvalla tavalla ilmi kun tuotantovoima 
muuttuu. Tuotantovoima on määritelty työhön kuluvan ajan suhteella 
tuotettuun tietynlaisten käyttöarvojen määrään. Jokainen tuotanto- 
voiman lisäys lisää tuotteiden määrää; se ei sitä vastoin nosta lisäänty- 
neen tuotemäärän arvoa suuremmaksi kuin mitä pienemmän tuote- 
määrän arvo oli ennen muutosta. Siten tuotantovoiman lisääntyminen 
vähentää toisaalta yksittäisen tuotteen arvoa. ”Yleisesti ottaen on 
niin, että . . . tavaran aryonsuuruus on siis suoraan verrannollinen ta- 
varassa toteutuvaan työmäärään ja kääntäen verrannollinen siinä to- 
teutuvaan tuotantovoimaan” (s. 49—50, 238). 

Se talouden laki, jonka mukaan työn tuotantovoiman lisääntyessä 
yksittäisen tuotteen arvo alenee, on tavattoman tärkeä kapitalismin 
kehitykselle. Mikä ensin keksittiin tavaran sisäisenä vastakohtaisuu- 
tena, osoittautuu nyt käyttöarvon ja arvon suureiden vastakohtaiseksi 
ulkoiseksi liikkeeksi. (Kun asia siirretään koskemaan työvoimatava- 
raa, joka sekin on välillisesti työn tuote, saa lainmukaisuus seuraavan 
merkityksen: mitä hedelmällisempää työ on, sitä vähäisemmäksi työ- 
voimatavara tulee arvoltaan.) 

Tässä luetelluissa tiedoissa lähdettiin perustavanlaatuisesta löydös- 
tä eli arvosubstanssista (= abstraktinen ihmistyö). Niin tärkeitä kuin 
kyseiset tiedot ovatkin, ne ovat pelkkiä seurannaistietoja, ensimmäisiä 
lainmukaisia, toisin sanoen matemaattisessa muodossa esitettyjä lau- 
sumia. Ne koskevat tiettyjä määräsuhteita ja tiettyjen tekijöiden yh- 
teisvaikutusta tai erillisten tekijöiden muutoksen vaikutuksia. 


VII.8 Kombinointimahdollisuuksien kasuistiikka 


Pääoman ensimmäisen luvun ensimmäisen alajakson loppu sisältää 
kasuistiikan, kokoelman tapauksia, joissa tavaran molempiin määri- 
tyksiin, käyttöarvoon ja arvoon on sovellettu erilaisia yhdistelymah- 
dollisuuksia. On sellaisia käyttöarvoja, joilla ei ole mitään arvoa, kos- 
ka ne eivät ole vaatineet työtä. Esimerkiksi ilma on elämiselle välttä- 

mätöntä — hengityksen pidättäminen riittää osoittamaan että asia on 
näin — mutta siitä huolimatta se on vailla arvoa (tämä on milloin ta- 
hansa empiirisesti todistettavissa). Toisaalta on sellaisia esineitä, jot- 
ka ovat sekä hyödyllisiä että myös työn tuotteita, mutta joilla siitä 
huolimatta ei ole ”arvoa”: esimerkiksi se joka tekee kotonaan ruokaa, 
luo kylläkin käyttöarvon, mutta ei tavaraa jne. Tämä riittäköön ka- 
suistisesta kombinoinnista. Meidän on tyydyttävä viittaamaan näiden 
lausumien (kasuistisen kombinoinnin) teoreettiseen statukseen. Mei- 
dän ei tarvitse viipyä pitempään lausumien sisällössä — siitäkään 
huolimatta, että tämänkaltaiset tapaukset ja esimerkit uhkaavat Pää- 
oman opintopiirien alkuvaiheissa johtaa loputtomiin keskusteluihin. 
Jättäkäämme tällaiset ongelmat rauhaan ja hankkikaamme yleiskäsi- 
tys siitä miten Pääoman ensimmäisen luvun toinen alajakso rakentuu 
ja mitä tuloksia se antaa. Sen tutkimuskohteena on tavaroissa esitetyn 
työn kaksoisluonne. 


VII.9 Tavaroita tuottavan työn kaksoisluonne” 


Jakso alkaa silmäyksellä taaksepäin: "Tavara ilmeni meille alun perin 
kaksinaisena, käyttöarvona ja vaihtoarvona” (s. 50, 239). No, aivan 
”alun perin” ei näin ole voinut kylläkään tapahtua, päinvastoin kaksi- 
naisuus on analyysilla saatu tulos. Joka tapauksessa tuloksesta on jat- 
kettu heti työtä koskevaan esitykseen. Marx sanoo, että työn kaksois- 
luonnetta koskeva kohta on ”se sarana, jonka varassa poliittisen ta- 
loustieteen ymmärtäminen liikkuu”. Toisen jakson tavoitteena on va- 
laista kohtaa lähemmin. 

Tässä laajennetaan, hiotaan, systematisoidaan ja nakutellaan kaikil- 
ta kanteiltaan sitä mikä oikeastaan sanottiin jo sivuilla 47—48, 
235—236. Käsitteet otetaan vielä kertaalleen esille ja niitä differen- 
tioidaan aikaisempaa pitemmälle. Samoin kuin tavara on yhtäältä 
käyttöarvo ja toisaalta arvo, samoin tavaroita tuottava työ on yhtäältä 
käyttöarvoa tuottavaa työtä ja toisaalta arvoa luovaa työtä. Sitten 
määritykset liitetään mukaan: työ tuottaa käyttöarvoja, siis hyödylli- 
siä esineitä, ollessaan tietyssä konkreettisessa muodossa, esimerkiksi 

räätälin työnä erotukseksi kutomisesta, puusepän työnä erotukseksi 
levysepän työstä ja niin edelleen. Tässä siis luodaan konkreettis- 
hyödyllisen työn käsite. Toisaalta tässä luodaan sen vastaväite, yhtä- 
läisen abstraktis-inhimillisen työn, ylipäätään otetun ihmistyön käsi- 
te. 


VII.10 Työnjako ja tavaratuotanto 


Kun osoitettiin, että vaihdon eräänä perustavanlaatuisena edellytyk- 
senä on vaihdossa vastakkain asetettavien esineiden laatuero, niin nyt 
asiasta vedetään yhteiskunnallinen johtopäätös. Se kuuluu: jotta tava- 
ratuotantoa ylipäätään esiintyisi, se edellyttää erillisten tuottajien työn 
laadullista eroavuutta eli lyhyesti sanottuna yhteiskunnallista työnja- 
koa. Entä mistä syystä tämä uusi käsite on otettava tässä käyttöön? 
Siitä syystä, että "valtavan tavarakasautuman” muodostavien erilais- 
ten —käyttöarvojen | monenkirjavuudessa — heijastuu = konkreettis- 
hyödyllisten työn muotojen vastaava monenkirjavuus. 

Yhteiskunnallinen työnjako on siis tavaratuotannon välttämätön 
edellytys. Sen jälkeen kun tämä lainmukainen yhteys on tavoitettu, 
koetellaan saman tien onko ilmaisu myös käännettävissä toisin päin. 
Kuitenkin käännetty muoto, joka väittäisi tavaratuotantoa yhteiskun- 
nallisen työnjaon välttämättömäksi edellytykseksi, on paikkansapitä- 
mätön ja järjetön. Marx esittää historiallisena todistuksena työnjaon 
mahdollisuudesta ilman tavaratuotantoa muinaisintialaisen yhteisön 
sekä lähempää ottamansa ja päivittäin tarjolla olevan esimerkin: ”... 
työ on systemaattisesti jaettua jokaisessa tehtaassa, mutta työnjako ei 
välity sillä että työläiset vaihtaisivat yksilökohtaiset tuotteensa” (s. 51, 
240). 

Jotta nyt voitaisiin määrittää yhteiskunnallisen työnjaon ja tavara- 
tuotannon suhde, tarvitaan tuotantosuhteiden ensimmäinen määritys. 
Tuotantosuhteiden täytyy olla annettuja, jotta ylipäätään voi päästä 
tavaratuotantoon. Toistaiseksi tuotantosuhteet voi tiivistää kahden 
ehdon puitteisiin. Jos työnjako edellytetään toiseksi ehdoksi, voidaan 
sanoa kuten Marx s. 51, 240: ”Vain itsenäisten ja toisistaan riippu- 
mattomien yksityisten töiden tuotteet asettuvat toisiaan vastaan tava- 

roina.” Ja heti sen perään hän luonnehtii olosuhteita tavarantuotta- 
jien yhteiskunnassa vielä kerran sen nojalla, että tällaisessa yhteiskun- 
nassa erilaiset työt ovat ”itsenäisten tuottajien toisistaan riippumatta 
yksityisenä liiketoimintana harjoittamia”. Ratkaisevana kohtana on 
työnjakojärjestelmän ja tuotannon yksityisyyden välinen yhteys. Yksi- 
tyisomistus puolestaan on yksityisen tuotannon edellytys ja samalla tu- 
los siitä. 

Kun tarkastellaan yksityistä työnjaolle perustuvaa tavaratuotantoa, 
myös silloin ja nimenomaan silloin on hyvin tärkeää ymmärtää työnja- 
ko yhteiskunnalliseksi systeemiksi. Yksityinen tuotanto tosin merkit- 
see, että itse kukin tekee työtä vain omaksi hyväkseen. Mutta työnja- 
kohan merkitsee toisaalta, että jokainen työläinen työskentelee toisia 
varten tietyssä hyödyllisessä muodossa. Yhteiskunnan edellytetään 
tässä, myös yksityisomistuksen rajoittamattoman vallan tapauksessa, 
aina olevan monien orgaanien muodostama organismi ja jokainen or- 
gaani voi elää vain silloin kun kaikki muut orgaanit ovat myötävaikut- 
tamassa. Toisaalta siis jokainen yksityinen tuotanto ei ole samaa kuin 
tavaratuotanto. Vain työnjaolle perustuva yksityinen tuotanto on tava- 
ratuotantoa. 


(Väärinkäsitysten välttämiseksi on lisättävä, että tavaratuotanto 
tässä käsitellyssä "yksinkertaisessa? muodossa ei voi milloinkaan ra- 
joittamattomasti hallita minkään historiallisen yhteiskunnan tuotan- 
totapaa. Vasta kapitalistisessa, palkkatyölle perustuvassa muodos- 
saan tavaratuotanto voi alistaa valtaansa likimain koko yhteiskunnan 
tuotannon. Syitä tähän ei voi vielä selvittää. Kehotan lukijaa tutki- 
maan omin päin Pääoman ensimmäisen osan 24. lukua, joka käsitte- 
lee ”niin sanottua alkuperäistä kasaantumista”. Marx esittää siinä 
hyvin todistusvoimaisella aineistolla tavarantuotannon historiallisen 
toteutumisen. — Aivan toiseen historian kauteen liittyvän väärinkäsi- 
tyksen torjumiseksi sanottakoon vielä sana sosialistisesta tavaratuo- 
tannosta. Sen perusmuotona ei ole enää arvomuoto, vaan taloussuun- 
nitelma. Se mikä toimii arvomuotojen pohjalla, täyttää suunnitelman 
puitteissa ja sen toteuttamiseksi instrumentaalisia toimintoja, ei siis 
muutu itsenäiseksi, mitä vaadittaisiin jotta voisi puhua ”perusmuo- 
dosta” tai ”solusta”. Tässä on tyydyttävä näihin viittauksiin, joita on 
käsiteltävä muualla laajemmin. Tällaiset myöhempään historiaan liit- 
tyvät erottelut eivät vielä koske meidän tutkimuskohdettamme, olem- 

mehan kirjaimellisesti vasta tavaratuotannon ”alussa”.) 


VII.11 Työ toimivana välittämisenä 


Kun työnjaosta selvittyä kehitellään eteenpäin käyttöarvoja tuottavan 
”konkreettis-hyödyllisen työn” käsitettä, putkahtaa välityksen käsite 
jälleen esiin (se esiintyy jo sivulla 51, 239, mutta tulee hieman selvem- 
mässä muodossa esiin ss. 51—52, 240). Käyttöarvon tai oikeammin 
”aineellisen rikkauden jokaisen elementin, jota ei luonnossa ole ole- 
massa, on aina täytynyt olla . . . erityisen tarkoituksenmukaisen tuot- 
tavan toiminnan välittämää. . .* Kuinka välityksen käsite on tässä 
ymmärrettävä? Edellisessä luennossa tutkimme ”välitystä” kahden 
tavaran vaihtosuhteessa. Siinä ”välitystä” oli yhteinen, tertium com- 
parationis, välittävä keskijäsen. Se oli ensi sijassa vain postuloitu omi- 
naisuus, joka tuli kummankin tavaran osalle. Tilanne on nyt hieman 
toinen. Kun edellisessä luennossa oli kyse olemassa olevien esineiden 
välityksestä, tässä puhutaan ”niiden olemassaoloa välittävistä töistä” 
(s. 51, 239). Kun kuudennessa luvussa välitys eli keskijäsen havaittiin 
levossa olevaksi, ominaisuuksiin kuuluvaksi, niin tässä kohtaamme sen 
liikkuvana, toimivana. Tässä välitys on edessämme käytännön inhi- 
millisenä toimintana, sinä mistä sanottu levossa oleva kumpuaa, mikä 
on sen lähteenä. 


VII.12 Luonnonaineen ”välitys” elämisen tarvikkeiksi 


Entä miten ”välityksen” käsitettä voidaan käyttää puhuttaessa käy- 
tännön toiminnasta? Eikö se ole ”looginen” käsite (mitä tämä sitten 
tarkoittaneekin)? Vastaako tässä jokin sitä C:tä, joka liittää A:n ja 
B:n toisiinsa? Missä tässä on ”tertium comparationis”, ”meson”? — 
Törmäämme nyt siihen materiaalis-praktiseen perusmerkitykseen, 
jonka pohjalla kyseinen struktuuri ennen muuta ja syvimmiltään 


esiintyy. Käsitteeseen sisältyy seuraava suhde: voidakseen elää ihmi- 

sen on käytettävä luonnonainetta, ryhdyttävä aineenvaihtoon luonnon 
kanssa. Hän tarvitsee luonnonainetta elääkseen. Hän ei voi kuiten- 
kaan käyttää luonnonainetta suoraan, sellaisena kuin se on. Ensiksi 
luonnonaine on ihmistä vastassa etupäässä käytettäväksi kelpaamat- 
tomana, vieraana ”äärijäsenenä”. Kun sanon ”on vastassa”, on il- 
maus kylläkin liian staattinen. Lintu ei esimerkiksi tyydy jäämään 
paikoilleen, vaan lentää pois. Kestää vielä melkoisen ajan ennen kuin 
se on paistettu — vain Laiskurien maan tuskin asioita valaisevassa 
unessa lintu on paistettu ja tarvitsee vain loksauttaa suu ammolleen. 
Todellisuudessa lintu on saatava saaliiksi, höyhenet on kynittävä, si- 
sälmykset on poistettava, lintu on paistettava jne. Marxin sanojen mu- 
kaan ”erityisiä luonnonaineita mukautetaan ihmisen erityisiin tarpei- 
siin” (s. 52, 240). Ja tämä yksipuolinen toiminta, joka ei jätä luonnon- 
ainetta sinne missä se on eikä sellaiseksi kuin se on, joka noutaa sen 
taivaalta tai maasta, muokkaa sen toiseksi, ottaa sen omakseen, mu- 
kauttaa sen tehdäkseen käyttökelpoiseksi ja mahdolliseksi nauttia — 
juuri tämä toiminta välittää ihmisen käyttöön luonnon ja ihmisen eli 
toisistaan erillään olevat äärijäsenet. Tämä toiminta siis muokkaa 
luonnonaineen ihmistä varten eli tarkemmin sanottuna: tekee sen elä- 
misen tarvikkeeksi mahdollistaakseen ihmiselle hänen luonnollisen 
elämänprosessinsa. 

Välityksen käsite saa työn elämänvälttämättömyydessä absoluutti- 
sen perusmerkityksensä. Se on niin absoluuttinen, että jo kauan en- 
nen kuin teoreetikko edes lausuu sitä sanaa hän on joutunut lukemat- 
tomia kertoja sanotulla tavalla välityksen kohteeksi. Työ ihmiselämän 
välittäjänä on perusprosessi, se on ihmiskunnalle ikuista luonnonvält- 
tämättömyyttä. Ilman työtä ei ole inhimillistä elämää, ei liioin tietois- 
ta elämää — eikä myöskään teoriaa, mikäli tällainen heitto sallitaan. 
Mikä oli levossa, mikä on molemmille tavaroille yhteistä, on tarkaste- 
lemassamme tilanteessa liikkeessä ollessaan juuri sitä toimintaa, jon- 
ka levossa olevan tuloksen olemme kohdanneet yhtäältä käyttöarvois- 
sa — sikäli kuin ne ovat työn tuotteita — ja toisaalta arvossa. 

VII.13 ”Yleishistoriallisen välttämättömyyden” taso 


Käyttöarvon tuotannon eli konkreettis-hyödyllisen työn kannalta 
olemme siten tulleet yleishistoriallisiin ja yhteiskunnallisesti ei- 
spesifisiin määrityksiin (s. 52, 240): ”Näin ollen työ käyttöarvojen luo- 
jana, hyödyllisenä työnä, on kaikista yhteiskuntamuodoista riippuma- 
ton ihmisen olemassaolon ehto, se on ikuinen luonnonvälttämättö- 
myys aineenvaihdon välittämiseksi ihmisen ja luonnon välillä, siis ih- 
miselämän välittämiseksi.” Saavuimme samalle yleishistorialliselle ta- 
solle jo kerran, aivan alussa, jo useaan otteeseen lainatun käyttöarvon 
määritelmän kohdalla (s. 46, 234): ”Käyttöarvot muodostavat rikkau- 
den aineellisen sisällön, olkoon sen yhteiskunnallinen muoto mikä ta- 
hansa.” Ja jälleen näyttää teema, ”kapitalistinen tuotantotapa” 
häipyneen silmistämme. Sitten seuraa vastaliike ja ryhdytään tutki- 
maan työtä arvon luojana. 

Sitä ennen kuitenkin nostetaan esille tieto, jonka ylenkatsominen 
johtaa karkeisiin virheisiin. Saksan sosialidemokraattien erääseen 
varhaisohjelmaan sisältyi seuraava sanaradikalismille perustuva lau- 
sahdus: työ on kaiken rikkauden lähde. Tähän sisältyvä käsitys on yh- 
tä kestämätön kuin aineenvaihto ilman ainetta. Tarvitaanhan lisäksi 
luontokin, maa, luonnonaineet. Eikä sekään riitä. Jotta työtä voitai- 
siin tehdä hedelmällisesti, työntekijän on osittain itse vaikutettava 
luonnonvoimana luontoon, osittain käytettävä luonnonvoimia itseään 
hyväksi. Ihminen ottaa palvelukseensa kiven kovuuden, tulen hävittä- 
vän, kuluttavan, pelkistävän, nesteyttävän ja höyrystävän voiman ja 
alas putoavan veden vimman, tuulen vastuksen, menneen ja muunne- 
tussa muodossa varastoidun aurinkoenergian, joka on maan kuoren 
sisällä esineellistynyt hiileksi, öljyksi jne. Lyhyesti sanottuna työmme 
olisi surkean tehotonta ellemme suuntaisi jatkuvasti luontoa luontoa 
vastaan, ellei luonnon prosesseista olisi jatkuvasti sukupolvien ajan 
hankittu tietoa ja ellei niitä tutkittaisi yhä tarkemmin, jotta niiden 
vaikutusvoimia voi käyttää työn välineinä. Niin ollen Marx voi analy- 
soida käyttöarvoja eli tavarakappaleita "kahden elementin, luonnon- 
aineen ja työn, yhdistämisenä” (s. 52, 240). Tällä Marx palauttaa 
mieliin tiedon, jonka William Petty, poliittisen taloustieteen varhai- 
nen porvarillinen edelläkävijä, jo aikoinaan esitti. 

Olemme näköjään tulleet tasolle, millä ei ole muuta kuin luonto ja 

luonnonvälttämättömyyden vaatima työ. Kaiken lisäksi työkin toimii 
”kuin luonto itse” tai se saa tukea luonnonvoimilta”. 


VII.14 Aineenvaihto ihminen— luonto ja yhteiskunnalli- 
nen aineenvaihto 


Nyt on tutkittava sitä luonnon kanssa tapahtuvan aineenvaihdon spe- 
sifistä organisaatiomuotoa, joka on vallalla tavaratuotannossa. Eikä 
riitä, että työ on puuttunut peliin toimivana välittäjänä. Tulokset 
puuttumisesta on vaihdettava toisiin tuloksiin. Toisin sanoen kussa- 
kin yksittäisessä konkreettis-spesifisessä tuottavassa aineenvaihdossa 
jokainen erityinen tuottaja saa aikaan luonnonaineen erityisen muo- 
donmuutoksen. Yksi jalostaa malmin metalliksi, toinen takoo metal- 
lin auraksi, kolmas kääntää taotulla auralla pellon ja kasvattaa viljan, 
neljäs jauhaa viljan jauhoksi, viides leipoo leivän ja niin edelleen kun- 
nes elintarvikkeiden kehä on tietyllä kehitystasolla sulkeutunut. Ja nä- 
mä erityiset tuottajat vaihtavat keskenään erityisiä tuotteitaan niin et- 
tä syntyy "ihmisen aineenvaihto luonnon kanssa”. Päästään aineen- 
vaihtoon yhteiskunnassa. 

Missä työ tehdään jaettuna, missä työnjako on vallalla, siellä jokai- 
sen erityisen, työnjaon pohjalla /vonnon kanssa harjoitetun tuottavan 
aineenvaihdon eli luonnonainetta inhimillisen tarpeen tyydyttämiseksi 
työllä ja luonnonvoimilla muuttavan toiminnan lisäksi täytyy olla ole- 
massa myös yhteiskunnallinen aineenvaihto. Vasta silloin kullakin yk- 
silöllä on käytettävissään elämisen tarvikkeiden kaikki välttämättö- 
mät lajit ja hän voi pitää yllä yksilöllistä kuluttavaa aineenvaihtoaan 
luonnon kanssa, siis ylläpitää elämäänsä. 

Tutkimassamme yhteiskuntamuodossa yhteiskunnallinen aineen- 
vaihto tapahtuu tavarainvaihtona. Pelkkä tuotanto ei yksin riitä. Vas- 
ta kun on vaihdettu, ihminen voi kuluttaa yksilöllisesti, vasta silloin 
voi siis syntyä ihmisen fysiologinen aineenvaihto luonnon kanssa ah- 
taammassa merkityksessä. Tutkimassamme tapauksessa yksityiso- 
mistuksen valta ei anna mahdollisuuksia muuhun. 

Ihmisen ja luonnon vastakkaisasemaa ei pidä ajatella jähmeänä 
vastakohtaisuutena. Yhtä hyvinhän voitaisiin puhua linnun ja ”luon- 

non” vastakohtaisuudesta. Lintukin joutuu metsästämään ravinton- 
sa, se napataan siltä pois, sen täytyy puolustautua — se käy jatkuvaa 
kamppailua. Millään olennolla ei ole omaa Laiskurien maataan. Satu 
Laiskurien maasta tyytyy käsittelemään mielikuvituksen keinoin vas- 
takkaisuutta, joka kätketään ja ratkaistaan yksipuolisesti ihmistä 
tyydyttävällä tavalla. Sadussa linnut ovat aina valmiiksi paistettuja ja 
lentävät vapaaehtoisesti ihmisen suuhun. (Usein kuulee tosin väitettä- 
vän, että luonnossa ei ole lainkaan vastakohtia ja että niitä on vain an- 
tagonistisessa, etujen ristiriidoille perustuvassa yhteiskunnassa. Mut- 
ta emmekö jo ensimmäisellä ”luontoon” luodulla silmäyksellä joudu 
keskelle taistelutannerta?) 


VII.1S Arvoa luova työ spesifisenä yhteiskunnallisena 
muotona 


Palatkaamme elämän toimivaan välitykseen, työhön! Työ tulee käyt- 
töarvojen luojana yhteiskunnassa tosin näkyviin moninaisuuden kan- 
nalta, yhteiskunnallisen työn yhteiskunnallisena jatkona. Mutta itses- 
sään työ käsitetään ikuiseksi luonnonvälttämättömyydeksi, ihmisen 
olemassaolon ehdoksi. Työtä ei käyttöarvojen luojana käsitetä yhteis- 
kunnallisessa spesifisyydessään. Ollessaan arvoa luovaa työ sitä vas- 
toin käsitetään sanottujen spesifisten piirteiden mukaisena. Koska 
tutkimus huipentuu työhön sen arvoaluovassa muodossa, se huipen- 
tuu tutkimuskohteelle eli porvarilliselle yhteiskunnalle spesifiseen 
työn yhteiskunnalliseen muotoon. Marx muovaa nyt abstraktisen ih- 
mistyön käsitteen, joka otetaan hyvin usein esiin lainauksissa. Kiinni- 
tämme erityistä huomiota abstraktinen-sanan pohjustamiseen, koska 
sitä tässä yhteydessä käytetään usein pelkkänä negatiivisena ärsykesa- 
nana ja koska toisaalta käsitteen kehittely on sangen tärkeätä — jopa 
orientoiduttaessa aikamme ”ideologisiin luokkataisteluihin”. 

Marx ei suinkaan määrittele ”abstraktis-inhimillistä” työtä vain 
”abstraktiseksi”', mikä ei juuri mitään selventäisikään. ”Abstraktises- 
ta” työstä voi puhua mielekkäästi vain kun jotakin abstrahoidaan, esi- 
merkiksi kun työtä tarkastellaan jättämällä kyseisen ammatin erityis- 

piirteet tai työn ja sen kohteen välinen suhde huomiotta. Heti kun 
unohdamme, tai jos niin halutaan, abstrahoimme tapahtuneen abst- 
rahointiprosessin, silloin käsite abstraktis-inhimillinen työ on miele- 
tön ja joutaa hylättäväksi. Silloin kun ei nimenomaisesti ole puhe vas- 
takohtaisuudesta poisjätettyyn (abstrahoituun) nähden, tässä esimer- 
kiksi vastakohtaisuudesta käyttöarvoja tuottavan työn konkreettis- 
hyödylliseen luonteeseen nähden, silloin olisi puhuttava yhtäläisestä 
ihmistyöstä, ihmistyöstä yleensä. 


VII.16 Onko abstraktinen ihmistyö ”fysiologinen proses- 
si”? 


Alajakson ”Tavaroihin sisältyvän työn kaksoisluonne” viimeisessä 
kappaleessa (s. 55, 243) Marx tekee yhteenvedon tavaroita tuottavan 
työn kummastakin määrityksestä. Samoin hän teki ensimmäisessä 
alajaksossa (s. 47, 236) yhteenvedon tuotetun tavaran molemmista 
määrityksistä. "Kaikki työ on yhtäältä ihmistyövoiman kulutusta fysi- 
ologisessa mielessä ja tässä yhtäläisen ihmistyön eli abstraktisen ih- 
mistyön ominaisuudessa työ muodostaa tavaranarvon. Toisaalta kaik- 
ki työ on ihmistyövoiman kulutusta erityisessä tarkoituksenmukaises- 
sa muodossa ja tässä konkreettisen hyödyllisen työn ominaisuudessa 
työ tuottaa käyttöarvoja. Tähän pysähdynkin. Kun tätä kohtaa kat- 
selee tarkemmin, törmää tavaroita tuottavan työn kummassakin mää- 
rityksessä lopulta luontoon”. Selvästikään ei pidä paikkaansa, että 
yksinomaan käyttöarvoja tuottava työ luonnonvälttämättömyydelle 
pohjautuvana, jokaisesta yhteiskuntamuodosta riippumattomana 
prosessina edustaisi ihmisen elämän mahdollisuuden ”luonnonperus- 
taa”. Päinvastoin. Työprosessi on tässä tosin sisällöltään ”luonnon- 
prosessi” — esimerkiksi hiilen polttaminen on luonnonprosessi (ei yh- 
teiskunnallinen prosessi). Mutta munanvalkuaisen rakenne ja sokerin 
palaminen ihmisruumiissa ovat myös ”luonnonprosesseja”'. Viime kä- 
dessä "yhtäläinen inhimillinen” työ palautuu fysiologiseksi prosessik- 
si. Kohtaamme siis molemmissa määrityksissä luonnonperusta-tason. 
Mitä fysiologia oikeastaan on? Physis merkitsee luontoa. Siispä ”ih- 

mistyövoiman kulutus fysiologisessa mielessä” merkitseekin vain sitä, 
että on kyseessä luonnonprosessi. 


VII.17 Luonnontasosta yhteiskunnalliseen spesifisyyteen: 
arvomuoto 


Kun Marx heti ”kapitalistisen tuotantatavan” analyysinsa alussa 
näyttää joutuvan ”luonnontason” sivuraiteelle, on syytä selvittää min- 
kä vuoksi hän ei yksinkertaisesti jatka entiseen tapaan. Hänhän saa- 
vutti jo tuotannon tason ja olisi voinut olettaa, että hän olisi ryhtynyt 
vihdoinkin rakentamaan esitystään ”materialistisesti” ja käsittele- 
mään palkkatyötä ja sen ja pääoman suhdetta. Miksi hän ei tee niin? 
Sivulla 48, 236 Marx viittaa siihen, että esitys ei etene suoraviivaisesti: 
"Tutkimuksen edetessä joudumme palaamaan vaihtoarvoon arvon 
välttämättömänä ilmaisutapana eli ilmenemismuotona; arvoa on kui- 
tenkin ensi alkuun tarkasteltava tästä muodosta riippumattomana.” 
Ja Pääoman 1 osan saksankielisen laitoksen sivulle 55 on Dietz Verla- 
gin toimitus merkinnyt alaviitaksi kappaleen jatkon siinä muodossa 
kuin se julkaistiin teoksen ensimmäisessä painoksessa v. 1867: Me 
tunnemme nyt arvon substanssin. Se on työ. Me tunnemme sen mitan. 
Se on työaika. Analysoitavaksi on jäänyt arvon muoto, joka vasta lei- 
maa arvon vaihtoarvoksi. Sitä ennen on kuitenkin kehiteltävä hieman 
yksityiskohtaisemmin jo löydettyjä määrityksiä.” Pääoma jatkuu kol- 
mannessa alajaksossa (” Arvomuoto eli vaihtoarvo””) tämän muodon 
analyysilla. Entä miksi näin? Tässä jaksossa tullaan heti yhtälöön ”x 
tavaraa A = y tavaraa B”, jonka tunnemme jo edeltä. Miksi siis on 
tarpeen aloittaa vielä kerran tämän muodon” analyysista? 

Haluan edes vihjata millainen vastaus on, vaikka sen tehdessäni 
joudunkin menemään asioiden edelle. Esitys jatkuu arvomuodon 
analyysilla ja sen kehittelyllä nimenomaan siksi, että arvomuodon ke- 
hitys on vienyt myös todellista historiaa eteenpäin. Se dynamiikka, jo- 
ka vei historiaa eteenpäin päästämällä yhteiskunnan kehittymään 
edelleen, lähti vain välillisesti työprosessista. Kehityskulku saa kyllä- 
kin ratkaisevia sysäyksiä ja käyttövoimia työprosessin tasolta tuotan- 

tovoimien kehityksen muodossa. Tuotantovoimien kehitys on ylipää- 
tään se vipusin, joka yksityisen tuotannon olosuhteissa edistää työnja- 
koa, joka puolestaan antaa tuloksia valtavan tuotannon nousun muo- 
dossa. Kuitenkin arvon itsenäistyminen putkahti esiin välittömästi 
vaihtosuhteiden oman dynamiikan vaikutuksesta — vaikka sen taka- 
na tosin vaikutti tuotannon ja kulutuksen ja vastaavasti tarpeiden pai- 
ne. Kun arvo oli tällä tavoin itsenäistynyt vieraantuneeksi ja esineellis- 
tyneeksi mahdiksi (käskyvallaksi elottomaan ja pian myös elolliseen 
työhön nähden), se astui historiaan suunnattomia energioita vapaut- 
tavana valtavana voimana kaikkine seurauksineen. Näitä seurauksia 
oli, että tavara kaksinkertaistui tavaraksi ja rahaksi, että vaihdon suh- 
de siten jakaantui myynniksi ja ostoksi, että sen nojalla luotiin edelly- 
tykset arvon pääoma-muodolle, kunnes vihdoin tultiin siihen että 
”pääoma” saattoi työvoima-tavaran avulla alistaa tuotannon. Näin on 
kapitalismi kehittynyt (mikäli abstrahoimme kaikki satunnaiset olo- 
suhteet, vastakkaiseen suuntaan vaikuttavat ja ylipäätään kaikki ta- 
louden ulkopuoliset tekijät). Siten Marx voi kutsua työntuotteiden ta- 
varamuotoa tai arvomuotoa ”taloudelliseksi solumuodoksi” (s. 16), 
josta porvarillisen yhteiskunnan kehittynyt organismi on geneettisesti 
syntynyt. Samoin tämä yhteiskunta täyteen mittaansa kehkeydyttyään 
koostuu tästä solumuodosta, joka on sen yksinkertaisin ja alkeellisin 
rakennuselementti. Siten on Marxin tekemän löydön pohjalla samalla 
määritelty ainoa mahdollisuus esittää kapitalistinen tuotantotapa loo- 
gisesti pakottavana. Siitä syystä esityksen täytyy edetä muotoanalyysin 
tietä ja samasta syystä se ei voi edetä substanssianalyysin tietä. Teesiä 
kehitellään jäljempänä selvemmin ja perustellaan tarkemmin. 


Sivuhyppäys työnjakoon, abstraktiseen ihmistyöhön ja 
vaikeuteen sietää ristiriitaa 


En voi päättää luentoa ottamatta kantaa työnjaon ja "abstraktisen ih- 
mistyön” arvottamiseen. Molemmista kysymyksistä näet keskustel- 
laan runsaasti ja ne olivat vuosia sangen ajankohtaisia vasemmistolai- 
sessa debatissa. Niitä käytettiin suurelta osalta synonyymeinä vieraan- 
tumiselle tai jollekin yhtä negatiiviselle seikalle. Mitä asiaan oikein 

kätkeytyy? Otan ensin esille työnjakokysymyksen. 


Eräitä nuoren Marxin lausumia on tässä yhteydessä siteerailtu yhä 
uudelleen ja tulkittu mainitulla tavalla. Esimerkiksi Taloudellis- 
filosofisissa käsikirjoituksissa 1844 Marx sanoo seuraavasti: ”Työnja- 
ko on kansantaloustieteellinen ilmaus työn yhteiskunnallisuudelle vie- 
raantumisen puitteissa" (Marx— Engels: Valitut teokset 1—6, osa 1, 
s. 275). Tällaisesta formuloinnista tehtiin se johtopäätös, että Marx 
katsoo työnjaon merkitsevän vieraantumista ja että vieraantumisen 
poistamiseksi on poistettava työnjako. Eräät opiskelijaliikkeessä esiin- 
tyneet taantumuksellis-romanttiset virtaukset yrittivät etsiä itselleen 
olemassaolon oikeutusta tällaisista sitaateista. Niiden piirissä halut- 
tiin yhdellä iskulla selvitä erityistutkimuksen ja -tekniikan laajasta ke- 
hästä. Vaikka polemiikki ”fakki-idiotiaa” kohtaan onkin oikeutet- 
tua, jouduttiin tällöin kaikkien ammattiopintojen kohtalokkaaseen 
aliarviointiin. Tai kun ”työnjaottomuuden” kategoria otettiin perus- 
kategoriaksi, jouduttiin romanttis-taantumuksellisiin arvioihin mah- 
dollisuuksista rakentaa sosialistista yhteiskuntaa. Ratkaisevasti toisin 
painottuvaan tulkintaan tullaan kun yllä lainatun kaltaisia lauseita 
tutkitaan tekstiyhteydessään ja etenkin kun tutkitaan lainauksissa esi- 
tettyjen käsitysten myöhempää kehitystä Marxilla. Eihän yllä laina- 
tussa lauseessa puhuta yksinomaan vieraantumisesta, toisin sanoen 
ihmisten muuttumisesta vieraiksi toisilleen seurauksena yksityisomis- 
tuksen aiheuttamasta ihmisyhteisön hajoamisesta. Lauseessahan sa- 
notaan, että vieraantumisen puitteissa työnjako ei ilmaise mitään sen 
vähäisempää kuin työn yhteiskunnallisuutta. Toisin sanoen siellä mis- 
sä muutoin hallitsee vain yksityisomistus, missä jokainen tuottaa 
muista erottautuneena itseään varten ja pelkät yksityiset kategoriat 
ovat voimassa, siellä työnjako on se laji, missä tuotetaan (jo) yhteis- 
kunnallisesti. Lainattuun lauseeseen liittyen ja otettuaan eräiltä ta- 
loustieteilijöiltä lainauksia työnjaosta Marx kirjoittaa: Työnjako ja 
vaihto ovat ne kaksi ilmiötä, joiden nojalla kansantaloustieteilijä kers- 
kailee tieteensä yhteiskunnallisuudella ja samaan hengenvetoon ilmai- 
see tietämättään tieteensä ristiriidan, yhteiskunnan perustamisen 
epäyhteiskunnallisille yksityiseduille” (sama, s. 279). Teorian alalla 
on ristiriita säilytettävä eikä sitä pidä moralisoiden ryhtyä yksipuoli- 
sesti poistamaan — ei sittenkään vaikka sama ristiriita halutaan to- 
dellisuuden alueella kumota. Vaikkakin juuri epäyhteiskunnallinen 

yksityisetu välittää jaettuna tehdyn työn tuloksia vaihdossa, se vie niin 
tehdessään yhteiskunnallistumisprosessia kuitenkin eteenpäin. 


Työn yhteiskunnallistumista sellaisena kuin se etenee kapitalismis- 
sa valtavin askelin Marx piti uuden yhteiskunnan elementtinä. Se ke- 
hittyy jo vanhan yhteiskunnan helmassa ja on tulevan ”yhteiskunnalli- 
sen tuotannon” rakennuselementti. Puhuessaan ”yhteiskunnallisesta 
tuotannosta” esimerkiksi Pääomassa Marx tarkoittaa usein sosialis- 
mia tuotantona, joka on välittömästi yhteiskunnallista — se suunni- 
tellaan, koordinoidaan ja toteutetaan yhteiskunnallisesti. 

Työnjaon kategoriaa ei siis pidä ottaa oikopäätä yksiselitteisen ne- 
gatiivisena kategoriana. On kyllä selvää, että työnjakoon liittyy yksi- 
tyistaloudelle perustuvassa yhteiskunnassa paljon negatiivista. Niin on 
laita kaikkialla missä työnjako lankeaa yksiin tuotantovälineiden 
omistuksen ja omistamattomuuden kanssa ja työnjakoon sisältyvä 
funktio määräytyy tästä vastakohtaisuudesta. Paljon otetaan pois 
työntekijöiltä ja tehdään ”työnjaon perusteella” kapitalistipuolen 
erityistoiminnoiksi. Yksityisomistajat varaavat työnjaossa tehtäviä it- 
selleen ja välittömille edustajilleen päästen sen yläpuolelle mitä omis- 
tamattomat joutuvat tekemään. He varaavat itselleen tuotantoa kos- 
kevat päätökset ja suunnitelmat, työvälineiden jaon, tuotannon orga- 
nisaation muodon ja tuotteiden saannin. On itsestään selvää, että so- 
sialistiselta kannalta tällaisen "työnjaon" syrjäyttäminen on perusa- 
sioita ja ensimmäisiä välttämättömyyksiä. Mutta on aivan toista syr- 
jäytetäänkö luokkavastakohtaisuus ja sen erilaiset seurannaisilmiöt 
tai vaikkapa fyysikkojen ja fysiologien, metallurgien ja lääketieteilijöi- 
den jne. väliset erot. Jos viimemainitun kaltainen työnjako halutaan 
poistaa”, silloin yritetään historian pyörää kääntää taaksepäin. Moi- 
nen yritys on alun alkaen tuomittu epäonnistumaan. 

Toisaalta Marxin kommunistisiin perspektiiveihin todellakin kuu- 
luu ”työnjaon” poistaminen, sikäli kuin tämä on voimassa ihmisten 
”'välillä”. Poistettavaa "työnjakoa" on jako henkiseen ja ruumiilliseen 
työhön. Tietyistä historiallisista syistä tämä näet käy suurelta osalta 
yksiin yhteiskunnan luokkajaon kanssa. Toisaalta näihin perspektii- 
veihin kuuluu, että on poistettava ihmisten sitominen koko iäkseen 
yhteen ainoaan osatoimintoon. Tämä onkin ruvennut kehittyneessä 
kapitalismissa häviämään — vain niin että kyseiset ihmiset joutuvat 
ojasta allikkoon. Ei siis ole poistettava työnjakoa, vaan yksilöiden alis- 

taminen työnjaon oloissa. Tämä merkitsee, että on vaadittava yksilöi- 
den liikkuvuutta työnjaon yhteiskunnallisessa järjestelmässä. Kun sii- 
hen on päästy, on jako kumottu yksilön kannalta; toisaalta kaikin- 
puolisesti kehittynyt sosialistinen yksilö on silloin noussut näköpiiriin. 

Kun monet teoreetikot näkevät työn ”kokonaisvaltaisuuden” ni- 
missä työnjaossa pelkkää jakoa, mutta eivät yhteiskunnan kehkeyty- 
mistä, niin heidän tapauksessaan asia hukkuu pinnalliseen näennäis- 
radikaaliin toiveajatteluun. Siihen liittyy intoilua työn kaksoisluon- 
teesta. ”Abstraktinen” työhän ilmenee välittömästi negatiivisena, 
konkreettinen hyödyllinen työ puolestaan positiivisena. Jos ”abstrak- 
tinen” työ merkitsee työtä, josta hyödylliset määritykset on jätetty 
pois, eikö jäljelle jäävä ole hyödytöntä? Kun Marx määrittelee tämän 
kategorian lähemmin ”ihmistyövoiman kulutukseksi ilman sen kulu- 
tuksen muodon huomioimista”, niin monet ovat tässä nähneet vain 
”'välinpitämättömyyttä”. Koska ihminen ei lisäksi elä ainoastaan ar- 
vosta, sen sijaan kylläkin käyttöarvosta, niin asia näyttää jo selvältä. 

Asiaa lähemmin tarkasteltaessa sekä positiivisen että negatiivisen 
yksiselitteisyys kuitenkin häviää. Klassinen porvarillinen taloustiede 
ei "tuottavaa työtä” arvioidessaan antanut tunteilun nousta esteeksi ja 
tiesi samalla, että tuottava työläinen on porvarillisessa yhteiskunnassa 
kirotussa asemassa. Samoin kansansaduissa kuvataan kiroukseksi 
koettua konkreettista hyödyllistä työtä moninaisissa muodoissa. Esi- 
merkiksi Grimmin sadussa Raskasta pellavankehruuta esiintyy ”kol- 
me erityisen rumaa nuorta miestä” ja kullakin on kehräämisen osatoi- 
minnon aiheuttama epämuodostuma. Ensimmäisen pitkä ylähuuli 
roikkuu leuan päällä ja on tullut langan nuolemisesta. Toisen etusor- 
mi on ”'niin paksu ja leveä että siitä saisi kolme sormea” ja kuvaa lan- 
gan kiertämistä. Kolmannella oh polkemisesta saatu epämuodostu- 
ma, "paksu ja leveä lattajalka”. 


Kun protestoidaan abstraktista ihmistyötä vastaan, pitäisi muistaa, 
että tietty konkreettinen hyödyllinen työ ei voi olla yksilölle mitään 
pelkästään positiivista. Yhtäältä käyttöarvojen tuotanto ja siis konk- 
reettinen hyödyllinen työ perustuu kylläkin luonnonvälttämättömyy- 
delle. Mutta jos työntekijä toisaalta on sidottu työnsä tiettyyn hyödylli- 
syyteen, työstä voi tulla idiotiaa. Jos jonkun kirottuna kohtalona on 
tehdä koko ikänsä yhtä osatoimintoa — ja sitähän ”tietty konkreettis- 
hyödyllinen toiminta” juuri merkitsee — jos hän joutuu tekemään sitä 

alituisesti ja hänet on sidottu siihen, silloin hänen ”aivan kuin kasvi- 
huoneessa kasvatettu osa-ammattitaitonsa” muuttuu miltei täydelli- 
seksi invaliditeetiksi ja loputtomaksi yksitoikkoisuudeksi. Silloin hä- 
nen alistamisensa työnjakojärjestelmään on masentavaa. 


Työ ”abstraktisena ihmistyönä” on viime kädessä yhtäläistä ihmis- 
työtä, yleisinhimillistä työtä, työtä yleensä. Näistä määrityksistä löytyy 
kaksinainen merkitys — yhtäläisyys ja yleisyys. Marxin mukaan luoda 
yhtäläinen työ yhteiskunnan kaikille työkykyisille jäsenille on sosialis- 
min tärkeä keino ja samalla sen päämäärä. Tai toisilla sanoilla ilmais- 
tuna: työn yleisyys. Tämä merkitsee vain sen yhtäläisyyden toteutta- 
mista, että kaikki osallistuvat mahdollisuuksiensa ja kykyjensä puit- 
teissa yhteisiin tehtäviin. Entä miksi se on tärkeää? Esimerkiksi siksi, 
että jokaisen työtä tekevän täytyy silloin tehdä niin vähän kuin mah- 
dollista, toisin sanoen tehdä vain sen verran kuin on tarpeen tietyn 
elämisen ja kehityksen tason ylläpitämiseksi. Siispä Marx voi tältä 
kannalta määrittää ”työn yleisyyden” sosialismin tarjoamien objektii- 
visten mahdollisuuksien rajaksi. 


Yhtäältä ”arvon herruus” tuotantoon nähden tekee ”abstraktisen” 
työn kategorian relevantiksi. Mutta toisaalta tämän kategorian ku- 
vaamaan asiaan kuuluu jotakin tavattoman edistyksellistä. Nimittäin 
se että tämä arvon yleinen perusta voitiin ylipäätään tavoittaa ja että 
perusta saattoi muuttua myös historiallisesti toteutetuksi, joskin kapi- 
talistisen tuotannon puitteissa. Jos abstraktista” työtä tarkastellaan 
tältä kannalta, törmätään historialliseen yhteyteen, jota Marx kuvaa 
kapitalismin tilapäisen välttämättömyyden kategorialla. Ihmiskun- 
nan kehitys on edennyt harppauksellisesti kun arvon hallitsemasta 
tuotannosta” on edetty vaiheeseen missä ”abstraktinen ihmistyö” on 
tullut yhteiskunnassa joksikin reaaliseksi. Yhteiskunnan yleinen kehi- 
tys etenee tässä vieraantuneessa muodossa ”ihmisyhteiskunnan tietoi- 
sen uudelleen järjestämisen” kynnykselle. Tälle "uuden perustan las- 
kulle” on välttämätöntä, että työtätekevät muovaavat yhteiskuntaelä- 
mänsä tietoisesti, suunnitelmallisesti ja kurinalaisesti. 


Yhtäläinen ihmistyö saa arvon ohjaamassa tuotannossa arvoaluo- 
van työn merkityksen. Tällainen työ tietää kapitalismissa omistamat- 
tomien kirottua asemaa. Sosialismissa yhtäläinen ihmistyö sitä vastoin 
yleistetään, toisin sanoen se menettää sosialismissa vastakohtaisen 

muotonsa, koska sitä vastassa ei ole enää mitään ei-työtä. Niin kauan 
kuin työ on ylipäätään ”välittömässä muodossa” (vrt. Grundrisse, s. 
593), se pysyy tuotannon ratkaisevana perustana. Sosialismissa työ si- 
tä vastoin pysyy yksittäisten ihmisten ja heidän tuotantokollektiiviensa 
osalta kytkettynä tuotteiden jakamiseen ("jokaiselle jaetaan tuotteita 
työpanoksensa mukaan”). Sikäli siis työ on sosialismissakin otettava 
vielä niin, että sen erityinen hyödyllinen muoto jätetään huomiotta, 
toisin sanoen työ otetaan yhä abstraktisena. Kommunismi käy mah- 
dolliseksi siinä vaiheessa kun tuotantovoimien kehitys mahdollistaa 
kytkennän poistamisen (silloin jokainen antaa kykyjensä mukaan ja 
jokaiselle annetaan tarpeidensa mukaan”). Silloin työ sellaisenaan, 
työ siten otettuna, että sen konkreettinen hyödyllinen muoto jätetään 
huomiotta, menettää jokaisen erityisen taloudellisen funktionsa. 

Kapitalismissa luokkavastakohtaisuus ja järjestelmään kuuluva ris- 
tiriitaisuus määräävät ”abstraktisen inhimillisen” työn konkreettisen 
merkityksen. Tästä huolimatta eräs puoli kapitalismin ohimenevästä 
tai tilapäisestä välttämättömyydestä perustuu juuri yleisen työteliäi- 
syyden kehitykseen riippumatta työn hyödyllisestä muodosta. Työte- 
liäisyyshän näet luo kapitalismissa erään ehdottoman edellytyksen so- 
sialismille. Tästä syystä ei konkreettista hyödyllistä ihmistyötä ja abst- 
raktista ihmistyötä saa epädialektisesti erottaa toisistaan, toista ei pi- 
dä nähdä ruusuisena ja tavoiteltavana ja toista mustana ja torjuttava- 
na. Sen sijaan molemmat on pystyttävä näkemään ambivalentteina, 
mutta samalla myös välttämättöminä. Kun tällaiseen asiaintilaan 
suhtaudutaan dialektisesti, silloin ei vastakohtaisuuksia ryhdytä erot- 
telemaan. Tai sanoaksemme saman muuntamalla Hegelin Phänome- 
nologie des Geistes-teoksen esipuheen suurenmoista kohtaa: ei pidä 
kaihtaa että positiivisessa pitää kiinni negatiivisesta ja negatiivisessa 
taas positiivisesta. Hegel sanoo: *"Voimaton kauneus vihaa järkeä, 
koska järki vaatii sitä näin tekemään.” 

KAHDEKSAS LUENTO 


VIII.1 Arvomuodossa tavoitetaan yhteiskunnallisesti spe- 
sifinen 


Seuratessamme miten Marx analysoi vaihtoarvoa sen ”'sisällön” ja tä- 
män ”substanssin” kannalta, törmäsimme dimensioon, jota voidaan 
luonnehtia —iskusanalla ”luonnonperusta”. Sekä ”'konkreettis- 
hyödyllinen” että ”abstraktis-inhimillinen” työ palautuivat viime kä- 
dessä luonnonprosesseihin. Tai sitten ne palautuivat sellaisiin proses- 
seihin, joiden perustana on luonnonvälttämättömyys ja jotka sikäli 
ovat riippumattomia spesifisestä yhteiskuntamuodosta. Kysymys kuu- 
lui: jos tässäkin tulee eteen pelkkä luonto, niin mistä sitten tavoitam- 
me —yhteiskunnallisen — spesifisyyden? Vastaus: yhteiskunnallis- 
historiallinen spesifisyys tavoitetaan vain muotoanalyysilla. Muotoa- 
nalyysi tekee mahdolliseksi käsittää sen erityisen taloudellisen roolin, 
mitä työ esittää tavaroita tuottavissa yhteiskunnissa abstrahoitaessa, 
jätettäessä ottamatta huomioon työn konkreettinen hyödyllisyys. 
Marx esittää eräitä perusteluja tälle vastaukselle, joka on toistaiseksi 
pysynyt pelkkänä todistamattomana väitteenä. Tarkastelemme ensik- 
si lähemmin hänen perustelujaan. 


VIII. 2 Sitä vastoin: arvosubstanssin luonnonperusta 


Pääoman 1 osan 1 luvun neljännen alajakson otsikkona on Tavaran fe- 
tissiluonne ja sen salaisuus (lukija tuntee jo tämän tekstin, joskaan ei 
nyt esille otetun argumentoinnin yhteydessä). Siinä Marx sanoo sivul- 
la 78, 267: Tavaran mystinen luonne ei siis johdu sen käyttöarvosta. 
Yhtä vähän se johtuu arvonmääritysten sisällöstä.” Mikä olikaan tä- 

mä sisältö? Iskusana kuului: esineellistynyt työ. ”Sillä ensinnäkin 
ovatpa hyödylliset työt tai tuotannolliset toimet miten erilaisia tahan- 
sa, niin on fysiologinen totuus että ne ovat ihmisorganismin toimintoja 
ja jokainen tällainen toiminto — on sen sisältö ja muoto mikä hyvänsä 
— on olennaisesti ihmisen aivojen, hermojen, lihasten, aistien jne. ku- 
lutusta”. Se siis olisi mainittu ”luonnonperusta”. Entä minkä luon- 
nonperustasta tässä on kyse? Ihmistyön, sikäli kuin sen laadulliset 
määritykset abstrahoidaan ja pidetään kiinni vain siitä yhtäläisestä 
mitä kaikilla muutoin erilaisilla töillä on. Luemme eteenpäin: "Mitä 
toiseksi tulee arvonsuuruuden määräytymisen perustaan” . . . Tähän 
mennessä saatiin määritetyksi arvonsubstanssi ja nyt Marx tarkastelee 
tätä substanssia arvon ”paljouden” määräämisen pohjalla. Ne mo- 
lemmat yhdessä, arvonsubstanssi ja arvon suuruuden määrite, muo- 
dostavat arvonmäärityksen sisällön. Siis: Mitä toiseksi tulee arvon- 
suuruuden määräytymisen perustaan, tuon kulutuksen ajalliseen kes- 
toon eli työn määrään, niin tämä määrä on suorastaan ilmiselvästi” 
(toisin sanoen aistein havaittavasti ja käytännössä relevantisti) ”ero- 
tettavissa työn laadusta” (”laatu” merkitsee tässä konkreettis- 
hyödyllistä aspektia). Seuraavaan kohtaan kiinnittävät aivan vajavais- 
ta huomiota monet niistä, jotka kylläkin puhuvat paljon ”abstraktis- 
inhimillisestä” työstä tai siitä omasta mielestään ratkaisemattomasta 
ongelmasta, että sosialistisessakin taloudessa käsitellään arvoa: ”Kai- 
kissa yhteiskuntatiloissa on elämisen tarvikkeiden tuotannon vaati- 
man työajan täytynyt kiinnostaa ihmistä, vaikkakin eri kehitysvaiheis- 
sa eri lailla”. Kohtaan liittyvässä alaviitassa Marx konkretisoi asiaa: 
muinaiset germaanit mittasivat maata sillä työajalla, joka yhteiskun- 
nallisesti keskimäärin tarvittiin tiettyyn muokkausurakkaan. Yksi 
tynnyrinala ("Morgen") maata oli se ala minkä viljelijä sai päiväurak- 
kana tehdyksi. Pintamitta on siis johdettu työn kestosta. Marx on ot- 
tanut asian esille osoittaakseen, että paljouden määrääminen työajalla 
kiinnosti ihmisiä sellaisessakin yhteiskuntamuodossa, jonka perusyk- 
sikköinä miltei yksinomaan olivat itsenäisesti talouttaan hoitavat riip- 
pumattomat talonpoikaistalot. Näin oli asianlaita siitäkin huolimatta, 
että maataloutta harjoittavat yksiköt eivät missään muodossa tuotta- 
neet toisiaan varten, eivät siis yhteiskunnallisesti. 


"Vihdoin siitä alkaen kun ihmiset tavalla tai toisella tekevät työtä 
toisilleen” — ja vaikka he toimisivat tässä vain tavarantuottajina ei- 

vätkä siis yhteistaloudellisen tuotannon olosuhteissa — heidän työn- 
sä saa myös yhteiskunnallisen muodon. Mistä on siis peräisin se työn 
tuotteen arvoituksellinen luonne, jonka se saa heti omaksuessaan ta- 
varamuodon? Ilmeisesti itse tästä muodosta.” (Koska tähän Pääoman 
s.78, 267—268 esitettyyn kohtaan liittyvät selvitykset ovat täysin muo- 
toanalyysiä käsittelevän alajakson tietojen varassa, keskeytämme tois- 
taiseksi oman esityksemme palataksemme Pääomassa taaksepäin ja 
katsoaksemme miten nämä tiedot saatiin esille. Ensiksi lähden kui- 
tenkin liikkeelle lopusta päin osoittaakseni muotoanalyysin relevans- 
sin). 

Ratkaisevaa on siis muoto ja juuri muoto myös tuottaa taloudellisel- 
le analyysille eniten vaikeutta. Entä minkä kannalta muoto on ratkai- 
seväa? Mikä on riippuvaista muotoanalyysista? Marx antaa osavas- 
tauksen kysymyksiin kolmannen alajakson alussa (s. 56, 244). Siinä 
hän sanoo: ”Tässä on täytettävä tehtävä, jota porvarillinen taloustiede 
ei ole edes yrittänyt, on nimittäin todistettava rahamuodon synty. On 
siis seurattava tavaroiden arvosuhteeseen sisältyvän arvonilmauksen 
kehitystä sen yksinkertaisimmasta, vaatimattomimmasta asusta aina 
sokaisevaan rahamuotoon asti.” Kun rahamuodon synty halutaan to- 
distaa, on lisäksi analysoitava tavaramuotoa. Rahan ”olemus” puo- 
lestaan on ymmärrettävissä vain edettäessä rahamuodon synnyn kaut- 
ta. Ja vasta kun on käsitetty rahan olemus, voi käsittää missä määrin 
rahamuodosta saattoi kehittyä pääomamuoto. On siis noudateltava 
syntytapahtumia, seurattava kehityksen noudattamaa tietä. Koska 
asia on näin ja koska Marx on törmännyt kaikkialla ”luonnonperus- 
taan” ja ammentanut tavara-analyysin sisällöllisen puolen tyhjiin, hän 
edellyttää tähänastiset tulokset ja lähtee uudelleen liikkeelle muotoa- 
nalyysista. 


VIII.3 Uusi alku — tulevatko kolme vaatimusta täytetyik- 
si? 


Koska muotoanalyysi merkitsee tässä edellytetyistä tuloksista huoli- 
matta uutta aloitusta, niin muistutan niistä yleisistä vaatimuksista, 
jotka tieteen alussa on kehitelty. Nämä vaatimuksethan on nytkin täy- 

tettävä. Mitä ne olivatkaan? Ensimmäiseksi oli didaktinen vaatimus: 
ei saa edellyttää mitään tietoa mitä ei ole jokaisella yhteiskunnan jäse- 
nellä. Toisena oli looginen vaatimus: on kuljettava elementistä, pie- 
nimmästä kokonaisuudesta, yhteenliitetyn, elementeistä yhdistetyn 
suuntaan. Kolmantena oli geneettinen vaatimus: on edettävä geneetti- 
sesti ensimmäisestä aina myöhäisempään, kehittymättömästä aina ke- 
hittyneempään löytämällä kehityslaki. Vasta silloin voi sitovalla taval- 
la edetä ilmiöstä toiseen. Vaatimuksista muovataan yhteenvetona is- 
kusanat: on lähdettävä yleisesti tunnetusta totuudesta, on lähdettävä 
elementaarimuodosta ja on lähdettävä alkiomuodosta. Katsokaamme 
konkretisoituuko tämä kolminkertainen vaatimus tässä ja millä taval- 
la. 

Yleisesti tunnettu totuus on tässä formuloitu siten että luonnehties- 
sani edellä alkutietoa saatoin ottaa formuloinnin juuri tästä. Muotoa- 
nalyysin johdattavan tekstin toiseksi viimeinen kappale (s. 56, 244) al- 
kaa näin: ”Jokainen tietää, vaikka ei muutoin mitään tietäisikään”, 
että järjestään kaikki tavarat ilmaisevat arvonsa rahamuodossa. Se on 
todellakin yleisesti tunnettu totuus, joka voi olla jokaisella. 

Yleisesti tunnetusta totuudesta siirrytään heti elementaarimuotoon. 
Tavaroiden arvoilmauksen ”rahamuoto” havaitaan yhteenliitetyksi, 
kompleksiseksi muodoksi ja tästä syystä Marx ilmoittaa tutkimuskoh- 
teeksi "tavaran arvosuhteen yhteen ainoaan toisenlaatuiseen tava- 
raan” tavaran ”yksinkertaisimpana arvoilmauksena”. 

Kaikkein yksinkertaisin havaitaan samalla geneettisesti ensimmäi- 
seksi ja sen mukaisesti esityksen tavoite määritetään ”geneettiseksi”': 
Marx haluaa toistaa rahamuodon genesiksen. Geneettisen vaatimuk- 
sen hän esittää tarkemmin edellä jo lainatussa kohdassa: tehtävänä on 
seurata ”tavaroiden arvosuhteeseen sisältyvän arvoilmauksen kehitys- 
tä se yksinkertaisimmasta, vaatimattomimmasta asusta aina sokaise- 
vaan rahamuotoon asti”. Liikkeelle on siis lähdettävä geneettisesti en- 
simmäisen tutkimisesta. Myöhemmän kehityksen seuraaminen mää- 
rää esityksen rakentumisen. 


VIII.4 ”Alkiomuoto” ja "perustava elementti” 


Muotoanalyysia käsittelevän jakson loppukappaleessa (s. 77, 266) 

Marx luo silmäyksen taaksepäin ja selvittää vielä kerran analyysin ra- 
kentumista ja sen antamaa tulosta. Sisällön kannalta tulokseksi saa- 
tiin, että voitiin kehittää rahan yhteiskunta-analyyttinen ja geneetti- 
nen teoria. Entä miten tulos saatiin aikaan? ”Rahamuodon käsitteen 
vaikeus rajoittuu yleisen vastikemuodon, siis ylipäätään yleisen arvo- 
muodon, muodon III, käsittämiseen. Muoto III purkautuu taakse- 
päin menemällä muodoksi II, kehkeytyneeksi arvomuodoksi, ja muo- 
don II konstituoivana, perustavana elementtinä on muoto 1: . . .xta- 
varaa A = y tavaraa B. Näin ollen yksinkertainen tavaramuoto on ra- 
hamuodon alkio.” 

Iskusanat esiintyvät tässä taas: a/kio on geneettisesti ensimmäistä 
tarkoittava käsite. Konstituoiva eli perustava elementti on se element- 
ti, josta kompleksi rakentuu. Elementaarimuoto ja alkiomuoto mää- 
räävät samassa määrin sen minkä tutkimisesta on aloitettava. 


Lisäksi Marx tähdentää nimenomaan muotoanalyysin rakentumis- 
ta: tämä analyysi etenee portaittain, jolloin aina kompleksisempi 
muoto tulee mahdolliseksi selittää. Sen analyysi näet rakentuu yksin- 
kertaisemman muodon tutkimuksen antamille tuloksille. Tai kuten 
Marx sanoo, kompleksisempi muoto ”on taaksepäin menemällä pa- 
lautettavissa” yksinkertaisemmaksi muodoksi. Muotoanalyysin ra- 
kentuminen näyttäisi siis täyttävän kaikkein ankarimmat vaatimuk- 
set. 

Kun sivun 77, 266 loppukappaleessa lainattu huomautus osoittau- 
tuu sisällöllisessä tarkistuksessa kumoamattomaksi, niin käy täysin 
selväksi, että kaikki riippuu rakentumisjärjestyksestä, että arvomuo- 
don analyysi tarjoaa tämän tieteen rakentumiselle mallitapauksen 
tiukkaan tiivistetyssä muodossa. Tässä saadaan ohimennen vastaus 
myös kysymykseen, miten Pääomassa on käsitelty konkreettisen histo- 
riallisen kehityksen suhdetta esityksen rakentumiseen ja sen tiettyyn 
perättäiseen järjestykseen. 


Kuultiin vaatimus, että pelkkää väitettä voidaan käsitellä mielek- 
käästi vain yhdellä tavalla: se on koeteltava tekstin pohjalla. Asialle 
voidaan ryhtyä tekemään jotakin vasta sitten kun ymmärretään, mi- 
ten on mahdollista käsittää esityksen rakentuminen loogisessa lain- 
mukaisuudessaan ja historiallinen kehitys geneettisessä lainmukai- 
suudessaan. Kun tämän mahdollistava perusta tunnetaan ja käsite- 
tään, avautuu pääsy siihen mitä on kutsuttu Pääoman ”tieteen logii- 

kaksi”. Lisäksi se tarjoutuu muodossa, joka on mahdollisimman pit- 
källe vastakkainen pelkälle dogmaattisuudelle, oppilausemaisuudelle. 
Alkeisjohdatuksessa ei tosin voi tämän pitemmälle käsitellä asiayhtey- 
teen liittyviä kysymyksiä ja siitä käytyjä keskusteluja. Joka tapaukses- 
sa tässä avautuu pääsytie yhtä perusteltuun kuin todistettavissa ole- 
vaankin selvittelyyn. 


VIII.S Muotoanalyysin kohteen määrittely 


Entä mikä on looginen elementaarimuoto ja geneettinen alkiomuoto? 
Geneettisestä alkiomuodosta Marx sanoo sivulla 69, 258, että se ”vas- 
ta metamorfoosien. . . sarjan kautta kypsyy hintamuotoon”. (Krei- 
kan kielen ”morphe” merkitsee muotoa, joten törmäämme joka koh- 
dalla muodon käsitteeseen. Tässä on siis puhe muodonmuutosten sar- 
jasta.) Mikä siis tämä alkiomuoto tai elementaarimuoto on? Ennen 
vastaamista on muistutettava siitä sisältöä koskevasta kysymyksestä, 
jolla Marx lähtee tässä uuteen alkuun. Mikä oikeastaan on arvomuo- 
don analyysin kohde? Kun kysymys esitetään opintoryhmissä, törmä- 
tään usein vaikeuksiin määrittää tutkimuskohde. Siksi on yhä uudel- 
leen palautettava mieliin ratkaiseva kysymys, kysymys tutkimuksesta 
— vasta silloin voi ymmärtää mitä vastauksia Marx oikeastaan antaa. 
Alun perin tutkimus lähti arvon ilmenemismuodosta, vaihtoarvosta 
jonakin itsestään selvästi annettuna asiana etsiäkseen sisällön, joka 
näin ilmenee. Nyt on sen sijaan arvosta tullut asia, joka on itsestään 
selvästi edellytettävissä ja jonka pohjalla kysytään mikä sen ilmene- 
mismuoto on. Kysymys miten arvo ilmenee tuo esiin mitä vaikeutta 
lähtö uudesta alusta aiheuttaa. 

Olemme jo käsitelleet ilmiön käsitettä vastakohtana olemuksen tai 
sisällön käsitteelle. Toistaiseksi ei ole käsitelty erästä ilmiökäsitteelle 
leimallista aspektia, joka on osoitettavissa paradoksaalisella kysymyk- 
sellä: miten ilmetään? Ilmeneminen tapahtuu aistimellisesti havaitta- 
valla tavalla, esineellisesti. Tästä syystä arvon ilmenemistä selvennet- 
täessä tullaan toiseen käsitteeseen, arvoesineellisyyden käsitteeseen. 
Jos tässä sanotaan: etsimme arvoesineellisyyttä (ja sivulla 56, 244 sa- 
notaan: ”tavaroiden arvoesineellisyys eroaa” jne.), on se vain toinen 

muotoilu kysymykselle ”arvoilmiöstä”. Tämä johtuu juuri siitä, että 
ilmetä voi vain esineellisesti. 

Nyt on paikallaan korjata tähänastista puhetapaa tekemällä eräs 
erottelu. Meidän on tehtävä nimenomaisesti ero arvon ja vaihtoarvon 
välillä (näin on osittain tapahtunutkin tosin ilman lähempää harkin- 
taa). Jo Pääoman sivulla 48, 236 Marx sanoi: Tutkimuksen edetessä 
joudumme palaamaan vaihtoarvoon arvon välttämättömänä ilmaisu- 
tapana eli ilmenemismuotona; arvoa on kuitenkin ensi alkuun tarkas- 
teltava tästä muodosta riippumattomana.” Olemme siis tulleet muo- 
toon. Mutta mikä on vaihtoarvo erotukseksi arvosta? Mihin tarvitaan 
tällaista erottelua? 


VIII.6 ”Arvoesineellisyyden” probleemi — ajatuskoe 


Probleemi on käsiteltävissä käytännössä kun otamme tavaran ja yri- 
tämme kuvitella sen arvon. Marx käyttää sivulla 56, 244 todistusta- 
paa, joka edellyttää meidän lukijoiden menettelevän juuri näin, toisin 
sanoen hän edellyttää meidän tekevän mielikuvituksessamme tällai- 
sen kokeen. Kyseessä on edellä luonnehdittu ajatuskoemenetelmä, 
jonka sisältönä on ajatuksissa toteutettava koettelu. Sama leikki voi 
taas tässäkin johtaa käsitteellisen operaation ymmärtämiseen. Kuvi- 
tellaan jotakin esinettä tavarana ja yritetään luoda käsitys sen arvosta. 
Nyt törmäämme kerrassaan omalaatuiseen asiantilaan: vaikka yleises- 
ti luullaan, että on aivan selvää mikä tavaran arvo on, on tavarasta it- 
sestään kuitenkin mahdotonta mitenkään tavoittaa käsitystä tavaran 
arvosta. 

Ehkä minun ei olisi pitänyt sanoa ”mitenkään”, sillä jotenkin jo- 
kainen, ”vaikka ei muutoin mitään tietäisikään”, pystyy kyllä kuvitte- 
lemaan tavaran arvon — nimittäin hintalapun muodossa. Entä mikä 
sitten on hintalappu? Lähemmin katsottaessa havaitaan, että lappuun 
merkitty hinta on pelkkä lyhennetty ilmaisu jollekin muulle, mikä ei 
sekään ole kyseinen tavara. Lappu muistuttaa jokaista tavaran tavoit- 
telijaa sen hinnasta, toisin sanoen se ilmaisee, että tavaran voi saada 
mikäli antaa siitä jotakin muuta. Hintalappu viittaa siis johonkin 
muuhun, joka on annettava tavaraa vastaan eikä ole tavarassa itses- 

sään mikäli tavara otetaan erilleen ja annetaan sen ”puhua”. Jos nyt 
ajattelemme hintalapun irrotetuksi ja jatkamme ajatuskoetta, niin 
saamme sen teoriaa koskevan kokemuksen, että tavarasta ei voi ta- 
voittaa sen arvoa, ei voi saada kiinni käsitystä tavaran arvosta. Äsken 
mainitulla sivulla 56, 244 Marx viittaa rouva Vilkkaaseen, Shakespea- 
ren näytelmän "Kuningas Henrik IV” roolihenkilöön. Shakespeare 
antaa tämän kapakoitsijan ja prostituoidun sanoa itsestään kaksimie- 
lisesti, että hänen talossaan tietää mistä hänet on saatavissa kiinni. 
Rouva Vilkkaasta eroten tavaran arvoa ei tavoita siitä itsestään, sitä ei 
siis voi tavoittaa esineellisesti. 


VIII.7 ”Erillinen tavara ei arvo-oliona tule sen käsitettä- 
vämmäksi” 


Kun asiantilan pystyy selvästi kuvittelemaan mielessään, silloin tietää 
myös miksi käsitteiden erottelu käy välttämättömäksi. Onhan itses- 
tään selvää, että jotenkin — tavalla jota emme toistaiseksi pysty lä- 
hemmin määrittämään — jokaisen tavaran on sisällettävä oma arvon- 
sa. Miksi? Siksi että mehän olemme toki jo määrittäneet arvon subs- 
tanssinsa ja paljoutensa puolesta. Sanoimmehan edellä: arvon määrää 
tavaran valmistamiseen tarvittava yhteiskunnallisesti välttämätön työ. 
Kuvittelemamme tavara on työn tuote, joten sillä täytyy siis olla arvo- 
kin. Toisaalta arvo ei ilmene tavarassa. Arvo-käsitys ei ole konkreetti- 
sesti tavoitettavissa tavarasta. Tai kuten Marx asian muotoilee sivulla 
56, 244: ”Näin ollen erillistä tavaraa voi mielin määrin väännellä ja 
käännellä, mutta arvo-oliona se ei tule sen käsitettävämmäksi.” 


VIII.8 Arvo ilmenee siten kuin sen määritys toteutetaan 


Entä kuinka tavaran arvo tulee esineellisesti tavoitettavaksi, miten se 
ilmenee aisteille? Vastaus kuuluu: arvo ilmenee näin vasta kun tavara 
asetetaan vaihtosuhteeseen toisen tavaran kanssa. Ja sitähän olemme 

jo tutkineet. Jonkin tavaran arvo ilmenee vasta silloin kun vaihtoarvon 
määritys toteutuu tai tulee täytetyksi, kuten alussa sanoimme. Tällä 
kohdalla tulee aistimellisen selvästi esille — itse asian korostamana ja 
esille pakottamana — että on välttämättä erotettava ”ilmenevän sisäl- 
lön” ja sisällön ”ilmiön” käsitteet. Ja kun muistetaan että tavaratuo- 
tannon määräävänä tavoitteena on tavaroiden vaihto ja siten tapahtu- 
va tavaroiden arvon realisointi, silloin käy täysin ymmärrettäväksi, et- 
tä arvon esineellinen tavoittaminen on välttämätöntä. Tässä tehtäväk- 
si otettu käsitteiden differentiointi on käytännön välttämättömyys, 
koska tavaran tuottajan ja omistajan kannalta sen olemassaolon välit- 
tömänä tavoitteena on, että tavara tulee arvoesineenä tavoitettavaksi. 

Miten sitten ilmenevä ja sen ilmeneminen pitää konkreettisesti 
differentioida? Arvo on se mikä ilmenee ja minkä on ehdottomasti il- 
mettävä. Arvon käsitteen määrää, että arvo käsitetään synnyn, subs- 
tanssin ja paljouden kannalta, minkä vuoksi arvon analyysi johtaa ar- 
voa tuottavan työn analyysiin. Sen Marx esittääkin Pääoman ensim- 
mäisen luvun ensimmäisessä ja toisessa alajaksossa. Emme kuiten- 
kaan pääse pelkästä arvon sisällön määrityksestä käsitettävään arvoe- 
sineellisyyteen. Sitä tietä pääsemme aina vain siihen samaan ”aave- 
maiseen esineellisyyteen” ja "pelkkään hyytymään”, toisin sanoen it- 
sessään mielettömään, ”'käsittämättömään” mielikuvaan, mihin pää- 
simme käyttöarvojen abstrahoinnilla (s. 48, 236). 

Kuinka sitten pääsemme tämän itsessään tavoittamattoman yhteis- 
kunnallisen olion, arvon, maallis-aistilliseen, käsitettävään esineelli- 
syyteen — pois aavemaisuudesta ja yliaistillisuudesta? Vastaus kuu- 
luu jälleen: tarkastelemalla arvon määritystä sen toteutumisessa, toi- 
sin sanoen tarkastelemalla tavaraa suhteessa toiseen tavaraan. 

Mikä tämän mukaan siis on lyhyesti tiivistettynä tutkimuksemme 
kohteena? Arvon ilmenemismuoto. Miten arvon ilmenemismuoto suh- 
teutuu arvoon? Vastaus: on välttämätöntä että arvo ilmenee. Miksi se 
on välttämätöntä? Vastaus: jotta tavaran määritys täytetään, toisin 
sanoen tavaran tuotannon määräävä tavoite ja liikkeellepaneva motii- 
vi täytetään. Tästä siis johtuu Marxin edellä mainittu käsite ”arvon 
välttämätön ilmenemismuoto”. 

VIII.9 Tavaran yksinkertaisin mahdollinen arvon muoto 


Arvomuodon analyysin kohde voidaan nyt määritellä seuraavasti: tut- 
kittavana on tavaran arvon välttämätön ilmenemismuoto. Sitten tut- 
kimuskohde määritellään vieläkin lähemmin: ei ole tutkittava tavaran 
mitä tahansa ilmenemismuotoa, vaan sitä, joka tyydyttää geneettiset 
ja loogiset vaatimukset olla samalla alkiomuoto ja elementaarimuoto. 
Tällöin voi olla kysymyksessä vain ”pienin mahdollinen”, yksinkertai- 
sin muoto missä tavaran arvo ilmenee — muoto, joka ei ole enää jaet- 
tavissa eikä edellytä mitään muuta. Se muoto tulee ilmi ja toteutuu 
vaihdettaessa tavara toiseen tavaraan. 

Marx luonnehtii näin johdettua tutkimuskohdetta ”'yksinkertaisek- 
si, yksittäiseksi eli satunnaiseksi arvomuodoksi”. En ryhdy tyhjentä- 
västi esittämään mihin kaikkeen nämä sivun 56, 245 otsikossa maini- 
tut käsitteet viittaavat. Pitäisi kuitenkin olla selvää, että kyseessä on 
yksinkertaisin mahdollinen muoto mitä arvomuotojen alueella voi 
näin esittää. Emme voi enää jakaa itsenäisiin suhteisiin tätä yksinker- 
taista muotoa x tavaraa A = y tavaraa B. Todistus tälle kuuluu: jos 
sanottu muoto jaetaan osikseen x tavaraa A” ja ”y tavaraa B”, ei sii- 
nä ilmene enää mitään arvoa — sehän on jo edellä käyty läpi. Kaava 
siis kuvaa yksinkertaisinta mahdollista muotoa missä arvo ilmenee. 

Mutta eikö olisi yksinkertaisempaa kirjoittaa näin x tavaraa4 = 5 
markkaa tai x tavaraa A = y markkaa? Mutta tässä kaavassa ei pal- 
jouden ja käyttöarvon symbolien ohella enää ole pelkästään tavaran” 
käsite, vaan siinä on myös rahan käsite. Näin ollen kaava loppuun asti 
kirjoitettuna kuuluu: x tavaraa A = y markkaa rahaa. Koska käsittei- 
tä on mukana nyt enemmän, on kyseessä kompleksisempi muoto. 
Päinvastoin kuin ”tavaran” käsitettä, emme ole vielä ottaneet ”ra- 
han” käsitettä käyttöömme. Niin tämän kompleksisemman muodon 
analyysi johtaisi meidät ylivoimaisiin ja ratkaisemattomiin vaikeuk- 
siin. 

Siten yksinkertaisin mahdollinen muoto on: x tavaraa A = y tava- 
raa B. Kaavalla olemme tavoittaneet paitsi tavaran arvon ilmenemisen 
yksinkertaisimman mahdollisen muodon, myös syyn ”arvon” ja 
”'vaihtoarvon” käsitteiden differentioinnille. Sen mukaisesti Marx te- 
kee korjauksen tähänastiseen sanontatapaansa (s. 68, 256): "Kun lu- 

vun alussa sanoin yleisesti käytettyyn tyyliin: tavara on käyttöarvo ja 
vaihtoarvo, niin tarkkaan ottaen se oli väärin.” Sama koskee nyt myös 
meitä. Tavara on käyttöarvo eli käyttöesine sekä 'arvo'.” Marx käyt- 
tää termiä ”arvo” tässä määritelmänomaisesti ja siitä syystä hän mer- 
kitsee sen lainausmerkkeihin. ”Tavara näyttää tämän kaksinaisuu- 
tensa heti kun sen arvo saa oman, tavaran luontaismuodosta” (käy- 
tännössä luontaismuoto merkitsee käyttöarvoasua, tavarakappaletta) 
”eroavan ilmenemismuodon, vaihtoarvon muodon, eikä sillä ole tätä 
muotoa milloinkaan kun sitä tarkastellaan eristettynä, vaan aina vain 
sen ollessa arvo- tai vaihtosuhteessa toiseen erilaatuiseen tavaraan.” 
Siinä on määritelmänomaisesti esitetty selkeä yhteenveto siitä mitä 
Marx on toistaiseksi esittänyt. Marx liittää sitten selvennykseensä 
pragmaattisen terminologisen pohdinnan: ”Mutta jos asia kerran tie- 
detään, ei mainitunlaisesta” (tarkkaan ottaen väärästä) ”sanontata- 
vasta ole mitään haittaa, vaan sitä voi kyllä käyttää lyhyyden vuoksi.” 
Oman tavoitteemme tähden meidän on kuitenkin seuraavassa tehtävä 
ero "arvon" ja ”vaihtoarvon” välillä. 


VIII.10 Arvomuodon ja vaihtoyhtälön ero 


Nyt on saatu vastaus kysymykseen mikä oikein on arvomuodon 
analyysin kohde. Yhtä seikkaa täytyy vielä korostaa: ensi silmäyksellä 
lukija olettaa, että yhtälö x tavaraa A = y tavaraa B kuvaa kahden ta- 
varan vaihtoa. On kuitenkin pidettävä ehdottomasti erillään kahden 
tavaran vaihto ja yhden tavaran arvomuoto. Kahden tavaran vaihdos- 
sa tavaroiden arvomuodot menevät käytännössä päällekkäin täyden- 
täen toisiaan. Tavaran vaihto on yhteiskunnallinen suhde, johon kak- 
si tavaranomistajaa, omistaja A ja omistaja B, asettuvat. Kumpikin il- 
maisee oman tavaransa arvon toisen tavarassa, koska kumpikin ha- 
luaa realisoida tavaransa arvon vieraan tavaran hahmossa. Niin ollen 
kahden tavaran vaihdossa kumpikin on arvomuodossa, mutta molem- 
mat muodot ovat toisilleen vastakkaisia eikä niitä voi yhdistää. Kun 
toinen näet sanoo ”arvo”, toinen sanoo ”vaihtoarvo” jne. Kykenem- 
me kuitenkin käsittämään suhteen koko vastakkaisuuden vasta kun 
arvomuodon analyysi on käyty läpi. Jos nyt ryhtyisimme analysoimaan 

kompleksista vaihtosuhdetta, poikkeaisimme yksinkertaisimman 
mahdollisen muodon analysoinnin säännöstä. Vaihtosuhde ei ole loo- 
gisesti konstituoiva, perustava muoto. Tämä muoto, kahden tavaran 
vaihto, näet edellyttää, että kaksi arvoilmausta on liitetty yhteen, että 
vastakkaiset edut käyvät käytännössä yksiin ja kaksinkertainen mää- 
ritys toteutuu molemminpuolisesti. 

Jos emme tahdo heti alussa kompastua näin moniin vaikeuksiin, 
voimme siis menetellä tutkimuksessamme vain siten, että puramme 
tutkittavan asian ja analysoimme sitä aluksi vain toiselta puolelta. Jos 
analyysistä tulee yksipuolinen, sille ei mahda mitään. Tutkimuskoh- 
detta analysoidaan yksipuolisessa muodossa — sen sijaan kohde ei 
määrityksensä mukaan voi todellisuudessa pysyä tällaisessa yksipuoli- 
sessa muodossa. 


VIII.11 Kohteen ja analyysin välttämätön yksipuolisuus 


Kysymys kuului: minkä arvoinen tavara A on? (Se on käytännön kysy- 
mys, joka kohdistetaan tavaran A arvon ilmenemiseen ja vastaavasti 
sen arvoesineellisyyteen). Yksinkertaisin mahdollinen vastaus kysy- 
mykseen määriteltiin tutkimuksen kohteen kohdalla. Entä mikä on 
yksikertaisin mahdollinen vastaus? Se kuuluu: tavaran A arvon ilmai- 
su toisessa tavarassa, jonka on oltava erilainen, koska ilmaistava voi- 
daan ilmaista vain jossain toisessa. Tätä toista tavaraa kutsuttakoon 
B:ksi. 

Käytin edellä arvonilmauksen käsitettä, jota en tätä ennen ollut ot- 
tanut käyttöön. Mitä se merkitsee? Se kuvaa pelkkää yksipuolista pyr- 
kimystä arvon ilmenemiseen tai arvoesineellisyyteen. Tässä arvonil- 
mauksen käsite heijastaa uudella tavalla miten välttämätöntä on, että 
tavaran arvo, jota ensi alkuun on mahdotonta ilmaista, tulee ilmais- 
tuksi. Sen mikä ensi alkuun ei ilmene, on ilmettävä, sen mikä itses- 
sään on ilmaisematonta, on tultava ilmaistuksi. Meidän tarkoituspe- 
riemme kannalta riittäköön, että käsitteitä arvonilmaus, arvoesineelli- 
syys ja arvon ilmeneminen käytetään toisistaan erottelematta. Erotta- 
via piirteitä voisi kyllä löytää, mutta meitä tässä kiinnostavalta kan- 
nalta nämä kolme käsitettä viittaavat samaan puoleen asiassa. — Kä- 

site arvomuoto määrittää sen muodon, missä arvo esineellisesti ilme- 
nee ja vastaavasti tulee ilmaistuksi. 

Siirrymme nyt analyysin metodiin. Millaista metodia Marx käyttää 
arvomuodon analyysissä? Miten Marx sanoikaan Pääoman ensimmäi- 
sen painoksen alkulauseessa: arvomuoto on porvarillista yhteiskuntaa 
tutkivalle poliittiselle taloustieteelle yhtä perustavanlaatuinen kuin so- 
lu biologialle. Mutta arvomudon analysoimiseksi ei ole käytettävissä 
mikroskooppia eikä reagenssia, vaan vain abstrahointikyky. Olemme 
nyt tulleet kohtaan missä abstrahointikyky ja analyysi konkretisoitu- 
vat mitä yksinkertaisinta muotoa edustavan ilmauksen loogisessa jä- 
sennyksessä. Voimme tajuta mitä "looginen jäsentäminen” on vasta 
kun pidämme mielessä, että jäsennyksen kohteena on tavaran A il- 
maisumuoto eikä täydellinen vaihtosuhde. Kaksipuolisessa suhteessa 
nimittäin looginen jäsennyksen kohde katoaa. On näet niin, että kak- 
sipuolinen suhde käsittää ja ylipäätään voi käsittää vain sen mikä ar- 
voyhtälössä on differentioitua, tavallaan epäsymmetristä — sen mikä 
tässä yhtälössä nimenomaan on jäsennettyä. Mutta kun ymmärräm- 
me tavaran arvoyhtälön kahden tavaran vaihtoarvon symboloinniksi, 
ei siinä mikään ole epäsymmetristä lukuun ottamatta käyttöarvojen 
erilaisuutta, jota symboloivat ”A” ja ”B”, ja paljouseroa, jota symbo- 
loivat "x" ja ”y'. Formaalisesti, käsiteluokkina, erot lisäksi jakaantu- 
vat absoluuttisen symmetrisesti. ”A:ta” ja ”B:tä” on kylläkin olemas- 
sa erisuuret määrät, mutta ne ovat absoluuttisesti samassa asemassa 
ja toteuttavat absoluuttisesti samaa funktiota. Jos sitä vastoin "A:n" 
arvo ilmaistaisiin yksipuolisesti, silloin syntyisi yhtälöön funktionaali- 
nen epäsymmetrisyys. Tämän yhtälön puitteissa ”A:lla” ja ”B:llä” 
olisikin silloin yhtäkkiä täysin erilaiset, jopa vastakkaiset, toisensa 
poissulkevat asemat ja funktiot. Mutta näin puhuessani liikun itse asi- 
assa jo Marxin muotoanalyysin maaperällä. Marx näet tyytyy vain 
analysoimaan tätä yksinkertaisimman arvonilmauksen kaavaa siinä 
esiintyvien jäsenten luettavissa olevien asema- ja funktioerojen kan- 
nalta. 

VIII.12 ”Analyysi” merkitsee tässä: purkaa loogisiin ele- 
mentteihin 


Analyysi ei voi tässä enää merkitä ”yhteenliittyneen purkamista todel- 
la konstituoiviksi, perustaviksi elementeiksi”. Yksinkertainen arvonil- 
maus ei näet todella ole enää pitemmälle hajotettavissa osiinsa. Tä- 
män todistaa seuraava: jos tavara B otetaan pois, jäljelle jää x tava- 
raa A”, tietty paljous hyödyllistä esinettä. Silloin ei enää ilmene mi- 
tään arvoesineellisyyttä. — Jos sen sijaan siirrymme kehittyneempään, 
yhdistettyyn arvomuotoon, käy sitä vastoin selväksi mitä merkitsee 
kun muodon voi todella hajottaa pitemmälle osiin. Siirtykäämme siis 
hetkeksi Pääomassa eteenpäin sivulle 72, 261, missä puhutaan yleises- 
tä arvomuodosta. Siinä ei enää ole kysymys muodosta x tavaraa A = y 
tavaraa B, vaan nyt on tavaraa ”B” vastassa pitkä tavaraluettelo ja 
”B"” ilmaisee arvonsa vuoronperään näissä tavaroissa. Yleinen arvo- 
muoto osoittautuu ilmaisusuhteiden kompleksiksi; sen voin todella 
hajottaa osiinsa. Voin esimerkiksi pitäytyä vain siihen suhteeseen 
minkä luettelon yksi tavara saa tavaraan ”B”. Miksi näin? Koska tä- 
mä yksi tavara on yksinkertainen elementti, joka sisältyy yhdistettyyn. 
Yleinen arvomuotohan voidaan käsittää niin että se on yhdistetty 
kaikkien tavaroiden suhteesta tavaraan ”B”. Analyysi merkitsee täs- 
sä: yhdistynyt tai yhteenliittynyt puretaan todella konstituoiviksi, pe- 
rustaviksi elementeiksi. 

Näin "yksinkertaisen, yksittäisen eli satunnaisen arvomuodon” 
analyysi ei voi edetä, koska kyseinen muoto itse jo on pienin mahdolli- 
nen kokonaisuus, se on jo elementti meidän määrittelemässämme 
mielessä. Tämän muodon analyysi voi merkitä vain seuraavaa: täh- 
dennetään kaikkia funktionaalisia ja positionaalisia eroja eli aseman 
differentiointeja ja tutkitaan niiden yhteisvaikutusta. Ensimmäiset 
kysymykset kuuluvat ensi alkuun aivan summittaisesti ilmaistuina 
näin: mikä asema ”A:lla” on yhtälössä? Mikä on ”B:n” asema? En- 
simmäiset havaintotulokset (”vastaukset”) kuuluvat lisääntyvässä 
määritteisyydessään seuraavasti: ”A” on subjekti, ”B” on arvoil- 
mauksen materiaalia. ”A” on siis se mikä ilmaisee itsensä, ”B” on se 
missä ilmaiseminen tapahtuu, missä ”A” ilmaisee itsensä. ”A” on ak- 
tiivinen, ”B” on passiivinen. 


158 


VIII.13 Molemmat tavarat ”polaarisessa vastakohtaisuus- 
suhteessa” 


Löydettyjä määrityksiä tutkitaan sitten loogisten yhteyksiensä pohjal- 
la. Tällöin tulee ilmi seuraavaa: 

Aktiivinen subjekti ja passiivinen materiaali ovat vastakkaisia käsit- 
teitä. Ne eivät edusta mitä tahansa vastakohtaa, vaan sellaista vasta- 
kohtaa, jonka kummatkin puolet edellyttävät toisiaan ja yhdistävät 
toisensa. Vastakohtaisuudesta huolimatta ne siis täydentävät toisiaan 
ja määräävät” toisensa. Tavara on yksinkertaisen arvoilmausken 
puitteissa joko suhteellisessa arvomuodossa tai vastikemuodossa' — 
niin kuuluu vaitoehto, joka on objektiivinen, pakottava ja tyhjentävä. 
Ensin löytynyt vastakohta on siis spesifistä lajia. Marx nimittää sitä 
”polaariseksi vastakohtaisuudeksi”. 

Mitä ovat polaariset vastakohdat? Ne ovat tietynlaisissa yhteyksissä 
esiintyviä vastakohtia — esimerkkeinä vaikkapa pohjoinen/etelä, yl- 
häällä/alhaalla ja oikealla/vasemmalla. Navat tai toista sanaa käyt- 
tääksemme äärijäsenet eli siis näissä vastakohtasuhteissa mahdolli- 
simman kaukana toisistaan olevat jäsenet määrää suhteessaan ensin- 
näkin se, että ne menettävät toisesta navasta eli äärijäsenestä irrotet- 
tuna mielensä. Ylhäällä”, joka on menettänyt vastapoolinsa ”alhaal- 
la”, ei ole enää mikään ”ylhäällä”. Toiseksi navat määrää se, että ne 
vastavuoroisesti sulkevat toisensa pois. Ylhäällä”, joka itse on sa- 
malla ”alhaalla”, on vailla mieltä. Toisaalta jokainen ylhäällä” tuo 
mukanaan oman ”alhaalla”-poolinsa. Voi luonnollisestikin tapahtua, 
että jokin asiantila kootaan paradoksaaliseksi formuloinniksi, mutta 
niin tehdään vain aluksi. Kun kyseistä asiantilaa tarkastellaan lähem- 
min, se hajoaa kokonaisuudessaan lauseiksi, joissa ristiriita käsite- 
tään ristiriidattomaksi. Polaarisen vastakohdan äärijäsenten suhde 
voidaan ilmaista vain seuraavasti: ensiksi äärijäseniä ei voi irrottaa 
toisistaan ja toiseksi ne sulkevat toisensa pois. Ne ovat keskenään ää- 
rimmäisen vastakkaisissa asemissa — ja kuitenkin ne muodostavat 
ykseyden, yhteyden, jonka purkaminen tekee äärijäsenen tyhjäksi. 

Pysähtykäämme tässä ja yrittäkäämme vielä kertaalleen selvittää it- 
sellemme mitä merkitsi analysoida siten kuin Marx teki sivulta 56, 
244 alkaen! 

Marx tutki muotoa siltä kannalta mitä siitä on formaalisesti, struk- 
turaalisesti luettavissa. Tässä ei siis välittömästi tutkita mitään yhteis- 
kunnallista suhdetta eikä mitään etuja — ei herra A:n ja herra B:n 
etuja. Sen sijaan välittömänä tutkimuksen kohteena on erään muodon 
rakenne ja sen funktioyhteydet. Toisin sanoen tehdään käytännön ha- 
vaintoja muodon rakentumisesta ja lainalaisuudesta. Havainnoitua 
tutkitaan sitten loogisen yhteytensä pohjalta. Kun teen esimerkiksi 
sen havainnon, että aktiivisuus ja passiivisuus asettuvat vastakkaisiin 
asemiin ja kun sitten sanon: molemmat puolet ovat toisiinsa nähden 
polaarisessa vastakohtasuhteessa, silloin olen korostanut havainnoi- 
dun loogista yhteyttä. Tältä kannalta ovat yhtä määrääviä niin yhteys 
(”aktiivinen/passiivinen”) kuin poissulkevuuskin, se että poolit sulke- 
vat toinen toisensa pois. 


VIII.14 Havaintotulosten suhde lähtökohtakysymykseen 


Entä miten Marxin analyysi etenee? Löydettyjä eroja työstetään lähtö- 
kohtakysymyksen valossa ja ne liitetään tähän mennessä hankittuun 
tavarateorian käsiteaineistoon. Kun kaavasta x tavaraa A = y tavaraa 
B tehtiin ensi alkuun havainto, että siinä aktiivinen on passiivisen ja 
subjekti materiaalinsa polaarisena vastakohtana, niin nyt loogisesti 
analysoidut havainnot, nimittäin ”A:n” ja ”B:n” vastakkaiset ase- 
mat, suhteutetaan lähtökysymykseen minkä arvoinen "A'' on? Tämän 
suhteen puitteissa se mistä on tehty havaintoja ja sen looginen struk- 
tuuri käsitetään sisällöllisesti. Käsitteellisesti on pitäydyttävä seuraa- 
vaan: '"B"' on asemassa, missä sen määrää esiin nouseva tehtävä vas- 
tata kysymykseen minkä arvoinen ”A"'' on? Ja edelleen: "A ”'on sellai- 
sessa muodossa, missä "A:n" suhde "B:hen" ilmentää "A:n" arvoa. 
Marx ottaa käyttöön erityisterminologian voidakseen kielen keinoin 
suppeasti määrittää näin käsitetyn asiaintilan. 

Kuten jo tiedämme, ”A:n” asemaa luonnehditaan termillä suhteel- 
linen arvomuoto. Tutkikaamme käsitteen kokoonpanoa. Kysymyk- 
seen minkä arvoinen on "x A'? saamme tutkittavasta muodosta vas- 
tauksen: "y B”. Missä ”A:n” arvo ilmaistaan esineellisesti? ”B:ssä”. 
”A:n” arvo ilmenee siis suhdemuodossa, suhteessa-”B:hen”- 

muodossa. Siten ”A:n” arvon ilmenemismuoto karakterisoidaan il- 
menemisen suhdemuodoksi, mistä saadaan termi suhteellinen arvo- 
muoto. Termissä ilmaistaan käsitteellisesti lähtökohtakysymyksestä 
käsin se tulos, mikä on löydetty loogisella differentioinnilla. 

Siirtykäämme yhtälön toiseen puoleen. Mitä ”B:hen” tulee, siinä 
määrättävä terminologinen ilmaus johdetaan ”B:n” asemasta ja funk- 
tiosta ”A:n” yksinkertaisimman arvoilmauksen puitteissa. ”A:n” ar- 
voilmauksen puitteissa ”B” näyttelee sen materiaalin roolia, missä 
”A” ilmaisee arvonsa, toisin sanoen ”B:tä” käytetään niin että ”A:n” 
arvo, joka ei ole ilmaistavissa ”A:ssa” itsessään, ilmenee ”B:n” hah- 
mossa, saa siinä käsinkosketeltavan olemassaolon. ”B” esittää ”A:n” 
arvon arvo-olion roolia. Tämän määrätyn arvokappaleen ominaisuu- 
dessa ”B” esittää ”A:n” arvoa. Tässä muodossa ja asemassa ”B” on 
sitä mikä on ”A:lle” samanarvoista. Siitä syystä "B:n asemaa ja 
funktiota ”A:n” arvoilmauksen puitteissa ilmaistaan käsitteellä vasti- 
kemuoto (samanarvoisuusmuoto). 


VIII.15 Omalaatuinen vaikeus yksinkertaisimman analyy- 
sissa 


Marxin menettelytapa tarjoaa tilaisuuden tutkia miten opettavaista 
yksinkertaisuuden ja vaikeuden dialektiikka voi olla. Yhtäältä Marx 
luo tässä mahdollisuuden selvittää lukuisia vaikeuksia hajottamalla 
ne osavaikeuksiksi. Hän etsii ensiksi yksinkertaisimmat komponentit. 
Ongelma on ratkaistavissa elementaarisemmassa muodossa ja tästä 
syystä analysoidaan ensin elementaarimuotoa. Toisaalta kuitenkin 
juuri elementaarimuodon analyysi tuo mukanaan erityislaatuisen vai- 
keuden, johon emme törmäisi jos yrittäisimme välittömästi tutkia yh- 
teenliittynyttä muotoa. Meidän on seuraavaksi tutkittava tätä vaikeut- 
ta. 

VIII.16 ”Analyysi” juoksevien muotoerojen tavoittamise- 
na 


Elementaarimuodolle, ”yksinkertaiselle, yksittäiselle eli sattumanva- 
raiselle” arvomuodolle on luonteenomaista — kuten sitä karakterisoi- 
vat adjektiivitkin jo korostavat — että se ei esiinny todellisuudessa va- 
kinaisena. Se esiintyy päinvastoin jonain ohimenevänä, jonain sattu- 
manvaraisena, jonain mikä ilmaantuu siellä täällä irrallisena kado- 
takseen jälleen. Eikä siinä kaikki. Ne differentioinnit, joista Marxin 
täytyy joka tapauksessa pitää kiinni, joutuvat vakinaisina ristiriitaan 
tutkimuskohteen oman elävän elämän kanssa. Yksinkertaiselle vaih- 
dolle on näet luonteenomaista, että tässä alimmassa kehitysvaiheessa 
ei esiinny mitään kiinteitä yksipuolisuuksia. Mikään ei ole sidottua, 
yksikään tavara ei pysy kiinteästi suhteellisessa arvomuodossa tai vas- 
tikemuodossa. Nämä määritykset, nämä muotoerot esiintyvät todelli- 
suudessa nimenomaan vain ohimenevinä, hetkellisinä, nopeasti ka- 
toavina, ”A:lla” ei todellisuudessa ole pelkästään suhteellista arvo- 
muotoa ja ”B:llä” vastikemuotoa, vaan seuraavassa hetkessä tilanne 
kääntyy täsmälleen päinvastaiseksi. Toisin sanoen tavaran otsaan ei 
ole niin sanoakseni taloudellista työnjakoa noudattaen kirjoitettu, että 
sen pitää omaksua itselleen vastikemuoto, kuten raha aikanaan tekee. 
Raha on kiinteä ja sen analyysi näyttää sikäli yksinkertaisemmalta, et- 
tä se voi pysyä kiinteänä, että se pysyy kiinteydessään rauhallisesti pai- 
koillaan. Yksittäinen, satunnainen vaihto on ohimenevä, sen muotoe- 
rot ovat juoksevia ja hyppäyksellisiä. Tämä merkitsee, että päästäk- 
seen edellä mainittuun käsitteiden differentiointiin Marxin on tehtävä 
yksinkertaiselle vaihdolle eräänlaista väkivaltaa. Hänen on katkaista- 
va virran juoksu, pysäytettävä liike, pidätettävä se paikoillaan, tavoi- 
tettava se. Hänen on pysäytettävä vilkas roolien vaihto, takerruttava 
yhteen silmänräpäykseen, yhteen hetkeen, estettävä sitä vaihtumasta 
seuraavaksi. 

Tämän metodin omalaatuisuuden pohdinta ei ainoastaan osoita mi- 
kä siinä väistämättä on problemaattista, vaan auttaa myös väistä- 
mään omalaatuisuudessa piilevän virhelähteen. Virhelähde pääsee 
pujahtamaan mukaan vain jos unohdetaan, että Marx menettelee juu- 
ri tietyllä tavalla, ja jos unohtaminen johtaa pitämään suhteellisen 
arvomuodon” ja ”vastikemuodon” käsitteitä staattisina ja jähmeinä 

käsitteinä, kiinteinä suureina. Tosiasiassa ne ovat erään liikkeen vir- 
rasta kiinni napattuja momentteja. Empiirisessä todellisuudessa eivät 
nämä erilaiset momentit edellytetyllä kehittymättömällä tasolla saa 
vastineekseen mitään yhtä kiinteitä, vastakkaisia rooleja tai luonne- 
naamioita tai muuta sellaista. 


VIII.17 Toimintalain ja kehityslain relevanssi 


Tehkäämme vielä kertaalleen yhteenveto yksinkertaisen arvomuodon 
omalaatuisesta analyysista. Marx tarttuu siihen mikä on vain ohime- 
nevää ja hetkellistä. Kun vastakohta on jossakin vasta alullaan, hän 
suurentaa sen. Hän yksinkertaistaa tutkimuskohteensa (tavaran ar- 
voilmaushan on vain yksi puoli kahden tavaran arvosuhteesta). Aina 
kun on olemassa alku erolle, Marx jättää erotuksettoman pois ja pitää 
kiinni vain siitä missä eroa ilmenee. Hän tutkii siis kohdettaan alun 
pitäen jonain tiettynä ja määrättynä: hän tavoittelee differentiointia ja 
vastakohtaisuutta, pitää kiinni jokaisesta tähän suuntaan viittaavasta 
momentista. 

Lukija kysyy varmaankin miksi analyysin omalaatuisuudesta teh- 
dään tässä niin suuri numero. Syynä on, että menettelytapansa ansios- 
ta Marx tekee peräti kaksi löytöä, hän löytää sekä tutkittavan asian 
funktion lain että sen kehityslain. Seuraavassa luennossa meidän on 
selvitettävä, millä tavoin ja miksi tällä differentiontia tavoittelevalla 
loogisen analyysin lajilla pystytään löytämään funktion lain ohella 
myös geneettinen liikelaki, siis myös se laki, jonka pohjalla kehitys 
etenee seuraavaksi korkeampaan muotoon. 

YHDEKSÄS LUENTO 


IX.1 Yhteenveto muotoanalyysin metodista 


Miten Marx menettelikään arvomuodon analyysissä? Hän analysoi ta- 
varan arvoilmausta, joka on merkitty funktioyhtälön abstraktis- 
symboliseen muotoon. Ollakseen kasaamatta analyysin eteen yhdellä 
kerralla liian monia vaikeuksia Marx valitsi tutkimuskohteeksi loogi- 
sesti ja kehityshistoriallisesti mahdollisimman yksinkertaisen muo- 
don. Muoto koskee yhtä vaihtoa, joka ei vielä ole sääntö, vaan vasta 
satunnaisesti toteutuva, jota varten ei vielä nimenomaisesti tuoteta. 
Siinä yksi tavara on suhteessa vain johonkin erilliseen toiseen tava- 
raan. Lyhyesti sanottuna Marx tutkii alkuun yksinkertaista, yksittäis- 
tä eli satunnaista arvomuotoa. 

Analyysi merkitsee tässä funktioyhtälön hajottamista loogisiksi ele- 
menteikseen (niitä ei pidä sekoittaa reaalisiin elementteihin) ja suh- 
teikseen. Tutkitaan elementtien omalaatuisuutta suhteessa niiden 
kulloisiinkin spesifisiin asemiin ja funktioihin. Tällöin liike on pysäy- 
tettävä virtauksessaan ja sen momentit on kirjaimellisesti otettava 
kiinni tutkittaviksi. Paradoksaalista kyllä juuri nämä havainnot, jotka 
palvelevat yksinkertaisen arvomuodon logiikan määritystä, paljasta- 
vat liikkeen ja sen momenttien dynamiikan, sen voiman, joka vie nii- 
den kehitystä eteenpäin. Yhdeksännessä luennossa tarkastellaan mi- 
ten tämä lähemmin tapahtuu. 


IX.2 Miten yksinkertaisen arvomuodon analyysi etenee 


Kerrattakoon aluksi miten koko yksinkertaisen arvomuodon analyysi- 
jakso on rakentunut. Pääoman ensimmäisen osan ensimmäisen luvun 
jaksossa A 1 tehdään ensimmäinen differentiointi arvoilmauksen kaa- 

vasta. Tämän differentioinnin tuloksena Marx saa käyttöön käsitteet 
"suhteellinen arvomuoto” ja ”vastikemuoto”. Molempien muotojen 
suhde on määritettävissä polaariseksi vastakohtaisuudeksi. 


Jaksossa A 2 seuraa tutkimus ”suhteellisesta arvomuodosta”. Marx 
ottaa jakson ensimmäisessä alajaksossa a) mukaan arvon substanssia- 
nalyysin ja siitä johtuvan tavaroita tuottavan työn analyysin tulokset. 
Hän tutkii alajaksossa suhteellisen arvomuodon sisällystä substanssin 
puolelta. Toisessa alajaksossa b) tulee mukaan tutkimus suuruuden 
puolelta. Alun perin työstetyt arvon kvantitatiivista määritystä koske- 
vat tiedot sovitetaan siis uusiin muotomäärityksiin. Näin muodoste- 
taan tietomolekyylejä liittämällä vasta esille saadut elementit yhteen jo 
aikaisemmin ensimmäisen luvun jaksoissa 1 ja 2 esille saatujen ele- 
menttien kanssa. Nyt Marx ottaa mukaan sen, mitä hän havaitsi nois- 
sa jaksoissa tuottavuuden vaihtelun ja tavaran arvon keskinäisestä yh- 
teydestä. Koska arvoilmaus yhdistää kaksi tavaraa, joista kummankin 
valmistuksessa voi toisistaan riippumatta tapahtua tuottavuuden 
vaihtelua, tarvitaan kombinointia. Se käy tarpeelliseksi käsiteltäessä 
suhteellista arvomuotoa, koska tämä muoto arvon suhdemuotona 
asettaa kaksi tavaraa keskinäiseen suhteeseen (kombinoi ne). 


Kun suhteellisen arvomuodon käsite on liitetty yhteen edellisten tut- 
kimustulosten kanssa, tehdään jaksossa A 3 vastaavalla tavalla vasti- 
kemuodolle. Marx asettaa sen luonteenomaiset tunnusmerkit vastak- 
kain luvun alun tavaran tutkimuksestaan saamiensa käsitteellisten tu- 
losten kanssa. Näin täytyy tapahtua, ensinnä siksi, että tavaran arvoil- 
mausta koskeva kysymys vie pakonomaisesti pois tästä tavarasta ja 
kohti toista tavaraa. Toiseksi siksi, että yhden tavaran esittäessä toi- 
sen tavaran arvoa, astuvat näkyviin tavaran molemmat alussa tutkitut 
määritykset (käyttöarvo ja vaihtoarvo) sekä niiden jännitteinen suhde. 
— Tällä tavoin toisiinsa liittyvät tiedot muodostavat kuuluisaksi tul- 
leet kolme vastikemuodon omalaatuisuutta. 

Sen jälkeen kun molemmat muodot on jaksossa A 1 differentioitu ja 
määritetty ja jaksossa A 2 ensimmäinen muoto ja sitten jaksossa A 3 
toinen muoto on liitetty edeltäneen tavara-analyysin antamiin tulok- 
siin, otetaan nyt jaksossa A 4 molemmat muodot yhdessä. Siinä Marx 
siis tarkastelee yksinkertaisen arvomuodon kokonaisuutta. Tässä yh- 
teydessä hän osoittaa miten geneettisesti yksinkertaisin ensimmäinen 
muoto muuttuu oman riittämättömyytensä vuoksi seuraavaksi korke- 

ammaksi muodoksi. Sitten tutkitaan tätä seuraavaa muotoa ja niin 
edelleen. Tämä riittäköön loogisesta rakenteesta. Koska muodon lain 
ja kehityslain keskinäinen yhteys on poliittisen taloustieteen kritiikille 
keskeinen sekä asian että metodin kannalta, otamme tässä luennossa 
esiin ne Marxin esityksen aspektit, joissa hän esittää tämän yhteyden 
ja yleistämme ne. 


IX.3 Vastikemuodon kolme omalaatuisuutta 


Tarkastelkaamme ensiksi miten Marx esittää vastikemuodon kolme 
omalaatuisuutta. Miten tämän käsitteen käyttöönottoon on esitykses- 
sä päädytty? Kysymys tavaran arvon yksinkertaisimmasta mahdolli- 
sesta ilmenemismuodosta — tai koska vain esineellinen ilmenee, kysy- 
mys tavaran arvoesineellisyydestä — johti havaitsemaan, että tarkoi- 
tukseen tarvitaan toinen tavara. Näin ollen tavaran yksinkertaisin ar- 
vomuoto on tavaran toiseen tavaraan omaksuman arvosuhteen muoto 
eli tavaran suhteellinen arvomuoto. Tavaran arvoa ei voi tavoittaa esi- 
neellisessä olemassaolossaan, joten se on tavoitettava toisen esineen 
ominaisuudessa. Se saa esineellisen olemassaolon toisen samanarvoi- 
sen (ekvivalentin) tavaran kappaleessa ja tästä syystä toinen tavara 
määritellään vastikemuodossa olevaksi. 

Mutta eikö tällä siirretä toiseen tavaraan sama vaikeus mikä ensim- 
mäisessä tavarassa syntyy tavaran arvon tavoittamisessa esineellisenä? 
Eikö toisen tavaran täydy arvona ilmetäkseen tulla puolestaan suhteu- 
tetuksi kolmanteen tavaraan ja niin edelleen loputtomiin? Ei toki, sil- 
lä havainto osoittaa joka kerta seuraavaa: tavara ”tuo oman arvona 
olemisensa näkyviin siten”, että toinen tavara on ensinmainitun tava- 
ran kanssa ”yhtäläinen ottamatta itse omasta kappalemuodostaan 
eroavaa arvomuotoa” (s. 63, 251). Ensimmäinen tavara on vain välilli- 
sesti "jonkun arvoinen” eli se on vain välillisen vaihdettavuuden muo- 
dossa. Toinen tavara taas on välittömästi "jonkin arvoinen” eli se on 
välittömän vaihdettavuuden muodossa. Tavaran vastikemuoto on 
niin ollen se muoto, missä tavaralla on välitön vaihdettavuus toiseen 
tavaraan” (s. 63, 252). 

Mutta jos tavaran vastikemuoto voi olla "jonkin arvoinen” siten, et- 

tä tämä tavara ”on sen kanssa yhtäläinen ottamatta itse omasta kap- 
palemuodostaan eroavaa arvomuotoa”, niin päädymme ristiriitaan jos 
yhdistämme havainnon aiemmin esille saatuun käyttöarvon ja vaih- 
toarvon vastakohtaan: 

”Vastikemuotoa tarkasteltaessa pistää ensimmäisenä omalaatui- 
suutena silmään seuraava seikka: käyttöarvosta tulee vastakohtansa, 
arvon, ilmenemismuoto” (s. 64, 252) 

Tavaranomistajan kannalta tämä hänen tavaransa muoto olisi 
ihanteellinen. Hänen tavaransa arvo olisi tavallaan aina jo realisoitu. 
Tosin tämä muoto ei ole mitään sellaista mikä on aktiivisesti tavoitet- 
tavissa. Sehän on vain passiivista heijastusta toisen tavaran aktiivises- 
ta arvoilmauksesta. Ja on syytä panna merkille, että ”tavaralle B . .. 
tämä paikkojen sekoittuminen” (yhden sekoittaminen toiseen) ”ta- 
pahtuu vain siinä arvosuhteessa, johon mikä tahansa toinen tavara A 

. . asettuu sen kanssa, — vain tämän suhteen rajoissa” (s. 64, 252). 
— Jäljempänä palaamme tavaranomistajien turhaan yritykseen antaa 
kullekin erityiselle tavaralleen muihin tavaroihin nähden etuoikeus, 
välitön vaihdettavuus. 


IX.4 Yhteiskunnallisen ”esineellistyminen” ja ”luonnol- 
listuminen” 


Kun myöhemmin otamme puheeksi tavarafetisismin, on vastikemuo- 
don ensimmäinen omalaatuisuus siinä samalla ensimmäisenä merki- 
tyksenä. Tässä yhteydessä ”paikkojen sekoittuminen” on sitä, että 
käyttöarvon tullessa ilmenemismuodoksi ilmenee jokin "puhtaasti yh- 
teiskunnallinen” (s. 65, 253) molempien esineiden arvo, luonnollis- 
esineellisessä asussa. — Suhteellisen arvomuodon kohdalla asia on 
päinvastoin. "Kun tavaran . . . suhteellinen arvomuoto ilmaisee tava- 
ran arvona olemisen jonakin sellaisena, mikä täysin eroaa tavaran ai- 
neellisesta kappaleesta ja sen ominaisuuksista ... niin itse ilmaus 
osoittaa, että siihen kätkeytyy yhteiskunnallinen suhde” (s. 65,'253). 
Tosin asia kätkeytyy tässä kahden esineen ”yhteiskunnallisen suh- 
teen” muodon alle. — Vastikemuoto esittää jonkin puhtaasti yhteis- 
kunnallisen ”esineellistymistä” ja siten sen ”luonnollistumista”. 

IX.S Abstrahointi ilmenee konkretisointina ja yhteiskun- 
nallinen yksityisenä 


Sen jälkeen kun tavaran analyysin tulokset — tavaran molemmat 
määritykset ja niiden keskinäinen suhde — on liitetty yhteen vastike- 
muotoa koskevien havaintojen antamien tulosten kanssa, tehdään ta- 
varoita tuottavan työn kaksoisluonteen analyysistä saatujen tulosten 
kohdalla vastaavalla tavalla. Vastikemuodossa oleva tavara käy käyt- 
töarvorealiteetissaan arvosta. Mutta arvo on esineellistynyttä abstrak- 
tista ihmistyötä. Tästä johtuu uusi ristiriita: 


”Vastikkeena toimiva tavarakappale esiintyy aina abstraktisen ih- 
mistyön aineellistumana ja on aina määrätyn hyödyllisen, konk- 
reettisen työn tuote. Konkreettisesta työstä tulee siis abstraktisen 
ihmistyön ilmaus.” (s. 65, 254). 


Arvona tavara käy "pelkästä toteutumasta” kun sen konkreettinen 
hyödyllisyys jätetään ottamatta huomioon. Ja se konkreettinen työ, jo- 
ka tässä tavarassa on tosiasiallisesti toteutunut, käy näin arvona ole- 
miseen rajoittuessaan ihmistyön ”pelkästä toteutumismuodosta”, jol- 
loin kaikki konkreettinen hyödyllisyys jätetään huomioon ottamatta. 
Jos esimerkiksi liinakankaan arvo ilmaistaan takkeina, niin kankaan 
kutominen on — sikäli kuin se muodostaa arvoa — räätälintyön ar- 
voista, käy siitä, ja räätälintyö taas on ihmistyötä yleensä. Tämä päät- 
tömyys käy mahdolliseksi sinänsä aivan rationaalisella perusteella: 


*Räätälintyön muodossa samoin kuin kutojantyön muodossakin 
kulutetaan ihmistyövoimaa. Niillä molemmilla on näin ollen ihmis- 
työn yleinen ominaisuus, joten niitä voi tietyissä tapauksissa, esi- 
merkiksi arvontuotannossa, tarkastella yksinomaan tältä kannal- 
ta.” (s. 66, 254). 


Jokaiseen työhön sisältyy kaksoisluonne. Mutta arvoilmaus riistää 
molemmat näkökannat irralleen toisistaan, esineellistää toisen niistä 
toisessa tavarassa ja toisen toisessa ja asettaa ne tässä muodossa po- 
laarisesti vastakkain. 

”Vastikemuodon toisena omalaatuisuutena siis on, että konkreet- 
tisesta työstä tulee oman vastakohtansa, abstraktisen ihmistyön, il- 
menemismuoto.”' (s. 66, 255) 


Konkreettinen työ muodostaa kyllä entiseen tapaan oman erityisen 
käyttöarvonsa. Sen arvosuhteen sisällä, jossa tämä työ asetetaan vas- 
tikkeen muotoon, konkreettinen työ kuitenkin esittää välittömästi ar- 
voa. Siis sitä esittäessään se arvona on aina myös jo realisoitu. 

Realisointiprobleemi on yksityisen, mutta samalla kuitenkin työn- 
jaolle perustuvan tuotannon probleemi. Kyseinen tuotanto on puoles- 
taan työnjaolle perustuvana sinänsä yhteiskunnallista. Edellä on jo 
useampaan kertaan osoitettu, että jokaisen yksityisten tavarantuotta- 
jien yhteiskunnan perusristiriitana on, että kaikki yksityinen työ mää- 
rityksensä mukaisesti eli siis arvoa muodostavana työnä on yhteiskun- 
nallista. Mutta koska kyseessä on yksityinen työ, sanottu määritys on 
aina vasta jälkikäteen realisoitava markkinoiden eli vaihtosuhteiden 
yhteiskunnallisen sijaintipaikan kautta. Koska työn tuotteella on siel- 
lä aina jo välittömän vaihdettavuuden muoto, joudumme toteamaan 
tästä työstä, että ”vaikka se . . . onkin yksityistä työtä kuten kaikki 
muukin tavaroita tuottava työ, se on silti työtä välittömästi yhteiskun- 
nallisessa muodossa” (s. 66, 255) 

”Vastikemuodon kolmantena omalaatuisuutena siis on, että yksityis- 
työ tulee oman vastakohtansa muodoksi, välittömästi yhteiskunnalli- 
sessa muodossa olevaksi työksi" (sama). 

Seuraavassa alajaksossa Marx käsittelee yksinkertaisen arvomuo- 

don kokonaisuutta. Hän tekee yhteenvedon kaikista näistä havain- 
"noistaan ja asettaa ne aikaisemmin kehittelemänsä tavaran kahden 
määrityksen välisen suhteen pohjalle (s. 68—69, 257); 
”Kun tarkastelimme lähemmin sitä tavaran A arvoilmausta, jonka ar- 
vosuhde tavaran B kanssa sisältää, osoittautui että suhteen puitteissa 
tavaran A luontaismuoto on vain käyttöarvon asu ja tavaran B luon- 
taismuoto vain arvomuoto eli arvoasu. Tavarassa piilevä käyttöarvon 
ja arvon sisäinen vastakohta tulee siis esitetyksi ulkoisella vastakoh- 
dalla. . . Tavaran yksinkertainen arvomuoto on siis tavaraan sisälty- 
vän käyttöarvon ja arvon vastakohdan yksinkertainen ilmenemismuo- 
toi” 

Sitten Marx osoittaa, että sanottuna vastakohtana on se historialli- 

nen spesifisyys, jonka synnyttää "määrätty kehitysvaihe — vaihe mis- 
sä kulutusesineen tuotantoon käytetty työ ilmenee esineen 'esineellise- 
nä' ominaisuutena, ts. sen arvona...” (s. 69, 257). Kun tässä ilmais- 
taan esineen valmistuksen vaatima työ esineen arvona — tähän tarkoi- 
tukseenhan tarvitaan parhaillaan tutkittavana olevaa arvoilmausta — 
se merkitsee vain että työn tuote muuttuu tavaraksi. Niin muodoin yk- 
sinkertainen arvomuoto on samalla työn tuotteen yksinkertainen tava- 
ramuoto ja tämä puolestaan merkitsee, että siis myös tavaramuodon 
kehitys käy yksiin arvomuodon kehityksen kanssa” (sama). 

Näin on viitattu arvomuodon analyysin relevanssiin, joka vie asiaa 
eteenpäin. Arvomuodon kohdalla siis analysoidaan sitä muotoa, joka 
leimaa työn tuotteet tavaroiksi. Kun tämän analyysin kehitystä jäljite- 
tään, se tietää, että jäljitetään tavaramuodon kehitystä. 


IX.6 Vaatimaton löytö: kehityslaki 


Sitten seuraa yksinkertaisen arvomuodon analyysin mahdollistama 
löytö, joka ensi alkuun vaikuttaa vaatimattomalta. Marx näet törmää 
”syyhyn”, jonka ”vaikutuksesta” yksinkertainen arvomuoto kehittyy 
eteenpäin seuraavaksi korkeammaksi muodoksi (s. 69, 258): 

”Ensi silmäyksellä paljastuu, että yksinkertainen arvomuoto on riit- 
tämätön, että se on alkiomuoto, joka vasta metamorfoosien, muodon- 
muutosten sarjan kautta kypsyy hintamuotoon”. 

Aluksi näyttää, että Marx turvautuu kiellettyyn keinoon olettamalla 
sellaista mikä on vasta kehiteltävänä. Hän näet nimittää yksinkertai- 
sen arvomuodon ”riittämättömyyttä” kehitystä eteenpäin vieväksi sik- 
si että siinä tavara A asetetaan ”vaihtosuhteeseen vain johonkin yksit- 
täiseen, siihen itseensä nähden erilaiseen tavaralajiin sen sijaan että il- 
maistaisiin tavaran A kvalitatiivista yhtäläisyyttä ja kavantitatiivista 
määräsuhteisuutta kaikkien muiden tavaroiden kanssa.” Samoin ta- 
vara B on vain suhteessa tähän ainoaan tavaraan A välittömän vaih- 
dettavuuden muodossa. Onko tässä lupa yksinkertaisesti olettaa keh- 
keytyneiden vaihtosuhteiden ideaali? Eihän näitä vaihtosuhteita vielä 
ole olemassa eikä niitä voi siis saada myöskään olemaan oman itsensä 
”tavoitteellisena syynä”. 

IX.7 Objektin itseliikunta: ”alkiomuodon kehkeytymi- 


nen 


Kun asiaa katsotaan lähemmin, havaitaan että Marxin ensimmäinen 
kehittely ei saa lainkaan sanotun kaltaista perustelua. Teoreetikko 
kiinnittää taas huomion objektin itseliikuntaan: 


"Kuitenkin yksittäinen arvomuoto muuttuu itsestään täydellisem- 
mäksi muodoksi.” (s. 69, 258) 


Miten niin? — Yksittäinen” arvomuoto merkitsee tavaran A arvoil- 
mausta jossakin yksittäisessä tavarassa. ”On. . . täysin yhdentekevää 
mitä lajia toinen tavara on. . . — Tällaisessa täydellisemmäksi muo- 
doksi muuttumisessa lainalaisuus on sangen ”höllä”, välttämättö- 
myys on niin sanoakseni vasta alkiomuodossaan. Eikä tilanne voisi 
näin alussa toinen ollakaan siirryttäessä ensimmäisestä geneettisesti 
toiseen vaiheeseen. Heti jäljempänä saamme nähdä, että seuraavat 
vaiheesta toiseen tapahtuvat muutokset ovat pakottavia ja välttämät- 
tömiä. Tämä ensimmäinen siirtymä ”yksittäisestä” ”totaaliseen” ar- 
vomuotoon tapahtuu yhtä satunnaisesti — ja ensimmäisen muodon 
nimihän onkin ”satunnainen arvomuoto”. 

Miten siis tapahtuu ensimmäinen siirtymä yksinkertaisesta kehkey- 
tyneeseen muotoon, tämä ensimmäinen metamorfoosi? Se sama heti 
muotoanalyysin alussa todettu toiminta, joka saa tavaran ilmaise- 
maan arvonsa toisen tavaran passiivisessa materiaalissa, synnyttää 
paineellaan ensimmäisen siirtymän: 


”Aina sen mukaan miten yksi ja sama tavara asettuu arvosuhtee- 
seen tähän tai tuohon tavaralajiin, syntyy erilaisia kyseisen tavaran 
yksinkertaisia arvoilmauksia. Tavaran mahdollisten arvoilmausten 
lukumäärää rajoittaa vain tavarasta eroavien tavaralajien luku- 
määrä. Näin ollen tavaran yksittäinen arvoilmaus muuttuu erilais- 
ten yksinkertaisten arvoilmaustensa sarjaksi, jota voidaan alitui- 
sesti pidentää.” (s. 69, 258) 


Marx tutkii seuraavassa alajaksossa, jonka otsikkona on: B) Totaa- 


171 


linen eli kehkeytynyt arvomuoto tätä tavaran erilaisten yksinkertaisten 
arvoilmausten päättymätöntä sarjaa. Tavarahan antaa arvolleen yhtä 
monia erilaisia ”esineellisyyksiä”. 

Jos haluamme verrata edelleen biologiaan, minkä Marx aloitti ”so- 
lumuodon” käsitteellä Pääoman alkusanoissa ja mitä hän nyt täyden- 
tää puhumalla ”alkiomuodon” ”kypsymisestä” ”kehkeytyneeksi” 
muodoksi, niin voisimme verrata muodon ensimmäistä kehitystä siir- 
tymiseen yksittäisestä solusta soluriviin. 


IX.8 Muodon puutteet” sysäävät kehitystä eteenpäin 


Kehityksen eteneminen seuraavaksi korkeampaan muotoon kävi en- 
sin ilmi ”yksinkertaisen arvomuodon riittämättömyydestä” ja nyt se 
käy ilmi totaalisen eli kehkeytyneen arvomuodon puutteista. Niitä 
Marx käsittelee omassa alajaksossaan s. 71, 260. Otsikon käsite muo- 
don puutteet on selvästikin pohjana kun Marx ryhtyy tarkastelemaan 
kehityksen lainalaisuutta, jonka hän toteaa tässä aikaisempaa täsmäl- 
lisemmin. Mitä mainitulla käsitteellä on sitten ymmärrettävä? ''Puut- 
teen” käsite saatiin muodon analyysin antamasta tuloksesta — siltä 
osin kuin analyysi tutki tavaran arvoilmauksen formaalista tarkoituk- 
senmukaisuutta eli purki arvomuodon funktionaalisen, toiminnollisen 
yhteyden. Ensiksi siis tarkastellaan tiettyä funktiota, toimintoa, 
tietyssä muodossa. Funktion sijasta voisi puhua myös määrityksestä, 
sikäli että juuri arvomuodon määritys ilmaisee tässä tavaran arvon tai 
vastaavasti ilmentää sen esineellisesti. Nyt voidaan ymmärtää muodon 
puutteeksi kaikki mikä suinkin saattaa muodon kohdalla ehkäistä sen 
määrityksen täyttämistä tai toteuttamista, mikä suinkin saattaa muo- 
don osalta häiritä funktiota, toimintoa. Muodon aiheuttama toimin- 
non häiriö johtaa siihen, että toiminto ei voi pysähtyä tähän puutteelli- 
seen muotoon eikä jäädä lepotilaan. 

Mitä sitten totaalisen arvomuodon puutteet konkreettisesti ovat? 

Kun muistaa yksinkertaisen vastikemuodon kolme omalaatuisuut- 
ta, käsittää heti, mihin kertakaikkisen ristiriitaiseen, keskenään yh- 
teensopimattomien muotomääritysten kaaokseen yksinkertaisen arvo- 
muodon kehkeytymisen täytyy johtaa. Ensiksi Marx esittää tässä vai- 

heessa esiintyvät suhteellisen arvomuodon puutteet (s. 71, 260): 

1. Tavaran suhteellinen arvoilmaus saa sellaisen esittävän sarjan 
muodon, joka ei ole milloinkaan päätettävissä, joka pysyy siis kes- 
keneräisenä. 

2. Tämä esittävä sarja muodostuu ”erillisiksi jäävien ja epäyhte- 
näisten” arvoilmausten moninaisuudesta. 

3. Koska kaikki muut tavarat ilmaisevat arvonsa samoin tässä muo- 
dossa, "kuten täytyy tapahtua”, niin jokaisella tavaralla on oma, jo- 
kaisesta muusta tavarasta eroava suhteellinen arvomuotonsa, joka on 
sen oman päättymättömien arvoilmausten erityisen sarjan asussa. 

Sitten Marx sanoo: ”Kehkeytyneen suhteellisen arvomuodon puut- 
teet heijastuvat muotoa vastaavassa vastikemuodossa.” Seuraavassa 
esitetään ne muodon puutteet, jotka ovat todettavissa vastikemuodon 
kohdalla: 

1. Jokainen tavaralaji on luontaismuodossaan ”yksi erityinen vasti- 
kemuoto epälukuisten muiden erityisten vastikemuotojen rinnalla”. 
Tästä syystä ”on ylipäätään olemassa vain rajoitettuja vastikemuoto- 
ja, joista jokainen sulkee toiset pois.” Kun muistetaan, että vastike- 
muodon täytyy olla = välittömän vaihdettavuuden muoto, käsitetään 
miten määritys tässä asussa on kaikkialla oman itsensä tiellä. Jos jo- 
kainen tavara tungetaan muotoon, joka sulkee kaikki muut pois, ti- 
lanne kumoaa pakosta itse itsensä. 

2. Tilanne osoittautuu vastaavalla tavalla ristiriitaiseksi ja kestä- 
mättömäksi kun seurataan miten vastikemuodon toinen omalaatui- 
suus on tässä vaiheessa kehittynyt eteenpäin. Abstraktinen ihmistyö 
ilmenee tosin yhä vain vastakohdassaan, konkreettisessa työssä, mut- 
ta ei enää yhdessä erillisessä konkreettisessa työssä. Kun tavarat ovat 
kerran saavuttaneet totaalisen arvomuotonsa, ihmistyöllä on ”täydel- 
linen eli totaalinen ilmenemismuotonsa näiden erityisten ilmenemis- 
muotojen kokonaisuudessa. Mutta siitä huolimatta sillä ei ole tässä 
mitään yhtenäistä ilmenemismuotoa."' 

Miten kehitys sitten kulkee eteenpäin? Minkä omalaatuisen asun 
on astetta korkeampi muoto saanut? Yksinkertainen arvomuoto siir- 
tyi ”itsestään” totaaliseksi moninkertaistamalla muitta mutkitta it- 
sensä, ”lisääntymällä”. Siispä toinen muoto muodostuu pelkästä en- 


simmäisen muodon ilmausten summasta: 
x tavaraa A = y tavaraa B 
x tavaraa A = z tavaraa € ja niin edelleen. 

IX.9 Kehkeytynyt arvomuoto muuttuu yleiseksi 


Jokainen näistä yhtälöistä sisältää kuitenkin myös vastayhtälön, toisin 
sanoen identtisen yhtälön, joka on vain luettu takaperin. Syy on itses- 
tään selvä niin pian kuin arvoilmauksen tavoitteen annetaan täyttyä 
vaihdossa. Kun tavara A vaihdetaan tavaraan B, voidaan kokonaisuus 
ilmaista ja se täytyykin ilmaista myös B:stä lähtien. Tähän asiainti- 
laan sisältyvä mahdollisuus muuttua vastakkaiseksi muodoksi tuo 
esiin sen uuden kvaliteetin, että kaikilla tavaroilla yhteisesti onkin nyt 
yksi ainoa vastikemuoto. Kaikkien tavaroiden arvo ilmenee nyt yhte- 
näisesti. Kaikille tavaroille yhteisessä vastikkeessa on siten saatu ylei- 
nen vastikemuoto. 

Tarvitsee vain verrata sivujen 72, 261 ja 76, 266 yhtälöitä toisiinsa 
niin jo ensi silmäyksellä näkee, että yleisen arvomuodon täytyy olla ra- 
hamuodon välitön esivaihe. Sillä on selvästikin sama struktuuri, ja 
erona on vain, että nyt rahatavarassa ”tavaramaailman yhtenäinen 
suhteellinen arvomuoto on saavuttanut objektiivisen vakiintuneisuu- 
den ja yhteiskunnallisen pätevyyden” (s. 76, 265). Tavaran yksinker- 
tainen suhteellinen arvomuoto on tässä vaiheessa kehittynyt hinta- 
muodoksi. 

Tästä eteenpäin emme voi enää seurata kehityskulkua. Tehtävä- 
nämme oli saada esiin tämän kehitysopin periaatteellinen puoli ja sen 
yhteys muotoanalyysiin. Entä mikä oli tulos? 

Tutkiessaan elementaarimuotoa loogis-funktionaalisen differen- 
tioinnin tietä Marx havaitsi elementaarimuodon oleelliseksi puoleksi 
funktion, joka nimenomaan elementaarimuodossa, yksinkertaisim- 
massa muodossa, on täytettävissä vain hyvin komplisoidulla tavalla. 
Sitä vastoin kyseisen funktion toteuttaminen on kompleksisessa kehit- 
tyneessä muodossa yksinkertaista. Marx löysi eteenpäin vievän ele- 
mentin funktion toteuttajien, sen kantajien puutteista, siis niistä omi- 
naisuuksista, joissa arvomuodot asettuvat vastakkain taloudellisen 
määrityksensä kanssa. Tehtävänä oli rahan ymmärtäminen. Kun ra- 
hamuodon synty on rekonstruoitu ajatuksissa se on tehnyt rahan ole- 
muksen käsitettäväksi. 

Tässä yhteydessä pitänee eksplisiittisesti lisätä, että raha on kehi- 
tyksen tulos kaksinaisessa merkityksessä. Vastikemuoto, jonka yksin- 
kertaistava toteutus raha on, ei itse ole kehittyvä; se heijastaa aina 

vain muuta kehitystä. Sen kehitys on vain ilmaus suhteellisen arvo- 
muodon kehitykselle ja tulos siitä” (s. 74, 264). Niin ollen kehityksen 
ponninta on etsittävä suhteellisen arvomuodon puolelta. Ensimmäiset 
muotoa koskevat havainnot antoivat jo tuloksen, että yksinkertaisessa 
arvoilmauksessa tavara A on aktiivisessa, subjektiivisessa asemassa. 
Tämä ei selvästikään koske vain kieliopillista merkitystä, kuten ehkä 
luultiin. 


IX.10 Kehitystä edistävä etujen paine 


Mitä sitten on tämän formaalisen subjektiviteetin ja aktiviteetin taka- 
na? Mikä paine vie viime kädessä kehitystä eteenpäin? 

Kehitystä ajaa viime kädessä eteenpäin ihmisen elinetu, tarkemmin 
sanottuna työn tuottavuuden kehitys. Kun ihmiset alkoivat todella ol- 
la vaihdon varassa, toisin sanoen kun he saattoivat elää, tai ainakin 
elää huomattavasti paremmin vain jos pystyivät toteuttamaan yhteis- 
kunnallisen aineenvaihdon vaihtomuodossa, täytyi samassa tahdissa 
tällaisten ”arvomuotojen” taakse syntyä suunnaton paine. Tämänkal- 
tainen paine, vaikka olisikin aluksi vain satunnaista, on se ilmiö, joka 
pelkän yksinkertaisen arvoilmauksen riittämättömyyden pohjalla vie 
ilmausta eteenpäin, päästää sen siirtymään yhteenliitettyyn ilmauk- 
seen. 


IX.11 Yksinkertaistuminen kompleksisen muodon kautta 


Yhteenliitetty ilmaus ei ole kylläkään yksinkertainen rakenteensa 
kannalta, mutta funktionsa, toimintonsa, kannalta se on yksinkertai- 
nen. Ensi silmäyksellä voidaan nähdä mikä erottaa esimerkiksi ”ylei- 
sen” muodon (s. 72, 261) ”kehkeytyneestä' arvomuodosta (s. 69, 
258). Kun yksinkertaisemmassa muodossa eli ”kehkeytyneessä arvo- 
muodossa” käytännöllisesti katsoen jokaisella tavaralla on moninai- 
set, erilaiset vastikemuodot, niin kompleksisemmassa muodossa eli 

"yleisessä arvomuodossa” kaikilla tavaroilla on yksi yhteinen vastike- 
muoto. Se merkitsee, että muoto on vastikemuodon osalta (s. 72, 261) 
muuttunut yksinkertaiseksi. Kaikille tavaroille yhteinen vastikemuo- 
to on yksinkertainen. Ilmaus, joka oli aluksi moninainen, on kirjai- 
mellisesti kaksinkertaistunut. Ilmaisumateriaalin puolella kehitys 
kulkee siis yksinkertaistumisen suuntaan. Suhteellisessa arvomuodos- 
sa olevan tavaran puolella yleisen arvomuodon (s. 72, 261) struktuuri 
on kompleksinen, se on liitetty yhteen monista yksinkertaisista muo- 
doista. Siten itsessään yksinkertaisempi asia ei samalla olekaan funk- 
tionaalisesti, toiminnollisesti, yksinkertaisempi. Kun tutkittiin ensiksi 
yksinkertaisempaa rakennemuotoa, saatiin rakennemuodon funktio- 
naalisen vaikeuden hahmossa esille se paine, joka ajaa yksinkertai- 
semman muodon jatkamaan kehitystään kompleksisemmaksi muo- 
doksi. 


Kertaamme vielä: arvomuotojen (ne ovat samalla sekä tavara- että 
vaihtomuotoja) kehityksen takana oleva paine on vaihdon takana ole- 
vaa painetta. Se on elämän välttämättömyyksien välityksen yhteiskun- 
nallisesti johdettu muoto. Näin ollen Marx vaihtoprosessia tutkivassa 
Pääoman toisessa luvussa palaa siihen kehitysdynamiikkaan, joka 
johtaa rahan syntyyn (ennen muuta s. 91 seur.). Ne muodon ristirii- 
dat, jotka tiivistyivät vastikemuodon kolmessa omalaatuisuudessa, al- 
kavat vaikuttaa vaihdon käytännössä etujen ristiriitoina ja funktio- 
ongelmina. Tarkemmin sanottuna ne löytävät tässä vastineensa vaih- 
don konkreettisemmalla tasolla. Se on konkreettisempi siksi, että se 
todellisuutta vastaten on kompleksisempi taso. Vaihdossa muoto on 
yhteenliitetty, toisin sanoen jokainen yhtälö sisältää vastayhtälön. 
Mutta se merkitsee myös, että jokainen esine saa itseensä vaihdossa 
samalla vastakkaisia määrityksiä. Jokainen tavara on omistajalleen ei- 
käyttöarvo ja ei-omistajalleen käyttöarvo. Näin ollen jokainen omista- 
ja haluaisi käyttää tavaransa arvona ja nähdä että se tulee tunnuste- 
tuksi arvona. Arvona hän haluaa realisoida sen missä tahansa muussa 
tavarassa, jonka käyttöarvo tyydyttää hänen tarpeensa. Hänen oman 
tavaransa on arvon ominaisuudessa pädettävä yleisen yhteiskunnalli- 
sesti. Hän itse sen sijaan tunnustaa vain sellaisen vieraan tavaran, jo- 
ka tyydyttää hänen yksilöllisen tarpeensa. Siitä on seurauksena kaik- 
kien kaikkiin kohdistama paine, jonka on johdettava perustilanteen 
kumoutumiseen. On näet niin, että "sama prosessi ei voi samanaikai- 


176 


sesti olla kaikille tavaranomistajille vain yksilöllinen ja samalla vain 
yleisesti yhteiskunnallinen” (s. 90). 


IX.12 ”Tarve... ajaa... eikä herkeä ennen kuin...” 


Niin ollen yhteiskunnallinen puoli, siis tavaran arvopuoli, on itsenäis- 
tettävä ja esineellistettävä yleisen vastikkeen muodossa vastakohtana 
kaikille erityisille tavaroille. Eli niin kuin Marx sanoo sivulla 91: 

”Vaihdon historiallinen laajeneminen ja syveneminen kehittää ta- 
varan luonnossa uinuvaa käyttöarvon ja arvon vastakohtaisuutta. Tar- 
ve ilmaista tämä vastakohta tavaranvaihtoa varten ulkonaisesti ajaa 
itsenäiseen tavaranarvon muotoon eikä tarve herkeä ennen kuin itse- 
näinen muoto on vihdoin saavutettu tavaran kaksinkertaistumisessa 
tavaraksi ja rahaksi. Samassa määrin kuin työn tuotteet muuttuvat ta- 
varoiksi, tapahtuu siis tavaran muuttuminen rahaksi.” 

Kun puhutaan eteenpäin vievästä tarpeesta, joka ei herkeä ennen 
kuin yksi tavara on tullut yleisen vastikkeen funktion kiinteäksi to- 
teuttajaksi, sen kantajaksi, siis rahatavaraksi, se tarkoittaa vain tar- 
vetta ilmaista tavaran arvo. Kuten arvoanalyysin alussa esitettiin, il- 
maiseminen tekee sanotun muodon välttämättömäksi. Kun ollaan sa- 
tunnaisessa ja hajanaisessa geneettisessä alkuvaiheessa, ei asia vaadi 
sellaista arvomuotoa, joka olisi irrotettu tietyistä vaihtotavaroista, oli- 
si riippumaton ja itsenäinen. 


"Tämän muodon välttämättömyys kehittyy vaihtoprosessiin tule- 
vien tavaroiden lukumäärän ja moninaisuuden kasvaessa. Tehtävä 
syntyy samanaikaisesti ratkaisukeinojensa kanssa”. (s. 92—93) 


IX.13 Loogista ja historiallista: muodon ja kehityksen laki 


Oli tarpeen seurata tarkoin Pääoman tekstistä miten Marx selvitti ar- 
vomuodon kehityslain. Siitä ymmärretäänkö tämä selvitystapa riip- 

puu näet kokonaan, ymmärretäänkö se mitä kutsutaan poliittisen ta- 
loustieteen kritiikiksi. Me emme voi seurata muodon kehitystä enää 
pitemmälle. Lukijan on omin päin seurattava miten Marx ensin analy- 
soi yksityiskohtaisesti rahamuotoa ja sen toimintoja sekä sen synnyttä- 
miä uusia kiertokulkumuotoja tavara-raha-tavara ja raha-tavara- 
raha, miten hän kehittää sitten pääoman käsitteen ensiksi muotokä- 
sitteenä jne. Meidän kannaltamme on ratkaisevaa, että olemme arvo- 
muodon analyysissä kohdanneet loogisen ja historiallisen suhteen. Sen 
esitys ja metodinen pohdinta tarjoaa selvästikin avaimen poliittisen ta- 
loustieteen kritiikin tieteenrakenteeseen 

Eikö ole merkillistä, että kun on kyseessä poliittisen taloustieteen 
kritiikin kaltainen arkkimaterialistiseksi väitetty tiede, avain sen ra- 
kenteeseen löytyy nimenomaan 'muotoanalyysistä”"? Tästä johdutaan 
seuraavaan käsiteltäväksi nousevaan kysymykseen: millä voidaan pe- 
rustella se mahdollisuus, että muodon logiikkaa koskevalla, tässä 
mielessä formaalis-loogisella tutkimuksella voitaisiin ymmärtää talou- 
dellis-yhteiskunnallinen kehityslaki? Kysymys pakottaa meidät prob- 
lematisoimaan taloudellisen muodon käsitteen, ts. yleistämään arvon 
ilmenemismuodon eli arvomuodon käsitteen. Jos taloudellisen muo- 
don käsite onnistutaan johtamaan ja johdettaessa keksimään mikä on 
ehtona mahdollisuudelle, että arvomuodon analyysillä löydetään arvo- 
muodon kehityslaki, silloin on poliittisen taloustieteen kritiikin prob- 
leemi havaittu ja sen ratkaisu on nähty ainakin karkeilta yleispiirteil- 
tään. 


IX.14 Geneettisen yhteyden ja todellisen historian erotta- 
minen 


Vielä sananen väärinkäsityksen välttämiseksi: esittelin arvomuodon 
kehitystä itse asiaan sisältyvän välttämättömyyden pohjalla. Sanoin 


SVrt. Klaus Holzkamp: Die historische Methode des wissenschaftlichen 
Sozialismus und ihre Verkennung durch J. Bischoff, in: Das Argument, Nr 
84, 16 Jahrgang 1974, Heft 1—2: Zum Verhältnis von Logischem und Histo- 
rischem/Streitfragen materialistiseher Dialektik (11). 

esimerkiksi seuraavasti: ”Jos jokainen tavara tungetaan muotoon, jo- 
ka sulkee kaikki muut pois, tilanne kumoaa pakosta itse itsensä”, toi- 
sin sanoen tilanteen on välttämättä lähdettävä kehittymään eteen- 
päin. Mutta eikö silmäys historiaan riitä osoittamaan, että väite vält- 
tämättömyydestä tai pakosta on aivan liian yleisenä paikkansa pitä- 
mätön? Eikö asia ole niin, että kehitys nimenomaan ei aina ja kaikki- 
alla kulje näin? Eikö mainittu kehityskulku — ja vielä suuremmassa 
määrin kehityksen jatkuminen arvon pääomamuotoon — ole pysäy- 
tettävissä erilaisilla yhteiskunnallisilla ja jopa luontoon liittyvillä 
(esim. maantieteellisillä, ilmastollisilla yms.) tekijöillä? 

Tuollainen vastaväite on epäilemättä perusteltu. Se ei kuitenkaan 
kumoa sitä väitettä, että Marx on arvomuodon analyysissään löytänyt 
kehitystä koskevan välttämättömyyden eli kehityslain. Mikään laki ei 
kumoudu sillä, että vastakkaiset syyt modifioivat tai rajoittavat sen 
vaikutusta. Historian todelliset kehityskulut ovat tulosta osittain täy- 
sin heterogeenisistä vaikutuksista ja vastavaikutuksista. Saimme tässä 
vain laboratoriomaisella puhtaaksiviljelyllä esiin arvomuodon kehitys- 
lain. Ei voi tulla kysymykseen, että tällaista puhtaaksiviljelyä esiintyisi 
joskus historiassa. On siis soveliasta erottaa geneettinen aspekti histo- 
riallisesta. Kuitenkin historian ymmärtämiseen vie vain se yksi tie, jo- 
ka kulkee puhtaiden” geneettisten lainalaisuuksien esiin saamisen 
kautta. Myös historiatieteestä pitää paikkansa, että sen käsitteellisen 
tietoaineksen on paljastettava käsiteltävänä olevien tapatumakulku- 
jen sisäinen rakenne”. Ensiksi on aina analysoitava yhtä "puhdasta 
muotoa”, jotta sitten voidaan käsittää todellisuudessa esiintyvät mo- 
difikaatiot. Tästä syystä Engels saattoikin sanoa, että looginen aines 
on vain satunnaisuuksista puhdistettua historiallista ainesta. Nyt kä- 
sittelemämme Marxin löytö kumoaa geneettisen ja loogisen vastakoh- 
taisuuden, joka aluksi muodosti voittamattoman esteen meidän selvit- 
telytyöllemme. 


IX.15 Yhteiskuntakehitys ja arvomuodon kehitys 


Marx ei siis löytänyt yhteiskunnan kehitystä ylipäätään kattavaa la- 
kia, vaan ”vain” arvomuodon tai tavaramuodon kehityksen lain. 


179 


Mutta kun muodon immanenttinen lainmukaisuus tunkee yhä enem- 
män tieltään mahdollisia vastavoimia ja alkaa kehityksensä kulussa 
yhä laajemmin määrätä yhteiskunnallisia suhteita (tällöin se saa it- 
seensä yhä lisää voimaa tuotantovoimien kehityksestä) ja jatkaa näin 
kunnes arvon pääomamuoto on vihdoin tullut yhteiskunnallisesti hal- 
litsevaksi muodoksi, samassa määrin tulee arvomuodon kehityslaista 
myös yhteiskunnan kehityslaki. 

KYMMENES LUENTO 


X.1 Onko muotoanalyysi yhdistettävissä vaatimukseen 
materialismista? 


Näimme edellä miten yksinkertaisen, yksittäisen eli satunnaisen arvo- 
muodon analyysi johti löytämään lain, joka on osaltaan määräämässä 
taloudellista kehitystä. Mutta miten on mahdollista, että juuri ”loogi- 
sen” analyysin metodi on omiaan tällaiseen käyttöön? Entä eikö tässä 
välittömästi vedotakaan ”materiaaliseen” arkipäivän käytäntöön, jo- 
ka esityksen alussa helpotti ymmärtämistä? Alussa voitiin rakentaa 
arkisen käytännön varaan: jokainenhan tietää, että voidakseen olla 
tavara esineellä on oltava käyttöarvo. Muutoinhan kukaan ei sitä huo- 
lisi. Toisaalta esineellä on oltava vaihtoarvo — tämä määrityshän rat- 
kaisee tavaran liikkeen, sen onko tavara saatavissa. Jokainen tietää 
nämä seikat, sillä ne ovat arkipäivän käytännön muotoja. 

Tarkkaillessamme miten Marx analysoi vaihtoarvoa huomiomme 
kiintyi siihen, että hän asetti loogisella analyysillä tiettyjä loogisia pos- 
tulaatteja ja valoi sitten olennaisen löytönsä tähän postulaattimuo- 
toon. Pelkän postulaatin ominaisuudessa tuli aluksi esiin ”kolmas”, 
yhteinen. Kun sitten etsittiin millä postulaattimuoto täytettäisiin, löy- 
dettiin työntuotteena olemisen luonne ja lopuksi arvosubstanssi. 

Jo tämän menettelyn yhteydessä oli esitettävä kysymys: kuinka 
Marx oikeastaan voi käyttää loogisen analyysin metodia luopumatta 
yleisestä vaatimuksestaan olla materialisti? — Materialistinen menet- 
telyhän merkitsee: milloinkaan ei voi yksinkertaisesti edellyttää ideoi- 
ta, logiikkaa, ja johtaa tai päätellä olemista niistä. Jos vaatimuksesta 
aiotaan pitää kiinni, kuinka silloin loogisen analyysin metodi voi aut- 
taa pääsemään käsiksi todelliseen kehitykseen? Onko tutkittavalla 
kohteella, kehittyvällä todellisuusaineksella, ehkä loogis-formaalinen 
olemus? Jos toimimme tällaisten loogista olemuskäsitettä edellyttä- 
vien olettamusten pohjalla, näyttäisi olevan niin että päädymme pi- 

kemminkin johonkin uusplatoniseen mystiikkaan kuin materialisti- 
seen tieteeseen. 

Aluksi on käsiteltävä muodon käsitettä voidaksemme vastata kysy- 
mykseen muotoanalyysin mahdollisuudesta ja sen toteutuksesta. Kun 
seuraavassa tehdään eräitä filosofian historian alaan kuuluvia huo- 
mautuksia, tavoitteena on vain tehdä kappale sokeata, tiedostama- 
tonta, meidän kaikkien "itsestään selvänä asiana” mielessämme 
säilyttämää filosofista perintöä tietoisesti hallituksi, jotta sitä voidaan 
tietoisesti käyttää. 


X.2 ”Taloudellinen muotomääritteisyys”-kategorian mer- 
kitys 


Muodon käsite on eräs skolastiikan ja sille rakentuvien suuntausten 
tärkeimmistä metafyysisistä käsitteistä. Me käytämme jatkuvasti sko- 
lastisten käsitteiden johdannaisia. Kun nyt otan puheeksi muodon kä- 
sitteen, teen näin ennen muuta estääkseni salaista metafysiikkaa pul- 
pahtamasta yhä uudelleen esiin "muodossa", joka muutoin on etu- 
päässä materialistinen. Mutta tästä riippumattakin muodon käsitteen 
lähemmällä valaisemisella on positiivista merkitystä. Kolmantena syy- 
nä on, että Marx yhä uudestaan muistuttaa juuri muotoanalyysin 
erottavan mitä jyrkimmin hänen kritiikkinsä porvarillisesta taloustie- 
teestä. Taloudellinen muotomääritteisyys on keskeinen käsitteellinen 
työväline, jota Marx käyttää teorian kaikilla tasoilla, myös ja aivan 
erityisesti Pääoman neljännessä osassa eli Mehrwerttheorien- 
teoksessa, siis porvarillisten teorioiden kritiikissään. 

Mitä yksityiskohtaisemmin poliittisen taloustieteen kritiikkiä tutki- 
taan, sitä selvemmin havaitaan että sikäli kuin tämä teoria haluaa olla 
kritiikkiä, silloin on perustavan tärkeää tehdä differentioitu arvio kai- 
kista kaksoisluonteen leimaamista ilmiöistä. Toiseksi taloudellinen 
muoto ja muodon sisältö on pidettävä erillään toisistaan. Kun vaadi- 
taan, että on tehtävä ero yhtäältä tiettyjen esineiden tai asioiden tai 
toimintojen ja toisaalta niiden taloudellisen muotomääritteisyyten vä- 
lillä, niin vaatimus saa käytännön orientoitumisyrityksissä ja arkipäi- 
vän välienselvittelyissä poliittista merkitystä. Vasta kun olemme oppi- 

neet tekemään tämän erottelun, pystymme esimerkiksi näkemään 
opiskelijaliikkeessä esiintyvät romanttiset haihattelut sinä mitä ne 
ovat. Vasta silloin kykenemme näet tekemään periaatteellisen eron 
esimerkiksi tuotantovoimien ja niiden kapitalistisen käytännön välil- 
lä. Ja asiahan on niin, että kapitalistinen käyttö leimaa tuotantovoi- 
mien ”taloudellista muotoa”. Työväenliikkeen historiassa on tarvittu 
ja tarvitaan yhä sitä oppia, että on tehtävä ero vaikkapa koneiden ja 
koneiden pääomamuodon välillä. Oppimisprosessin on johdettava 
varmaan kokemukseen: minkäänlainen koneiden särkeminen ei voi 
olla menestyksekäs luokkataistelun muoto. Ja yhtä vähän sitä voi olla 
henkilöiden ottaminen maalitauluksi, mikä puolestaan johtuu asioi- 
den henkilöinnistä. Viime mainitun toisena puolena ovat yksittäisiä 
henkilöitä koskevat illuusiot. Juuri työväenluokan ja sen liittolaisten 
oppimisprosessissa paljon on poliittiselta kannalta sen varassa, miten 
tarkasti omaksutaan se mitä voi saada aikaan Marxin tiedonhankin- 
nan välineenä käyttämällä muotokäsitteellä. 

Ei ole kuitenkaan aivan helppoa pitää taloudellinen muotomäärit- 
teisyys ja tämän taloudellisen muodon määräämä sisältö aina erillään 
toisistaan. Todellisuudessa molemmat puolet ovat näet aina yhden ja 
saman mitalin puolia eivätkä milloinkaan ”ilmene” erillään toisis- 
taan. Esimerkiksi abstraktinen ihmistyö ja konkreettis-hyödyllinen 
työ eivät milloinkaan esiinny erillään, vaan muodostavat erottamatto- 
man ykseyden. Kapitalistinen tuotantoprosessikin on kussakin ai- 
kayksikössä kumpaakin, samalla työprosessi ja arvonlisäysprosessi. 
Se ei ole havainnollistettavissa niin että yksi puoli esitettäisiin tässä ja 
toinen tuolla, kuten aistinvaraisen tiedon kannalta ehkä mielellään 
tehtäisiin. Juuri tällaisista syistä väline, taloudellisen muotomäärittei- 
syyden kategoria, on tärkeä saavutus. Saamme kiittää poliittisen ta- 
loustieteen kritiikkiä sanotunlaisista tiedoista. Näin ollen on paikal- 
laan tarkastella muotokäsitettä lähemmin. 


X.3 ”Muoto” ja ”materia” perinteessä 


Ehdotan että lukija katsoisi peräjälkeen mitä skolastisessa, porva- 
rillisessa ja marxilaisessa sanakirjassa sanotaan hakusanasta ”muo- 

to”. Lukija havaitsee heti miten tavattoman rasitettu käsite on kysees- 
sä. 

Aristoteleen ajoista lähtien on käsitteellinen vastakohtapari muoto 
ja materia ollut filosofisen mielenkiinnon keskipisteessä mitä moni- 
naisimpina kehitelminä. Ja jo ennen Aristotelesta vastakohdan epäsel- 
vemmät esimuodot olivat muovaamassa filosofista ajattelua. Käsit- 
teellisesti niitä ei vain vielä ollut saatettu yhtä selkeään asuun. Tavoit- 
teenamme on rakentaa silta arkikielestä tieteelliseen terminologiaan 
ja tässä mielessä pitäydymme seuraavassa yhteen arkikäytännön seik- 
kaan. Koska muotoa ja materiaa käsittelevissä teorioissa turvaudu- 
taan suuremmassa tai pienemmässä määrin analogioihin, on meidän- 
kin otettava niitä mukaan. Käsitteet on lainattu käytännön alueelta. 

Materia merkitsee yleisesti ainesta”, materiaalia”, 'sitä mistä jo- 
kin syntyy tai valmistetaan”. Sanan, kuten myös kreikankielen vas- 
taavan hyle-sanan, erityismerkityksenä on rakennuspuu (vastakohta- 
na pelkälle polttopuulle). Kun muodon ja materian käsitteellinen vas- 
takohtaisuus siirretään tälle tasolle, voidaan esittää analogia raaka- 
aineena otetun puun suhteesta tästä puusta rakennettuun taloon. 


X.4 Idealistinen maailmankuva: käsityöläisjumala — ma- 
teriaali — muoto 


Toinen analogia liittyy savenvalantaan ja on sangen varhaista perua 
— se on kummitellut kirjallisuudessa jo satoja vuosia. Valaja ottaa sa- 
vea ja muovaa siitä astian. Hän noudattaa työssään ideaa (= muo- 
toa), joka hänellä oli etukäteen päässään. Idealla ei ole mitään teke- 
mistä saven kanssa — korkeintaan se minimaalinen yhtäläisyys, että 
savi on muovattavissa tietyllä idean mukaisella tavalla. Savi on soveli- 
asta tällaiseen työhön juuri sen ansiosta, että se on muodotonta 
(amorfista) ja omaksuu siten joustavasti muodon. Savi itse on muodo- 
tonta muotoiltavissa olevaa materiaa — informis formabilisgue mate- 
ries, kuten Augustinus määrittelee materian muodon vastakohtana. 
Niin kuin havaitaan, analogia ei pysähdy pelkästään saven ja astia- 
muodon suhteeseen; se vaatii täydennystä savenvalajalta. Itse asiassa 
maailman olemusta koskeviin kuvitelmiin on kuulunut myös ”saven- 

valajajumala” tai jokin toisenlainen ”käsityöläisjumala” (demiurgi). 

Jos analogiassa käsityöhön perustuvan tuotannon yksinkertaiset 
momentit siirretään fysiikkaan, metafysiikkaan ja kaikille muille 
aloille, siinä käytetään muodon ja materian vastakohtaisuutta hyväksi 
jotta luotaisiin idealistinen valtiaiden maailmankuva. Siinä kaikki 
materiaalinen ja aistimellinen on julistettu enemmän tai vähemmän 
toisarvoiseksi, passiiviseksi ellei suorastaan pahaksikin. Analogia viit- 
taa sisäisiin jännityksiin, nimenomaan valtaan: soveliasta on sen si- 
jaan muoto, se on savitaikinalla ulkoista, se on aktiivista. Vasta muo- 
to tekee muodottomasta, mutta muovattavissa olevasta jotakin. Kun 
tällaisessa yhteydessä turvaudutaan käsityöammatteihin liittyvään ar- 
kikokemukseen, se johtunee osittain propagandasyistä. Sävyttämällä 
sanottava näin on pyritty puhumaan kansanomaisesti. Mutta saarnat- 
taessa kansalle tällä tavoin onkin haluttu oikeuttaa kansan alistami- 
nen. Muodoksi tai ideaksi kutsuttua piti kunnioittaa ikuisena, muut- 
tumattomana, esikuvallisena. Materiaa sitä vastoin tuli pitää jos ei 
suorastaan pahana, niin ainakin epäoleellisena puolena, johon muoto 
yhä uudelleen tarttuu ja päästää sitten taas menemään. (Emme voi lä- 
hemmin selvittää mitä tämänkaltainen hierarkkinen maailmankuva 
pitää sisällään. Mutta ehkä näistä muutamista viittauksistakin alkaa 
jo hahmottua kuva siitä, että me nykyajan ihmiset elättelemme idea- 
lismin (formalismin) ja materialismin vastakohtaisuudessa riitaa, joka 
jatkaa antiikin ristiriitoja. Tosin ne ovat muodoltaan muuntuneita ja 
niiden perustana olevat edut ovat kehittyneet ratkaisevasti.) 


X.5 Arjen mahdollisuuksia: muodollinen logiikka 


Jotta muotokäsitteen ankkurointi arkipäivään kävisi selväksi, on plas- 
tisten (muovattavissa olevien) materiaalien muodonannon rinnalla 
tarkasteltava myös miten ihmisen käyttäytymistä eli yhteiskunnassa 
esiintyviä "ihmisten välisiä” suhteita säännellään muodon kannalta. 
Tätä tarkastelualuetta voitaisiin kutsua vaikka institutionalisoidun 
käyttäytymisen alueeksi. Sille ovat ominaisia kaikenlaiset muodolli- 
suudet alkaen käyttäytymiskaavojen ”sopivista muodoista”, joita ei 
sovi rikkoa aina riitaoikeudenkäynneissä noudatettaviin muotoihin 

asti. Aina silloin kun tällainen muotokäsite putkahtaa esiin, käy sel- 
väksi, että se tietty muoto missä jotakin on tapahtunut, missä jotkin 
elementit ovat asettuneet keskinäiseen suhteeseen, on edeltänyt konk- 
reettisia tapahtumia. Edelleen konkreettisia tapahtumia mitataan sen 
mukaan missä määrin ne täyttävät muodot oikealla tavalla tai täyttä- 
vätkö ollenkaan, sujuvatko ne täysin muotoa noudattaen vai muodot- 
tomasti vai muodon vastaisesti. 


X.6 Jähmeä muotologiikka; päinvastainen tapaus: aineen- 
vaihto sisältönä 


Arkikäytännön ja sen muodollisuuksien vastapoolissa, muodollisen 
logiikan maailmassa, joka kuvitellaan käytännöstä irralliseksi, tulee 
muotokäsite vastaan jo nimessä. Siinä muodon käsite merkitsee suun- 
nilleen sitä mistä jo puhuimme kuudennessa luennossa syllogismin 
tarjoaman esimerkin, arvostelman ja johtopäätöksen muotojen koh- 
dalla. Arvostelman muotona on, että subjekti liittyy tietyllä tavalla 
predikaattiin. Predikaatti voidaan kääntää määritykseksi. Jokin seik- 
ka määrätään. Tämän muodon teoria korosti siinä yhteydessä, että 
kyseinen muoto on ikuinen, muuttumattoman jähmeä, ennalta ole- 
massa oleva ja että kulloisetkin subjektina ja predikaattina esiintyvät 
oliot — siis ainekset, — ovat vaihtelevia, muuttuvia, satunnaisia. 

Meidän tapauksessamme on analysoitavana muotona yksinkertai- 
nen arvomuoto x tavaraa A = y tavaraa B. Tosiasiassa senkin yhtey- 
dessä on aihetta pitäytyä siihen, että muoto edustaa ilmeisesti jäh- 
meyttä. Se on ollut vuosisatojen ajan eräs niistä muodoista, joissa arvo 
saa ilmauksensa ja jotka ovat vaihtotapahtumien toteutumisen perus- 
tana. Siinä on annettu muoto sille mitä tapahtuu aina kun kaksi tava- 
raa vaihtuu keskenään ilman että niitä suhteutettaisiin kolmanteen 
tavaraan. 

Kyseinen muoto ei tietenkään ole epähistoriallinen ilmiö. Yksinker- 
taisen arvomuodon kokonaisuutta käsittelevässä alajaksossa Marx ot- 
taa puheeksi sen historiallisen luoteen (s. 69, 257): ”Työn tuote on 
kaikissa yhteiskuntatiloissa käyttöesine, mutta sen muuttaa tavaraksi 
vain historiallisesti määrätty kehitysvaihe — vaihe missä kulutusesi- 

neen tuotantoon käytetty työ ilmenee esineen 'esineellisenä' ominai- 
suutena, ts. sen arvona. Tästä seuraa, että tavaran yksinkertainen ar- 
vomuoto on samalla työn tuotteen yksinkertainen tavaramuoto, että 
siis myös tavaramuodon kehitys käy yksiin arvomuodon kehityksen 
kanssa.” Arvomuoto siis kehittyy yksinkertaisen muodon ohi, mutta 
tämä jättää yksinkertaisen muodon silti tietyllä tavalla olemaan. Yk- 
sinkertainen muoto on voimassa aina siellä ja silloin kun ”yksinkertai- 
nen, yksittäinen eli satunnainen” vaihto toteutetaan uudelleen. Yk- 
sinkertainen arvomuoto ei ole milloinkaan ollut hallitseva, sehän on 
satunnaisen vaihdon muoto, sellaisen vaihdon, joka määrityksensä 
mukaan ei ole hallitseva. Silloinkin kun vaikkapa rahamuodosta tulee 
aikanaan hallitseva, yksinkertainen muoto voi satunnaisesti jatkaa — 
eikä vain voi, vaan myös jatkaa — olemassaoloaan kehittyneen ja 
kompleksisen muodon rinnalla. Mutta aina kun yksinkertainen muoto 
putkahtaa esille, se esiintyy jähmeästi ja muuttumattomasti samassa 
”*muodossa”. 


X.7 Arvomuoto yhteiskunnallisen aineenvaihdon käytän- 
tömuotona 


Olettamus, että yksinkertainen muoto x tavaraa A = y tavaraa B on 
jotakin jähmeää ja muuttumatonta, näyttää näin tulleen vahvistetuk- 
si. Ainekset ”A” ja ”B” tosin vaihtelevat alituisesti tämän muodon 
puitteissa. Yhä uudet työn tuotteet asettuvat tässä muodossa toisiaan 
vastaan; niiden kohdalla tapahtuu myös historiallista kehitystä — yhä 
uusia käyttöhyödykkeitä keksitään ja kehitetään. Mutta itse muodos- 
sa ei ole Homeroksen ajoista tai tuhansia vuosia varhaisemmista kau- 
sista tapahtunut mitään muutosta. Vain aineet vaihtuvat. Ja tosiasias- 
sahan tutkimuksemme kohteena onkin aineenvaihto. Tämä tuntuu 
pinnalliselta sanaleikittelyltä, mutta tarkemmin katsottaessa havai- 
taan, että assosiointi "vaihtuvista aineista” ”aineenvaihtoon” sisältää 
muutakin kuin pelkän sanaleikin. Mehän tutkimme muotoa x tavaraa 
A = y tavaraa B saadaksemme selville, miksi muotoa analysoitaessa 
voitiin päästä käsiksi kehityksen lainalaisuuksiin. Arvoyhtälö x tava- 
raa A = y tavaraa B esittää vain alkiomaista ja yksinkertaisinta kehi- 

tysvaihetta niissä muodoissa, joissa yhteiskunnallinen aineenvaihto 
sujuu työnjaolle perustuvaa yksityistä tuotantoa harjoittavissa yhteis- 
kunnissa. Yhtälö sisältää sen muodon ja sen suhteen, joiden mukaise- 
na ainekset ”A” ja ”B” vaihtavat omistajaa. ”A” vaihtuu ”B:n” puo- 
lelle ja ”B” ”A:n” puolelle. ”A:ksi” ja ”B:ksi” merkityt puolestaan 
vaihtelevat jatkuvasti konkreettista asuaan. Vaihtosuhteeseen tulee 
yhä uusia tuotteita ja niiden kokonaispaljous ammentaa käytännössä 
tyhjiin olemassa olevien erityistuotantojen laajuuden ja moninaisuu- 
den, minkä puolestaan määrää työnjaon laajuus. Ei ole millään tavoin 
satunnaista, että ainekset vaihtelevat” tällä tavoin jatkuvasti ja että 
jokainen konkreettinen aines ilmenee satunnaisesti kyseisessä muo- 
dossa. Se johtuu päinvastoin yhteiskunnallisten suhteiden funktiosta, 
joka on perustavalla tavalla välttämätön. 

Yhteiskunnan jäsenet siis harjoittavat yhteiskunnallista aineenvaih- 
toaan muodossa x tavaraa A = y tavaraa B, jähmeässä muodossa, 
jonka ainekset vaihtelevat. Tältä kannalta se on siis yhteiskunnallisen 
käytännön muoto, käytäntömuoto. Se kuitenkin kärkevöittää tähän 
asti esillä ollutta kysymystämme. Jos näet on kyse inhimilliseen käy- 
täntöön kuuluvasta muodosta, miten silloin voidaan sanoa, että muo- 
to on jähmeä ja itsenäinen suhteessa yksilöihin, suhteessa käytännön 
toimintaa harjoittaviin yksilöihin? Miten muodon looginen analyysi 
on mielekästä jos kyseessä kerran on käytäntömuoto? Kuinka käytän- 
tömuodon analyysi voi tuottaa tulokseksi kehityslain? Eikö käytäntö 
olekaan olennaisesti subjektiivista? Eikö käytäntö olekaan milloin mi- 
nun tahtoni, milloin sinun tahtosi ilmausta, jotain mielivaltaista, jo- 
tain ihmisen vapaudesta syntyvää? On siis ryhdyttävä selvittämään 
ristiriitaa ihmisen vapauden ja kyseisen arvomuodon pakottavan, jäh- 
meän, muuttumattoman luonteen välillä, käytännön subjektivitee- 
tin” ja objektiivisen käytäntömuodon välillä. 


X.8 Vaihtomuoto immanenttisesti: yksityisomistajat tun- 
nustavat toisensa 


Käytännön subjektiviteetin ja käytäntömuodon objektiivisen jähmey- 
den ristiriitaa ei yhtään lievennä se mitä Marx sanoo vaihtoprosessia 

käsittelevän toisen luvun alussa alaviitan 37 jälkeen (s. 89): 

”Voidakseen asettaa nämä esineet keskinäiseen suhteeseen tavaroi- 
na, tavaroiden haltijoiden täytyy asettua keskinäiseen suhteeseen hen- 
kilöinä, joiden tahto määrää kyseisiä esineitä. Luovuttaessaan oman 
tavaransa toinen ottaa tällöin vieraan tavaran haltuunsa vain toisen 
tahdosta, siis kumpikin tekee vain sen molemmille yhteisen tahdontoi- 
minnan nojalla. Näin ollen heidän täytyy tunnustaa toisensa yksityiso- 
mistajiksi. Tämä oikeussuhde, jonka muotona on sopimus — onpa se 
laillisesti tehty tai ei — on tahtojen suhde, joka kuvastaa taloudellista 
suhdetta.” 

Pidän toistaiseksi kiinni vain siitä, että vaihtoa harjoittavien on tun- 
nustettava toisensa yksityisomistajiksi. Se merkitsee, että heidän on 
tunnustettava toistensa edustavan vapaata tahtoa. Heidän on hyväk- 
syttävä ehto, että vaihtomuodossa tapahtuvan omistuksenvaihdon on- 
gelma on ratkaistavissa vain molempien vapaaehtoisella hyväksynnä!l- 
lä. Tämän perusteella Marx voi myöhemmin 4. kappaleen lopussa s. 
166 kuvata "kiertokulun eli tavaranvaihdon aluetta” ”synnynnäisten 
ihmisoikeuksien todelliseksi paratiisiksi”'. 

”Siellä on vallalla pelkkä vapaus, tasa-arvoisuus, omistus ja Bent- 
ham. Vapaus! Sillä jonkin tavaran . . . ostajaa ja myyjää määrää vain 
heidän vapaa tahtonsa. He tekevät sopimuksia vapaina, oikeudellises- 
ti yhdenvertaisina henkilöinä. Sopimus on se lopputulos, jossa heidän 
tahtonsa saavat yhteisen oikeudellisen ilmaisu. Tasa-arvoisuus! Sillä 
he suhtautuvat toisiinsa vain tavaran omistajina ja vaihtavat vastik- 
keen vastikkeeseen. Omistus! Sillä kumpikin hallitsee vain omaansa. 
Bentham! Sillä kumpikin huolehtii vain itsestään. Ainoa voima, joka 
vie heidät yhteen ja keskinäissuhteeseen on heidän oma hyötynsä, 
erityisetunsa, yksityinen intressinsä.” 

Kun Marx myöhemmin osoittaa, että työläisen ollessa vaihtosuh- 
teessa kapitalistin kanssa vapaudesta” ja "tasa-arvosta" tulee näen- 
näisyyttä, ei silti pidä ruveta luulemaan, että ne eivät olisikaan reaali- 
sia. Marx teroittaa tätä mieliin aivan selkeästi. Tässä Marx ei esitä 
ivallista toteamusta jostain olemattomasta, vaan on kyse reaalisista 
asiaintiloista. Niissä tulee ilmaistuksi myös palkkatyöläisten harjoitta- 
man tavaratuotannon edistyksellisyys verrattaessa sitä orjuudelle pe- 
rustuvaan tuotantoon ja muihin esiporvarillisiin muotoihin. Tavara- 
tuotannolle rakentuva yhteiskuntamuoto tuo historiaan vapaan yksi- 
lön ja ihmisten (muodollisen) tasa-arvoisuuden. 

X.9 Onko käytännön subjektiviteetin ja muodon objektii- 
visen jähmeyden välillä ristiriita? 


Mutta millainen tilanne lopulta oikein on? Jos vaihdon perustava käy- 
täntömuoto määritetään vapaiden tahtojen suhteeksi, jossa osapuol- 
ten edellytetään olevan vapaita, tasa-arvoisia yksilöitä, miten kyseinen 
muoto voisi olla jotain jähmeätä, muuttumatonta, sellaista mikä on 
olemassa jokaisen erillisen ihmisen edessä ja pakottaa yksittäiset ih- 
miset tämän muodon puitteisiin? Sehän saattaa heidät suhteeseen, 
missä he ovat pelkästään muuttuvia vaihdettavia henkilöitä eivätkä 
siltä kannalta juuri paljon muuta kuin ne vaihtuvat ainekset, jotka 
omaksuvat tavaramuodon. 

Kysymykseen on mahdollista vastata kun on selvitetty minkälaista 
yhteiskunallista aineenvaihtoa vaihto esittää ja kun vaihtomuodon si- 
sältöä on tarkasteltu lähemmin. Mitä relevanssia on vaihdolla missä 
”A” tulee ”B:n” paikalle ja ”B” ”A:n” paikalle jne? Mikä on tästä 
vaihdosta riippuvaista? 

Kyseessä on historiallinen erityismuoto ihmisen ja luonnon välisen 
aineenvaihdon yhteiskunnallisessa välityksessä. Tuloksena sen toteu- 
tuksesta on, että kaikki voivat elää. Tämä aineenvaihto on elintär- 
keää. Tosin käytäntömuotona esiintyvä arvomuoto leimaa tämänkal- 
taista tapahtumaa vain yhteiskunnassa missä vallitsee yksityinen tava- 
ratuotanto. Siitä olemme puhuneet jo edellä. Otan lainauksen Tava- 
ran fetissiluonne-jaksosta sivulta 79, 268. Marx kertaa lyhyesti mikä 
on tuotantosuhteiden ja arvomuodon ja vastaavasti tavaramuodon 
suhde: ”Käyttöesineistä tulee ylipäätään tavaroita vain siksi, että ne 
ovat toisistaan riippumatta harjoitettujen yksityistöiden tuotteita. Yk- 
sityistöiden yhdistelmä muodostaa yhteiskunnallisen kokonaistyön. 
Koska vasta omien työn tuotteiden vaihto saattaa tuottajat yhteiskun- 
nalliseen kontaktiin, ilmenevät myös heidän yksityistöidensä spesifi- 
sesti yhteiskunnalliset luonteet vasta vaihdon sisällä.” Lyhyesti sanot- 
tuna tuotteet saavat lainvoimaisesti tavaramuodon yhteiskunnassa, jo- 
ka tuottaa a) yhteiskunnallisessa työnjakosuhteessa b) yksityisesti ja 
suunnittelemattomasti. Kunkin yksittäisen ihmisen elämää voidaan 
välittää vain sillä kaksinkertaisella tavalla, että ihmiset harjoittavat 
työnjaolle perustuvaa aineenvaihtoa luonnon kanssa (mukauttavat siis 

tiettyjä luonnonaineita tietyllä tavalla ihmisen tarpeisiin) ja että he toi- 
seksi edelliseen liittyen vaihtavat työn tuloksia keskenään. Jälkimmäi- 
nen johtuu siitä, että vaikka tuotanto onkin työnjaolle perustuvaa, se 
on kuitenkin suunnitelmatonta ja tapahtuu ilman yhteiskunnallista 
haltuunottoa ja jakoa. Tämän tuloksena jokainen yhteiskunnan jäsen 
saa käyttöönsä suuremman tai pienemmän määrän kaikkia elämälle 
välttämättömiä tarvikkeita, elämisen tarvikkeita ja voi harjoittaa yksi- 
löllistä kulutusaineenvaihtoaan luonnon kanssa. 


X.10 Erään yhteiskuntamuodon perustavanlaatuinen käy- 
täntömuoto 


Sen perusteella voidaan sanoa, että käytäntömuodoksi luonnehti- 
mamme arvomuoto on kehittyneenä ja yleisenä se perustavanlaatui- 
nen taloudellinen muoto, jonka puitteissa ihmiset tietyssä yhteiskun- 
nallisessa muodostumassa toteuttavat yhteiskunnallisen yhteytensä ja 
siten välittävät aineenvaihtoaan luonnon kanssa. 

Käytin äsken käsitettä muodostuma — tarkemmin otettuna on pu- 
huttava yhteiskuntamuodostumasta. Käsite tulee tarpeelliseksi kun 
jokin yhteiskunta on ymmärrettävä ”muodostaan” käsin tai erotetta- 
va toisesta. Muodostuman ja muodon käsitteet liittyvät läheisesti toi- 
siinsa. Tässä analysoitavanamme oleva tavaran taloudellinen muoto 
on perustavanlaatuinen porvarilliseen yhteiskuntaan kuuluva muoto 
(siinä yhteiskunnassa yksityinen tavaratuotanto on täysin kehkeytynyt 
ja yhteiskunnallisesti määräävä). Kun pääsemme perustavan muodon 
määritykseen, meidän on sen avulla mahdollista ymmärtää kyseinen 
yhteiskunta spesifiseksi muodostumaksi. Marx pohdiskelee tätä asiaa 
fetissiluonnejakson lopulla, alaviitassa 32 sivulla 86: Työn tuotteen 
arvomuoto on porvarillisen tuotantotavan abstraktisin, mutta myös 
yleisin muoto, joka tämän nojalla saa yhteiskunnallisen tuotannon 
erityislajin ja samalla historiallisen luonteen” — nimenomaan tietyn 
yhteiskuntamuodostuman luonteen vastakohtana muille muodostu- 
mille. Jos sitä tästä syystä erehdytään luulemaan yhteiskunnallisen 
tuotannon ikuiseksi luonnonmuodoksi, silloin jää myös pakostakin 
huomaamatta se mikä on spesifistä arvomuodossa, siis tavaramuodos- 

sa ja kehityksen edetessä rahamuodossa, pääomamuodossa jne.” 


X.11 ”Molemmiille yhteisen tahdontoiminnan” muoto 


Olkoon siis kyse käytäntömuodosta, olkoon siis kyse perustavanlaa- 
tuisesta käytännöstä, eräälle muodostumalle luonteenomaisesta käy- 
tännöstä — mutta miksi olisi kyse muuttumattomuudesta? Miksi olisi 
kyse jähmeydestä? Miksi ”loogisesta” struktuurista? Entä miksi käy- 
tännön vapaa ilmaus ei tule kyseeseen? Tai spontaani subjektiivisuus? 
Jos vielä kertaalleen katsomme lähemmin lainausta, jonka edellä otin 
2. luvun alusta, niin havaitsemme vastauksen sisältyvän Marxin teks- 
tiin. Marx näet osoittaa sivulla 89, että ihmiset asettuvat tiettyyn suh- 
demuotoon harjoittaessaan vaihtoa, toisin sanoen toteuttaessaan yksi- 
tyisen työnjaolle perustuvan tuotantonsa erään määrityksen. Kumpi- 
kin vaihtajista on suhteessa toiseen henkilöön, jonka tahto määrää 
kulloistakin tavaraa. Tällöin toinen luovuttaessaan oman tavaransa 
ottaa vieraan tavaran haltuunsa ainoastaan toisen tahdosta, siis kum- 
pikin tekee niin vain molemmille yhteisen tahdontoiminnan nojalla”. 
Menettely on yhteiskunnallista aineenvaihtoa, joka tässä tapahtuu 
tietynmuotoisen haltuunoton tietä. Sille on luonteenomaista, että hal- 
tuunotto on samalla luovuttamista, että antaminen ja ottaminen ovat 
yhtä tapahtumaa. Tapahtuma syntyy kun kumpikin ottaa haltuunsa 
kulloinkin toisen omistuksessa olevan esineen vain toisen tahdosta, ai- 
na vain molemmille yhteisen tahdontoiminnan nojalla. Ja suhteen jäh- 
meys, sen loogis-formaalinen luonne, syntyy nimenomaan tästä va- 
paaehtoisuudesta, tästä molemminpuolisesta vapaaehtoisuudesta, 
tästä molemmille yhteisen tahdontoiminnan ehdosta. Se voidaan ha- 
vainnollistaa aivan yksinkertaisesti. Edellytetään, että kumpikin on 
alusta asti tunnustanut ja myöntänyt vastakkaisen tahdon: sen mihin 
myös toinen on vapaaehtoisesti suostunut, on oltava ”kaupankäyn- 
nin” tulos. Kun jokaisen on näin suostuttava toisen tahtoon, syntyy jo- 
takin mikä on periaatteessa riippumatonta jokaisesta erillisestä yksi- 
löstä, jotain objektiivista — ja kuitenkin samalla ”loogista”. Syntyy 
” periaate” — vaihtoperiaate, vastikkeisuuden, samanarvoisuuden pe- 
riaate. 

X.12 Vaihtoperiaate — ”looginen” käytäntömuodon 
”varsinaisena sisältönä” 


Tämä periaate ei ole mitään asianosaisten kannalta ulkopuolista — 
aivan päinvastoin. Kukin erillinen ihminen tosin omaksuu tietyllä ta- 
valla toiselta, mutta samalla periaate syntyy itsekussakin. Tämä pe- 
riaate on erään yhteiskunnallisen käytännön varsinainen sisältö 
(Inbegriff), juuri sen pohjalla molempien tahdot voivat yhdistyä. Se 
merkitsee tahdon ja vastatahdon tasapainoa (mikä ei kuitenkaan tar- 
koita, että molempien aseman on oltava painoltaan yhtäläiset). Tämä 
tasapaino, tämä ”keskikohta”, mihin asti kumpikin tulee toista vas- 
taan, voi olla vain vaihtosuhde, joka ainakin käsitteensä mukaan mer- 
kitsee vastikkeisuutta. Jokainen ihminen, mikäli on vapaa ja tunnus- 
tettu yksityinen henkilö, suostuu näet vain sellaiseen vaihtoon, josta 
hänelle on joko etua tai ei ainakaan ole haittaa. Koska suhtautumista- 
pa tulee esiin molemmin puolin, tahto ja vastatahto kumoavat toisen- 
sa yhteisen vastikkeisuuden käsitteessä. Ne käyvät siinä joka tapauk- 
sessa formaalisesti yksiin, silloinkin kun vastikkeisuusperiaate rik- 
koutuu sisällön kannalta, objektiivisesti yksittäisissä tilanteissa vilpin, 
hoksaamattomuuden tai jonkin erityisen pakkotilanteen hyväksikäy- 
tön tai muun sellaisen vuoksi. Koska vastikkeisuusperiaate edustaa 
ainoata mahdollisuutta kahden vieraan tahdon säännölliselle koske- 
tukselle, se tietää jähmeyttä, muuttumattomuutta, vaikka se syntyy- 
kin pelkästä ihmisten harjoittamasta käytännöstä. Käytännön subjek- 
tiivisuuden ja tämän käytännön formaalisen lain objektiivisuuden vä- 
linen ristiriita ratkeaa siis siten, että molemmat subjektit muodostavat 
yhden periaatteen suhteelleen. Molemmat tahdot kumoutuvat ja siitä 
syntyy periaate, jonka molemmat yksittäiset ihmiset kohtaavat valmii- 
na yhteiskunnallisena muotona. Tästä syystä tietoisuus kyseisestä 
muodosta syntyy "sisältäpäin. Meillä ei ole päässämme sanotusta 
muodosta käsitettä, joka syntyisi ulkoista käyttäytymistä kokevista 
(behavioristisista) havainnoista. Sen sijaan pääsemme käsitteeseen ”'si- 
sältäpäin” mikäli vaihdamme ja olemme mukana vaihtosuhteessa. 
Kutsun tätä ”sisältäpäin saatua käsitettä” (Begriff-von-innen”) varsi- 
naiseksi sisällöksi (Inbegriff). Emme saa kuvata vaihtoperiaatetta em- 
piirisesti, siten kuin esimerkiksi muurahaisten käyttäytymistä tark- 

kaillaan, kuvaillaan ja pyritään yleistämään hypoteesien varassa. Sen 
sijaan tämä tutkimuskohde tarjoaa toisenlaista tietoa — siinä subjekti 
on mukana ”sisältäpäin”', käytännöllisellä tavalla olemalla mukana 
objektin muodostamisessa. Eikä arvomuoto olekaan muuta kuin yh- 
teiskunnallinen muoto, joka syntyy yhä uudelleen tuottaen yhä uudel- 
leen saman jähmeän, ”vanhan”, jokaiselle subjektille aivan kuin en- 
nakolta annetun, a priori (alusta alkaen, ennen kaikkea toimintaa) 
valmiina olevan tuloksen. 

Kun turvauduttiin käytäntöön, kyettiin arvomuoto havaitsemaan 
työnjaolle perustuvan yksityisen tuotannon yhteiskunnallisesti perus- 
tavanlaatuisten suhteiden liikkeen ja toteutuksen muodoksi. Juuri tä- 
mä käytäntöön turvautuminen teki toisekseen mahdolliseksi, että 
vaihdon taloudellisen muodon logiikka ja jähmeys kyettiin selittä- 
mään. Siten tuli myös ymmärrettäväksi miksi kyseisen ”logiikan” 
analyysillä voi löytää arvomuodon liikkeen ja kehityksen lainalaisuu- 
det. 

YHDESTOISTA LUENTO 


XI.1 Tietoisten yksityisten toimien sokea yhteiskunnalli- 
nen yhteys 


Edellisen luennon lähtökohtana oli, onko arvomuodon loogisella” 
analyysilla päästävissä tavaroita tuottavan yhteiskunnan kehityslain 
jäljille. Eikö Marxin menettely joudu ristiriitaan hänen materialisti- 
suutta koskevan vaatimuksensa kanssa? Luennossa osoitettiin, että 
vaikka Marx ei aseta kysymystä eksplisiittisesti, hän implisiittisesti 
vastaa siihen. Sen hän tekee johtamalla arvon muodon niistä perus- 
suhteista, jotka ovat spesifisiä kyseiselle yhteiskuntamuodostumalle. 
Vaikkakin arvomuoto edustaa materiaalista käytäntöä, subjektiivisia 
toimintatapoja ja vaikka siinä toteutuu yksilöiden yhteiskunnallinen 
kanssakäyminen, sille on ja täytyy olla luonteenomaista näennäisesti 
epäinhimillisellä tavalla jähmeä, formaalinen logiikka. Tämä forma- 
lismi, mihin ei minkään subjektin, minkään yksilön välitön vaikutus 
ulotu, ilmaisee vain sen tosiasian, että tällaisessa yhteiskuntamuodos- 
tumassa yksilöiden tietoisuuden, tahdon ja toimintakyvyn alaa on ka- 
vennettu olennaisilta osiltaan yksityiseksi. Tässä yhteiskuntamuodos- 
sa on ihmisten tietoisuudelta ja tahdolta riistetty perinpohjin yhteis- 
kunnallisen tuotannon yhteiskunnallinen yhteys ja suunnitelmalli- 
suus. Yksityisyyden periaate määrää heidän toimintojaan ja sen mu- 
kaisesti kukin haalii aina voittoa omaan taskuunsa. Yhteiskunnalli- 
nen yhteys syntyy aina vasta jälkikäteen, ihmisten selän takana ja tie- 
dottomasti. He kokevat sen tulokseksi ja sokeaksi mekaaniseksi vält- 
tämättömyydeksi, vieraaksi esineelliseksi mahdiksi. Ja silti on kysees- 
sä yksinomaan ja ainoastaan heidän omien toimintojensa yhteys. 

XI.2 Työnjaon pohjalla toimivien yksityistuottajien esi- 
neelliset suhteet 


Kun kukin valmistaa verstaassaan työnjaon pohjalla erityisen käyttö- 
arvon, silloin tavoitellaan käytännössä yhteiskunnallista yhteyttä ja si- 
nänsä se on jo määrityksenä olemassakin. Siinä määrin jokainen siis 
tuottaa yhteiskuntaa varten ja tietää luonnollisesti myös, että mainittu 
määritys on hänen tuotteidensa määritys. Kuitenkin yhteys ja määri- 
tys realisoituvat aina vasta sitten kun yksityiset tuottajat tuovat tuot- 
teensa markkinoille. Niiden realisoitumisen tienä on, että tuottajat 
tarjoavat toisilleen tuotteitaan vaihdettaviksi. Toisin sanoen he asettu- 
vat toisiinsa nähden yhteiskunnalliseen yhteyteen tuotteen luoman yh- 
teyden muodossa. Yksilöiden tavaranomistus määrää suhteen sisällä 
heidän yhteiskunnallisen olemisensa. Eli kuten Marx sanoo toisessa 
luvussa s. 89: Henkilöt ovat tässä olemassa toisilleen vain tavaran 
edustajina ja siten tavaranomistajina.” Tuntuu aivan kuin tuotteet 
asettuisivat yhteiskunnallisiin suhteisiin ja ihmiset tulisivat samalla 
kiedotuiksi niihin tuotteiden omistajina. Näiden vaihtosuhteiden to- 
teutumismuotoon sisältyy kaikinpuolinen vapaaehtoisuus ja molem- 
pien osapuolten tunnustus sille. Yksityisten tavarantuottajien yhteis- 
kuntaa ei taloudellisesti kuitenkaan säätele yksilöiden vapaa tahto ei- 
vätkä spontaanit toiveet eikä etenkään yhteiskunnan taloussuunnitel- 
ma. Säätelijänä on sen sijaan näiden moninaisten ristiin kulkevien 
vaihtosuhteiden tiedoton sisältö, joka tulee esiin niiden sokeana ja me- 
kaanisena tuloksena. 

Mistä tämä tulos sitten muodostuu? Ei enemmästä eikä vähemmäs- 
tä kuin siitä mikä kootaan arvolain käsitteen alla. Vaihtoprosessien, 
siis esineiden kiertokulun, eräänä tuloksena on toimi, johon Robinson 
Crusoe ryhtyy joka aamu ja josta hän joka ilta tekee merkinnät tilikir- 
jaansa: yhteen tehtävään on varattava niin ja niin paljon aikaa, toi- 
seen niin ja niin paljon jne. Hänen on alituisesti varottava käyttämästä 
liikaa aikaa yhteen tehtävään, koska muihin jää sitä silloin liian vähän 
jne. Yksityisten tavarantuottajien yhteiskunnan on kokonaisuutena 
ratkaistava sama ongelma, joskin dimensioiltaan mittaamattomasti 
mutkikkaampana. Jos ajasta mikä tässä yhteiskunnassa on yhteensä 
käytettävissä, käytetään liian suuri osa suutarintöihin, jää liian vähän 
räätälin, puusepän ja viljelijöiden töihin jne. Ergo: Robinsonin ongel- 

ma on ”kokonaisyhteiskunnallisena” olemassa myös tavaroita tuotta- 
vassa yhteiskunnassa. Mutta tässä tapauksessa ei ole ketään, joka ot- 
taisi ongelman ratkaistakseen päässään, tajunnassaan ja etenisi sen 
jälkeen kokonaistalouden suunnitelmalliseen hoitoon. Niinpä ongel- 
ma ”ratkeaa” aina vasta jälkeenpäin. Asioihin käytännössä puuttu- 
van ja etukäteen suunnittelevan ajattelun kannalta tilanne on sama 
kuin jos rakennettaisiin taloa ilman lujuuslaskelmia, jatkettaisiin 
kunhan talo ei sorru ja ajateltaisiin että kaipa se on nyt sitten oikein 
rakennettu. Yksikään rakennusmestari ei hyväksyisi näin järjetöntä 
ajatusta. Ja kuitenkin tavaroita tuottava yhteiskunta toimii juuri yhtä 
järjettömästi. Se on parannuksista ja muutoksista huolimatta jatka- 
nut suuresti ottaen samoin tähän päivään asti. 


XI.3 Tuotteiden fetissiluonne: niiden sääntelyfunktio 


Marx sanoo tavaroiden fetissiluonteeksi sitä, että tavaroilla on tällai- 
nen yhteiskunnallinen funktio, että ne toisin sanoen toimivat ”yhteis- 
kunnallisina olioina”. Käsite siis kuvaa asiantilaa, jolla ei ole välittö- 
mästi mitään tekemistä (sillä on tekemistä vain hyvin hyvin välillisesti) 
niiden subjektiivisten motivaatioiden kanssa, jotka tavaroiden este- 
tiikka iskee yksilön mieleen, ei liioin ”kulutusterrorin” tai muun sen 
kaltaisen kanssa. Kaikki tällaiset seikat esiintyvätkin yksinkertaisen 
tavarantuotannon tasolla vielä alussaan, alkiomuodossaan. 


XI.4 ”Fetissi”: työn tuotteiden mahti niiden tekijöihin 


On hyödyllistä tutkia fetissi-sanan alkuperää ja kääntää se. Tuote 
merkitsee tehtyä, valmistettua. Ihmiset ovat tehneet tuotteet. Mutta 
kun ihmiset sitten ryhtyvät vaihtamaan niitä, tuotteet muuttuvat itse- 
näisiksi ja synnyttävät liikkeellään lainalaisuuksia, jotka puolestaan 
vaikuttavat takaisin uusien tuotteiden tekemiseen ja alkavat säännellä 
sitä. Toisin sanoen tuotteissa kehittyy mahti, joka ulottaa valtansa 
tuotteiden tekijöihin. Se alkaa määräillä tekemistä, tosin aina vasta 

jälkikäteen. Tämä työn tulosten mahti tuotteiden tekijöihin on leimal- 
lista fetissiluonteelle. Fetissi-sana on otettu portugalin kielestä; sen 
kantasanana on latinan facticius, joka puolestaan lähtee facere- 
sanasta. Lopulta tullaan siinäkin merkitykseen ”työn tulos”. Portuga- 
lin kielen sana feitico taas merkitsee keinotekoista ja taianomaista. 
Fetissikäsite on saanut erityismerkityksensä Afrikassa toimineiden 
portugalilaisten lähetyssaarnaajien käyttämästä kielestä. He ovat il- 
maisseet kristilliseltä kannaltaan että ”primitiivisten” yhteiskuntien 
ihmiset tosissaan uskovat, että joillakin esineillä, jotka he ovat kaiken 
lisäksi itse tehneet, on valta heihin itseensä. Kriittisesti, paljastavasti 
lähetyssaarnaajat alkoivat nimittää näitä esinejumalia ”fetisseiksi”. 


Fetisismin käsite juontaa siis juurensa porvarillis-kristillisen maail- 
man ja esikristillisten yhteiskuntien törmäyksestä ja siinä on langetet- 
tu tuomio kristittyjen porvarien näkökulmasta. Marx kääntää käsit- 
teen nyt toisinpäin. Mitäpä onkaan afrikkalainen fetisismi verrattuna 
eurooppalaiseen! Jälkimmäisessä tapauksessa koko yhteiskunnallinen 
tuotanto, joka ratkaisee ihmisten hyvinvoinnin tai sen puutteen, jäte- 
tään työn tulosten oman dynamiikan hoidettavaksi ja se tulee ilmi 
"abstraktisen työn tuloksen”, rahan, palvonnassa. 


Kun espanjalaiset aikoinaan tulivat Keski-Amerikkaan, intiaanit 
luulivat joutuneensa tekemisiin fetissinpalvojien kanssa, koska espan- 
jalaisten kaikki toimet pyörivät kullan ympärillä. Niinpä nuori Marx 
saattoi kirjoittaa yksityisomaisuutta juridisena ja poliittisena fetissinä 
palvovien muistoalbumiin: ”Kuubalaiset villit pitivät kultaa espanja- 
laisten fetissinä. Niinpä kuubalaiset pitivät kullalle juhlan, lauloivat 
sen ympärillä ja heittivät sen sitten mereen.” Kuubalaisten käsitys 
syntyi siitä, että espanjalaiset olivat kullan tähden valmiita murhaa- 
maan kokonaisia kansoja. Marx esitti tämän kommenttinsa keskuste- 
luun, jota Reininmaakunnan maapäivät kävivät puuvarkauslaista ja 
”salametsästystä” koskevasta lakiesityksestä. Molemmissa tapauksis- 
sa maanomistus ja nautintaoikeudet eli entinen yhteisöomistus olivat 
muuttuneet yksityisomaisuudeksi. Marxin raportti maapäivien kes- 
kusteluista päättyy näin: ”Jos kuubalaiset villit olisivat olleet seuraa- 
massa Reininmaakunnan maapäivien keskusteluja, he olisivat kai pi- 
täneet puuta täkäläisten fetissinä. Mutta seuraavassa istunnossa he 
olisivat saaneet huomata, että tähän fetisismiin yhdistetäänkin myös 
eläinten palvonta. Silloin kuubalaiset olisivat heittäneet jäniksiä me- 

reen pelastaakseen ihmisiä.” (MEW 1, s. 147) 


Kun Marx ryhtyi soveltamaan fetissiluonteen käsitettä tavaraan, 
hän viittasi pohjimmiltaan vain siihen kohtalokkaaseen tilanteeseen, 
että pelkkien esineiden osaksi tulee yhteiskunnallisia sääntelytehtäviä, 
että tuottajat luovuttavat oman yhteiskunnallisuutensa tavaroille. Yk- 
sityisen työn osanen tunnustetaan yhteiskunnalliseksi työksi vasta kun 
vaihto toteutetaan. Ja vaikka jokainen tuottaja onkin tehnyt työtä yk- 
sityisesti, he kaikki ovat kuitenkin työskennelleet yhteiskunnan hy- 
väksi. Mutta harjoittaessaan vaihtoa heidän ei tarvitse ajatella tuotan- 
tosuhteidensa toteuttamista. Heitä kiinnostaa käytännössä ennen 
muuta paljonko he saavat vieraita tuotteita omalla tuotteellaan” (s. 
80—81, 270) eli lyhyesti sanottuna heidän tavaransa arvo. Heidän 
työn tuotteidensa arvonsuuruudet ”vaihtelevat alituisesti riippumatta 
vaihtajien tahdosta, ennakkotiedoista ja toimenpiteistä. Heidän omal- 
la yhteiskunnallisella liikkeellään on heidän silmissään esineiden liik- 
keen muoto ja he ovat esineiden kontrollin alaisia sen sijaan että kont- 
rolloisivat niitä.” (s. 81, 270). Koska siis arvonsuuruudet liikkuvat 
tuottajien tajunnasta ja tekemisistä riippumatta, ei suhde tavaroihin 
kulloinkin sisältyvään työhönkään voi käytännössä olla vaihtoliiken- 
teelle mitenkään merkityksellinen, yhtä vähän kuin ”se myöhäinen 
tieteellinen keksintö”, joka koski esineellistynyttä työtä arvosubstans- 
sina. Tämä käytännön mahdottomuus lähteä työstä määrää puoles- 
taan olennaisella tavalla arvormuotoa. ”Ihmiset eivät siis suhteuta työn 
tuotteita toisiinsa arvoina siksi, että nämä esineet olisivat heille pel- 
kästään samanlaatuisen ihmistyön aineellisia kuoria. Päinvastoin.” 
Arvomuoto on tällaisen päinvastaisen”, ikään kuin takaperoisen me- 
nettelyn muoto. ”Asettaessaan vaihdossa erilaatuiset tuotteensa arvoi- 
na keskenään yhtäläisiksi, he asettavat eri työnsä yhtäläisiksi ihmis- 
työnä. He eivät tätä tiedä, mutta tekevät niin.” (s. 80, 270). 


Koska ihmiset ”tekevät niin”, se osoittaa muodon käytäntömuo- 
doksi. Mitä he sitten tietävät toimiessaan näin? Muun paitsi sen, että 
he asettavat erilaiset hyödylliset ja yhtä yksityiset työnsä ihmistöinä 
yhtäläisiksi ja tunnustavat niiden yhteiskunnallisen luonteen. Näitä 
puolia heidän ei tarvitsekaan tietää, koska niillä ei heidän kannaltaan 
ole mitään käytännön relevanssia. Sen sijaan heidän on kiinnitettävä 
huomionsa tavaroidensa ”arvoon”. Se yksin "kiinnostaa heitä käytän- 
nössä”. Tästä syystä tuottajien yksityisten töiden ”yhteiskunnalliset 

suhteet ilmenevät tuottajille sinä mitä ne ovatkin, eivät toisin sanoen 
henkilöiden välittömästi yhteiskunnallisina suhteina heidän töissään 
itsessään, vaan päinvastoin henkilöiden esineellisinä suhteina ja esi- 
neiden yhteiskunnallisina suhteina.” (s. 79, 269). 


XI.5 Ristiriita ”esineellisen pettävän ulkonäön” käsittees- 
sä 


Mutta eikö tämä muoto ilmaise, että tavaroiden luonne on vain ”pet- 
tävää esineellistä ulkonäköä” (s. 80, 270)? — ”Paikkojen sekoittumi- 
nen”, ”harhanäynomainen muoto” ja itse ”fetisismi” (s. 78, 268) ovat 
muita Marxin nimityksiä sille, että ”arvossa” ilmaistuksi tuleva asian- 
tila tässä ilmenemismuodossa ”erehdyttää” oman olemuksensa suh- 
teen, synnyttää siitä ”väärää” tai ”nurinkääntynyttä” tajuntaa. 
”Muun muassa ikävystyttävän lattea riitely luonnon roolista vaihtoar- 
von muodostumisessa todistaa, kuinka suuressa määrin tavaramaail- 
maan tarttunut fetisismi tai työn yhteiskunnallisten määritysten esi- 
neellinen silmälume on erehdyttänyt osaa taloustieteilijöistä. Koska 
vaihtoatvo on tietty yhteiskunnallinen tapa ilmaista esineeseen kulu- 
tettua työtä, ei vaihtoarvo voi sisältää luonnonainesta sen enempää 
kuin vaikkapa valuuttakurssi.” (s. 87, 275). Mutta miten Marx voi sa- 
noa, että tuottajien ”yksityistöiden yhteiskunnalliset suhteet ilmene- 
vät... sinä mitä ne ovatkin .. . toisin sanoen . . . esineiden yhteis- 
kunnallisina suhteina”? Ilmenevätkö esineet tuottajille siis ”nurin- 
kääntyneinä” vai ”sinä mitä ne ovatkin”? 


XI.6 Olosuhteiden ”nurinkääntyneisyys” ja ”järjettö- 
myys” 


Asia mutkistuu entisestään sitten kun kyseessä eivät enää ole pelkät 
tavarat, vaan tavarat ja raha. Sillä "juuri tämä tavaramaailman val- 
mis muoto — rahamuoto — kätkee esineellisesti yksityistöiden yhteis- 

kunnallisen luonteen ja näin ollen yksityistyöntekijän yhteiskunnalli- 
set suhteet sen sijaan että paljastaisi ne.” (s. 82, 271). Tarkastelles- 
samme asiaa lähemmin havaitsemme Marxin tuovan mukaan muo- 
toanalyysin tuloksia kärjistääkseen ongelmaa. Tehdäkseen ”näennäi- 
syyden”, ”nurinkääntyneisyyden” rahamuodon kohdalla havaittavak- 
si, Marx astuu yhden askelen kehityksessä taaksepäin ja tulee näin 
yleiseen vastikemuotoon ja sijoittaa sitten liinakankaan yleisen vastik- 
keen rooliin (s. 82, 271). Jos sanon että takki, saapas jne. suhtautu- 
vat liinakankaaseen abstraktisen ihmistyön yleisenä aineellistumana, 
niin sanonnan järjettömyys on itsestään selvä.” (Vielä järjettömäm- 
mältä tuntuu jos kaikenlaisiin rahaa koskeviin sananparsiin sijoite- 
taan liinakangas rahan tilalle. Vaikkapa näin: Liinakangas (raha) yk- 
sin ei tee ihmistä onnelliseksi. Aika on liinakangasta (rahaa). Liina- 
kangas (raha) hallitsee maailmaa.) ”Mutta kun takin, saappaiden 
jne. tuottajat suhteuttavat tavarat liinakankaaseen — tai kultaan ja 
hopeaan, mikä ei lainkaan muuta asiaa — yleisenä vastikkeena, niin 
heidän yksityistöidensä suhde yhteiskunnalliseen kokonaistyöhön il- 
menee heille tarkalleen tässä järjettömässä muodossa.” (s. 82, 271). 


Marx käyttää siis geneettis-loogisen johtonsa erästä tulosta vieraan- 
nuttamistekniikan keinona. Tässähän ”normaali”, itsestään selvä 
käytäntömuoto, joka on tietylle yhteiskuntamuodolle spesifinen ja saa 
todelliset tuotannon edustajat tuntemaan olonsa kerrassaan kotoisak- 
si, näytetään sellaisessa valossa, että ”järjettömyys on itsestään sel- 
vä”. Entä mikä sitten on niin kovin järjetöntä? Ei mikään muu kuin 
itse yksityisen tavaratuotannon toimintatapa: sitä ei säätele tietoinen 
etukäteen tapahtuva suunnittelu, vaan esineiden vaihtoliike, ja sen 
säätely tapahtuu ”selän takana” ja ”jälkikäteen”. Järjetöntä on että 
esineet saavat tämän seurauksena ”yhteiskunnallisen luonteen” ja nii- 
hin valetaan ”yhteiskunnallinen sielu”, mutta ihmiset sitä vastoin jou- 
tuvat ”esineiden kontrollin alaisiksi”, siis esineitä koskevien lakien 
vallan alaisiksi. Juuri subjekti—objekti-suhde kääntyy siis nurin yksi- 
tyisen ihmisen suhteessa tavaramaailmaan. Tämän suhteen puitteissa 
— eikä suinkaan yleisesti ottaen — ihmissubjektit objektivoituvat me- 
nettelyssään ja esineelliset objektit puolestaan subjektivoituvat. Yksi- 
tyiselle tavaratuotannolle ovat luonteenomaisia "henkilöiden esineelli- 
set suhteet ja esineiden yhteiskunnalliset suhteet” (s. 79, 269). Näin 
siis tajunta ei olekaan ”nurinkääntynyt”, vaan yhteiskunta. 

XI.7 ”Näennäisyyden esineellinen muoto” — ”objektiivi- 
nen ajatusmuoto” 


Marxin lausumien näennäinen ristiriitaisuus saa ratkaisunsa: ”nurin- 
kääntynyt tajunta” osoittaa esineet välittömästi sinä mitä ne ovat- 
kin”. Vaikka tajunta onkin nurinkääntynyt, se on käytännön kannal- 
ta oikea, koska se vastaa yhteiskunnallis-taloudellista todellisuutta ja 
normaaleja toimintatapoja. Tajunta ilmenee ”vääräksi” vasta tieteel- 
lisen analyysin valossa, joka palauttaa arvomuodot siihen mitä ne 
”pohjimmiltaan” ilmaisevat, nimittäin yhteiskunnallisiin suhteisiin. 
”Tarvitaan täydellisesti kehittynyt tavaratuotanto ennen kuin itse ko- 
kemuksesta kasvaa sen seikan tieteellinen ymmärtäminen, että toisis- 
taan riippumatta tehdyt yksityistyöt, jotka kuitenkin yhteiskunnalli- 
sen työnjaon luontaissyntyisinä jäseninä ovat toisistaan kaikin puolin 
riippuvaisia, johdetaan jatkuvasti niihin määräsuhteisiin, joiden mu- 
kaisina yhteiskunta niitä vaatii. Sitä ei voi tieteellisesti ymmärtää il- 
man täydellisesti kehittynyttä tavaratuotantoa siitä syystä, että tuot- 
teiden tuottamiseen yhteiskunnallisesti välttämätön työaika toteutuu 
vaihtajien tuotteiden satunnaisissa ja alituisesti heilahtelevissa vaihto- 
suhteissa sääntävänä luonnonlakina vain väkivaltaisesti, samoin kuin 
vaikkapa painovoiman laki silloin kun talo sortuu päälle. Arvonsuu- 
ruuden määräytyminen työajan nojalla on näin ollen suhteellisten ta- 
varanarvojen näkyvien liikkeiden alle kätkeytyvä salaisuus. Salaisuu- 
den keksiminen poistaa sen näennäisyyden, että työn tuotteiden ar- 
vonsuuruudet määräytyisivät pelkästään satunnaisesti. Mutta se ei 
poista suinkaan arvonsuuruuden määräytymisen esineellistä muo- 
toa.” (81, 270) ”Nurinkääntyneisyyden” ytimenä on tämä ”arvon” 
"aineellinen muoto”, missä yksityinen tavaratuotanto ilmaisee yhtey- 
tensä työhön ja säätelee sitä — sen sijaan että ilmaisu ja säätely tapah- 
tuisi tietoisesti yhteiskunnallisessa muodossa. 

”Esineellinen muoto” on sekä objektiivisten olosuhteiden liikunta- 
muoto että samalla käytäntömuotona ihmissubjekteille käytännön 
kannalta relevantti. Tällaisissa muodoissa ihmiset toiminnassaan tie- 
toisesti osallistuvat objektiiviseen prosessiin. Niin ollen Marx voikin 
sanoa (s. 82, 271): ”... tämänkaltaiset muodot...ovat tämän his- 
toriallisesti määrätyn yhteiskunnallisen tuotantotavan — tavaratuo- 
tannon — tuotantosuhteiden yhteiskunnallisesti merkityksellisiä, siis 

objektiivisia ajatusmuotoja.” Ne ovat yhteiskunnallisesti merkityksel- 
lisiä, koska ne samalla ovat yhteiskunnallisen olemisen muotoja ja tie- 
toisen toiminnan muotoja. Yhtä momenttia ei voi ylipäätään erottaa 
toisesta. Käytännön olemisen ja tietoisuuden spontaani erottamatto- 
muus on erityisen selvä vaihtomuodossa. Vaihtomuotohan luodaan jo- 
ka kerta uudelleen ihmisten ryhtyessä vaihtamaan. Korostaakseni 
kaikesta muusta erillään näiden ajatusmuotojen objektiivisuuden mo- 
menttia puran struktuurin vielä kerran osiinsa. Koko argumentaation 
täytyisi kuulua seuraavasti: työnjaolle perustuvan yksityisen tuotan- 
non oloissa ihmisten harjoittaman yhteiskunnallisen aineenvaihdon 
tietty muoto antaa heidän tuotteilleen arvomuodon ja päästää tuotteet 
liikkumaan arvomuodon urissa. Kun sanotaan: ”työnjaolle perustu- 
van yksityisen tuotannon oloissa ihmiset harjoittavat tietyssä muodos- 
sa. ..”, ovat sanonnassa molemmat puolet, sekä objektiivisuus että 
subjektiivisuus, identtisinä yhdessä. Toisin sanoen juuri nämä muo- 
dot voidaan käsittää objektiivisiksi yhteiskunnallisiksi asiantiloiksi. 
Mutta tästä erottamattomana puolena ne ovat samalla muotoja, joissa 
tullaan tietoiseksi näistä yhteiskunnallisista asiantiloista. Siis nämä 
muodot määräävät samalla sekä kohdetta eli yhteiskunnallista olemis- 
ta että tätä kohdetta koskevaa tietoisuutta. 


X1I.8 Uusi palkkamuodon ennakointi 


Asia selvinnee kuitenkin vaihtomuodon tai yksinkertaisen arvomuo- 
don kohdalla. Niin ollen on mielestäni paikallaan palata siihen palk- 
kamuodon tarjoamaan esimerkkiin, jota käsittelimme jo ensimmäi- 
sessä luennossa käydessämme läpi Pääornalle mahdollisia alkuja. Ot- 
takaamme esille Pääoman 17. luku. Siinä lähdetään (s. 479) alkufor- 
muloinneista, jollaisia olemme käsitelleet tutkiessamme Pääoman en- 
simmäistä lukua: ”Porvarillisen yhteiskunnan pinnalla työläisen palk- 
ka esiintyy . . .* Tässä Marx ryhtyy siis käsittelemään palkan ilmene- 
mismuotoa ja sanonnan ”pinnalla” voimme ilmaista myös seuraavilla 
sanoilla: 'arkitodellisuudessa sellaisena kuin se ensi silmäyksellä ilme- 
nee". Työläisen palkka ilmenee siis porvarillisen yhteiskunnan pinnal- 
la ”työn hintana, tiettynä määränä rahaa, joka tietystä työmäärästä 

maksetaan”. Kun Marx on lähtenyt arkisesta empiirisestä todellisuu- 
desta, yleisesti tunnetusta tiedosta, hän esittelee seuraavaksi miten si- 
tä on ryhdytty spontaanilla tavalla teoreettisesti käsittelemään: ”Täl- 
löin puhutaan työn arvosta ja sanotaan sen rahailmaisua sen . . . hin- 
naksi”. Tähän liittyvät ”työtavaraa” koskevat arvo- ja hintateoriat. 
"Mutta mikä on tavaran arvo?” Marx soveltaa sitten ensimmäisessä 
luvussa kehittämäänsä arvoteriaa: tavaran arvon määrää sen tuotta- 
miseen yhteiskunnallisesti välttämätön työaika. Sen sijaan muiden ke- 
hittelemä palkan spontaani selitys, joka rakentuu otaksutulle ”työn- 
arvolle”, johtaa teorian absurdeihin ristiriitoihin. Kun näet lähde- 
tään kahdesta premissistä: 1)työnarvo määrää palkan 2) yhteiskun- 
nallisesti välttämätön työ määrää arvon, eikö siitä seuraa se tolkuton 
tautologia, että työpäivän arvon määrää juuri sama työpäivä? Marx 
esittää saman tien toisen vastaväitteen: ”Tullakseen . . . myydyksi ta- 
varana työn täytyisi joka tapauksessa olla olemassa ennen kuin se 
myydään. Mutta jos työläinen voisi antaa työlleen itsenäisen olemas- 
saolon, niin hän myisi tavaraa eikä työtä.” Jos jompikumpi olettamus 
pitäisi paikkansa, silloin kapitalistinen tuotantotapa olisi mahdoton, 
sillä se perustuu lisäarvolle. Asiantila ei siis voi olla tällainen. 


XI.9 Palkkamuodon irrationaalisuus ja rationaalinen rat- 
kaisu 


Teorian ristiriidoista päästään kun Marx seuraavassa purkaa osiinsa 
sen mikä ensi silmäyksellä näyttää työn hinnalta. Näin Marx saa esiin 
kerroksisen suhteen: palkka on työvoiman hinta ja työvoimaa puoles- 
taan ostetaan sen käyttöarvon tähden. Nyt kuitenkin työvoiman käyt- 
töarvona ostajalle on, että työvoimalla voi tuottaa paitsi käyttöarvon, 
myös ja ennen muuta suuremman arvon kuin minkä ”arvoinen” työ- 
voima itse on. Tässä työvoiman arvo puolestaan määräytyy samoin 
kuin jokaisen muun tavaran arvo: sen tuottamiseen keskimääräisesti 
välttämättömällä työajalla. ”Rahanomistajaa vastaan astuu tavara- 
markkinoilla todellisuudessa suoraan työläinen eikä työ. Työläinen 
myy työvoimaansa. Niin pian kuin hänen työnsä todella alkaa, se on jo 
lakannut olemasta hänen omaansa eikä hän voi sitä siis enää myydä.” 

(s. 480) (Seuraavassa virkkeessä ilmaistu asiantila on ollut jo edellä 
puheena: Työ on arvojen substanssi ja sisäinen mitta, mutta sillä it- 
sellään ei ole mitään arvoa.”) 


XI.10 ”Kuvitteellinen”, mutta tosiasiallinen — ”yleisesti 
käytetty ajatusmuoto” 


Palkkamuodon pinnalliset ristiriidat voi ratkaista vasta tässä ja lisäksi 
vasta sen pohjalla, että edellä on analysoitu tavaraa, rahaa, pääomaa 
ja arvonlisäysprosessia. Tällöin Marx liittää nämä yksinkertaisemmat 
tiedot yhdistetyksi tiedoksi. Sen tehtyään Marx suuntautuu palkka- 
muodon aspektiin, samoin kuin ratkaistuaan ensimmäisen luvun lo- 
pulla arvomuodon ristiriidat. Kyseinen aspekti on yhteinen palkka- 
muodolle ja arvomuodolle: molemmat ovat näet objektiivisia ajatus- 
muotoja. Aluksi Marx esittää yhteenvedon havaitsemastaan palkka- 
muodon omalaatuisuudesta: ”Ilmauksessa 'työn arvo' ei arvokäsite 
ole vain täydellisesti kadonnut, vaan se on myös muuttunut vastakoh- 
dakseen. Se on kuvitteellinen ilmaus, samoin kuin vaikkapa maan ar- 
vo.” Tällaiset "kuvitteelliset ilmaukset” ovat kylläkin irrationaalisia, 
mutta eivät epätodellisia. Ne eivät ole teoreetikkojen keksintöjä, vaan 
ne ”syntyvät . . .itse tuotantosuhteista. Ne ovat olennaisten suhtei- 
den ilmenemismuotojen kategorioita.” (s. 480—481) Seitsemännen- 
toista luvun lopussa (s. 485) Marx palaa ilmenemismuodon ongelmiin 
ja osoittaa miten siinä tulee esiin sama käytännön olemisen ja tajun- 
nan ykseys, jota hän käsitteli tavaran fetissiluonnejaksossa ”'objektii- 
visen ajatusmuodon” kategorian pohjalla: 


”Muutoin sama mikä pitää paikkansa kaikista ilmenemismuodois- 
ta ja niiden kätketystä taustasta, pitää paikkansa myös ilmenemis- 
muodosta ”työn arvo ja hinta' tai 'työpalkka' — toisin kuin sen 
olennaisen suhteen kohdalla mikä niissä ilmenee, siis toisin kuin 
työvoiman arvossa ja hinnassa. Edelliset reprodusoituvat välittö- 
mästi ja spontaanisti yleisesti käytettyinä ajatusmuotoina, jälkim- 
mäinen on sitä vastoin ensin löydettävä tieteen avulla.” 

XI.11 Palkka arkikäsityksiä määräävänä käytäntömuoto- 
na 


Ennen kuin siirrymme lähemmin selvittelemään tiedettä ja sen tehtä- 
vää, on vielä alleviivattava palkkamuodon käytännöllis-faktillista 
luonnetta, jotta tämän muodon luokittelu nurinkääntyneeksi, pelkäs- 
tään kuvitteelliseksi ilmiöksi tulisi oikein ymmärretyksi. Vastaavalla 
tavalla kuin arvomuoto (arvomuotohan ”sisältyy” palkkamuotoon) on 
palkkamuotokin yhteiskunnallinen muoto, missä miljoonia ja miljar- 
deja kertoja asetutaan tietynlaiseen yhteiskunnalliseen suhteeseen, jo- 
ta sitten sopimuksella säädellään. Tarkemmin sanottuna on kyseessä 
kapitalistiselle tuotannolle perustavanlaatuinen palkkatyön ja pääo- 
man suhde. Mikä on palkkatyötä koskevan sopimuksen sisältönä? So- 
pimus säätää ensi sijassa sen, että työtä on tehtävä aikayksikköä kohti 
maksettavan tietyn palkan mukaan. Sopimuspuolten edut ovat kyllä- 
kin perin pohjin vastakkaiset. Mutta kyseessä ei enää ole pelkän 
”symmetrisen” vastakkaisuuden muoto, siten kuin neuvoteltaessa 
kussakin myynnissä hinnasta. Sen sijaan tämä suhde sisältää riistäjien 
ja riistettävien välisen luokkavastakohdan. Eräs seikka on oleellisen 
tärkeä: sopimuksen solmimisessa on määräävänä molempien osapuol- 
ten vapaaehtoisen suostumuksen formaalinen periaate, siis myös tasa- 
vertaisuusperiaate (mikäli sopimuksenteko ei ole muuttanut luonnet- 
taan välittömästi vaikuttavan väkivallan vuoksi). Siinä vallitsevat siis 
samat periaatteet kuin yksinkertaisessa vaihdossakin. Se merkitsee, 
että sopijapuolten on päästävä yhteisymmärrykseen keskivälillä, mi- 
ten taloudelliset ”markkinavoimat” sen milloinkin määrännevätkin. 
Sopimus on joka tapauksessa solmittava sillä pohjalla, että se noudat- 
taa "markkinatilanteen mukaista” ja siinä mielessä ”oikeaa” ”työn” 
hinnan määritystä. 

Kapitalistisen yhteiskunnan molemmat suuret luokat säätelevät 
suhdettaan käytännössä juuri sanotun ”työn hinnan” muodon mu- 
kaan. Niin ollen palkkamuoto on käsitettävä kapitalistisen yhteiskun- 
nan perustavanlaatuiseksi käyttömuodoksi tai ”elämänmuodoksi”. Se 
on objektiivinen muoto, yhteiskunnallinen käytännön tosiseikka ja si- 
käli yhteiskunnallisen olemisen momentti. Samaan aikaan ja edelli- 
sestä erottamattomalla tavalla se on ajatusmuoto, yhteiskunnallista 
olemista koskevan tajunnan muoto. Tämä muoto ei siis esitä pelkkää 

tosiasiaa, vaan samalla myös "periaatteellista tajuntaa, aivan kuten 
vastikkeisuusperiaatteessakin oli laita. Kun ostetaan ja myydään, 
kumpikin voi yrittää petkuttaa toista mutta yhteisymmärrys on saavu- 
tettava sellaisessa pisteessä, jota periaatteessa voi sanoa vastikkeisuu- 
deksi. Vastikkeisuus on näet vähintä mitä kummankin on pyrittävä 
suostumuksensa ehtona saavuttamaan. Näin siis palkka ei ole pelkäs- 
tään jotain faktillista, vaan jotain sellaista mihin osapuolina olevat 
luokat pääsevät "sisältä käsin”. Marx voikin todeta s. 483, että ”sekä 
työläisen että kapitalistin kaikki oikeuskäsitykset” perustuvat tälle 
muodolle — ja sen ohella kaikki kapitalismin vulgaaritaloudelliset 
apologiat. Kun Marx on Pääoman kolmannessa osassa ensin esittänyt 
koron ja maankoron muodot, hän teoksen loppupuolella (s. 
817—818) palaa tähän aspektiin, joka on yhteinen koron, maankoron 
ja työpalkan kolmelle taloudelliselle muodolle. Siinä yhteydessä hän 
sanoo: on ”luonnollista, että todelliset tuotannon edustajat tuntevat 
olevansa täysin kotonaan näissä . . . muodoissa . . . sillä ne ovat juuri 
niitä näennäisen ulkokuoren muotoja, joiden puitteissa he liikkuvat ja 
joiden kanssa he ovat päivittäin tekemisissä.” Tästä syystä ne määrää- 
vät heidän ”arkikäsityksiään”. 


XI.12 Ihmisen ja esineen nurinkääntyneisyys — nurin 
kääntynyt tajunta 


Mutta emmekö kuulleet Marxin suusta, että yksityisen tavaratuotan- 
non yhteiskunnassa tuotteet ovat esineiden kontrollin alaisia” sen si- 
jaan että kontrolloisivat esineitä? Entä mitä merkitsee puhe vapaaeh- 
toisuudesta ja muusta sellaisesta? Eikö se palkkatyöläisiin sovellettu- 
na kuulosta silkalta pilkanteolta, sillä joutuvathan he joukkotyöttö- 
myyden oloissa sangen usein ottamaan vastaan minkä tahansa tarjo- 
tun työn sillä hinnalla mikä tarjotaan? Pysähdytäänpä hetkeksi! ”Esi- 
neiden kontrolli” ei ulotu vastikkeisuuteen eikä siis myöskään tasaver- 
taisuusperiaatteeseen, vaan tavaroiden arvosuureisiin. Yksittäinen ih- 
minen ei voi kontrolloida arvoa, mutta voi pitää huolta siitä, vaatia si- 
tä, että saa täyden vastikkeen "markkinoiden sanelemalle” tavaransa 
vaihtoarvolle. Palkkatyöläinen kokee oman tavaransa, toisin sanoen 

oman työvoimansa arvon kohdalla, että arvo on ”sitä mitä se onkin”, 
"esineiden yhteiskunnallinen suhde ja ihmisten esineellinen suhde”. 
Mutta arvosuureen ongelma ei saa jättää varjoonsa arvomuotoa, jo- 
hon liittyy myös tasavertaisuusperiaate, onhan kyse kahden vapaan 
tahdon välistä suhdetta koskevasta muodosta. Mikäli näet arvomuoto 
jäisi vaille tarpeellista korostusta, silloin olisi mahdotonta käsittää 
miksi myös palkkatyöläiset pääomanomistajien ohella "tuntevat ole- 
vansa täysin kotonaan” näissä muodoissa. 


XI.13 Objektiiviset ajatusmuodot porvarillisen taloustie- 
teen kategorioina 


Palkkamuodon kaltaiset muodot ovat siis kylläkin imaginaarisia ja ir- 
rationaalisia, mutta silti ne ovat arkipäiväisellä tavalla reaalisia. Sikä- 
li kuin ne ovat objektiivisia ajatusmuotoja, ne ovat nurinkääntyneitä 
— ja toisaalta ne eivät kuitenkaan ole sitä, eivät ole nurinkääntyneitä. 
Kun joku ajattelussaan käyttää näitä muotoja, hänen mielessään hei- 
jastuu välittömästi kappale käytännön todellisuutta. Kyseessä on kui- 
tenkin vain yksi kappale. Jos tiede löytää kaikkien tällaisten kappalei- 
den vaikutusyhteydet, silloin objektiiviset ajatusmuodot osoittautuvat 
nurinkääntyneiksi. Tämä nurinkääntyneisyys on kuitenkin pelkkä 
suora heijastuskuva ihmisen ja esineen, subjektin ja objektin todelli- 
sesta nurinkääntyneisyydestä. Edellä tutkimme tapauksen elementaa- 
risinta muotoa tavaran fetissiluonteen tarjoaman esimerkin pohjalta. 
”Nurinkääntynyttä” on siis objektiivinen yhteiskunnallinen todelli- 
suus. Ilmenemismuodot, jotka samalla ovat ajatusmuotoja, jäljentä- 
vät nurinkääntyneen todellisuuden ”sinä mitä se onkin”. Toisaalta 
voi esimerkiksi palkkamuodosta samalla sanoa, että se "peittää todel- 
lisen suhteen näkymättömiin ja tuo ilmi nimenomaan sen vastakoh- 
dan” (s. 483). Tavaran fetissiluonnejaksossa Marx sanoo tämänkal- 
taisista muodoista, että ne ”juuri . . . ovat porvarillisen taloustieteen 
kategorioita”. (sivu 82, 271). Palkkamuodon esimerkin kohdalla 
Marx sanoo sitten: ”Klassinen poliittinen taloustiede lainasi jokapäi- 
väisestä elämästä ilman sen enempää kritiikkiä *työn hinnan' käsit- 
teen kyselläkseen jälkeenpäin kuinka tämä hinta määrätään.” (s. 481) 

Olemme vihdoin tulleet pisteeseen missä voimme esittää seuraavan 
kysymyksen ja myös vastata siihen: mitä oikein on poliittisen talous- 
tieteen kritiikki? Mikä erottaa sen esimerkiksi klassisesta poliittisesta 
taloustieteestä, joka lainasi ilman enempää kritiikkiä tiettyjä katego- 
rioita arkielämästä? Ja mitä sitten 'pitemmälle menevä" kritiikki on 
Marxilla ja miten hän sitä harjoittaa? Viimeisessä luennossa käsitte- 
lemme näiden kysymysten kompleksia. 


KAHDESTOISTA LUENTO 


XII.1 Mitä on ” poliittisen taloustieteen kritiikki”? 


Porvariluokan herruus työväenluokkaan perustuu taloudelliselta kan- 
nalta tuotantovälineiden yksityisomistukseen. Ilman tuotantovälineitä 
työläinen ei voisi toteuttaa työvoimaansa eikä siis myöskään tuottaa 
elämisen tarvikkeita. Tuotantovälineiden yksityisomistus tekee nämä 
välineet suhteessa niitä omistamattomiin ”yhteiskunnallisiksi esineik- 
si”. Näillä esineillä puolestaan on yhteiskunnallista valtaa ja ne edus- 
tavat taloudellista tuottavuutta. 

Olemme luennoissa tutkineet taloudellisia muotomäärityksiä ”ta- 
loudellisen solumuodon”, tavara- tai arvomuodon esimerkkien poh- 
jalla. Niiden herruusasema osoittaa, että porvarillinen luokkayhteis- 
kunta perustuu suoraan taloudelliselle väkivallalle, puutteen luomalle 
paineelle ja pelkille esineille ja nämä kaikki pitävät sitä myös käynnis- 
sä. Etenimme edellä siihen pisteeseen asti missä Marx osoitti, että 
porvarillisen taloustieteen kategorioina olevat objektiiviset ajatusmuo- 
dot ovat taloudellisista muodoista spontaanisti syntyviä, tajunnassa it- 
sestään reprodusoituvia yleisesti käytettyjä ajatusmuotoja. Ne klassi- 
nen taloustiede on osittain lainannut ilman enempää kritiikkiä arkielä- 
mästä. Luentojen päätteeksi on kysyttävä mitä omintakeista Marxin 
kritiikissä oikein on. Mitä siis poliittisen taloustieteen kritiikki on, 
mitkä ovat sen menettelytavat ja mitä hyötyä siitä on saatavissa. Jou- 
dumme aluksi pysähtymään ja selvittämään mikä tämän kritiikin 
kohteena on. 

XII.2 ”Poliittinen taloustiede”-käsitteen kaksimerkityksi- 
SYys 


Millaisen sisällön pystyimme tähän mennessä antamaan ”poliittiselle 
taloustieteelle”? Näyttää että käsite on ensi alkuun ymmärrettävä teo- 
reettiseksi rakennelmaksi, jolla porvarillisen yhteiskunnan taloudelli- 
set puolet pyritään esittämään tieteellisesti. Mutta jos käsite ymmär- 
retään tältä kannalta, silloin käy vaikeaksi yhdistää Pääoman alaot- 
sikko teoksen sisältöön ja rakenteeseen. Alaotsikoksihan on tunnetus- 
ti merkitty poliittisen taloustieteen kritiikki.* Jos ymmärtäisimme 
alaotsikon yksinomaan ”kansantaloustieteellisten oppien kritiikiksi”, 
se viittaisi sellaiseen sisältöön, jolla on Pääomassa toissijainen asema. 
Teoksensa kolmessa ensimmäisessä osassa Marx näet kehittelee syste- 
maattisesti kapitalistisen tuotannon kokonaisprosessin. Aina välillä 
hän poikkeaa varsinaisesta aiheestaan — muuallakin kuin pelkissä 
alaviitoissa — ottaakseen kantaa porvarillisten taloustieteilijöiden op- 
peihin. Alaviitat ja poikkeamat voitaisiin kuitenkin pudottaa poiskin 
ilman että kolmen teoksen rakenne ja niiden objektiivinen tietoarvo 
mitenkään muuttuisi. Vasta Pääoman neljännessä osassa Marx ryhtyy 
tekemään temaattisesti tiliä porvarillisen talousteorian kanssa. Nel- 
jännen osan viimeistelemättömän käsikirjoituksen ensimmäinen jul- 
kaisija Karl Kautsky katsoi teoksen kuuluvan erilleen teoksen muista 
osista. Siitä pitäen teos on tullut tunnetuksi nimellä Theorien iiber 
den Mehrwert, Lisäarvoteorioita, siis itsenäisenä teoksena (vrt. 
MEW 26.1. s. XV). Marx itse kutsui kriittisen tilintekonsa mukaisesti 
neljättä osaa Pääoman ” kriittiseksi kirjallisuuskatsaukseksi” tai ”kir- 
jallis-kriittiseksi osaksi”. Näin ollen asia otettaisiin liian kapeasti, jos 
käsite poliittinen taloustiede — sellaisena kuin se esiintyy Pääoman 
alaotsikossa — yhdistettäisiin yksinomaan teoriaan. 

Johtopäätökseen sisältyy toinenkin argumentti: poliittisen taloustie- 
teen kategoriat ovat ennen muuta reaalikategorioita, ”objektiivisia 
ajatusmuotoja”. Ne eivät siis ole mitään teoreetikon aivotuotetta. Al- 


*Esimerkiksi Edistyksen v. 1974 ja 1980 julkaisemien suomenkielisten lai- 
tosten alaotsikkona on Kansantaloustieteen arvostelua. Suomentajan huo- 
mautus. 

kuperältään kategoriat ovat vain tiettyjä yhteiskunnallisia olosuhteita 
koskevia, "yleisesti käytettyjä”, kulloinkin spontaanisti syntyneitä 
ajatusmuotoja. 


Kyseiset kategoriat eivät kyllä yksin pysty muodostamaan mitään 


tiedettä. Katsokaamme mitä Marx sanoo klassisesta taloustieteestä 
(alaviitassa 32 sivulla 86): ”Jotta asia tulisi kerta kaikkiaan selväksi 
totean tässä, että pidän klassisena poliittisena taloustieteenä kaikkea 
sitä William Pettyn jälkeistä taloustiedettä, joka tutkii porvarillisten 
tuotantosuhteiden sisäistä yhteyttä ja muodostaa siten vastakohdan 
vulgaaritaloustieteelle. Jälkimmäinen liikkuu vain näennäisen yhtey- 
den piirissä ja märehtii yhä uudelleen tieteen mitat täyttävän talous- 
tieteen jo ajat sitten esittämää materiaalia saadakseen aikaan uskotta- 
van selvityksen niin sanoaksemme karkeimmista ilmiöistä ja tyydyt- 
tääkseen porvarillista kotitarvetta. . .”' 

Ilmeisesti edellä esitetyt poliittisen taloustieteen määritelmät olivat 
liian kapea-alaisia ja riittämättömiä. Mikä siis on poliittisen taloustie- 
teen tehtävänä? Marxin mukaan klassiselle poliittiselle taloustieteelle 
on luonteenomaista, että lähtiessään kapitalistisen yhteiskunnan ”ob- 
jektiivisista ajatusmuodoista”, siis tavaramuodosta, rahamuodosta, 
pääomamuodosta, palkkamuodosta, maankorkomuodosta, korko- 
muodosta jne., se pyrkii löytämään lainomaisen yhteyden näiden em- 
piirisestä todellisuudesta otettujen kategorioiden välille ja ymmärtä- 
mään tämän yhteyden sitten käsitteellisesti. Useita tiedemiespolvia 
käsittäneen työnsä mittaan porvarillinen tiede kohtasikin jossain mää- 
rin oman yhteiskuntansa sisäisen yhteyden, sen sisäisen rakenteen. 


XII.3 Työnarvo-oppi, porvarillisen taloustieteen saavutus 


Jos tänä päivänä tehtäisiin laaja kyselytutkimus vasemmistolaisten 
opiskelijoiden keskuudessa, vastaajat pitäisivät mitä todennäköisim- 
min Marxin löytöinä lukuisia porvarillisen tieteen kauan ennen 
Marxia keksimiä seikkoja. Erityisesti erehdyttäisiin siinä substanssis- 
sa, joksi mitä moninaisimpia muotoja saava arvo on palautettavissa. 
On näet niin, että myös työnarvoteoria on yhtä hyvin klassisen porva- 
rillisen taloustieteen saavutuksia samoin kuin on käsittää lisäarvo 

”yleiseksi kategoriaksi, jonka pelkkiä haarautumia varsinainen voitto 
ja maankorko sitten ovat” (MEW 26.1, s. 53). Tosin täytyy tehdä se 
ratkaiseva varaus, että klassinen porvarillinen taloustiede ”ei erotta- 
nut lisäarvoa sellaisenaan omaksi kategoriakseen niiden erityismuoto- 
jen joukosta, joita lisäarvo saa voiton ja maankoron kohdalla” (sama). 
On kuitenkin selvää, että ”klassisen taloustieteen suurena ansiona on, 
että se on hälvyttänyt tämän väärän näennäisyyden ja harhan, tämän 
rikkauden eri yhteiskunnallisten elementtien keskinäisen itsenäisty- 
misen ja luutumisen. . .” (Pääoma, kolmas osa, s. 817.) 


XII.4 Kritiikin ja ei-kritiikin raja 


Jos näin monet olennaiset löydöt ovat jo klassisen porvarillisen talous- 
tieteen tekemiä, mikä sitten jää Marxin kritiikin spesifisyydeksi? Kun 
tutkii miten Marx käyttää poliittisen taloustieteen kritiikin käsitettä, 
joutuu yllättymään entistä enemmän, sillä hän ei varaakaan käsitettä 
koskemaan vain omaa teostaan. Hän erottaa esimerkiksi Adam Smit- 
hin teoksessa kaksi teorian lajia. Toinen tyytyy "vain luonnehtimaan, 
luetteloimaan, kuvaamaan ja soveltamaan kaavamaistavia käsitemää- 
rityksiä . . . siihen asioiden yhteyteen, joka näennäisesti on annettu 
kilpailun ilmiöissä ja joka siis tarjoutuu epätieteellisen havainnoitsijan 
kohteeksi . . .* (MEW 26.2, s. 162). Kun porvarillista yhteiskuntaa 
ryhdyttiin analysoimaan, alkuvaiheessa oli todella tehtävänä ”osaksi 
vasta kuvailla sen ulkoisesti ilmeneviä elinmuotoja . . . osaksi vielä et- 
siä nimistöä ja vastaavia sisällöllisiä käsitteitä ilmiöille. Siis osaksi il- 
miöt oli vasta reprodusoitava kielessä ja ajatusprosessissa”' (sama). 
Smithiltä löytyvän toisen teorialajin Marx toteaa aivan toisenlaisek- 
si. Siinä Smith ei näet tyydy valmiina esiintyviin kategorioihin, vaan 
pyrkii löytämään niiden sisäisen yhteyden. David Ricardo vei sitten 
Smithin koulukunnan päätökseensä. Häntä Marx ylistää siitä että 
hän teki energisesti lopun Smithin seuraajien kaavoihin kangistunees- 
ta tieteestä. Ricardo vaati taloustieteeltä, että sen on esitettävä ”koko 
porvarillinen talousjärjestelmä yhden peruslain alaisena”. Kuten 
Marx todistaa, Ricardo itse menetteli todella näin ja ”sai hajanaisista 
ja monenkirjavista ilmiöistä tiivistetyksi esiin ytimen” (MEW 26.2, s. 

166). Peruslaiksi ja ytimeksi Ricardo esitti arvon määräämisen työn 
nojalla. Hänen teoksensa tärkeimmissä jaksoissa "asetetaan kehitty- 
neet porvarilliset tuotantosuhteet, siis myös poliittisen taloustieteen 
kehittyneet kategoriat, oman periaatteensa, arvonmäärityksen, eteen 
ja ryhdytään tekemään tiliä missä määrin ne suoraan vastaavat pe- 
riaatettaan tai miten on näennäisten poikkeamien laita . . .” (sama). 
Marx menee niin pitkälle, että kutsuu tätä Ricardon saavutusta ”hä- 
nen . . . siihenastiseen poliittiseen taloustieteeseen kohdistamaksi kri- 
tiikiksi” (sama). Toisaalta Marx suuntaa omalta osaltaan ankaran 
kritiikin Ricardon teoreettisiin puolinaisuuksiin. 

Kritiikin ja ei-kritiikin raja ei Marxin ja porvarillisen taloustieteen 
klassikoiden tapauksessa siis kuljekaan lainkaan niin yksiymmärtei- 
sesti kuin ensi näkemältä ehkä luulisi. Missä sitten on tieteenhistoria!- 
lisesti se rajapyykki, jota edemmäksi porvarilliset taloustieteilijät eivät 
ole menneet? Marx sanoo David Ricardon oppilaista: ”Itse asiassa nä- 
mä porvarilliset taloustieteilijät vaistosivat oikein, että on sangen vaa- 
rallista kaivella liikaa polttavaa kysymystä lisäarvon alkuperästä.” 
Entä miksi se oli vaarallista? Eikö tiedemiehelle ole oikeastaan yhden- 
tekevää onko hän ”porvarillinen” vai ei? Eikö sentään riitä, että on 
tiedemies ja tutkii kapitalistisen yhteiskunnan todellisuutta riittävän 
varauksettomasti? Kyllä niinkin. Mutta jos tutkija ottaa varauksetto- 
man ja avoimen asenteensa todesta, silloin hän seuratessaan ”'poltta- 
vaa kysymystä lisäarvon alkuperästä” törmääkin vaaralliseen ”salai- 
suuteen”. Se kuuluu: kapitalistiluokan harjoittama työväenluokan 
riisto on porvarillisen yhteiskunnan ydinsuhde. Riistosta hyötyvät luo- 
kat ja kerrokset leimaavat yllytykseksi ja agitoinniksi jos salaisuutta 
ryhdytään tuomaan julki tai senkin jos julkisuudessa yritetään vain 
esittää, että tieto luokkasuhteesta voi olla välillisesti hyödyllistä. Näin 
tapahtuu sillä hetkellä kun näennäisesti oikeudenmukaista vaihtoa 
harjoittavasta yhteiskuntajärjestyksestä saadaankin tietoa, joka pal- 
jastaa sen riistoluonteen ja kun riistettyjen vaatimus saada oma tuot- 
teensa omaan käyttöönsä uhkaa saada jalansijaa. 


Luokkataistelujen historia tarjoaa siis vastauksen kysymykseen mil- 
laiset rajoitukset porvarillinen yhteiskunta asettaa poliittiselle talous- 
tieteelle. Löytää kapitalistisen talouden ”sisäinen yhteys” — se oli Da- 
vid Ricardon tiedemiehen kunnianhimolle vielä itsestään selvä ohjel- 
ma. Löytö muuttui kriittiseksi samassa määrin kuin järjestäytynyt työ- 

väenliike astui näyttämölle, omaksui tieteen tulokset ja perusti vaati- 
muksensa niille. 


XII.S ”Yksityisen edun raivottaret” ja yhteiskuntatieteili- 
jä 


Pääoman ensimmäisen painoksen alkulauseessa (s. 18) Marx puhuu 
selviä sanoja siitä miten yksityisomistus on rajoittamassa tiedettä: 


”Poliittisen taloustieteen alalla ei vapaa tieteellinen tutkimus 
kohtaa vain sitä samaa vihollista mikä sillä on vastassaan kaikilla 
muillakin aloilla. Sen tutkimusaiheen omalaatuinen luonne vetää 
sen vastustajaksi taistelukentälle ihmisrinnan kiivaimmat, pikku- 
maisimmat ja vihattavimmat intohimot, yksityisen edun raivotta- 
ret. Esimerkiksi anglikaaninen kirkko antaa mieluummin anteek- 
si, että sen 39 uskonkappaleesta 38 rikotaan kuin että 1/39 osaan 
sen rahatuloista kajottaisiin. Nykyään on jopa ateismikin lievä rik- 
komus (culpa levis) perinnäisten omistussuhteiden arvostelun rin- 
nalla”. 


Näin tiede on kohdannut porvarillisessa yhteiskunnassa rajoituk- 
sen, joka ei synny tieteestä. Siihen on moni porvarillinen tieteenhar- 
joiftaja iskenyt kallonsa. Tiede joutuu rajoitusten kohteeksi jos sen 
edustajat pysyvät sidottuina porvarilliseen luokkaetuun ja alistavat 
tieteensä porvariston yksityiseduille tai jos heitä pidellään tietyissä ra- 
joissa suoralla tai epäsuoralla pakotuksella. Aina kun porvarillinen 
tieteenharjoittaja on tällaisen ristiriidan edessä, hänen on valittava pi- 
tääkö kiinni tieteellisyydestä vai luokka-asemasta. Mikäli hän on riip- 
puvainen työtuloistaan, hänen edistymisensä urallaan mutkistuu aina 
tai jokin ”virkakielto” alkaa uhata häntä. Tosiasiassa jo Ricardoa 
ryhdyttiin mustaaman agitaattorina, demagogisena kiihottajana ja 
ideologina, vaikka hän olikin innokas kapitalismin kannattaja — to- 
sin hän näki kapitalisminsa tuottavimmaksi yhteiskuntajärjestyksek- 
si. 

Porvarillisen tieteen rajoitukset johtuvat luokkavastakohdasta ja 
sen kehityksestä eikä suinkaan porvarillisuuden:mystisestä laadusta. 
Historiansa alkuvaiheissa poliittinen taloustiede otti valtavia edistys- 
askeleita tutkiessaan kapitalismia. Sen tehtävänä oli selvittää "väärä 
näennäisyys” ja löytää välittömästi itsenäiseltä ja yhteydettömältä 
näyttävän yhteys. Porvarillisen taloustieteen edustajat kavahtavat aina 
silloin kun eteneminen entisellä tiellä johtaa ristiriitaan toimeentulon, 
siis tieteen ulkopuolisten etujen kanssa tai kun tutkijan on ”objektiivi- 
sia ajatusmuotoja” suhteelliseksi osoittaessaan kohdattava porvariyh- 
teiskunnan historiallinen raja silmästä silmään. Klassinen taloustiede 
korvattiin kasvavassa määrin vulgaaritaloustieteellä — pyrkimys tä- 
hän on havaittavissa selvästi vallankumousvuodesta 1848 lähtien. Vul- 
gaaritaloustieteen rinnalle on kehitetty eräitä erikoisaloja, jotka yrit- 
tävät selvittää tiettyjä yhteyksiä matematiikan keinoin. Näillä aloilla 
luovutaan kuitenkin kokonaisyhteyden teoreettisesta selvittämisestä. 


XII.6 Ei kritiikkiä ulkopuolelta eikä pelkkää ideologiakri- 
tiikkiä 


Ei ilmeisestikään ole erityisen helppoa tavoittaa poliittisen taloustie- 
teen kritiikin spesifisyyttä suhteessa klassiseen taloustieteeseen. Mitä 
oikeastaan on Marxin teorian spesifinen kriittisyys? Sen eräänä piir- 
teenä on joka tapauksessa, että Marx ei säiky kamppailua "yksityisen 
edun raivottaria” vastaan. Mutta se on vain eräs ennakkoedellytys ja 
tieteellinen menettelytapa on yhä luonnehtimatta. Kun otamme avuk- 
si kaiken edellä esitetyn, on suhteellisen yksinkertaista laatia yhteen- 
veto kritiikin tieteenteoreettisesta ja metodologisesta merkityksestä. 
Sanon aluksi mitä kritiikki ei ole — vastoin yleisiä luuloja. Kritiikki ei 
tässä missään tapauksessa merkitse moraalista kritiikkiä eikä tutki- 
muskohteeseen sen ulkopuolelta kohdistettua kritiikkiä. Se lienee jo 
selvinnyt. Kritiikki ei Marxin tapauksessa ole pääasiallisesti edes ide- 

ologiakritiikkiäkään, ei liioin mystisiltä vaikuttavien asioiden selkiyt- 
tämistä tai ”salakirjoitusten ratkaisemisen tiedettä”, kuten monet asi- 
an käsittävät. Siinä ei näet suinkaan vain kritikoida virheellistä tietoi- 
suutta ja osoiteta oikeaa — mitä se sitten lieneekin. Kritiikki ei myös- 
kään ole pelkkää tiettyjen ”ilmiöiden” tietokritiikkiä eikä liioin vain 
näiden ilmiöiden olemusta koskevien määrättyjen oppien kritikointia. 
Sen sijaan poliittisen taloustieteen kritiikki on perustiede kahdessa 
merkityksessä. Yhtäältä se ymmärtää yhteiskunnallisen todellisuuden 
ja sen tärkeimmät ”ilmiöt” sellaisina kuin ne syntyvät, niiden ”sisäi- 
sen rakenteen” ja niiden elämän”. Toisaalta se johtaa samalla näi- 
den ilmiöiden objektiiviset ajatusmuodot. Tämä merkitsee, että kri- 
tiikki ei tyydy vain kehittelemään tutkimuskohdetta sen lähtökohdista 
ja rekonstruoimaan kohteen genesistä ajatuksissa kohteen muoto- ja 
funktiolakien analyysin pohjalta. Se ei tyydy vain toteamaan miten ge- 
nesis puolestaan antaa kohteen geneettisen kehityskulun pohjalla 
selvyyden kohteen loogisesta rakenteesta, vaan lisäksi kritiikki kehit- 
telee ja analysoi niitä muotoja, joissa tulemme tietoisiksi kohteesta. 
Erillisessä, tähän luentoon liittyvässä tutkimuksessa olen käsitellyt si- 
tä panosta, jonka poliittisen taloustieteen kritiikki on antanut olemi- 
sen ja tietoisuuden suhteen analyysille. * 


XII.7 ”Tosi kritiikki” tavoittaa sisäisen genesiksen” ja 
”kohteen logiikan” 


Eräässä sangen varhaisessa tekstissään, kesällä 1843 kirjoittamassaan 
luonnoksessa Hegelin valtio-oikeuden kritiikiksi Marx on jo katsonut, 
että kritiikin ainoa tie on yhdistää tutkimuskohteen looginen analyysi 
ja geneettinen kehityskulku. Tekstissään Marx vastustaa ””dogmaat- 
tista kritiikkiä, joka kamppailee kohteensa kanssa — siten kuin aikai- 


*W.F. Haug: Sein und Bewusstsein im "Kapital", Köln 1976. — Toim. 

semmin haluttiin kumota pyhän kolminaisuuden dogmi ykkösen ja 
kolmosen ristiriidalla”. Marx tarkoittaa siis ulkoa suunnattuja torjun- 
taperusteita, joissa tyydytään tekemään kohteen pintaan liittyviä ha- 
vaintoja, todetaan ulkopuolelle näkyvät ristiriitaisuudet ja julistetaan 
sitten kohde loppuun käsitellyksi. Se kritiikki, joka yksin kykenee ole- 
maan tieteellisesti paikkansapitävää, joutuu menettelemään toisin. 


”Tosi kritiikki sitä vastoin osoittaa, että pyhän kolminaisuuden 
sisäinen genesis on löydettävissä ihmisen aivoista. Tämä kritiikki 
kuvailee kolminaisuuden syntytapahtuman. Todella filosofinen 
kritiikki ei liioin tyydy vain osoittamaan, että nykyisessä valtio- 
muodossa on ristiriitoja, vaan se selittää ne, se ymmärtää niiden 
synnyn, niiden väistämättömyyden. Se ymmärtää ne omalaatuises- 
sa merkityksessään. Mutta toisin kuin Hegel uskoo, ymmärtämi- 
nen ei merkitse että kaikkialla tunnistetaan loogisen käsitteen 
määritykset, vaan se merkitsee omalaatuisen kohteen omalaatui- 
sen logiikan käsittämistä.” (MEW 1, s. 296) 


Eikö poliittisen taloustieteen kritiikki olekin toteuttanut yllä esite- 
tyn ohjelman (ja samalla selventänyt sen merkitystä ohjelmana)? Kri- 
tiikki ei siis ole — ei ainakaan yksinomaan — jonkin poliittis- 
taloustieteellisen teorian virheiden arvostelua. Sen sijaan siinä ensin 
kumotaan klassisen porvarillisen filosofian kehittämä kritiikkikäsite, 
ja tällöin tutkimuskohde — siis todellinen kohde eikä vain sen ”ilmiö” 
— käsitetään perusrakenteestaan käsin, todellisesta tuotantotapahtu- 
masta käsin. Kohteen mukana ja samoin perusrakenteestaan käsin 
käsitetään myös ihmiskunta, joka on käytännöllis-yhteiskunnallisessa 
suhteessa kohteen muotoihin, toimii ja kehittyy niissä. Siten tutki- 
muskohteen ”välttämättömyyden” ohella kehitetään samalla sen 
spontaania ”ajateltavuutta”. 


XII.8 Tieteenlooginen erityisyys: johtaminen ja kehittely 


Näin siis poliittisen taloustieteen kritiikki on porvarillisen yhteiskun- 

nan taloudellisten muotojen ja vaikutusyhteyksien johtamista ja kehit- 
telyä. Vakuuttautukaamme tästä — ties kuinka monetta kertaa! Entä 
miten tämä tiede kehittelee tutkimuskohdettaan? Jos yksinkertais- 
tamme asiaa vahvasti ja jätämme yhä syrjään monia kritiikin koko- 
naisrakennelmaan kuuluvia, mutkikkaampia vastauksia vaativia ky- 
symyksiä, voimme Pääoman ensimmäisen osan ensimmäistä lukua 
koskevan tutkimuksemme päättyessä sanoa seuraavasti. Kritiikki ke- 
hittää kohdettaan nimenomaan aloittamalla loogis-elementaarisesta, 
yksinkertaisimmasta, joka on samalla geneettisesti ensimmäinen. Jä- 
sentämällä tämän kritiikki saa kohteesta esiin sen lainalaisuuden — 
tässä se merkitsee käytännön välttämättömyyttä — minkä mukaan 
yksinkertaisin kehittyy eteenpäin yhteenliitetyiksi muodoiksi. Kehi- 
tyksen jatko on puolestaan perättäisjärjestyksessä tapahtuvaa nousua 
alun yksinkertaisimmasta muodosta yhteenliitettyihin muotoihin, 
abstraktis-yleisestä konkreettis-erityiseen. Kun kaikki erityismuodot 
abstrahoidaan, jätetään ottamatta huomioon jäävät työntuotteen ta- 
varamuoto ja työn muoto arvoa luovana porvarillisen yhteiskunnan 
yleiseksi perusmuodoksi. Poliittisen taloustieteen kritiikki saa kehitys- 
tä seuraavalla nousulla yksinkertaisimmasta yhteenliitettyyn aikaan 
nimenomaan arvon kaikkien muotojen aukottoman johtamisen. Ta- 
varasta se laskeutuu alas tavaroita tuottavaan työhön; sitten se kehit- 
tää yksinkertaisimmasta arvomuodosta rahan ja pääoman muodot; 
pääomamuodosta se laskeutuu alas kapitalistisen tavaroita tuottavan 
työn abstraktis-yleiseen muotoon. Sanottu työ on olennaisesti lisäar- 
voa tuottavaa työtä, sillä arvon kasvu on ainoa tavoite, joka panee ka- 
pitalistin ottamaan palkkatyöläisiä. Tästä vielä aivan abstraktisesta, 
mutta perustavanlaatuisesta, kaikille konkreettisille eriytymistuloksi!- 
le yhteisestä lisäarvoa tuottavan työn muodosta kritiikki nousee osaksi 
geneettisesti, osittain struktuurianalyyttisesti, ”arkkitehtonisesti” 
ylöspäin. Edetessään se kohtaa yhä uudelleen jokapäiväisen todelli- 
suutemme yksittäisiä ilmiöitä ja kulkee niiden laajaa yhteyttä kohti. 
Tämän ajatuksissa tapahtuvan rekonstruoinnin päättyessä kritiikki 
käsittää yhteyden muodostuvan niistä empiirisistä kategorioista, joi- 
den puitteissa yhteiskuntamme elää. (Kategorioiden peruskaavana on 
kolminaisuus” maa—maankorko, pääoma—korko ja työ— palkka). 


Periaatteellinen ero Marxin kritiikin ja kaiken siihenastisen poliitti- 
sen taloustieteen välillä syntyy juuri noustaessa lisäarvon abstraktis- 

yleisestä muodosta, joka on ensi alkuun vain puhtaasti kehitelty ja jo- 
ta ei empiirisesti ole lainkaan valmiina olemassa. Tästä muodosta 
Marx nousee omistavien luokkien erityisiin tulomuotoihin. Marx on 
lausunut eron julki Theorien iiber den Mehrwert-teoksensa motossa: 


”Kaikki taloustieteilijät tekevät sen virheen, että eivät tarkastele 
puhdasta lisäarvoa sellaisenaan, vaan käsittelevät sitä voiton ja 
maankoron erityismuotona. Kolmannesta luvusta nähdään lähem- 
min mihin väistämättömiin väärinkäsityksiin tämä johtaa teorian 
alalla. Luvussa analysoidaan sitä hyvin pitkälle muuntunutta muo- 
toa minkä lisäarvo voiton ominaisuudessa saa.” (MEW 26.1, s. 6) 


XII.9 Arvomuodon analyysi ja kehittely 


Nyt on kysyttävä miksi "kaikki taloustieteilijät” ennen Marxia kulki- 
vat väärää tietä ja miten Marxille kävi mahdolliseksi löytää eteenpäin 
johtava tie. Kysymyksen yhteydessä käy selväksi, että esitellessäni 
edellä yksityisen edun raivottarien” asettamia rajoituksia sivuutin 
toistaiseksi ratkaisevan tärkeän rajalinjan, joka kulkee Marxin kritii- 
kin ja kaiken siihenastisen poliittisen taloustieteen välillä. Marx totesi 
Ricardon teoksen tunnustusta ansaitsevaksi saavutukseksi ”tähänas- 
tiseen poliittiseen taloustieteeseen kohdistetun kritiikin”, mutta se 
koskee vain työnarvoteorian sisällöllistä perustaa. Se peruslaki, jonka 
hallitsemina klassinen taloustiede kehityksensä huipulla ollessaan 
tahtoi kaikki ilmiöt nähdä, oli juuri arvon määrääminen työllä. Marx 
puolestaan löysi Pääomassa tien lisäarvon puhtaaseen käsitteeseen 
analysoidessaan ja kehitellessään arvomuotoja — ennen muuta pääo- 
mamuotoa ja työvoiman tavaramuotoa — sekä niiden 'muodon kan- 
nalta määräämää? työtä. Marxin kritiikin spesifisyyden synnyttää ta- 
loudellisten muotojen — ennen muuta abstraktis-yleisimpänä esiinty- 

vän arvomuodon — analyysi. (Myös tämän johdattavan luennon koh- 
teeksi on siitä syystä otettu juuri arvomuodon analyysi.) 

Mutta emmekö joudu nyt ristiriitaan seuraavan aiemmin lainatun 
Marxin lausuman kanssa? Hän sanoi löytämänsä tavaroita tuottavan 
työn kaksoisluonteen merkitsevän ratkaisevaa ”'saranaa”, jonka varas- 
sa poliittisen taloustieteen ymmärtäminen liikkuu. Toisaalla Marx ko- 
rostaa, että ”kriittisen metodin koko salaisuus” sisältyy tavaroita 
tuottavan työn kaksoisluonteen analyysiin. Myös ensimmäisen luvun 
lopulla alaviitassa 31 Marx vetää vastaavasti rajaa oman kritiikkinsä 
ja siihenastisen poliittisen taloustieteen välille: 


"Mitä sitten tulee arvoon yleensä, ei klassinen poliittinen talous- 
tiede missään nimenomaisesti ja kirkkaan tietoisesti erota toisis- 
taan työtä, sikäli kuin se esiintyy arvossa, samasta työstä, sikäli 
kuin se esiintyy tuotteensa käyttöarvossa. Todellisuudessa se tulee 
tietysti tehneeksi tämän eron tarkastellessaan työtä milloin mää- 
rän, milloin laadun kannalta. Tälle tieteelle ei kuitenkaan pälkäh- 
dä päähän, että töiden pelkkä määrällinen ero edellyttää niiden 
laadullista ykseyttä eli yhtäläisyyttä, siis niiden pelkistämistä abst- 
raktiseksi ihmistyöksi.”' 


XII.10 Muodon analyysi ja työn kaksoisluonne 


Arvon muotoanalyysiä ja tavaroita tuottavan työn kaksoisluonteen 
analyysiä ei voi irrottaa toisistaan. Jotta sen oivaltaisi selkeästi, tarvit- 
see vain kysyä mikä analyysin kulloinkin mahdollistaa ja miksi se on 
välttämätön. Työn kaksoisluonteen käsitteen käyttöönotto perustuu 
ensiksi tavaran kummankin määrityksen analyysille. Marx pääsi esi- 
neellistyneen abstraktisen ihmistyön sakkautumaan rekonstruoituaan 
ajatuksissa käsitteellisesti vaihtoarvomäärityksen täyttymisen sekä en- 
nen muuta tekemällä sen havainnon, että vaihtoarvon toteutuminen 
edellyttää käyttöarvon abstrahointia. Tällöin tavaroita tuottavan työn 

molemmat määritykset saadaan asetetuiksi puhtaina vastakkain. Kun 
Marx sitten ryhtyi uudelleen analysoimaan arvomuotoa, hän voi pala- 
ta tavaran ja sen tuottaneen työn kaksoisluonteeseen ja siten saada 
tarkan käsityksen vastikemuodon ristiriitaisista omalaatuisuuksista. 
Voimatta tässä lähemmin syventyä muotoanalyysiin toteamme, että 
sen avulla osoitetaan miten kehitys etenee vastikemuodon käsitteestä 
rahamuodon kautta pääomamuotoon. On täytynyt ymmärtää mikä on 
työvoimatavara, jotta voi käsittää miten pääomamuoto voi tulla nor- 
maalimuodoksi. Työvoimatavaran käsittäminen käy puolestaan mah- 
dolliseksi sovellettaessa tavaran kaksoismääritystä koskevia tietoja. 
Kun Marx ryhtyy 5. luvussa analysoimaan kapitalistisen tuotantopro- 
sessin kaksoismääritystä eli sen jakautumista työprosessiksi ja arvonli- 
säysprosessiksi, hän rakentaa ratkaisevalla tavalla työn kaksoisluon- 
teen ymmärtämisen varaan. Entä mitä siitä sitten riippuu? Ei sen 
enempää eikä vähempää kuin lisäarvon muotokäsite, joka on keskei- 
nen kapitalismin analyysille. Kun hän on sitten analysoinut erilaisia 
käytännön mahdollisuuksia vaikuttaa lisäarvon suuruuteen, lukija voi 
absoluuttisen ja suhteellisen lisäarvon erottamisen myötä samalla ym- 
märtää, mitkä ovat kapitalistisen tuotannon kehityksen tärkeimmät 
lait ja vaiheet jne. 


XII.11 Klassinen porvarillinen taloustiede: palauttava 
purkaminen 


Tavaramuodon analyysi ja tavaroita tuottavan työn pelkistyminen 
abstraktiseksi ihmistyöksi vaikuttavat siis erottamattomalla tavalla 
yhdessä. Niiden ykseydelle pohjautuu Marxin menettely, joka on 
päinvastainen kuin klassisessa taloustieteessä. Viime mainitun suu- 
ruutena on, että se palautti kaikki arvomuodot yhteiseen arvosubs- 
tanssiinsa eli pääsi tähän substanssiin analyysillä (siis suurta oli pa- 
lauttava purkaminen). Tosin se ei kyennyt kehittelemään substanssia 
puhtaana esiin. Niin ollen Marx näkeekin klassisen taloustieteen suu- 
ruuden sen typeryyden, materiaaliin kohdistuvan brutaalin kiinnos- 
tuneisuuden”, kääntöpuolena (vrt. esimerkiksi MEW 26.1, s. 63). 
Marx puolestaan analysoi ensin arvon ja arvoa luovan työn muotoa, 

oppii tuntemaan arvon abstraktis-yleisimmät kategoriat ja lähtee sit- 
ten seuraamaan niitä tärkeimpiä vaihteluita (metamorfooseja, muo- 
donmuutoksia), jotka lisäarvo käy läpi. 


XII.12 Muotoanalyysi osoittaa yhteiskuntamuodon suh- 
teelliseksi 


Pääoman ensimmäisen osan ensimmäisen luvun lopulla Marx lausuu 
julki kritiikkinsä erityisyyden sekä siihenastisen taloustieteen periaat- 
teellisen rajoittuneisuuden: 


”Poliittinen taloustiede on kyllä! analysoinut, arvoa ja arvonsuu- 
ruutta, joskin epätäydellisesti, ja löytänyt näihin muotoihin kät- 
keytyvän sisällön. Mutta se ei ole milloinkaan edes asettanut kysy- 
mystä miksi sisältö saa kyseisen muodon, miksi siis työ ilmentyy ar- 
vossa ja työn mitta ilmentyy työn kestoajan nojalla työn tuotteen 
arvonsuuruudessa.”' (s. 85—86, 275). 


Ja alaviitassa 32, josta jo edellä lainattiin osa, Marx jatkaa välittö- 
mästi samaa asiaa: 


”Klassisen poliittisen taloustieteen eräänä peruspuutteena on, et- 
tä se ei milloinkaan onnistunut löytämään tavaran ja erityisesti ta- 
varanarvon analyysistä arvon muotoa, joka nimenomaan tekee ar- 
von vaihtoarvoksi. Juuri sen parhaat edustajat A. Smith ja Ricardo 
käsittelevät arvomuotoa jonakin aivan yhdentekevänä tai tavaran 
luonteen kannalta jopa ulkopuolisenakin. Syynä ei ole yksin se, et- 
* tä arvonsuuruuden analyysi vie heidän huomionsa. Syy on syvem- 
mällä. Työntuotteen arvomuoto on porvarillisen tuotantotavan 
abstraktisin, mutta myös yleisin muoto, ja tästä se saa yhteiskun- 
nallisen tuotannon erityislajin ja samalla historiallisen luonteen. 
Jos sitä tästä syystä erehdytään luulemaan yhteiskunnallisen tuo- 
tannon ikuiseksi luonnonmuodoksi, silloin jää pakostakin huo- 
maamatta myös se mikä on spesifistä arvomuodossa, siis tavara- 
muodossa, ja kehityksen edetessä rahamuodossa, pääomamuodos- 

sa jne. Niin ollen sellaisillakin taloustieteilijöillä, jotka ovat täysin 
yhtä mieltä että työaika on arvonsuuruuden mitta, on mitä monen- 
kirjavimpia ja ristiriitaisimpia käsityksiä rahasta, ts. yleisen vastik- 
keen valmiista asusta.” (s. 86) 


Kun Marx ryhtyy tutkimuksessaan kiinnittämään erityistä huomio- 
ta arvon muotoon, hän käsittää sen silloin historiallisen vaiheen, ”yh- 
teiskunnallisen tuotannon erityislajin' heijastumaksi, erityisen yhteis- 
kuntamuodon käytäntömuodoksi. Ne arvomuodot, joilla kehittynees- 
sä porvarillisessa yhteiskunnassa on ”yhteiskunnallisen elämän luon- 
nonmuotojen vakiintuneisuus” (s. 81, 271), syntyvät erityissuhteina ja 
niiden ymmärretään kehittyvän tietyllä tavalla. Muodon historiallista- 
misen mukana historiallistetaan yhteiskuntamuotokin. Muodon kehi- 
tyslaista tulee yhteiskuntamuodon kehityslaki ja näin yhteiskunta- 
muodon väliaikainen luonne käy käsitettäväksi. Kritiikki on tässä siis 
myös sitä, että osoitetaan erään yhteiskuntamuodon historiallinen 
luonne, muodon, joka spontaanisti koetaan tai katsotaan luonnon- 
muodoksi. Siten kritiikki muodostaa jyrkän vastakohdan klassiselle 
poliittiselle taloustieteelle — uudemmasta vulgaaritaloustieteestä pu- 
humattakaan. ”Kaavat, joiden otsassa suorastaan lukee niiden kuulu- 
van yhteiskuntamuodostumaan, missä tuotantoprosessi hallitsee ih- 
mistä eikä ihminen vielä tuotantoprosessia, ovat taloustieteilijöiden 
porvarilliselle tajunnalle yhtä itsestään selviä luonnonvälttämättö- 
myyksiä kuin itse tuottava työkin” (s. 86, 275). Kritiikki merkitsee 
että analysoitaessa yhteiskuntamuodostuman sisäistä rakennetta löy- 
detään se mikä yhteiskuntamuodostumassa on objektiivisesti nurin- 
kääntynyttä. 


XII.13 Miksi tietoiseksi tullutta ei tehdä tietoisesti? 


Silloin kun kritiikki on tiettyjen tajunnan muotojen kritikointia ”nu- 
rinkääntyneinä”, on ”nurinkääntyneen” käsite yhtä kaksimerkityksi- 
nen kuin pakkoluovutuksen ja vieraantumisen käsitteet. Painopiste 
on siinä samalla tavoin käsitteen kouriintuntuvan reaalisen merkityk- 
sen puolella. Koska kyseessä on ”objektiivinen nurinkääntyneisyys”, 

käsite koskee siis objektiivista struktuuria. Pelkästään ymmärtämällä 
yhteiskunnan sisäinen, vaikuttava ja todellinen yhteys saadaan yhteis- 
kunnan ”nurinkääntyneisyys” esille. Tunnemme nyt että on tarpeen 
kääntää asiat oikeinpäin. Yhteiskunnallisten yhteyksien tiedoton ra- 
kentuminen sopii näet huonosti yhteen samojen yhteyksien tietoiseksi 
tulemisen kanssa. Miksi tietoiseksi tullutta ei tehdä tietoisesti? Tähän 
yksinkertaiseen kysymykseen voi tuskin saada järjellistä vastausta. 
Kun yhteiskunnalliset suhteet yritetään ymmärtää pelkästään loogi- 
sen ja geneettisen rakenteensa mukaan, suhteet joutuvat juuri sellai- 
seen valaistukseen, mitä kysymys on omiaan kuvaamaan. 


Nimenomaan loogisen analyysin ja geneettisen kehittelyn ykseys 
muodostaa pohjimmiltaan poliittisen taloustieteen kritiikin spesifisyy- 
den. Niin suurenmoisia kuin jonkun Smithin tai Ricardon saavutukset 
ovatkin, upeus rajoittuu siihen että he palauttavat ilmenevät kategori- 
at yhteiseen sisältöönsä. Marx menettelee päinvastaisella tavalla. Hän 
ei tyydy vain redusoimaan, vaan ennen kaikkea hän kehittelee, hän ei 
vain palauta, vaan ennen kaikkea johtaa. Tällä kehittelevän johtami- 
sen metodilla on aivan kouriintuntuvan materialistinen, vallanku- 
mouksellinen merkityksensä. Sillä päästään johtamaan annetut muo- 
dot loogisesti ja geneettisesti — ennen muuta kolme olennaista muo- 
toa, palkka, korko ja maankorko, ”kolminaiskaava” (vrt. Pääoman 
kolmannen osan 48. luku). Kun Marx johtaa niitä omistus- ja vaihto- 
suhteista sekä arvon ja lisäarvon tuotannosta ja etenkin kun hän lisä- 
arvon abstraktis-yleisestä käsitteestä, joka ei ole välittömästi empiiri- 
nen, johtaa sellaisia konkreettis-erityisiä ja empiirisiä käsitteitä kuin 
korko, yrittäjäntulo ja maankorko, hän jäljittelee vain todellista ta- 
pahtumista. Tämä johtaminen voidaan näet käsittää ”puhtaasti” loo- 
giseksi heijastukseksi siitä mitä yhteiskunnassa todella tapahtuu. Täl- 
lainen johtaminenhan ei ole teoreetikon keksintöä, vaan sellaista mikä 
tapahtuu päivittäin uudelleen. Arkikielessä puhuttaisiin ”haarautu- 
misesta” ja tämän luennon alkusivuilla lainatussa kohdassa Marx 
kutsuikin voittoa ja maankorkoa lisäarvon ”haarautumiksi”. Lisätuo- 
te haarautuu joka päivä uudelleen ja ohjautuu niihin tai näihin kana- 
viin. Tämä ei kuitenkaan tapahdu mielivaltaisesti, vaan itse taloudel- 
listen muotomääritysten ohjauksessa. Johtamisen metodi ei siis ole pe- 
räisin mistään ikuisesta loogisesta ideasta, ei liioin mistään kaiken 
olemisen matemaattisesta tai geometrisesta kantamuodosta. Sen si- 

jaan metodissa konkretisoituu se materialistinen vaatimus, jonka 
Marx esittää Pääoman ensimmäisen osan toisen painoksen loppusa- 
noissa (s. 25). Teoriassa on käytettävä kaikki voimat siihen, että todel- 
lista prosessia, materiaalin elämää, heijastetaan oikein. Kun siis kate- 
gorioiden johtaminen on näin keskeinen poliittisen taloustieteen kri- 
tiikin saavutus ja kun kyseessä on vastakohta pelkälle porvarilliselle 
poliittiselle taloustieteelle, niin on syytä korostaa johtamisen merkitse- 
vän vain lisätuotteen todella kulkeman tien käsitteellistä kuvaamista 
teorian alueella mallin mukaan lenkki lenkiltä, tarkemmin sanoen 
loogisen kehityskulun asussa. Teoreettinen johto heijastaa sitä miten 
tuotantovälineiden omistajien tulot otetaan työväenluokan tuotteesta, 
se heijastaa lisätuotteen takavarikoimista merkitsevää haarautumaa, 
joka kiteytyy erilaisissa taloudellisissa kategorioissa kuten korossa, 
yrittäjäntulossa, maankorossa jne. 


XII.14 Porvarillisen yhteiskunnan liike- ja kehityslain 
keksiminen 


Poliittisen taloustieteen kritiikin kriittinen luonne on olennaisilta osil- 
taan ymmärretty kun pystytään havaitsemaan, että Marx on onnistu- 
nut ratkaisemaan teoksensa ”varsinaisen tarkoituksen” paljastaa 
”nykyaikaisen yhteiskunnan taloudellinen liikelaki” (s. 17) ja kun 
pystytään näkemään miten hän on sen tehnyt. Kyseistä lakia ei kui- 
tenkaan pidä nähdä vain kehkeytyneen yhteiskunnan toimintalakina, 
vaan sinä lakina, jota noudattaen yhteiskunta on kehkeytynyt yksin- 
kertaisimmasta muodostaan — siis yhteiskunnan kehityslakina. Tä- 
mä löytö on tieteenhistoriallisesti todella keskeinen, dialektiseksi ma- 
terialismiksi kutsutun tieteen ydinkohta. Esitetyn vaatimuksen mu- 
kaisesti se on sovellettavissa kaikille aloille. 

XII.15 Yhtaikaa kritiikkiä ja positiivista tiedettä 


Mutta eivätkö nämä väittämät johda siihen, että poliittisen taloustie- 
teen kritiikistä tehdään positiivinen tai suurimpien epäilijöiden mie- 
lestä suorastaan ”positivistinen” tiede? Miten tämä käsitys kritiikistä 
eroaa pelkästä kapitalismin toimintaa selvittelevästä opista tai sano- 
kaamme kehitysopista? Vaikka esitinkin epäilyn ja vastaväitteen vain 
retorisessa mielessä, on juuri tämä asennoituminen määrännyt käsi- 
tyskannat ja vaikuttanut jo pitkään ns. kriittisen* teorian ja ns. kriitti- 
sen marxismin tietyissä suuntauksissa. 

Marxin teoria ei ole ”positivistinen'? siitä syystä, että se käsittää 
tutkimuskohteen ”syntyaktin” todellisuudessaan ja että genesiksen 
ymmärtäminen perustuu taloudellisten muotomääritysten analyysille. 


*Kriittisellä teorialla tarkoitetaan M. Horkheimerin, Th. W. Adornon ja 
H. Marcusen edustamaa yhteiskuntafilosofista suuntausta, joka tunnetaan 
myös Frankfurtin koulukunnan nimellä. Horkheimerin ja Adornon oppilaat 
ovat kehittäneet kriittistä teoriaa eri suuntiin; tunnetuin oppilaista on J. 
Habermas. A. Schmidtin väitöskirjan (”Begriff der Natur in der Lehre von 
Karl Marx”) ohella oppilaiden polven Pääomalle antamassa vastaanotossa 
on roolinsa ennen muuta H.G. Backhausin tutkimuksella "Dialektik der 
Wertform'' ja H. Reicheltin teoksella "Zur logischen Struktur des Kapital- 
Begriffs bei Karl Marx”. Reichelt katsoo, että Pääoman tavoitteena on viime 
kädessä poistaa väärään tietoisuuteen liittyvä mystisyys. Reichelt ei hyväksy 
Marxin teorian positiivista yhteiskuntatieteellistä panosta, ei liioin sitä, että 
Marx luo teoriallaan perustan muuttaa yhteiskunta kollektiivisesti. 


7 Merkitessäni 'positivismin'' lainausmerkkeihin haluan vain osoittaa, et- 
tä en voi tässä yhteydessä ryhtyä lähemmin selvittelemään tämän porvarilli- 
sen sosiologian valtavirtauksen monia haarautumia. Käytän ”'positivistinen”'- 
nimikettä tässä samassa merkityksessä kuin kriittisen teorian edustajat. Kun 
nimikettä käytetään tässä merkityksessä, halutaan protestoida poliittisen ta- 
loustieteen kritiikin tieteenteoreettista tabuksi julistamista vastaan. Marxin 
teoria halutaan toisin sanoen sitoa tiettyihin olosuhteisiin — ” positiivisuus” 
merkitsee myöntämisen pakkoa. Mitä tämä pakko metodisesti merkitsee, sen 
käsitämme helposti niistä suurisuuntaisista kielloista, joita Popper tieteente- 
oriassa propagoi. Popper kieltää ”epätieteellisenä” kokonaisyhteyden etsin- 

Siinä määrin kuin kyseiset arvomuodot ovat kapitalismin yhteiskunta- 
muodostumalle spesifisiä, tulee muodostuman historiallinen ja ohime- 
nevä luonne alusta alkaen näkyviin. Liittämällä yhteen muotoanalyysi 
ja geneettinen kehitys päästiin "nykyaikaisen yhteiskunnan liikela- 
kiin”, ja samalla ymmärrettiin se laki, jonka pohjalla muodostuma on 
kumottava jotta voi siirtyä seuraavaksi korkeampaan muodostumaan. 
Pääoman ensimmäisen osan viimeisessä, kasaantumista käsittelevässä 
jaksossa törmätään tähän rajaan, kuten loogista onkin. Avattakoon 
24. luku sivun 680 kohdalta ja lehteiltäköön siitä eteenpäin. "Itse ka- 
pitalistisen tuotantotavan sisäisten lakien menon tuloksena” (s. 682) 
kyseinen muodostuma luo ”luonnonprosessin välttämättömyydellä”' 
”oman kieltämisensä”' (sama sivu). Miten paljon voimakkaampi tämä 
kieltäminen onkaan kuin pelkästään subjektiivis-henkinen kieltämi- 
nen, joka on ominaista vallitsevia oloja vastaan suuntautuvalle kriitti- 


nän (hän vastustaa totaliteettiin kohdistuvaa tiedontavoittelua ”holismina”). 
Edelleen hän kieltää olemuksen” etsinnän (siinä ilmenevää tiedonhalua hän 
vastustaa ”essentialistisena''). Popper supistaa legitiimin tieteellisen tiedon- 
hankinnan tiettyjen muotojen kvantitatiivisten suhteiden tavoittamiseen. Hän 
ei kohdista teoreettisia rekonstruktioyrityksiä itse näihin muotoihin. Puut- 
tuessaan Marxin Pääomassa käyttämään metodiin Popper vaatii hylkäämään 
arvoteorian ja kehittämään sen sijasta puhtaasti kvantitatiivisen hintateori- 
an. Hän yrittää selittää hinnan kysynnän ja tarjonnan suhteella. Lyhyesti sa- 
nottuna Popper päätyy vulgaaritaloustieteeseen. Popper sivuuttaa suuria ko- 
konaisuuksia Marxin arvomuotojen analyysissä (tämä teokseni on omistettu 
Marxin analyysin alkuosalle). Hän väittää Marxin edustavan seuraavanlaista 
vulgaaria arvoteoriaa: "Marx määritteli tavaran arvon sen tuottamiseen . . . 
tarvittavien työtuntien keskiarvoksi.” (K.R. Popper: Avoin yhteiskunta ja sen 
viholliset, s. 499, suomentanut Paavo Löppönen). Tässä Popper yhdistää il- 
man muuta arvosubstanssin määrällisen puolen substanssin muotoon — moi- 
sella menettelyllä ei opiskelijakaan selviäisi proseminaarissa. Marxhan osoit- 
taa sentään mahdollisimman painokkaasti mikä merkitys työllä on kaikissa 
yhteiskuntamuodoissa, mutta vain porvarillisessa yhteiskunnassa työ saa ar- 
von mielettömän muodon. Ensin Popper selvittää arvoteorian näin kevyesti ja 
suistaa sitten lisäarvoteorian samalle tasolle. Täten työläisen saama palkka 
vastaa arvoa, joka ei ole yhtä suuri kuin hänen tekemiensä työtuntien määrä” 
(sama). Popper voisi yhtä hyvällä syyllä todeta, että viljelijän kengännumerol- 
la ei ole tekemistä perunan maun kanssa. — Tämänkaltainen teorian positii- 
visuus paljastuu pinnistetyksi negatiivisuudeksi, jonka maalitauluna on pyr- 
kimys ymmärtää yhteiskunta kokonaisuutena ja oppia viime kädessä muo- 
vaamaan se inhimillisten mittapuiden mukaiseksi. 

selle asenteelle. Se on paljon voimakkaampi siitäkin huolimatta, että 
kieltäminen olisi jälkimmäisessä tapauksessa totaalista ja tavoiteltai- 
siin jotakin "aivan uutta”. Näin ollen positiivinen tiede ja kritiikki ei- 
vät saa Marxin käsityksen mukaan olla mitään vastakohtia. Toisen 
painoksen jälkisanoissa (s. 26) Marx esittää, että tällainen positiivi- 
suuden ja negatiivisuuden sisäinen yhteys on olennaisen tärkeä dialek- 
tiikalle ja sen kriittis-vallankumoukselliselle merkitykselle: 

”Dialektiikka tuli mystifioidussa muodossaan Saksassa muotiin, 
koska se näytti tekevän olemassaolevaa ylimaalliseksi. Rationaalisessa 
asussaan dialektiikka on porvaristolle ja sen kaavaoppisille puolesta- 
puhujille kiusa ja kauhistus. Siinä näet olemassaolevan positiiviseen 
ymmärtämiseen sisältyy myös olemassaolevan kieltämisen, sen väistä- 
mättömän tuhoutumisen ymmärtäminen. Ja edelleen siksi, että siinä 
tarkastellaan jokaista historiallisesti kehittynyttä muotoa liikkeensä 
alaisena, siis myös sen katoavalta puolelta, sekä siksi, että tämä dia- 
lektiikka ei polvistu minkään edessä ja on olemukseltaan kriittinen ja 
vallankumouksellinen. 

Kun selvittelymme arvomuodon analyysistä ja sen merkityksestä 
poliittisen taloustieteen kritiikille on nyt päätöksessään, on täytynyt jo 
käydä selväksi, mitä konkreettisesti ottaen merkitsee tarkastella jo- 
kaista historiallisesti kehittynyttä muotoa liikkeensä alaisena. 


XTII.16 Alun vaatimusten lunastaminen 


Palatkaamme ensimmäisessä luennossa esitettyyn kysymykseen täyt- 
tääkö Pääoman alku yleiset vaatimukset. Voimme nyt vastata siihen. 
Tavarassa ja vaihdossa lähtöteemaksi otetaan jotakin sellaista, minkä 
"jokainen tietää, vaikka ei muutoin mitään tietäisikään”. Erityisiä 
ennakkotietoja ei siis edellytetä. Tästä lähtökohdan arkitiedosta kehi- 

tellään peräjälkeen poliittisen taloustieteen kritiikin tieteelliset käsit- 
teet. Tällöin ei kehityksen lanka kertaakaan katkea. Näin lähtökoh- 
dan tiedot ja aktiivinen ajattelu ovat riittävät välineet seurata kuljetta- 
vaa tietä hallitusti. Itse asian luonne tarjoaa tähän mahdollisuuden: 
arvomuodossa on alkututkimukselle otettu sellainen kohde, joka on 
todella perustavana elementtinä” myös porvarillisen yhteiskunnan 
mutkikkaimmissakin taloudellisissa muodoissa. Samalla kohde edus- 
taa sitä geneettisesti ensimmäistä, mistä kaikki yhteenliitetty on myö- 
hemmin kehittynyt. Tämä ei tosin tee tarpeelliseksi seurata tiettyjä 
historiallisia tapahtumainkulkuja muutoin kuin havainollistamismie- 
lessä, mutta taloudellisten muotojen logiikka (sekä näissä muodoissa 
liikkuvan aineen dynamiikka) nostaa silti esiin tiettyjä historiallisen 
kehityksen lainalaisuuksia puhtaassa muodossaan. Tällöin kaikki ei- 
taloudellinen jätetään huomioon ottamatta. Samalla lainalaisuuksia 
käytetään periaatteena, joka vie teoreettisessa kehittelyssä esitystä 
eteenpäin, kuten sama prinsiippi edistää todellista historian kehitys- 
täkin. 


Tässä mielessä poliittisen taloustieteen kritiikki merkitsee, että por- 
varillisen yhteiskunnan reaalinen kehitysprosessi konstruoidaan uu- 
delleen ajattelussa abstraktisen käsitteellisessä muodossa. Tässä yh- 
teydessä muistutetaan spesifisten taloudellisten muotomääritysten ge- 
nesiksestä ja siten samalla muotomäärityksistä spontaanisti johtuvien, 
yleisesti käytettyjen ajatusmuotojen synnystä. Kaikki nämä muodot 
johdetaan ihmiselämän käytännöstä. Näin ollen on mahdollista aloit- 
taa yleisesti tunnetusta totuudesta”, jonka jokainen porvarillisen yh- 
teiskunnan jäsen voi saavuttaa pelkän jokapäiväisen yhteisen tiedon 
pohjalla. Porvarillisen yhteiskunnan yksinkertaisin ja samalla elemen- 
taarisin muoto, vaihtomuoto, syntyy näet yhä uudelleen arkisista suh- 
teista hävitäkseen jälleen sen pitemmälle kehittymättä. Tosin se on 
vain katoava reunailmiö, aikuistenkin kesken ikään kuin ”lapseno- 
maista” suhtautumista. Sitä vastoin kehittyneemmät muodot, jotka 
ovat loogisesti yhteenliitettyjä, eivät synny välittömästi arkikäytännös- 
tä. Teoreettinen ”kehittely” välittää ne yksinkertaisimpaan muotoon, 
josta ne ovat myös todellisuudessa kehittyneet. Käsitellessään analyy- 
sissään taloudellisia muotoja yhteiskunnallisina käytäntömuotoina 
Marx löytää niiden ristiriidoista sen käyttövoiman, joka vie kehitystä 
eteenpäin. 

XII.17 Poliittisen taloustieteen kritiikin luokkakantaisuus 


Poliittisen taloustieteen kritiikki kohtaa taloudellisten muotojen väli- 
tyksellä ne yhteiskunnalliset suhteet, jotka liikkuvat juuri näissä muo- 
doissa. Näin kritiikki voi kaikkialla löytää kehitystä eteenpäin vieviä 
etujen vastakkaisuuksia ja muotojen ristiriitaisuuksia. Täten kritiikki 
yhtäältä kiinnittää kaikki itsenäistyneet, irralleen lähteneet muodot 
takaisin perustana olevaan luokkavastakohtaisuuteen ja toisaalta 
osoittaa porvarillisen yhteiskunnan historiallisen luonteen ja siten sen 
ohimenevyyden. Kun taloudellisia muotoja analysoidaan tällä tavoin, 
se merkitsee irrottautumista luontaisesti syntyneestä porvarillisesta 
yhteiskuntamuodostumasta. Toiseksi se on tämän muodostuman ha- 
joamisen valmistelua muovattaessa tietoisesti uutta muodostumaa. 


XII.18 Marxilaiselle tieteenharjoittajalle asettuvat sitäkin 
suuremmat vaatimukset 


Marx sanoo jälkisanoissaan Pääoman ensimmäisen osan toiseen pai- 
nokseen (s. 23): ”Sikäli kuin tällainen kritiikki yleensä edustaa jotain 
luokkaa, se voi edustaa vain sitä luokkaa, jonka historiallisena kutsu- 
muksena on kapitalistisen tuotantotavan kumoaminen ja luokkien lo- 
pullinen poistaminen — vain proletariaattia.” Pantakoon merkille sa- 
nonta ”sikäli kuin ... yleensä edustaa jotakin luokkaa”. Varotta- 
koon sellaista kantaa, että pelkästään jonkin luokan edustaminen jo 
riittäisi korvaamaan sen valtaisan työmäärän mille Marx joutui esityk- 
sensä pohjaamaan. Tosin on niin, että vain silloin kun asetutaan työ- 
väenluokan kannalle ei vastassa ole sellaisia yhteiskunnallis- 
taloudellisia salaisuuksia, joiden penkominen olisi vaarallista. Kun 
tiede asettuu työväenluokan kannalle, vasta silloin se pääsee rajoituk- 
sitta toteuttamaan itseään, jos se on ylipäätään mahdollista. Silti ei 
luokkakannan omaksuminen tarjoa suinkaan viisasten kiveä eikä 
merkitse mitään automaattisesti oikeata tiedettä. Päinvastoin tälle 
kannalle asettuminen merkitsee tieteenharjoittajalle yhä suurempaa 
vaatimusta tehdä työtä kaikin voimin. 

Liite: 


Karl Marxin 


PAAOMAN 


ensimmäisen osan 
ensimmäinen luku 


”TAVARA” 


Antero Tiusasen 
uutena suomennoksena 


Ensimmäinen luku* 


TAVARA 


1. Tavaran kaksi tekijää: käyttöarvo ja arvo 
(arvosubstanssi, arvonsuuruus) 


Niissä yhteiskunnissa, joissa kapitalistinen tuotantotapa on vallalla, 
rikkaus ilmenee ”valtavana tavarakasautumana” ja yksittäinen tavara 
tämän rikkauden alkeismuotona. Sen vuoksi tutkimuksemme alkaa 
tavaran erittelystä. 

Tavara on ensi sijassa ulkoinen esine, olio, joka tyydyttää ominai- 
suuksillaan jonkinlaatuisia inhimillisiä tarpeita. Asiaa ei muuta lain- 
kaan tarpeiden luonne, lähtevätpä ne sitten mahasta tai mielikuvituk- 
sesta. Tässä ei ole liioin kyse siitä miten olio tyydyttää ihmisen tar- 


*Tästä Pääoman ensimmäisen osan ensimmäisen luvun suomennoksesta 
on tilan säästämiseksi jätetty pois Marxin alaviitat. Ne eivät ole ehdottoman 
välttämättömiä luvun ymmärtämiselle. 

Suomennoksen on asiantuntijana tarkastanut Olli Perheentu- 

p a. Suomentajan huomautus. 

peen, tekeekö se sen välittömästi elintarvikkeena, toisin sanoen nau- 
tinnan kohteena, vai kiertotietä tuotantovälineenä. 


Jokaista hyödyllistä oliota kuten rautaa, paperia jne. on tarkastelta- 
va kahdelta näkökannalta, laadun ja määrän kannalta. Jokainen täl- 
lainen olio on useiden ominaisuuksien muodostama kokonaisuus ja 
niin ollen se voi olla eri tavoin hyödyllinen. Näiden eri tapojen ja siis 
olioiden moninaisten käyttötapojen löytäminen on historiallisen kehi- 
tyksen asia. Samoin sitä on löytää yhteiskunnalliset mitat hyödyllisten 
olioiden määrille. Tavaramittojen erilaisuus johtuu osaksi mittaus- 
kohteiden erilaisesta luonteesta, osaksi sopimuksenvaraisesta käytän- 
nöstä. 

Olion hyödyllisyys tekee sen käyttöarvoksi.) Hyödyllisyys ei kuiten- 
kaan häily ilmassa. Koska hyödyllisyys riippuu tavarakappaleen omi- 
naisuuksista, sitä ei ole olemassa ilman tavarakappaletta. Näin ollen 
itse tavarakappale, esimerkiksi rauta, vehnä, timantti jne., on käyttö- 
arvo eli hyödyke. Tällainen tavarakappaleen luonne ei riipu siitä, 
maksaako sen käyttöominaisuuksien hyödyntäminen ihmiselle paljon 
vai vähän työtä. Kun tarkastelemme käyttöarvoja, edellytämme aina 
niiden kvantitatiivista määritystä, esimerkiksi tusina kelloja, kyynärä 
liinakangasta, tonni rautaa jne. Tavaroiden käyttöarvot ovat erityisen 
tiedonalan, tavaraopin, materaalina. Käyttöarvo toteutuu vain käy- 
tössä eli kulutuksessa. Käyttöarvot muodostavat rikkauden ai- 
neellisen sisällön, olkoon sen yhteiskunnallinen muoto mikä tahansa. 
Meidän tarkasteltavanamme olevassa yhteiskuntamuodossa käyttöar- 
vot ovat samalla vaihtoarvon aineellisia kantajia (Träger). 


Vaihtoarvo ilmenee ensi sijassa kvantitatiivisena suhteena, määrä- 
suhteena, missä yhden lajin käyttöarvot vaihtuvat toisen lajin käyttö- 
arvoihin, ja suhde vaihtelee alituisesti ajan ja paikan mukaan. Näin 
ollen vaihtoarvo näyttää joltakin satunnaiselta ja puhtaasti suhteelli- 
selta, ja siis tavaran sisäinen, immanentti, vaihtoarvo (valeur intrin- 
segue) näyttää olevan contradictio in adjecto Fristiriita lisämäärit- 
teessä]. Tarkastelkaamme asiaa lähemmin. 

Tietty tavara, esimerkiksi guarter vehnää vaihtuu x saapasrasvaan 
tai y silkkiin tai z kultaan jne., lyhyesti sanottuna toisiin tavaroihin, 
mitä erilaisimmissa määräsuhteissa. Vehnällä on siis monta erilaista 
vaihtoarvoa yhden ainoan sijasta. Mutta koska x saapasrasvaa, sa- 
moin kuin y silkkiä, samoin kuin z kultaa jne. on yhden vehnäguarte- 

rin vaihtoarvo, täytyy x saapasrasvan, y silkin, z kullan jne. olla kor- 
vattavissa toisillaan eli niiden on oltava keskenään yhtä suuria vaih- 
toarvoja. Tästä seuraa ensiksi, että yhden ja saman tavaran eri vaih- 
toarvot ilmaisevat jotain yhtäläistä, ja toiseksi, että vaihtoarvo voi yli- 
päätään olla vain siitä erotettavissa olevan sisällön ilmaisutapa, sen 
”ilmenemismuoto”. 


Ottakaamme kaksi tavaraa, esimerkiksi vehnä ja rauta. On niiden 
vaihtosuhde mikä tahansa, se voidaan aina esittää yhtälöllä missä tiet- 
ty vehnämäärä asetetaan yhtä suureksi kuin tietty rautamäärä, esi- 
merkiksi 1 guarter vehnää = a sentneriä rautaa. Mitä tämä yhtälö il- 
maisee? Että kahdessa eri oliossa, 1 vehnäguarterissa ja a sentnerissä 
rautaa, on jokin yhteinen, joka on suuruudeltaan sama. Ne molem- 
mat ovat siis yhtä kuin jokin kolmas, joka sinänsä ei ole kumpikaan 
niistä. Näistä kahdesta kumpikin, sikäli kuin on vaihtoarvo, täytyy 
siis voida muuttaa tuoksi kolmanneksi. 

Yksinkertainen geometrinen esimerkki havainnollistakoon tätä. 
Kaikkien suoraviivaisten kuvioiden alan määräämiseksi ja vertaami- 
seksi kuviot jaetaan kolmioiksi. Itse kolmio muutetaan ilmaukseksi, 
joka eroaa kokonaan kolmion näkyvästä kuviosta — kannan ja kor- 
keuden tulon puolikkaaksi. Samoin on tavaroiden vaihtoarvot muu- 
tettava joksikin yhteiseksi, minkä suurempaa tai pienempää määrää 
ne esittävät. 

Tämä yhteinen ei voi olla tavaroiden geometrinen, fysikaalinen, ke- 
miallinen tai mikään muukaan luonnollinen ominaisuus. Tavaroiden 
aineelliset ominaisuudet tulevat ylipäätään tarkastelun kohteiksi vain 
sikäli kuin ne tekevät tavarat hyödyllisiksi, ts. käyttöarvoiksi. Mutta 
toisaalta tavaroiden vaihtosuhteelle on ilmiselvästi luonteenomaista, 
että suhteessa abstrahoidaan, jätetään ottamatta huomioon, tavaroi- 
den käyttöarvot. Vaihtosuhteen puitteissa yksi käyttöarvo merkitsee 
juuri yhtä paljon kuin jokainen toinenkin, mikäli vaihtoarvoa vain on 
vaaditussa määräsuhteessa. Eli niin kuin vanha Barbon sanoo: 


*”*Yksi tavaralaji on yhtä hyvä kuin toinenkin jos niiden vaihtoarvo 
on yhtä suuri. Vaihtoarvoltaan yhtä suurten olioiden välillä ei ole mi- 
tään erilaisuutta tai mahdollisuutta eron tekemiseen.” 

Käyttöarvoina tavarat eroavat toisistaan ennen muuta laadullisesti, 
vaihtoarvoina ne voivat olla vain määrältään erilaisia eivätkä siis sisäl- 
lä atomiakaan käyttöarvoa. 

Jos tavarakappaleiden käyttöarvo jätetään ottamatta huomioon, 
niin niille jää enää vain yksi ominaisuus, se, että ne ovat työn tuottei- 
ta. Kuitenkin työn tuotekin muuttuu jo käsissämme. Jos abstrahoim- 
me, jätämme ottamatta huomioon, sen käyttöarvon, niin jätämme 
huomiotta myös ne aineelliset rakenneosat ja muodot, jotka tekevät 
työn tuotteen käyttöarvoksi. Työn tuote ei ole enää pöytä tai talo tai 
lanka tai mikään muukaan hyödyllinen olio. Kaikki sen aistein ha- 
vaittavat ominaisuudet ovat pois pyyhkäistyt. Työn tuote ei liioin ole 
enää puusepäntyön tai rakennustyön tai kehruutyön tai minkään 
muunkaan määrätyn tuottavan työn tuote. Työn tuotteiden hyödylli- 
sen luonteen myötä katoaa myös näissä tuotteissa esitettyjen töiden 
hyödyllinen luonne. Siis myös töiden erilaiset konkreettiset muodot 
katoavat eivätkä työt enää erotu toisistaan, vaan ne pelkistyvät kaikki 
tyynni yhtäläiseksi inhimilliseksi työksi, abstraktiseksi ihmistyöksi. 

Tarkastelkaamme nyt työn tuotteiden sakkautumaa. Niistä ei ole 
jäänyt jäljelle muuta kuin sama aavemainen esineellisyys, erotuksetto- 
man ihmistyön pelkkä hyytymä työvoiman kulutuksen muodosta riip- 
pumatta. Nämä esineet ilmaisevat enää vain että niiden tuottamisessa 
on kulutettu ihmistyövoimaa, kasattu ihmistyötä. Tämän niille yhtei- 
sen yhteiskunnallisen substanssin kiteinä ne ovat arvoja — tavara- 
arvoja. 

Itse tavaroiden vaihtosuhteessa tavaroiden vaihtoarvo ilmeni meille 
jonakin mikä on kokonaan riippumaton niiden käyttöarvosta. Jos 
työn tuotteiden käyttöarvo jätetään nyt todella huomioon ottamatta, 
saadaan niiden arvo sellaisena kuin ne vastikään määritettiin. Arvo on 
siis se yhteinen mikä esiintyy tavaran vaihtosuhteessa eli vaihtoarvos- 
sa. Tutkimuksen edetessä joudumme palaamaan vaihtoarvoon arvon 
välttämättömänä ilmaisutapana eli ilmenemismuotona; arvoa on kui- 
tenkin ensi alkuun tarkasteltava tästä muodosta riippumattomana. 

Käyttöarvolla eli hyödykkeellä on siis arvo vain siksi, että siinä esi- 
neellistyy eli materialisoituu abstraktista ihmistyötä. Miten sen arvon 
suuruus olisi sitten mitattava? Se on mitattava sillä ”arvoa luovan 
substanssin”, työn, määrällä mikä sisältyy käyttöarvoon eli hyödyk- 
keeseen. Itse työmäärä mitataan ajallisella kestollaan ja työajan mit- 
ta-asteikkona ovat puolestaan tietyt aikayksiköt, kuten tunti, päivä 
jne. 

Jos tavaran arvon määrää sen tuotannossa kulutetun työn paljous, 

voisi näyttää että mitä laiskempi tai taitamattomampi mies on, sitä ar- 
vokkaampi hänen tavaransa on, koska hän tarvitsee sitä enemmän ai- 
kaa valmistaakseen sen. Mutta se työ, joka muodostaa arvojen subs- 
tanssin, on yhtäläistä ihmistyötä, saman inhimillisen työvoiman kulu- 
tusta. Yhteiskunnan koko työvoima, joka esiintyy tavaramaailman ar- 
voissa, katsotaan tässä yhdeksi ja samaksi inhimilliseksi työvoimaksi, 
vaikka se muodostuukin lukemattomista yksilöllisistä työvoimista. Jo- 
kainen näistä yksilöllisistä työvoimista on muiden kanssa yhtäläistä 
inhimillistä työvoimaa mikäli se on luonteeltaan yhteiskunnallista kes- 
kimääräistyövoimaa ja toimii tällaisena yhteiskunnallisena keskimää- 
räistyövoimana, tarvitsee siis myös tavaran tuottamiseen vain sen 
työajan mikä on keskimääräisesti välttämätön eli yhteiskunnallisesti 
välttämätön. Yhteiskunnallisesti välttämätön työaika on se työaika, 
joka tarvitaan jonkin käyttöarvon valmistamiseksi olemassa olevilla 
yhteiskunnallisesti normaaleilla tuotantoehdoilla sekä yhteiskunnalli- 
sesti keskimääräisellä taidolla ja työn voimaperäisyydellä. Esimerkik- 
si sen jälkeen kun höyrykutomakoneet oli otettu käyttöön Englannis- 
sa, riitti ehkä puolet aikaisemmasta työstä muuttamaan tietyn lanka- 
määrän kankaaksi. Muuttaakseen saman langan kankaaksi englanti- 
lainen käsinkutoja tarvitsi tietysti saman työajan kuin ennenkin, mut- 
ta hänen yksilöllisen työtuntinsa tuote esitti enää puolta yhteiskunnal- 
lista työtuntia ja näin ollen sen arvo aleni puoleen aikaisemmasta. 


Käyttöarvon arvonsuuruuden määrää siis vain yhteiskunnallisesti 
välttämättömän työn määrä eli käyttöarvon valmistamiseksi yhteis- 
kunnallisesti välttämätön työaika. Yksittäistä tavaraa on tässä yhtey- 
dessä pidettävä vain oman lajinsa keskimääräiskappaleena. Näin ol- 
len tavaroilla, jotka sisältävät yhtä suuret työmäärät eli jotka voidaan 
valmistaa samassa työajassa, on sama arvonsuuruus. Yhden tavaran 
arvo suhteutuu jokaisen toisen tavaran arvoon kuten edellisen tuotta- 
miseen välttämätön työaika jälkimmäisen tuottamiseen välttämättö- 
mään työaikaan. ”Arvoina tavarat ovat vain jähmettyneen työajan 
tiettyjä paljouksia.” 

Näin ollen tavaran arvonsuuruus pysyy vakiona, jos tavaran tuotta- 
miseen tarvittu työaika on vakio. Työaika kuitenkin vaihtelee työn 
tuotantovoimassa tapahtuvan jokaisen muutoksen myötä. Moninaiset 
seikat, muun muassa työläisen ammattitaidon keskimääräinen aste, 
tieteen ja sen teknologisen sovellettavuuden kehitysaste, tuotantopro- 

sessin yhteiskunnallinen kombinaatio, tuotantovälineiden koko ja te- 
ho sekä luonnonolosuhteet määräävät työn tuotantovoimat. Sama työ- 
määrä esiintyy esimerkiksi suotuisana vuodenaikana 8 vehnäbushelis- 
sa ja epäsuotuisana vain 4 bushelissa. Samalla työmäärällä saadaan 
rikkaista kaivoksista enemmän metallia kuin köyhistä jne. Timantit 
ovat maankuoressa harvinaisia ja siksi niiden löytäminen vaatii keski- 
määrin runsaasti työaikaa. Niin muodoin ne edustavat paljoa työtä 
pienessä tilassa. Jacob epäilee, että kullan hinta ei ole milloinkaan 
vastannut sen täyttä arvoa. Sama koskee vielä suuremmassa määrin 
timantteja. Eschwege sanoo, että Brasilian timanttikaivosten koko- 
naistuotto vuotta 1823 edeltäneiltä kahdeksaltakymmeneltä vuodelta 
ei ollut vielä saavuttanut maan sokeri- ja kahviviljelmien 1-vuotisen 
keskimääräistuotteen hintaa, vaikka timanttien kokonaistuotto edus- 
tikin paljon runsaampaa työtä, siis suurempaa arvoa. Jos kaivokset 
olisivat rikkaampia, sama työmäärä saisi ilmauksekseen useampia ti- 
mantteja ja niiden arvo alenisi. Jos hiiltä onnistutaan muuttamaan vä- 
hällä työllä timanteiksi, voi timanttien arvo laskea tiilikivien arvon 
alapuolelle. Yleisesti ottaen on niin, että mitä suurempi työn tuotanto- 
voima on, sitä lyhyempi on jonkin artikkelin valmistamiseen tarvittu 
työaika, sitä pienempi on artikkelissa kiteytynyt työnpaljous ja sitä 
pienempi on artikkelin arvo. Päinvastoin mitä pienempi on työn tuo- 
tantovoima, sitä suurempi on artikkelin valmistamiseen tarvittu työai- 
ka ja sitä suurempi on artikkelin arvo. Tavaran arvonsuuruus on siis 
suoraan verrannollinen tavarassa toteutuvaan työmäärään ja kään- 
täen verrannollinen siinä toteutuvaan tuotantovoimaan. 


Olio voi olla käyttöarvo olematta arvo. Asianlaita on tämä silloin 
kun olion hyödyllisyys ihmiselle ei ole työn välittämää. Sellaisia ta- 
pauksia ovat ilma, neitseellinen maaperä, luonnonniityt, villinä kas- 
vava puu jne. Olio voi olla hyödyllinen ja ihmistyön tuote olematta ta- 
vara. Kun joku tyydyttää tuotteellaan oman tarpeensa, hän luo kyllä- 
kin käyttöarvon, mutta ei tavaraa. Jotta hän tuottaisi tavaran, hänen 
ei pitäisi tuottaa vain käyttöarvoa, vaan käyttöarvo muita varten, yh- 
teiskunnallinen käyttöarvo. (Eikä vain muita varten ylipäätään ilman 
rajoituksia. Keskiajalla talonpoika tuotti veroviljan feodaaliherralle ja 
kymmenysviljan papille. Vaikka verovilja ja kymmenysvilja tuotettiin 
muita varten, se ei tehnyt niistä tavaroita. Jotta tuotteesta tulisi tava- 
ra, sen täytyy vaihdossa siirtyä toiselle, jota se palvelee käyttöarvo- 

na).* Vihdoin mikään olio ei voi olla arvo olematta käyttöesine. Jos 
olio on hyödytön, on siihen sisältyvä työkin hyödytöntä, sitä ei voi las- 
kea työksi eikä se niin ollen muodosta arvoa. 


2. Tavaroihin sisältyvän työn kaksoisluonne 


Tavara ilmeni meille alun perin kaksinaisena, käyttöarvona ja vaih- 
toarvona. Myöhemmin osoittautui, että työlläkään, sikäli kuin se on 
ilmaistu arvossa, ei ole enää samoja tunnusmerkkejä, jotka se käyttö- 
arvojen synnyttäjänä saa. Olen ensimmäisenä kriittisesti todistanut 
tavaraan sisältyvän työn kaksinaisen luonteen. Koska tämä kohta on 
se sarana, jonka varassa poliittisen taloustieteen ymmärtäminen liik- 
kuu, sitä valaistaan nyt lähemmin. 

Ottakaamme kaksi tavaraa, vaikkapa takki ja 10 kyynärää liina- 
kangasta. Edellisen arvo olkoon kaksinkertainen jälkimmäiseen ver- 
rattuna, joten jos 10 kyynärää liinakangasta = W, niin takki = 2 W. 

Takki on käyttöarvo, joka tyydyttää erityisen tarpeen. Sen valmista- 
miseksi tarvitaan tietynlaista tuotantotoimintaa. Tämän toiminnan 
määrää sen tavoite, operointitapa, kohde, väline ja tulos. Työtä, jon- 
ka hyödyllisyys ilmentyy joko näin työn tuotteen hyödyllisyydessä tai 
siinä, että työn tuote on käyttöarvo, kutsumme lyhyesti hyödylliseksi 
työksi. Tätä kantaa seurattaessa työtä tarkastellaan aina sen mukaan 
mikä sen hyötyvaikutus on. 

Samoin kuin takki ja liinakangas ovat laadullisesti erilaisia käyttö- 
arvoja, siten niiden olemassaoloa välittävät työtkin ovat laadullisesti 
erilaisia: räätälintyö ja kutominen. Elleivät kyseiset esineet olisi laa- 
dullisesti erilaisia käyttöarvoja eivätkä niin ollen myöskään laadulli- 
sesti erilaisten hyödyllisten töiden tuotteita, niin esineet eivät voisi yli- 
päätään ollakaan toisiaan vastassa tavaroina. Takki ei vaihdu takkiin, 
sama käyttöarvo ei vaihdu samaan käyttöarvoon. 

Erilaatuisten käyttöarvojen kokonaisuutta eli tavarakappaleiden 
kokonaisuutta vastaa lajiltaan, laadultaan, suvultaan, alalajiltaan, 
muunnoksiltaan yhtä moninaisten hyödyllisten töiden kokonaisuus — 
yhteiskunnallinen työnjako. Se on tavaratuotannon olemassaolon eh- 


*Friedrich Engelsin huomautus Pääoman neljänteen saksankieliseen pai- 
nokseen: Olen lisännyt sulkuihin merkityn kohdan, koska selityksen puut- 
tuessa on monasti syntynyt se väärinkäsitys, että Marx pitäisi tavarana jo- 
kaista tuotetta, jonka joku muu kuin tuottaja itse kuluttaa. 

to, vaikka tavaratuotanto ei kääntäen olekaan yhteiskunnallisen työn- 
jaon olemassaolon ehto. Työ oli muinaisintialaisessa yhteisössä yhteis- 
kunnallisesti jaettua, mutta tuotteista ei silti tullut tavaroita. Tai ot- 
taaksemme läheisemmän esimerkin työ on systemaattisesti jaettua jo- 
kaisessa tehtaassa, mutta työnjako ei välity sillä että työläiset vaihtai- 
sivat yksilökohtaiset tuotteensa. Vain itsenäisten ja toisistaan riippu- 
mattomien yksityisten töiden tuotteet asettuvat toisiaan vastaan tava- 
roina. 

Olemme siis nähneet, että jokaisen tavaran käyttöarvoon sisältyy 
tiettyä tarkoituksenmukaisesti tuottavaa toimintaa eli hyödyllistä työ- 
tä. Käyttöarvot eivät voi asettua toisiaan vastaan tavaroina elleivät ne 
sisällä laadullisesti erilaisia hyödyllisiä töitä. Yhteiskunnassa, jonka 
tuotteet saavat yleisesti tavaran muodon, ts. tavarantuottajien yhteis- 
kunnassa, itsenäisten tuottajien toisistaan riippumatta yksityisenä lii- 
ketoimintana harjoittamien hyödyllisten töiden laadullinen ero kehit- 
tyy monijäseniseksi järjestelmäksi, yhteiskunnalliseksi työnjaoksi. 

Takin kannalta on muutoin yhdentekevää, pitääkö sitä räätäli vai 
räätälin asiakas. Takki toimii kummassakin tapauksessa käyttöarvo- 
na. Kun räätälintyöstä tulee erityinen ammatti, yhteiskunnallisen 
työnjaon itsenäinen lenkki, se muuttaa sinänsä yhtä vähän takin ja 
takkia tuottavan työn välistä suhdetta. Ihminen on ommellut vaatteita 
vaatettamisen tarpeesta tuhansia vuosia ennen kuin kukaan rupesi 
räätäliksi. Mutta takin, liinakankaan ja ylipäätään aineellisen rikkau- 
den jokaisen elementin, jota ei luonnossa ole olemassa, on aina täyty- 
nyt olla sellaisen erityisen tarkoituksenmukaisen tuottavan toiminnan 
välittämää, millä erityisiä luonnonaineita mukautettiin ihmisen erityi- 
siin tarpeisiin. Näin ollen työ käyttöarvojen luojana, hyödyllisenä työ- 
nä, on kaikista yhteiskuntamuodoista riippumaton ihmisen olemas- 
saolon ehto, se on ikuinen luonnonvälttämättömyys aineenvaihdon vä- 
littämiseksi ihmisen ja luonnon välillä, siis ihmiselämän välittämisek- 
si. 

Käyttöarvot takki, liinakangas jne., lyhyesti sanottuna tavarakappa- 
leet ovat kahden elementin, luonnonaineen ja työn, yhdistämistä. Jos 
takin, liinakankaan jne. sisältämien erilaisten hyödyllisten töiden ko- 
konaissumma vähennetään, jäljelle jää aina materiaalinen perusosa, 
jonka luonto antaa ilman ihmisen myötävaikutusta. Ihminen voi tuo- 
tannossaan menetellä vain siten kuin luonto itsekin, ts. vain muuttaa 
aineiden muotoja. Eikä siinä vielä kaikki. Itse muuttamistyössä ihmi- 
nen saa alituisesti tukea luonnonvoimilta. Työ ei siis ole tuottamiensa 
käyttöarvojen, aineellisen rikkauden, ainoa lähde. William Petty sa- 
nookin, että työ on aineellisen rikkauden isä ja maa sen äiti. 

Olemme tarkastelleet tavaraa käytön esineenä, siirtykäämme nyt 
tavaran arvoon. 

Olettamuksemme mukaan takin arvo on kaksi kertaa liinakankaan 
arvo. Se on kuitenkin vain määrällinen ero, joka ei meitä ensi sijassa 
vielä kiinnosta. Muistutamme tästä syystä, että jos yhden takin arvo 
on kaksi kertaa niin suuri kuin 10 liinakangaskyynärän, niin 20 liina- 
kangaskyynärällä on sama arvonsuuruus kuin yhdellä takilla. Arvoina 
takki ja liinakangas ovat substanssiltaan yhtäläisiä olioita, saman- 
laatuisen työn objektiivisia ilmauksia. Mutta räätälintyö ja kutominen 
ovat laadullisesti erilaisia töitä. On kuitenkin sellaisia yhteiskunnalli- 
sia tiloja, joissa yksi ja sama ihminen tekee vuorotellen räätälintyötä ja 
kutoo. Molemmat erilaiset työtavat ovat vain saman yksilön työn 
muunnelmia eivätkä vielä eri yksilöiden erityisiä kiinteitä toimia. Ai- 
van samoin takki, jonka räätälimme tekee tänään, ja housut, jotka 
hän tekee huomenna, edellyttävät vain saman yksilöllisen työn muun- 
telua. Edelleen näemme omin silmin, että meidän kapitalistisessa yh- 
teiskunnassamme tehdään aina työn kysynnän vaihtelevaa suuntaa 
noudattaen tietty määräsuhde ihmistyötä vuorotellen räätälintyön ja 
kutomisen muodossa. Työn muoto ei ehkä vaihdu ilman kitkaa, mut- 
ta sen on pakko vaihtua. Kun jätämme huomioon ottamatta tuottavan 
toiminnan määrätyn luonteen ja niin muodoin työn hyödyllisen luon- 
teen, niin työstä jää jäljelle että se on ihmistyövoiman kulutusta. Vaik- 
ka räätälintyö ja kutominen ovat laadullisesti erilaisia tuottavia toi- 
mintoja, ne kummatkin ovat ihmisen aivojen, lihasten, hermojen, kä- 
sien jne. tuottavaa kulutusta ja tässä mielessä ne kummatkin ovat ih- 
mistyötä. Ne ovat vain kaksi eri muotoa kuluttaa ihmistyövoimaa. Ih- 
mistyövoiman itsensä on kylläkin oltava enemmän tai vähemmän ke- 
hittynyt tullakseen kulutetuksi tässä tai tuossa muodossa. Mutta tava- 
ran arvo esittää ihmistyötä yleensä, ihmistyön kulutusta ylipäätään. 
Samoin kuin porvarillisessa yhteiskunnassa kenraali tai pankkiiri 
näyttelee suurta osaa ja tavallinen ihminen puolestaan sangen mitä- 
töntä osaa, samoin on tässä asia ihmistyön kohdalla. Se on sen yksin- 
kertaisen työvoiman kulutusta, mikä jokaisella tavallisella ihmisellä 
keskimääräisesti on ruumiinsa organismissa ilman erityistä kehittä- 
mistä. Itse yksinkertaisen keskimääräistyön luonne tosin vaihtelee eri 
maissa ja eri kulttuurikausina, mutta tietyssä yhteiskunnassa tämä 
työ on tietynlaista. Monimutkaisempi työ merkitsee vain potenssiin 
korotettua tai pikemminkin kerrottua yksinkertaista työtä, joten pie- 
nempi määrä monimutkaista työtä on yhtä kuin suurempi määrä yk- 
sinkertaista työtä. Kokemus osoittaa, että tätä pelkistymistä tapahtuu 
jatkuvasti. Tavara saattaa olla kaikkein monimutkaisimman työn tuo- 

te, mutta sen arvo asettaa sen yhtäläiseksi yksinkertaisen työn tuot- 
teen kanssa ja näin ollen kyseinen tavara esittääkin vain tiettyä yksin- 
kertaisen työn määrää. Yhteiskunnallinen prosessi määrää tuottajien 
selän takana ne eri määräsuhteet, joiden mukaan työn eri lajit pelkis- 
tyvät työn mittayksikkönä olevaksi yksinkertaiseksi työksi ja tästä 
syystä määräsuhteet näyttävät tuottajien silmissä perinnäistavan mää- 
räämiltä. Yksinkertaisuuden vuoksi pidämme jatkossa kaikkia työvoi- 
man lajeja välittömästi yksinkertaisena työvoimana, mikä merkitsee 
vain, että säästytään pelkistyksen vaivalta. 

Siis samoin kuin takin ja liinakankaan arvoissa niiden käyttöarvo- 
jen ero abstrahoidaan, jätetään huomioon ottamatta, siten näissä ar- 
voissa ilmentyvissä töissä jätetään töiden hyödyllisten muotojen, rää- 
tälintyön ja kutomisen, ero huomiotta. Samoin kuin käyttöarvot takki 
ja liinakangas ovat tarkoituksenmukaisten tuottavien toimintojen liit- 
tämistä kankaaseen ja lankaan, mutta arvot takki ja liinakangas sitä 
vastoin pelkkiä samanlaatuisia työn hyytymiä, siten eivät näihin arvoi- 
hin sisältyvät työtkään saa merkitystä tuottavasta suhteestaan kan- 
kaaseen ja lankaan, vaan niillä on merkitystä vain ihmistyövoiman 
kulutuksena. Räätälintyö ja kutominen ovat käyttöarvo takin ja käyt- 
töarvo liinakankaan rakenne-elementtejä nimenomaan erilaisen laa- 
tunsa nojalla. Takin arvon ja liinakankaan arvon substansseja ne ovat 
vain sikäli kuin näiden töiden erityislaatu abstrahoidaan, jätetään 
huomioon ottamatta, ja sikäli kuin niillä molemmilla on yhtäläinen 
laatu, se että ne ovat ihmistyötä. 

Kuitenkaan takki ja liinakangas eivät ole vain arvoja yleensä, vaan 
tietyn suuruisia arvoja, ja olettamuksemme mukaan takki on kaksi 
kertaa niin arvokas kuin 10 kyynärää liinakangasta. Mistä niiden ar- 
vonsuuruuden erilaisuus johtuu? Siitä että liinakangas sisältää vain 
puolet takin sisältämästä työstä, niin että takin tuottamiseksi työvoi- 
maa täytyy käyttää kaksi kertaa pitempi aika kuin liinakankaan tuot- 
tamiseksi. 

Kun siis tavaraan sisältyvällä työllä on käyttöarvon kannalta merki- 
tystä vain laadullisesti, sillä on arvonsuuruuden kannalta merkitystä 
vain määrällisesti työn tultua jo pelkistetyksi ihmistyöksi ilman sen 
enempää laatua. Edellisessä tapauksessa kysymys on siitä miten teh- 
dään ja mitä tehdään, jälkimmäisessä siitä kuinka paljon tehdään, 
työn ajallisesta kestosta. Koska tavaran arvonsuuruus esittää vain ta- 
varan sisältämän työn määrää, täytyy kaikkien tietyissä määräsuhteis- 
sa otettujen tavaroiden olla aina arvoltaan yhtä suuria. 

Jos vaikkapa yhden takin koko tuotantoon tarvittavan hyödyllisen 
työn tuotantovoima pysyy muuttumattomana, niin takkien arvonsuu- 

ruus kasvaa takkien oman paljouden myötä. Jos 1 takki esittää x työ- 
päivää, esittää 2 takkia 2 x työpäivää jne. Mutta olettakaamme, että 
yhden takin tuottamiseen välttämätön työ kasvaa kaksinkertaiseksi 
tai alenee puoleen. Edellisessä tapauksessa yhdellä takilla on yhtä pal- 
jon arvoa kuin aikaisemmin kahdella ja jälkimmäisessä tapauksessa 
kahdella takilla on vain sen verran arvoa kuin aikaisemmin yhdellä, 
vaikkakin molemmissa tapauksissa takki tekee saman palveluksen 
kuin ennenkin ja takin sisältämä hyödyllinen työ on laadultaan yhtä 
hyvää kuin ennenkin. Mutta takin tuottamiseen kulutettu työmäärä 
on muuttunut. 

Käyttöarvon suurempi määrä muodostaa sinänsä suuremman ai- 
neellisen rikkauden, kaksi takkia on enemmän kuin yksi. Kahdella 
takilla voi vaatettaa kaksi ihmistä, yhdellä vain yhden jne. Silti voi ai- 
neellisen rikkauden lisääntyvää paljoutta vastata sen arvonsuuruuden 
samanaikainen aleneminen. Tämä vastakkainen liike johtuu työn 
kaksinaisesta luonteesta. Tuotantovoima on luonnollisesti aina 
hyödyllisen, konkreettisen työn tuotantovoimaa ja määrää tosiasiassa 
vain tarkoituksenmukaisen tuottavan toiminnan vaikutusasteen tiet- 
tynä aikajaksona. Näin ollen hyödyllisestä työstä tulee rikkaampi tai 
niukempi tuotteiden lähde suoraan verrannollisessa suhteessa työn 
tuotantovoiman nousuun tai laskuun. Sitä vastoin tuotantovoimassa 
tapahtuva muutos ei sinänsä lainkaan vaikuta arvossa esitettyyn työ- 
hön. Koska tuotantovoima kuuluu työn konkreettiseen hyödylliseen 
muotoon, ei se tietystikään voi koskettaa työtä enää silloin kun työn 
konkreettinen hyödyllinen muoto abstrahoidaan, jätetään huomioon 
ottamatta. Näin ollen sama työ tuottaa samoina aikajaksoina aina sa- 
man arvonsuuruuden, vaihteleepa tuotantovoima miten tahansa. 
Mutta sama työ tuottaa samana aikajaksona erisuuria käyttöarvojen 
määriä, enemmän silloin kun tuotantovoima kasvaa ja vähemmän 
kun se alenee. Sama tuotantovoiman muutos, joka lisää työn hedel- 
mällisyyttä ja niin muodoin työn tuottamien käyttöarvojen paljoutta, 
vähentää siis lisääntyneen kokonaispaljouden arvonsuuruutta, jos se 
kerran lyhentää kokonaispaljouden tuottamiseen välttämättömän 
työajan summaa. Ja päinvastoin. 

Kaikki työ on yhtäältä ihmistyövoiman kulutusta fysiologisessa mie- 
lessä ja tässä yhtäläisen ihmistyön eli abstraktisen ihmistyön ominai- 
suudessaan työ muodostaa tavaranarvon. Toisaalta kaikki työ on ih- 
mistyövoiman kulutusta erityisessä tarkoituksenmukaisessa muodossa 
ja tässä konkreettisen hyödyllisen työn ominaisuudessa työ tuottaa 
käyttöarvoja. 

3. Arvomuoto eli vaihtoarvo 


Tavarat tulevat maailmaan käyttöarvojen eli tavarakappaleiden 
muodossa, rautana, liinakankaana, vehnänä jne. Tämä on niiden ar- 
kipäiväinen luontaismuoto. Tavarat ovat kuitenkin tavaroita vain sen 
vuoksi, että ne ovat kaksinaisia, käyttöesineitä ja samalla arvon kan- 
tajia. Näin ollen tavarat ilmenevät tavaroina eli niillä on tavaroiden 
muoto vain mikäli niillä on kaksoismuoto, luontaismuoto ja arvomuo- 
to. 

Tavaroiden arvoesineellisyys (Wertgegenständlichkeit) eroaa rouva 
Vilkkaasta siinä, että ei tiedetä mistä se on tavoitettavissa. Suorana 
vastakohtana tavarakappaleiden asitimellisesti karkealle esineellisyy- 
delle (Gegenständlichkeit) ei tavarakappaleiden arvoesineellisyyteen 
sisälly atomiakaan luonnonainetta. Näin ollen erillistä tavaraa voi 
mielin määrin väännellä ja käännellä, mutta arvo-oliona se ei tule sen 
käsitettävämmäksi. Jos kuitenkin muistamme, että tavaroilla on ar- 
voesineellisyyttä vain sikäli kuin ne ovat saman yhteiskunnallisen yk- 
seyden, ihmistyön, ilmauksia, että niiden arvoesineellisyys on siis puh- 
taasti yhteiskunnallista, silloin ymmärrämme ilman muuta että arvo 
voi ilmetä vain tavaran yhteiskunnallisessa suhteessa toiseen tavaraan. 
Lähdimme tosiasiassa tavaroiden vaihtoarvosta eli niiden vaihtosuh- 
teesta päästäksemme vaihtoarvoon kätkeytyvän tavaroiden arvon jäl- 
jille. Meidän on nyt palattava tähän arvon ilmenemismuotoon. 

Jokainen tietää, vaikka ei muutoin mitään tietäisikään, että tava- 
roilla on yhteinen arvomuoto, joka on mitä räikeimmässä ristiriidassa 
tavaroiden käyttöarvojen kirjavien luontaismuotojen kanssa — ja se 
on arvon rahamuoto. Tässä on täytettävä tehtävä, jota porvarillinen 
taloustiede ei ole edes yrittänyt, on nimittäin todistettava rahamuodon 
synty. On siis seurattava tavaroiden arvosuhteeseen sisältyvän arvoil- 
mauksen kehitystä sen yksinkertaisimmasta, vaatimattomimmasta 
asusta aina sokaisevaan rahamuotoon asti. Siten rahan arvoituskin 
häviää samalla. 

Yksinkertaisin arvosuhde on aivan ilmeisesti tavaran arvosuhde yh- 
teen ainoaan toisenlaatuiseen tavaraan riippumatta siitä mikä tämä 
toinen on. Kahden tavaran arvosuhteesta saadaan tavaralle näin ollen 
yksinkertaisin arvoilmaus. 


A. Yksinkertainen, yksittäinen eli satunnainen arvomuoto 


x tavaraa A = y tavaraa B, eli: x tavaraa A on y tavaraa B:n arvoi- 
nen. 

(20 kyynärää liinakangasta = 1 takki, eli: 20 kyynärää liinakangas- 
taon 1 takin arvoinen.) 


1. Arvoilmauksen kaksi napaa: suhteellinen arvomuoto ja vastike- 
muoto 


Koko arvomuodon salaisuus kätkeytyy yksinkertaiseen arvomuo- 
toon. Näin ollen varsinaisena vaikeutena on eritellä yksinkertaista ar- 
vomuotoa. 

Tässä kaksi erilaatuista tavaraa A ja B , meidän esimerkissämme 
liinakangas ja takki, esittää ilmetysti kahta eri osaa. Liinakangas il- 
maisee arvonsa takissa, takki toimii tämän arvoilmauksen materiaali- 
na. Edellinen tavara esittää aktiivista, jälkimmäinen passiivista osaa. 
Edellisen tavaran arvo on esitetty suhteellisena arvona eli tämä tavara 
on suhteellisessa arvomuodossa. Jälkimmäinen toimii vastikkeena eli 
on vastikemuodossa. 

Suhteellinen arvomuoto ja vastikemuoto ovat saman arvoilmauksen 
momentteja, jotka kuuluvat toistensa yhteyteen, edellyttävät vasta- 
vuoroisesti toisensa. Samalla ne ovat saman arvoilmauksen toisensa 
pois sulkevia tai vastakkaisia äärijäseniä, ts. napoja. Nämä navat 
asettuvat aina niiden eri tavaroiden kohdalle, jotka arvoilmaus asettaa 
keskinäiseen suhteeseen. En voi ilmaista esimerkiksi liinakankaan ar- 
voa liinakankaassa. 20 kyynärää liinakangasta = 20 kyynärää liina- 
kangasta ei ole mikään arvoilmaus. Yhtälö sanoo pikemminkin päin- 
vastoin: 20 kyynärää liinakangasta ei ole mitään muuta kuin 20 kyy- 
närää liinakangasta, kulutusesine liinakankaan tietty määrä. Liina- 
kankaan arvon voi siis ilmaista vain suhteellisesti, ts. jossakin toisessa 
tavarassa. Näin ollen liinakankaan suhteellinen arvomuoto edellyttää, 
että jokin toinen tavara on liinakangasta vastassa vastikemuodossa. 
Toisaalta vastikkeena toimiva toinen tavara ei voi samaan aikaan olla 
suhteellisessa vastikemuodossa. Se ei ilmaise omaa arvoaan. Se antaa 
vain materiaalin toisen tavaran arvoilmaukselle. 

Tosin kylläkin ilmaus 20 kyynärää liinakangasta = 1 takki eli 20 
kyynärää liinakangasta on 1 takin arvoinen, sisältää myös käänteiset 
suhteet: 1 takki = 20 kyynärää liinakangasta eli 1 takki on 20 liina- 
kangaskyynärän arvoinen. Mutta niinpä minun onkin käännettävä 
yhtälö ilmaistakseni takin arvon suhteellisesti, ja heti kun sen teen, lii- 
nakankaasta tulee vastike takin sijasta. Sama tavara ei voi siis esiintyä 
samassa arvoilmauksessa molemmissa muodoissa. Päinvastoin mo- 
lemmat muodot sulkevat polaarisesti toisensa pois. 

Onko tavara suhteellisessa arvomuodossa vai sen kanssa vastakkai- 
seksi asetetussa vastikemuodossa riippuu yksinomaan tavaran kulloi- 
sestakin paikasta arvoilmauksessa, ts. siitä onko kyseessä se tavara, 
jonka arvo ilmaistaan, vai tavara, jossa arvo ilmaistaan. 


2. Suhteellinen arvomuoto 
a) Suhteellisen arvomuodon sisältö 


Selvittääksemme miten tavaran yksinkertainen arvoilmaus sisältyy 
kahden tavaran arvosuhteeseen, meidän täytyy tarkastella arvosuh- 
detta ensin kokonaan irrallaan määrällisestä puolestaan. Useimmiten 
menetellään juuri päinvastoin ja arvosuhteessa nähdään vain se mää- 
räsuhde, missä tietyt kahden tavaralaadun määrät ovat keskenään yh- 
täläiset. Jää huomaamatta, että erilaisten esineiden paljouksista tulee 
määrällisesti vertailukelpoisia vasta kun paljoudet on palautettu sa- 
maksi yksiköksi. Vain saman yksikön ilmauksina ne ovat samannimi- 
siä ja niin ollen yhteismitallisia suureita. 

Onpa 20 kyynärää liinakangasta sitten = 1 takki tai = 20 takkia 
tai = x takkia, ts. onpa tietty liinavaatteen määrä monien tai harvojen 
takkien arvoinen, niin jokainen tällainen määräsuhde sisältää aina, 
että liinakangas ja takit ovat arvonsuuruuksina saman ykseyden il- 
mauksia, luonteeltaan samanlaisia esineitä. Liinakangas = takki on 
yhtälön perusta. 

Kuitenkaan nämä kaksi laadun kannalta yhtäläisiksi asetettua ta- 
varaa eivät näyttele samanlaista osaa. Ainoastaan liinakankaan arvo 
ilmaistaan. Entä miten? Suhteuttamalla liinakangas takkiin ”vastik- 
keena” eli liinakankaan kanssa ”vaihdettavissa olevana esineenä”. 

Tässä tavaroiden suhteessa takki on arvon olemassaolomuoto, arvo- 
olio (Wertding), sillä vain sellaisena se on samaa kuin liinakangas. 
Toisaalta liinakankaan oma arvonaolo tulee näkyviin eli saa itsenäisen 
ilmauksen, sillä liinakangas asettuu vain arvona takkiin nähden sel- 
laiseen suhteeseen missä takki on samanarvoinen eli liinakankaan 
kanssa vaihdettavissa. Vastaavalla tavalla ovat voihappo ja muura- 
haishapon propyylieetteri eri aineita. Ne molemmat koostuvat kuiten- 
kin samoista kemiallisista alkuaineista, hiilestä (C), vedystä (H) ja ha- 
pesta (O) ja lisäksi niillä on sama prosenttinen koostumus, nimittäin 
C4H809. Jos nyt voihappo asetettaisiin yhtäläiseksi propyylimuodon 
kanssa, niin tässä yhtälössä propyylimuoto merkitsisi ensinnäkin 
pelkkää C4HgO97:n olomuotoa ja toiseksi yhtälöllä ilmaistaisiin, että 
voihaponkin koostumus on C4Hg09. Asettamalla propyylimuoto ja 
voihappo yhtäläisiksi ilmaistaisiin siis niiden kemiallinen substanssi 
erotukseksi niiden fyysisestä muodosta. 


Jos sanomme että tavarat ovat arvoina pelkkiä ihmistyön hyytymiä, 
niin analyysimme pelkistää tavarat arvoabstraktioiksi, mutta ei anna 
niille mitään luontaismuodosta eroavaa arvomuotoa. Asia on toisin ta- 
varan arvosuhteessa toiseen tavaraan. Siinä tavaran arvoluonteen tuo 
esiin sen oma suhde toiseen tavaraan. 


Asettamalla esimerkiksi takki arvo-oliona yhtäläiseksi liinakan- 
kaan kanssa asetetaan takkiin sisältyvä työ yhtäläiseksi liinakankaa- 
seen sisältyvän työn kanssa. Räätälin työ, jolla takki valmistetaan, on 
tosin liinakangasta valmistavasta kutojan työstä laadullisesti eroavaa 
konkreettista työtä. Mutta yhtäläiseksi asettaminen kutojan työn 
kanssa pelkistää räätälin työn tosiasiallisesti siksi mikä molemmissa 
töissä on todella yhtäläistä, luonteeltaan samaksi ihmistyöksi. Tätä 
kiertotietä on silloin tullut sanotuksi, että kutojan työlläkään, sikäli 
kuin se kutoo arvoa, ei ole mitään räätälin työstä erottavia tunnus- 
merkkejä, että se on siis abstraktisesti inhimillistä työtä. Vain erilaa- 
tuisten tavaroiden vastikeilmaus tuo arvoa muodostavan työn spesifi- 
sen luonteen näkyviin pelkistäessään erilaatuisiin tavaroihin sisältyvät 
erilaatuiset työt siksi mikä niissä tosiasiallisesti on yhteistä, ihmistyök- 
si yleensä. 

Ei kuitenkaan riitä, että liinakankaan arvon muodostavan työn spe- 
sifinen luonne ilmaistaan. Liikkuvassa tilassa oleva ihmistyövoima eli 
ihmistyö muodostaa arvoa, mutta ei ole arvo. Siitä tulee arvo jähmet- 

tyneessä tilassa, esinemuodossa. Jotta liinakankaan arvo ilmaistaisiin 
ihmistyön hyytymänä, arvo täytyy ilmaista ”esineellisyytenä”, joka oli- 
ona eroaa itse liinakankaasta ja on samalla yhteinen muille tavaroille. 
Tehtävä on joratkaistu. 

Liinakankaan arvosuhteessa takki esiintyy jonakin mikä on laadul- 
lisesti yhtäläinen liinakankaan kanssa, on samanluonteinen olio, kos- 
ka se on arvo. Näin ollen takki merkitsee tässä oliota, jossa arvo ilme- 
nee eli oliota, joka esittää käsinkosketeltavassa luontaismuodossaan 
arvoa. Takki, takkitavaran aineellinen kappale on kylläkin pelkkä 
käyttöarvo. Takki ilmaisee yhtä vähän arvoa kuin ensimmäinen sil- 
miin osuva liinakankaan pala. Tämä todistaa vain, että takki merkit- 
see arvosuhteessaan liinakankaaseen enemmän kuin suhteen ulko- 
puolella, samoin kuin niin moni ihminen merkitsee kaluunatakissa 
enemmän kuin ilman sitä. 


Takin tuotannossa on tosiasiallisesti kulutettu ihmistyövoimaa — 
räätälintyön muodossa. Takkiin on siis kasaantunut ihmistyötä. Tältä 
kannalta takki on ”arvon kantaja”, mutta vaikka takki olisi kulunut 
täysin rihmoiksikin, tämä ominaisuus ei silti näkyisi siitä läpi. Ja lii- 
nakankaan arvosuhteessa takilla on merkitystä vain tältä kannalta, 
siis aineellistuneena arvona, arvokappaleena. Takin kiinni napitetus- 
ta hahmosta huolimatta liinakangas on tunnistanut takissa sukuisen- 
sa kauniin arvosielun. Takki ei voi kuitenkaan esittää liinakankaa- 
seen nähden arvoa ilman että arvo samanaikaisesti omaksuu liinakan- 
gasta varten takin muodon. Samoin ei henkilö A voi pitää henkilöä B 
majesteettina ilman että majesteetti saa samalla A:n silmissä B:n ruu- 
miillisen hahmon ja niin muodoin vaihtaa vielä kulloisenkin maanisän 
kanssa kasvonpiirteitä, tukkaa ja paljoa muuta. 


Takkimuoto toimii siis arvomuotona arvosuhteessa, missä takki on 
liinakankaan vastikkeena. Liinakangastavaran arvo ilmaistaan näin 
ollen takkitavaran aineellisessa kappaleessa, yhden tavaran arvo il- 
maistaan toisen tavaran käyttöarvossa. Käyttöarvona liinakangas on 
takista aistimellisesti eroava esine, arvona liinakangas on ”takin kans- 
sa yhtäläinen” ja näyttää näin ollen takilta. Tällä tavoin liinakangas 
saa omasta luontaismuodostaan eroavan arvomuodon. Liinakankaan 
arvona oleminen ilmenee yhtäläisyydessä takin kanssa samoin kuin 
kristityn lampaanluonne yhtäläisyydessä jumalan karitsan kanssa. 

Näemme siis, että kaiken sen minkä tavaran arvon analyysi aiem- 

min meille sanoi, sen sanoo itse liinakangas heti tullessaan kosketuk- 
siin toisen tavaran, takin, kanssa. Liinakangas vain ilmaisee ajatuk- 
sensa ainoalla osaamallaan kielellä, tavarakielellä. Jotta liinakangas 
voisi sanoa, että työ ihmistyön abstraktisessa ominaisuudessa muo- 
dostaa liinakankaan oman arvon, se sanoo takin muodostuvan samas- 
ta työstä kuin liinakangaskin sikäli kuin se on yhtäläinen liinakan- 
kaan kanssa ja on siis arvo. Jotta liinakangas voisi sanoa, että sen oma 
ylevä arvoesineellisyys (Wertgegenständlichkeit) eroaa sen omasta jäy- 
kistekankaisesta aineellisesta kappaleesta, se sanoo, että arvo näyttää 
takilta ja että näin ollen liinakangas itse muistuttaa arvo-oliona 
(Wertding) takkia kuin marja toista. Ohimennen huomautettakoon, 
että tavarakieleen kuuluu heprean lisäksi vielä monia muitakin enem- 
män tai vähemmän moitteettomia murteita. Sen että tavaran B asetta- 
minen yhtäläiseksi tavaran A kanssa on tavaran A oma arvoilmaus, il- 
maisee esimerkiksi saksan kielen sana ”Wertsein”' Farvona oleminen] 
vähemmän osuvasti kuin romaanisten kielten verbi valere, valer, va- 
loir folla jonkin arvoinen). Paris vaut bien une messe! [Pariisi on aina 
yhden messun arvoinen!] 

Arvosuhteen avulla tavaran B luontaismuoto tulee siis tavaran A ar- 
vomuodoksi eli tavaran B kappale tulee tavaran A arvonkuvastimeksi. 
Samalla kun tavara A asettuu tavaran B kanssa sellaiseen arvosuhtee- 
seen, että tavara B on siinä arvokappaleena, ihmistyön aineellistuma- 
na, tavara A tekee käyttöarvon B oman arvoilmauksensa materiaalik- 
si. Tavaran A arvolla, joka on näin ilmaistu tavaran B käyttöarvossa, 
on suhteellisen arvon muoto. 


b) Suhteellisen arvomuodon kvantitatiivinen määräytyneisyys 


Jokainen tavara, jonka arvo on ilmaistava, on paljoudeltaan tietty 
käyttöesine, 15 vakkaa vehnää, 100 naulaa kahvia jne. Tämä tietty ta- 
varamäärä sisältää tietyn määrän ihmistyötä. Arvomuodon ei siis ole 
ilmaistava vain arvoa ylipäätään, vaan kvantitatiivisesti määrättyä ar- 
voa eli arvonsuuruutta. Näin ollen tavaran A arvosuhteessa tavaraan 
B, liinakankaan arvosuhteessa takkiin, ei tavaralaji takkia aseteta 
laadullisesti yhtäläiseksi liinakankaan kanssa vain arvokappaleena 
ylipäätään. Sen sijaan tietyn liinakangasmäärän — esim. 20 liinakan- 
gaskyynärän — kanssa asetetaan yhtäläiseksi tietty määrä arvokappa- 

letta eli vastiketta, esimerkiksi 1 takki. 

Yhtälö ”20 kyynärää liinakangasta = 1 takki, eli: 20 kyynärää lii- 
nakangasta on 1 takin arvoinen” edellyttää, että 1 takkiin sisältyy juu- 
ri yhtä paljon arvosubstanssia kuin 20 kyynärään liinakangasta, että 
molemmat tavaramäärät tulevat siis maksamaan yhtä paljon työtä eli 
yhtä pitkän työajan. Kuitenkin 20 liinakangaskyynärän tai 1 takin 
valmistamisen vaatima työaika muuttuu kutomisen tai räätälintyön 
tuotantovoimassa tapahtuvan jokaisen muutoksen mukana. Muutok- 
sen vaikutusta arvonsuuruuden suhteelliseen ilmaukseen pitää nyt 
tutkia lähemmin. 


I. Liinakankaan arvo muuttukoon samaan aikaan kuin takin arvo 
pysyy muuttumattomana. Jos liinakankaan tuottamisen vaatima 
työaika kaksinkertaistuu vaikkapa seurauksena pellavaa tuottavan 
maan lisääntyvästä hedelmättömyydestä, niin liinakankaan arvo kak- 
sinkertaistuu. Yhtälön 20 kyynärää liinakangasta = 1 takki sijasta 
saisimme yhtälön 20 kyynärää liinakangasta = 2 takkia, koska 1 tak- 
ki sisältää nyt vain puolet siitä työajasta minkä 20 kyynärää liinakan- 
gasta sisältää. Jos sitä vastoin liinakankaan tuottamiseen tarvittu 
työaika vähenee puoleen, vaikkapa seurauksena kangaspuiden kehit- 
tymisestä, niin liinakankaan arvo alenee puolella. Siten saamme nyt: 
20 kyynärää liinakangasta = %4 takkia. Tavaran A suhteellinen arvo, 
ts. sen tavarassa B ilmaistu arvo kasvaa tai laskee siis suoraan verran- 
nollisessa suhteessa tavaran A arvoon kun tavaran B arvo pysyy sama- 
na. 


II. Liinakankaan arvo pysyköön muuttumattomana samaan aikaan 
kuin takin arvo vaihtelee. Jos näissä olosuhteissa takin tuottamisen 
vaatima työaika kaksinkertaistuu vaikkapa seurauksena epäsuotui- 
sasta villantuotannosta, niin yhtälön 20 kyynärää liinakangasta = 1 
takki sijasta meillä on nyt: 20 kyynärää liinakangasta = % takkia. 
Jos takin arvo sitä vastoin alenee puolella, niin 20 kyynärää liinakan- 
gasta = 2 takkia. Näin ollen tavaran A arvon pysyessä samana sen 
suhteellinen, tavarassa B ilmaistu arvo laskee tai nousee kääntäen ver- 
rannollisesti B:n arvonmuutokseen. 

Verrattaessa erilaisia tapauksia I ja II havaitaan, että sama suhteel- 
lisen arvonsuuruuden muutos voi aiheutua täysin vastakkaisista syis- 
tä. Niinpä yhtälöstä 20 kyynärää liinakangasta = 1 takki saadaan 1) 
yhtälö 20 kyynärää liinakangasta = 2 takkia, joko siksi, että liinakan- 

kaan arvo kaksinkertaistuu tai takkien arvo laskee puoleen, ja 2) yhtä- 
lö 20 kyynärää liinakangasta = % takkia, joko siksi, että liinakan- 
kaan arvo alenee puoleen tai takin arvo kasvaa kaksinkertaiseksi. 

III. Liinakankaan ja takin tuottamisen vaatimat työmäärät voivat 
muuttua samaan aikaan, samaan suuntaan ja samassa suhteessa. 
Tässä tapauksessa edelleenkin 20 kyynärää liinakangasta = 1 takki, 
ovatpa arvot muuttuneet miten tahansa. Näiden tavaroiden arvon- 
muutos havaitaan kun niitä verrataan kolmanteen tavaraan, jonka ar- 
vo on pysynyt muuttumattomana. Jos kaikkien tavaroiden arvot nou- 
sisivat tai laskisivat ja lisäksi samassa suhteessa, pysyisivät tavaroiden 
suhteelliset arvot muuttumattomina. Niiden todellinen arvonmuutos 
nähtäisiin siitä, että samassa työajassa valmistettaisiin nyt yleisesti en- 
tistä suurempi tai pienempi tavaramäärä. 

IV. Liinakankaan ja takin tuottamisen vaatimat työajat ja näin ol- 
len näiden tavaroiden arvot voivat muuttua samanaikaisesti samaan 
suuntaan, mutta erisuuruisesti, tai sitten vastakkaisiin suuntiin jne. 
Kaikkien mahdollisten yhdistelmien vaikutus tavaran suhteelliseen 
arvoon saadaan selville soveltamalla yksinkertaisesti tapauksia 1, II ja 
III. 

Arvonsuuruuden todelliset muutokset eivät siis kuvastu täysin sel- 
västi eivätkä tyhjentävästi sen suhteellisessa ilmauksessa eli suhteelli- 
sen arvon suuruudessa. Tavaran suhteellinen arvo voi muuttua, vaik- 
ka tavaran arvo pysyy muuttumattomana. Tavaran suhteellinen arvo 
voi pysyä muuttumattomana, vaikka tavaran arvo muuttuu. Ja vih- 
doin tavaran arvonsuuruudessa ja tämän arvonsuuruuden suhteelli- 
sessä ilmauksessa tapahtuvien samanaikaisten muutosten ei tarvitse 
suinkaan käydä yksiin. 


3. Vastikemuoto 


Olemme nähneet seuraavaa: samalla kun tavara A (liinakangas) il- 
maisee arvonsa erilaatuisen tavaran B (takki) käyttöarvossa, se antaa 
itse jälkimmäiselle tavaralle omalaatuisen arvomuodon, vastikkeen 
muodon. Liinakangastavara tuo oman arvona olemisensa näkyviin si- 
ten, että takki on sen kanssa yhtäläinen ottamatta itse omasta kappa- 
lemuodostaan eroavaa arvomuotoa. Itse asiassa liinakangas siis ilmai- 
see oman arvona olemisensa siten, että takki on välittömästi vaihdet- 

tavissa liinakankaaseen. Tavaran vastikemuoto on niin ollen se muo- 
to, missä tavaralla on välitön vaihdettavuus toiseen tavaraan. 

Kun yksi tavaralaji, kuten takit, toimivat toisen tavaralajin, kuten 
liinakankaan, vastikkeena, ja takit saavat näin ollen sen luonteeno- 
maisen ominaisuuden, että ovat välittömästi liinakankaaseen vaihdet- 
tavassa muodossa, ei tällä suinkaan vielä aseteta sitä määräsuhdetta, 
missä takit ja liinakangas ovat vaihdettavissa toisiinsa. Koska liina- 
kankaan arvonsuuruus on annettu, määräsuhde riippuu takkien ar- 
vonsuuruudesta. Vaikka takki olisi ilmaistu vastikkeena ja liinakan- 
gas suhteellisena arvona tai päinvastoin liinakangas vastikkeena ja 
takki suhteellisena arvona, takin arvonsuuruuden määrää entiseen ta- 
paan sen tuottamisen vaatima työaika, se määräytyy siis takin arvo- 
muodosta riippumatta. Mutta heti kun tavaralaji takki ottaa arvoil- 
mauksessa vastikkeen paikan, ei tavaralajin arvonsuuruus saakaan 
mitään ilmausta arvonsuuruutena. Se toimii arvoyhtälössä päinvas- 
toin vain tiettynä määränä jotain esinettä. 

Esimerkki: 40 kyynärää liinakangasta ”on arvoltaan” yhtä kuin — 
mikä? Kaksi takkia. Koska tavaralaji takki esittää tässä vastikkeen 
osaa, koska käyttöarvo takki on suhteessa liinakankaaseen arvokap- 
paleena, riittää tietty takkien määrä ilmaisemaan liinakankaan tietyn 
arvomäärän. Näin ollen kaksi takkia voi ilmaista 40 liinakangaskyy- 
närän arvonsuuruuden, mutta ne eivät voi milloinkaan ilmaista omaa 
arvonsuuruuttaan, takkien arvonsuuruutta. Koska Bailey tajuaa pin- 
nallisesti sen tosiasian, että vastikkeella on arvoyhtälössä aina vain yk- 
sinkertaisen esinemäärän muoto, käyttöarvon muoto, hän samoin 
kuin monet hänen edeltäjänsä ja seuraajansa ovat eksyneet näkemään 
arvoilmauksessa vain kvantitatiivisen, määrällisen suhteen. Tavaran 
vastikesuhde ei päinvastoin sisällä mitään kvantitatiivista arvonmääri- 
tystä. 

Vastikemuotoa tarkasteltaessa pistää ensimmäisenä omalaatuisuu- 
tena silmään seuraava seikka: käyttöarvosta tulee vastakohtansa, ar- 
von, ilmenemismuoto. 


Tavaran luontaismuodosta tulee arvomuoto. Mutta on pantava 
merkille, että tavaralle B (takki tai vehnää tai rautaa tms.) tämä paik- 
kojen sekoittuminen tapahtuu vain siinä arvosuhteessa, johon mikä 
tahansa toinen tavara A (liinakangas tms.) asettuu sen kanssa, — vain 
tämän suhteen rajoissa. Koska mikään tavara ei voi asettua suhtee- 

seen ottamalla oman itsensä vastikkeeksi eikä siis myöskään voi tehdä 
omaa luontaisasuaan oman arvonsa ilmaukseksi, täytyy sen asettua 
suhteeseen vastikkeeksi ottamansa toisen tavaran kanssa eli sen on 
tehtävä toisen tavaran luontaisasu omaksi arvomuodokseen. 


Tätä havainnollistakoon esimerkki mitasta, jota sovelletaan tavara- 
kappaleisiin tavarakappaleina, ts. käyttöarvoina. Sokeritoppa pai- 
naa, koska se on kappale, ja näin ollen sillä on paino, mutta missään 
sokeritopassa ei sen painoa voi silmällä nähdä eikä koskettamatta 
tuntea. Otamme sitten erilaisia rautakappaleita, joiden paino on etu- 
käteen määritetty. Sinänsä tarkasteltavaksi otettu raudan kappale- 
muoto on yhtä vähän painavuuden ilmenemismuoto kuin sokeritopan 
kohdalla on laita. Ilmaistaksemme sokeritopan painona asetamme 
sen silti painosuhteeseen raudan kanssa. Suhteessa rauta on kappale, 
joka ei esitä mitään muuta kuin painoa. Näin ollen rautamäärät toi- 
mivat sokerin painomittoina ja edustavat sokerikappaleeseen nähden 
pelkkää painohahmoa, painon ilmenemismuotoa. Raudalla on tämä 
rooli vain tällaisen suhteen puitteissa, missä sokeri tai jokin muu kap- 
pale, jonka paino pitää löytää, asettuu vastakkain raudan kanssa. EI- 
leivät kummatkin esineet olisi jonkin painoisia, ne eivät voisi asettua 
tähän suhteeseen eikä toinen näin ollen voisi toimia toisen painon il- 
mauksena. Jos panemme molemmat vaakakuppiin, niin näemme, et- 
tä painollisuuksina ne molemmat ovat samaa, ja näin ollen näillä esi- 
neillä on tietyissä määräsuhteissa otettuina myös sama paino. Kuten 
rautakappale edustaa painomitan ominaisuudessa sokeritoppaan 
nähden vain painollisuutta, siten takkikappale edustaa arvoilmauk- 
sessamme liinakankaaseen nähden vain arvoa. 


Tähän analogia, yhtäpitävyys kuitenkin loppuu. Rauta edustaa so- 
keritopan painoilmauksessa molemmille tavarakappaleille yhteistä 
luonnonominaisuutta, niiden painollisuutta, kun sitä vastoin takki 
edustaa liinakankaan arvoilmauksessa molempien esineiden yliluon- 
nollista ominaisuutta: niiden arvoa, jotakin puhtaasti yhteiskunnallis- 
ta. 


Kun tavaran, esimerkiksi liinakankaan, suhteellinen arvomuoto il- 
maisee tavaran arvona olemisen jonain sellaisena, mikä täysin eroaa 
tavaran aineellisesta kappaleesta ja sen ominaisuuksista, ilmaisee siis 
esimerkiksi liinakankaan yhtäläisenä takin kanssa, niin itse ilmaus 
osoittaa, että siihen kätkeytyy yhteiskunnallinen suhde. Päinvastoin 

on vastikemuodon laita. Siinähän jokin tavarakappale, kuten takki, 
tämä olio sellaisenaan, ilmaisee arvoa, siis sillä on luonnostaan arvo- 
muoto. Tämä pitää paikkansa tosin vain arvosuhteen puitteissa, mis- 
sä liinakangastavara suhteutetaan vastikkeeksi otettuna takkitava- 
raan. Mutta koska esineen ominaisuudet eivät synny sen suhteesta toi- 
siin esineisiin, vaan päinvastoin vain ilmenevät tällaisessa suhteessa, 
näyttää takillakin olevan vastikemuoto, ominaisuus tulla välittömästi 
vaihdetuksi, yhtä lailla luonnostaan kuin sillä on ominaisuus olla pai- 
nava ja pitää lämpimänä. Siitä johtuu vastikemuodon arvoitukselli- 
suus, joka pistää taloustieteilijän porvarillisen karkeaan silmään vasta 
sitten kun hän kohtaa tämän muodon valmiina rahassa. Silloin hän 
yrittää selittää kullan ja hopean salaperäisen luonteen olemattomaksi 
sujauttamalla niiden tilalle vaivihkaa vähemmän häikäiseviä tavaroi- 
ta. Yhä uutta tyydytystä tuntien hän lukea lopottaa luetteloja kaikesta 
tavararihkamasta, joka aikanaan on näytellyt tavaravastikkeen roolia. 
Hän ei aavista, että jo yksinkertaisinkin arvoilmaus, kuten 20 kyynä- 
rää liinakangasta = 1 takki, antaa ratkaisun vastikemuodon arvoi- 
tukseen. 


Vastikkeena toimiva tavarakappale esiintyy aina abstraktisen ih- 
mistyön aineellistumana ja on aina määrätyn hyödyllisen, konkreetti- 
sen työn tuote. Konkreettisesta työstä tulee siis abstraktisen ihmistyön 
ilmaus. Jos esimerkiksi takki on pelkkä abstraktisen ihmistyön toteu- 
tuma, niin takissa tosiasiallisesti toteutuva räätälintyö on tämän työn 
pelkkä toteutumismuoto. Liinakankaan arvoilmauksessa ei räätälin- 
työn hyödyllisyys muodostu siitä, että sillä tehdään vaatteita, siis myös 
ihmisiä, vaan että sillä tehdään tavarakappale, jonka näemme heti ar- 
voksi, siis sellaisen työn hyytymäksi, joka ei lainkaan eroa liinakan- 
kaan arvossa esineellistyneestä työstä. Voidakseen luoda tällaisen ar- 
vonkuvastimen räätälintyö itse ei saa kuvastaa muuta kuin sitä abst- 
raktista ominaisuuttaan, että se on ihmistyötä. 


Räätälintyön muodossa samoin kuin kutojantyön muodossakin ku- 
lutetaan ihmistyövoimaa. Niillä molemmilla on näin ollen ihmistyön 
yleinen ominaisuus, joten niitä voi tietyissä tapauksissa, esimerkiksi 
arvontuotannossa, tarkastella yksinomaan tältä kannalta. Kaikessa 
tässä ei ole mitään salaperäistä. Mutta asia vääristyy tavaran arvoil- 
mauksessa. Jotta esimerkiksi ilmaistaisiin, että kutominen ei muodos- 
ta liinakankaan arvoa konkreettisessa kutomisen muodossaan, vaan 

yleisessä ihmistyön ominaisuudessaan, kutomista vastaan asetetaan 
räätälintyö — se konkreettinen työ, joka tuottaa liinakangasvastik- 
keen — abstraktisen ihmistyön käsinkosketeltavana toteutumismuo- 
tona. 

Vastikemuodon toisena omalaatuisuutena siis on, että konkreetti- 
sesta työstä tulee oman vastakohtansa, abstraktisen ihmistyön, ilme- 
nemismuoto. 

Mutta koska konkreettinen työ, räätälintyö, on erotuksettoman ih- 
mistyön pelkkä ilmaus, se on muodoltaan yhtäläinen toisen työn, lii- 
nakankaaseen sisältyvän työn, kanssa. Vaikka se näin ollen onkin yk- 
sityistä työtä kuten kaikki muukin tavaroita tuottava työ, se on silti 
työtä välittömästi yhteiskunnallisessa muodossa. Juuri siksi tämä työ 
ilmenee tuotteessa, joka on välittömästi vaihdettavissa toiseen tava- 
raan. Vastikemuodon kolmantena omalaatuisuutena siis on, että yksi- 
tyistyö tulee oman vastakohtansa muodoksi, välittömästi yhteiskun- 
nallisessa muodossa olevaksi työksi. 


Vastikemuodon kaksi viimeksi esitettyä omalaatuisuutta on hel- 
pompi käsittää, jos palaamme suureen tutkijaan, joka ensimmäisenä 
eritteli arvomuotoa kuten niin monia muitakin ajattelun, yhteiskun- 
nan ja luonnon muotoja. Hän on Aristoteles. 


Aristoteles ilmaisee selkeästi ennen muuta sen, että tavaran raha- 
muoto on vain yksinkertaisen arvomuodon, ts. jonkin tavaran missä 
tahansa toisessa tavarassa esitetyn arvoilmauksen pitemmälle kehitty- 
nyt asu. Hän näet sanoo: 


yhtälö ”S patjaa = 1 talo” 
”eieroa” yhtälöstä 
”S patjaa = niin ja niin paljon rahaa” 


Aristoteles oivaltaa edelleen, että se arvosuhde mihin tämä arvoil- 
maus sisältyy, puolestaan edellyttää, että talo samastetaan laadullises- 
ti patjan kanssa ja että nämä aistimelliseti erilaiset esineet eivät olisi 
asetettavissa yhteismitallisina suureina keskinäiseen suhteeseen ilman 
tällaista olemuksen yhtäläisyyttä. Hän sanoo: ”Vaihtoa ei voi olla il- 
man yhtäläisyyttä, eikä yhtäläisyyttä ilman yhteismitallisuutta”. 
Mutta siihen hän pysähtyykin ja luopuu enemmästä arvomuodon erit- 
telystä. Tosiasiassa on kuitenkin mahdotonta, että näin erilaatuiset 

esineet olisivat yhteismitallisia”, ts. laadullisesti yhtäläisiä. Asettaa 
tällä tavoin yhtäläiseksi voi olla vain jotain esineiden todelliselle luon- 
teelle vierasta, siis vain ”käytännön tarpeen vaatima hätäkeino”. 

Aristoteles sanoo siis itse mihin hänen analyysinsa jatko kariutuu: 
arvokäsitteen puutteeseen. Mikä on se yhtäläinen, ts. se yhteinen 
substanssi, jota talo patjan puolesta esittää patjan arvoilmauksessa? 
Aristoteles sanoo, että sellaista ”ei todellisuudessa voi olla olemassa”. 
Miksi ei? Talo esittää suhteessa patjaan jotain yhtäläistä, mikäli se 
esittää sitä mikä molemmissa, patjassa ja talossa, on todella yhtäläis- 
tä. Ja sitä on — ihmistyö. 

Mutta Aristoteles ei kyennyt lukemaan itse arvomuodosta, että 
kaikki työt on tavaranarvojen muodossa ilmaistu yhtäläisenä ja näin 
ollen yhdenveroisena ihmistyönä. Kreikkalainen yhteiskunta perustui 
näet orjatyölle ja niin muodoin sen luonnonperustana oli ihmisten ja 
heidän työvoimiensa eriarvoisuus. Arvoilmauksen salaisuus, se että 
kaikki työt ovat yhtäläisiä ja yhdenveroisia, siksi että ja sikäli kuin ne 
ovat ihmistyötä ylipäätään, voidaan ratkaista vasta kun käsitys ihmis- 
ten yhtäläisyydestä on jo saavuttanut kansan omaksuman ennakko- 
luulon vakiintuneisuuden. Se taas on mahdollista vasta yhteiskunnas- 
sa, missä tavaramuoto on työn tuotteen yleinen muoto, siis myös ihmi- 
sen suhde ihmiseen tavaranomistajana on hallitseva yhteiskunnallinen 
suhde. Aristoteleen nerous loistaa juuri siinä, että hän löytää tavaroi- 
den arvoilmauksesta yhtäläisyyssuhteen. Vain hänen yhteiskuntansa 
historiallinen rajoitus esti häntä saamasta selville, mistä yhtäläisyys- 
suhde ”tosiasiassa” muodostuu. 


4. Yksinkertaisen arvomuodon kokonaisuus 


Tavaran yksinkertainen arvomuoto sisältyy tavaran arvosuhteeseen 
jonkin toisenlaatuisen tavaran kanssa eli tavaroiden vaihtosuhteeseen. 
Tavaran A arvo ilmaistaan laadullisesti tavaran B välittömällä vaih- 
dettavuudella tavaraan A. Määrällisesti se ilmaistaan tavaran B tietyn 
määrän vaihdettavuudella tavaran A annettuun määrään. Toisin sa- 
noen: jonkin tavaran arvo ilmaistaan itsenäisesti esittämällä tavara 
”vaihtoarvona”. Kun luvun alussa sanoin yleisesti käytettyyn tyyliin: 
tavara on käyttöarvo ja vaihtoarvo, niin tarkkaan ottaen se oli väärin. 
Tavara on käyttöarvo eli käyttöesine sekä ”arvo”. Tavara näyttää tä- 

män kaksinaisuutensa heti kun sen arvo saa oman, tavaran luontais- 
muodosta eroavan ilmenemismuodon, vaihtoarvon muodon, eikä sillä 
ole tätä muotoa milloinkaan kun sitä tarkastellaan eristettynä, vaan 
aina vain sen ollessa arvo- tai vaihtosuhteessa toiseen erilaatuiseen ta- 
varaan. Mutta jos asia kerran tiedetään, ei mainitunlaisesta sanonta- 
tavasta ole mitään haittaa, vaan sitä voi kyllä käyttää lyhyyden vuoksi. 


Erittelymme todisti, että tavaran arvomuoto eli arvoilmaus saa al- 
kunsa tavaranarvon luonteesta, eivätkä siis päinvastoin arvo ja arvon- 
suuruus tavasta ilmaista ne vaihtoarvona. Tätä väärää käsitystä kan- 
nattavat kuitenkin yhtäältä merkantilistit sekä ne, jotka ovat nykyään 
ryhtyneet lämmittämään heidän oppejaan uudelleen, kuten Ferrier, 
Ganilh jne., toisaalta myös merkantilistien vastustajat, vapaakaupan 
nykyaikaiset kauppamatkustajat, kuten Bastiat ja hänen kaltaisensa. 
Merkantilistit panevat pääpainon arvoilmauksen laadulliselle puolel- 
le, näin ollen tavaran vastikemuodolle, jolla rahassa on valmis asunsa. 
Sitä vastoin nykyaikaiset vapaakaupan kaupustelijat, joiden on saata- 
va tavaralleen menekkiä mihin hintaan tahansa, panevat pääpainon 
suhteellisen arvomuodon määrälliselle puolelle. Jälkimmäisille ei siis 
ole olemassa tavaran arvoa eikä arvonsuuruutta muualla kuin vaihto- 
suhteella saadussa ilmauksessa, näin ollen vain päivittäisessä hinta- 
luettelossa. Skotti Macleod on ottanut tehtäväkseen siistiä Lombard 
Streetin ylen sotkuiset käsitykset mahdollisimman oppineesti ja on 
näin muodostanut onnistuneen synteesin taikauskoisista merkantilis- 
teista ja valistuneista vapaakaupan kaupustelijoista. 


Kun tarkastelimme lähemmin sitä tavaran A arvoilmausta, jonka 
arvosuhde tavaran B kanssa sisältää, osoittautui että suhteen puitteis- 
sa tavaran A luontaismuoto on vain käyttöarvon asu ja tavaran B 
luontaismuoto vain arvomuoto eli arvoasu. Tavarassa piilevä käyttöar- 
von ja arvon sisäinen vastakohta tulee siis esitetyksi ulkoisella vasta- 
kohdalla, ts. kahden tavaran suhteella, missä se tavara, jonka arvo on 
ilmaistava, on välittömästi vain käyttöarvo, kun taas toinen tavara, 
jossa arvo on ilmaistava, on välittömästi vain vaihtoarvo. Tavaran yk- 
sinkertainen arvomuoto on siis tavaraan sisältyvän käyttöarvon ja ar- 
von vastakohdan yksinkertainen ilmenemismuoto. 


Työn tuote on kaikissa yhteiskuntatiloissa käyttöesine, mutta sen 
muuttaa tavaraksi vain historiallisesti määrätty kehitysvaihe — vaihe 
missä kulutusesineen tuotantoon käytetty työ ilmenee esineen ”esi- 

neellisenä” ominaisuutena, ts. sen arvona. Tästä seuraa, että tavaran 
yksinkertainen arvomuoto on samalla työn tuotteen yksinkertainen ta- 
varamuoto, että siis myös tavaramuodon kehitys käy yksiin arvomuo- 
don kehityksen kanssa. 

Ensi silmäyksellä paljastuu, että yksinkertainen arvomuoto on riit- 
tämätön, että se on alkiomuoto, joka vasta metamorfoosien, muodon- 
muutosten sarjan kautta kypsyy hintamuotoon. 

Tavaran A arvon ilmaiseminen jossakin tavarassa B erottaa tavaran 
A arvon vain sen omasta käyttöarvosta ja asettaa tämän tavaran niin 
ollen myös vaihtosuhteeseen vain johonkin yksittäiseen, siihen itseen- 
sä nähden erilaiseen tavaralajiin sen sijaan että ilmaisisi tavaran A 
kvalitatiivista yhtäläisyyttä ja kvantitatiivista määräsuhteisuutta kaik- 
kien muiden tavaroiden kanssa. Yhden tavaran yksinkertaista suh- 
teellista arvomuotoa vastaa toisen tavaran yksittäinen vastikemuoto. 
Niinpä esimerkiksi takilla on liinakankaan suhteellisessa arvoilmauk- 
sessa vastikemuoto eli välittömän vaihdettavuuden muoto vain suh- 
teessa tähän yksittäiseen tavaralajiin, liinakankaaseen. 

Kuitenkin yksittäinen arvomuoto muuttuu itsestään täydellisem- 
mäksi muodoksi. Vaikka tavaran A arvo ilmaistaan yksittäisen arvo- 
muodon avulla vain yhdessä toisenlaatuisessa tavarassa, niin on kui- 
tenkin täysin yhdentekevää mitä lajia toinen tavara on, onko se takki 
tai rauta tai vehnä tms. Aina sen mukaan miten yksi ja sama tavara 
asettuu arvosuhteeseen tähän tai tuohon tavaralajiin, syntyy erilaisia 
tavaran yksinkertaisia arvoilmauksia. Tavaran mahdollisten arvoil- 
mausten lukumäärää rajoittaa vain tavarasta eroavien tavaralajien lu- 
kumäärä. Näin ollen tavaran yksittäinen arvoilmaus muuttuu erilais- 
ten yksinkertaisten arvoilmaustensa sarjaksi, jota voidaan alituisesti 
pidentää. 


B. Totaalinen eli kehkeytynyt arvomuoto 


z tavaraa A = u tavaraa B tai = v tavaraa C tai = w tavaraa D tai x 
tavaraa E tai = jne. 

(20 kyynärää liinakangasta = 1 takki tai = 10 naulaa teetä tai = 
40 naulaa kahvia tai = 1 guarter vehnää tai = 2 unssia kultaa tai = 
4 tonnia rautaa tai = jne.) 

1. Kehkeytynyt suhteellinen arvomuoto 


Jonkin tavaran, esimerkiksi liinakankaan, arvo on nyt ilmaistu ta- 
varamaailman lukemattomissa muissa elementeissä. Jokainen muu 
tavarakappale tulee liinakankaan arvon kuvastimeksi. Näin arvo itse 
vasta nyt todella ilmenee erotuksettoman ihmistyön hyytymänä. Sillä 
työ, joka muodostaa tavaran, on nyt ilmaistu ilmiselvästi työnä, joka 
on yhtäläinen kaiken muun ihmistyön kanssa, onpa viimemainitun 
työn luontaismuoto mikä hyvänsä ja esineellistyypä se siis takissa tai 
vehnässä tai raudassa tai kullassa tms. Näin ollen liinakangas ei arvo- 
muotonsa kautta ole yhteiskunnallisessa suhteessa enää vain yhteen 
yksittäiseen muuhun tavaralajiin, vaan tavaroiden maailmaan. Tava- 
rana se on tämän maailman kansalainen. Samalla tavaran arvon il- 
mausten päättymätön sarja osoittaa, että arvolle on yhdentekevää 
missä käyttöarvon erityisessä muodossa se ilmenee. 

Ensimmäisessä muodossa: 20 kyynärää liinakangasta = 1 takki 
saattaa olla sattuma, että nämä kaksi tavaraa ovat vaihdettavissa 
tietyssä määräsuhteessa. Toisessa muodossa sitä vastoin näkyy heti lä- 
pi perusta, joka eroaa olennaisesti sattumanvaraisesta ilmiöstä ja 
määrää sen. Liinakankaan arvo pysyy yhtä suurena on se ilmaistu ta- 
kissa tai kahvissa tai raudassa tms., lukemattoman erilaisissa tava- 
roissa, jotka kuuluvat mitä erilaisimmille omistajille. Kahden yksilöl- 
lisen tavaranomistajan satunnainen suhde menettää merkityksensä. 
Käy ilmeiseksi, että vaihto ei sääntele tavaran arvonsuuruutta, vaan 
päinvastoin tavaran arvonsuuruus sääntää tavaran vaihtosuhteen. 


2. Erityinen vastikemuoto 


Kaikki tavarat, takki, tee, vehnä, rauta jne. esiintyvät liinakankaan 
arvoilmauksessa vastikkeina ja näin ollen arvokappaleina (Wertkör- 
per). Kunkin tavaran määrätty luontaismuoto on nyt erityinen vasti- 
kemuoto monien muiden rinnalla. Samoin eri tavarakappaleihin sisäl- 
tyvät moninaiset määrätyt, konkreettiset, hyödylliset työlajit merkitse- 
vät nyt yhtä monia yleisen ihmistyön toteutumis- ja ilmenemismuoto- 
ja. 

3. Totaalisen eli kehkeytyneen arvomuodon puutteet 


Ensinnäkin tavaran suhteellinen arvoilmaus on keskeneräinen, kos- 
ka sitä esittävä sarja on päättymätön. Ketju, missä yksi arvoyhtälö liit- 
tyy toiseen, on jatkuvasti pidennettävissä jokaisella vasta ilmaantuval- 
la tavaralajilla, joka tarjoaa materiaalin uudelle arvoilmaukselle. Toi- 
seksi ketju muodostaa erillisiksi jäävien ja epäyhtenäisten arvoilmaus- 
ten kirjavan mosaiikin. Jos vihdoin jokaisen tavaran suhteellinen arvo 
ilmaistaan tässä kehkeytyneessä muodossa, kuten täytyy tapahtua, 
niin jokaisen tavaran suhteellinen arvomuoto on jokaisen muun tava- 
ran suhteellisesta arvomuodosta eroava päättymätön arvoilmausten 
sarja. — Kehkeytyneen suhteellisen arvomuodon puutteet heijastuvat 
muotoa vastaavassa vastikemuodossa. Koska jokaisen yksittäisen ta- 
varalajin luontaismuoto on tässä yksi erityinen vastikemuoto epälu- 
kuisten muiden erityisten vastikemuotojen rinnalla, on ylipäätään ole- 
massa vain rajoitettuja vastikemuotoja, joista jokainen sulkee toiset 
pois. Samoin on jokaiseen erityiseen tavaravastikkeeseen sisältyvä 
määrätty, konkreettinen, hyödyllinen työlaji vain erityinen ihmistyön 
ilmenemismuoto, ei siis sen tyhjentävä ilmenemismuoto. Ihmistyöllä 
on kylläkin täydellinen eli totaalinen ilmenemismuotonsa näiden 
erityisten ilmenemismuotojen kokonaisuudessa. Mutta siitä huolimat- 
ta sillä ei ole tässä mitään yhtenäistä ilmenemismuotoa. 

Kehkeytyneen suhteellisen arvomuodon muodostaa kuitenkin vain 
yksinkertaisten suhteellisten arvoilmausten eli seuraavanlaisten en- 
simmäistä muotoa edustavien yhtälöiden summa: 


20 kyynärää liinakangasta = 1 takki 
20 kyynärää liinakangasta = 10 naulaa teetä jne. 


Jokainen näistä yhtälöistä pitää sisällään identtisen käänteisen yh- 
tälön: 


1 takki = 20 kyynärää liinakangasta 
10 naulaa teetä = 20 kyynärää liinakangasta jne. 


Ja todellakin on niin, että jos joku vaihtaa liinakankaansa lukuisiin 
muihin tavaroihin ja ilmaisee näin sen arvon sarjassa muita tavaroita, 

niin näiden lukuisten muidenkin tavaranomistajien täytyy välttämättä 
vaihtaa tavaransa liinakankaaseen ja ilmaista erilaisten tavaroidensa 
arvot samassa kolmannessa tavarassa, liinakankaassa. Jos me siis 
käännämme sarjan 20 kyynärää liinakangasta = 1 takki tai = 10 
naulaa teetä tai = jne., jos toisin sanoen ilmaisemme sarjaan asialli- 
sesti jo sisältyvän käänteisen suhteen, niin saamme: 


C. Yleinen arvomuoto 


1 takki = 
10 naulaa teetä = 
40 naulaa kahvia = 

1 guarter vehnää — 

2 unssia kultaa = 
14 tonnia rautaa = 

x tavaraa A = 
jne. tavaraa = 


20 kyynärää liinakangasta 


1. Arvomuodon muuttunut luonne 


Tavarat esittävät nyt arvonsa 1) yksinkertaisesti, koska ne esittävät 
sen yhdessä ainoassa tavarassa ja 2) yhtenäisesti, koska ne esittävät 
sen samassa tavarassa. Niiden arvomuoto on yksinkertainen ja yhtei- 
nen, koska se on yleinen. 

Muodoilla I ja II päästiin vain siihen, että tavaran arvo ilmaistiin jo- 
nain sellaisena mikä poikkesi tavaran omasta käyttöarvosta tai sen ta- 
varakappaleesta. 

Ensimmäisestä muodosta saatiin seuraavanlaisia arvoyhtälöitä: 1 
takki = 20 kyynärää liinakangasta, 10 naulaa teetä = 4 tonnia rau- 
taa jne. Takin arvo ilmaistaan liinakankaan kanssa yhtäläisenä, teen 
arvo raudan kanssa yhtäläisenä jne. Mutta se mikä on liinakankaan 
kanssa yhtäläinen ja se mikä on raudan kanssa yhtäläinen, nämä ta- 
kin ja teen arvoilmaukset, ovat keskenään yhtä erilaiset kuin liinakan- 
gas ja rauta. Tämä muoto esiintyy käytännössä selvästikin vain alku- 
vaiheissa, jolloin työn tuotteet muuttuvat sattumanvaraisella ja tila- 
päisellä vaihdolla tavaroiksi. 

Toinen muoto erottaa ensimmäistä täydellisemmin tavaran arvon 
sen käyttöarvosta, sillä esimerkiksi takin arvo on nyt luontaismuo- 
toaan vastassa kaikissa mahdollisissa muodoissa, liinakankaan kans- 
sa yhtäläisenä, raudan kanssa yhtäläisenä, teen kanssa yhtäläisenä 
jne., kaikkena muuna paitsi ei takin kanssa yhtäläisenä. Toisaalta ta- 
varoiden jokainen yhteinen arvoilmaus on suljettu tässä suoraan pois, 
sillä kaikki muut tavarat ilmenevät kunkin tavaran arvoilmauksessa 
nyt vain vastikkeiden muodossa. Kehkeytynyt arvomuoto ilmaantuu 
tosiasiallisesti vasta silloin kun työn tuotetta, esimerkiksi karjaa, ei 
enää vaihdeta muihin tavaroihin poikkeuksellisesti, vaan jo totunnai- 
sesti. 

Se III muoto, johon vastikään päästiin, ilmaisee tavaramaailman 
arvoja yhdessä ja samassa muista erotetussa tavaralajissa, esimerkiksi 
liinakankaassa, ja näin siinä esitetään tavaroiden arvot niiden yhtäläi- 
syydellä liinakankaan kanssa. Ollessaan liinakankaan kanssa yhtäläi- 
nen jokaisen tavaran arvo ei poikkea vain tavaran omasta käyttöarvos- 
ta, vaan kaikesta käyttöarvosta, ja juuri tällä tulee ilmaistuksi se mitä 
tavaralla on yhteistä kaikkien muiden tavaroiden kanssa. Näin ollen 
vasta tämä muoto todella asettaa tavarat suhteeseen arvoina eli panee 
ne ilmenemään toisilleen vaihtoarvoina. 

Molemmat edelliset muodot ilmaisevat kunkin tavaran arvon joko 
yhdessä ainoassa erilaatuisessa tavarassa tai lukuisten tavarasta eroa- 
vien tavaroiden sarjassa. Kummallakin kerralla se, että tavara antaa 
itselleen arvomuodon, on niin sanoaksemme erillisen tavaran yksityi- 
nen toimi ja tavara toteuttaa sen ilman muiden tavaroiden myötävai- 
kutusta. Muut tavarat näyttelevät yhteen tavaraan nähden vain vas- 
tikkeen passiivista roolia. Sitä vastoin yleinen arvomuoto syntyy vain 
tavaramaailman yhteisen toiminnan tuloksena. Yksi tavara saa vain 
yleisen arvoilmauksen, koska samaan aikaan kaikki muut tavarat il- 
maisevat arvonsa samassa vastikkeessa ja jokaisen vasta ilmaantuvan 
tavaralajin täytyy tehdä samoin. Täten tulee ilmi, että tavaroiden ar- 
voesineellisyyden ollessa esineiden pelkkää ”yhteiskunnallista olemis- 
ta", se voidaan myös ilmaista vain niiden kaikinpuolisella yhteiskun- 
nallisella suhteella. Näin ollen näiden esineiden arvomuodon täytyy ol- 
la yhteiskunnallisesti pätevä muoto. 


Ollessaan liinakankaan kanssa yhtäläisessä muodossa kaikki tava- 
rat eivät ilmene vain laadullisesti yhtäläisinä, arvoina ylipäätään, vaan 

samalla määrällisesti verrattavissa olevina arvonsuuruuksina. Koska 
niiden arvonsuuruudet kuvastuvat yhdessä ja samassa materiaalissa, 
liinakankaassa, arvonsuuruudet heijastavat vastavuoroisesti toisiaan. 
Esimerkiksi 10 naulaa teetä = 20 kyynärää liinakangasta ja 40 naulaa 
kahvia = 20 kyynärää liinakangasta. Siis 10 naulaa teetä = 40 nauläa 
kahvia. Eli 1 kahvinaulaan sisältyy vain % siitä arvosubstanssista, 
työstä, mikä 1 teenaulaan sisältyy. 

Tavaramaailman yleinen suhteellinen arvomuoto antaa tavara- 
maailmasta erotetulle vastiketavaralle, liinakankaalle, yleisen vastik- 
keen luonteen. Yleisen vastikkeen oma luontaismuoto on tämän maa- 
ilman yhteinen arvoasu; näin ollen liinakangas on välittömästi vaih- 
dettavissa kaikkiin muihin tavaroihin. Liinakankaan ruumiillinen 
muoto merkitsee kaiken ihmistyön näkyvää ruumiiksi tulemista, sen 
yleistä yhteiskunnallista koteloasteeksi muuttumista. Kutominen, se 
yksityistyö, joka tuottaa liinakankaan, on samalla yleisesti yhteiskun- 
nallisessa muodossa — muodossa, missä se on yhtäläinen kaikkien 
muiden töiden kanssa. Ne lukemattomat yhtälöt, joista yleinen arvo- 
muoto koostuu, asettavat liinakankaassa toteutetun työn vuoron pe- 
rää yhtäläiseksi jokaisen toiseen tavaraan sisältyvän työn kanssa ja te- 
kevät siten kutojantyöstä yleisen ilmenemismuodon ihmistyölle yleen- 
sä. Näin tavara-arvossa esineellistyvää työtä ei esitetä vain negatiivi- 
sesti työksi, missä todellisten töiden kaikki konkreettiset muodot ja 
hyödylliset ominaisuudet abstrahoidaan, jätetään ottamatta huo- 
mioon. Sen oma positiivinen luonne tulee selvästi esiin. Sen luonteena 
on kaikkien todellisten töiden palautuminen niille yhteiseen ihmistyön 
luonteeseen, ihmistyövoiman kulutukseen. 

Yleinen arvomuoto, joka esittää työn tuotteet pelkkinä erotuksetto- 
man ihmistyön hyytyminä, osoittaa omalla rakenteellaan olevansa ta- 
varamaailman yhteiskunnallinen ilmaus. Näin se ilmoittaa, että työn 
yleisinhimillinen luonne muodostaa tämän maailman sisällä työn spe- 
sifisen yhteiskunnallisen luonteen. 


2. Suhteellisen arvomuodon ja vastikemuodon kehittymisen suhde 


Suhteellisen arvomuodon kehitysastetta vastaa vastikemuodon ke- 
hitysaste. Mutta — ja tämä on pantava tarkoin merkille — vastike- 

muodon kehitys on vain ilmaus suhteellisen arvomuodon kehitykselle 
ja tulos siitä. 

Tavaran yksinkertainen eli erillinen suhteellinen arvomuoto tekee 
jonkin toisen tavaran erilliseksi vastikkeeksi. Suhteellisen arvon keh- 
keytynyt muoto, tämä yhden tavaran arvon ilmaus kaikissa muissa ta- 
varoissa, antaa näille tavaroille erilaatuisten erityisten vastikkeiden 
muodon. Vihdoin yksi erityinen tavaralaji saa yleisen vastikemuodon, 
koska kaikki muut tavarat tekevät sen yhtenäisen, yleisen arvomuo- 
tonsa materiaaliksi. 

Mutta samassa määrin kuin arvomuoto ylipäätään kehittyy, kehit- 
tyy myös sen kummankin navan, suhteellisen arvomuodon ja vastike- 
muodon vastakohta. 

Jo ensimmäinen muoto — 20 kyynärää liinakangasta = 1 takki — 
sisältää tämän vastakohdan, mutta ei määrittele sitä. Aina sen mu- 
kaan luetaanko sama yhtälö etuperin vai takaperin, kumpikin tavara- 
jäsen, esimerkiksi liinakangas ja takki, on yhtäläisesti milloin suhteel- 
lisessa arvomuodossa, milloin vastikemuodossa. Tässä polaarinen vas- 
takohtaisuus saadaan aikaan vielä vaivalloisesti. 

Muodossa II vain yksi tavaralaji voi kulloinkin kehittää suhteellisen 
arvonsa totaalisesti. Toisin sanoen tällä tavaralla itsellään on vain 
kehkeytynyt suhteellinen arvomuoto siksi että ja sikäli kuin kaikki 
muut tavarat ovat siihen nähden vastikemuodossa. Tässä ei voi enää 
vaihtaa arvoyhtälön molempia puolia — esimerkiksi 20 kyynärää lii- 
nakangasta = takki eli = 10 naulaa teetä eli = 1 guarter vehnää jne. 
— vaihtamatta sen kokonaisluonnetta ja muuttamatta sitä totaalises- 
ta yleiseksi arvomuodoksi. 

Lopulta viimeinen muoto, muoto III, antaa tavaramaailmalle yleis- 
yhteiskunnallisen suhteellisen arvomuodon siksi että ja sikäli kuin 
yhtä ainoaa poikkeusta lukuun ottamatta kaikki tavaramaailmaan 
kuuluvat tavarat on suljettu pois yleisestä vastikemuodosta. Tämän 
vuoksi yksi tavara, liinakangas, on sellaisessa muodossa, että se on vä- 
littömästi vaihdettavissa kaikkien muiden tavaroiden kanssa. Toisin 
sanoen se on välittömästi yhteiskunnallisessa muodossa siksi että ja si- 
käli kuin kaikki muut tavarat eivät ole tässä muodossa. 

Toisaalta yleisenä vastikkeena toimiva tavara on suljettu pois tava- 
ramaailman yhdenmukaisesta ja näin ollen yleisestä suhteellisesta ar- 
vomuodosta. Jos liinakankaan, ts. jonkin yleisessä vastikemuodossa 

olevan tavaran, pitäisi samalla olla osallisena myös yleisessä suhteelli- 
sessa arvomuodossa, täytyisi sen toimia omana vastikkeenaan. Sai- 
simme silloin: 20 kyynärää liinakangasta = 20 kyynärää liinakangas- 
ta, siis tautologian, jolla ei ilmaista enempää arvoa kuin arvonsuu- 
ruuttakaan. Ilmaistaksemme yleisen vastikkeen suhteellisen arvon 
meidän täytyy päinvastoin kääntää muoto III toisinpäin. Sillä ei ole 
mitään toisten tavaroiden kanssa yhteistä suhteellista arvomuotoa, 
vaan sen arvo tulee suhteellisesti ilmaistuksi kaikkien muiden tavara- 
kappaleiden päättymättömässä sarjassa. Näin kehkeytynyt suhteelli- 
nen arvomuoto eli muoto II ilmenee nyt vastiketavaran spesifisenä 
suhteellisena arvomuotona. 


3. Siirtyminen yleisestä arvomuodosta rahamuotoon 


Yleinen vastikemuoto on arvon muoto yleensä. Se voi siis tulla jo- 
kaisen tavaran osalle. Toisaalta tavara on vain yleisessä vastikemuo- 
dossa (muodossa III) siksi että ja sikäli kuin kaikki muut tavarat sul- 
kevat sen joukostaan vastikkeeksi. Ja vasta siitä hetkestä lähtien jol- 
loin joukosta sulkeminen rajoittuu lopullisesti yhteen spesifiseen tava- 
ralajiin, tavaramaailman yhtenäinen suhteellinen arvomuoto on saa- 
vuttanut objektiivisen vakiintuneisuuden ja yleisyhteiskunnallisen pä- 
tevyyden. 

Se spesifinen tavaralaji, jonka luontaismuodon kanssa vastikemuo- 
to kasvettuu yhteiskunnallisesti yhteen, tulee rahatavaraksi eli toimii 
rahana. Esittää yleisen vastikkeen roolia tavaramaailman sisällä tulee 
sen spesifiseksi yhteiskunnalliseksi tehtäväksi ja näin ollen sen yhteis- 
kunnalliseksi monopoliksi. Historiallisesti on tietty tavara, kulta, val- 
lannut tämän etuoikeutetun paikan niiden tavaroiden joukossa, jotka 
muodossa II toimivat liinakankaan erityisinä vastikkeina ja jotka 
muodossa III ilmaisevat suhteellisen arvonsa yhteisesti liinakankaas- 
sa. Jos siis sijoitamme muotoon III liinakangastavaran paikalle kulta- 
tavaran, niin saamme: 

D. Rahamuoto 


20 kyynärää liinakangasta 3 
1 takki = 

10 naulaa teetä E 

40 naulaa kahvia = 2 unssia kultaa 
1 guarter vehnää — 

14 tonnia rautaa = 

x tavaraa A 


Siirryttäessä muodosta I muotoon II ja muodosta II muotoon HUI ta- 
pahtuu olennaisia muutoksia. Sitä vastoin muotoa IV ei erota muo- 
dosta III muu kuin että kullalla on nyt yleinen vastikemuoto liinakan- 
kaan sijasta. Kulta pysyy muodossa IV sinä mikä liinakangas oli muo- 
dossa III eli siis yleisenä vastikkeena. Edistystä on vain että välittö- 
män yleisen vaihdettavuuden muoto eli yleinen vastikemuoto kasvet- 
tuu nyt yhteiskunnallisen tottumuksen nojalla lopullisesti kiinni kul- 
tatavaran spesifiseen luontaismuotoon. 

Kulta astuu rahana muita tavaroita vastaan vain siksi, että se oli jo 
aikaisemmin niitä vastassa tavarana. Se toimi kaikkien muiden tava- 
roiden tavoin myös vastikkeena, joko ainoana vastikkeena erillisissä 
vaihtotapahtumissa tai erityisenä vastikkeena muiden tavaravastik- 
keiden rinnalla. Vähitellen se toimii yleisenä vastikkeena suppeam- 
missa tai laajemmissa piireissä. Heti kun se on saavuttanut tavara- 
maailman arvoilmauksessa tämän paikan monopolin, siitä tulee raha- 
tavara. Vasta siitä lähtien kun kullasta on jo tullut rahatavara, muoto 
IV eroaa muodosta III, eli yleinen arvomuoto on silloin muuttunut ra- 
hamuodoksi. 

Jonkin tavaran, esimerkiksi liinakankaan, yksinkertainen suhteelli- 
nen arvoilmaus rahatavarana jo toimivassa tavarassa, esimerkiksi kul- 
lassa, on hintamuoto. Näin ollen liinakankaan ”hintamuoto” kuuluu: 

20 kyynärää liinakangasta = 2 unssia kultaa 
eli, jos 2 kultaunssin rahanimi on 2 puntaa: 

20 kyynärää liinakangasta = 2 puntaa. 

Rahamuodon käsitteen vaikeus rajoittuu yleisen vastikemuodon, 
siis ylipäätään yleisen arvomuodon, muodon III, käsittämiseen. Muo- 
to III purkautuu taaksepäin menemällä muodoksi II, kehkeytyneeksi 

arvomuodoksi, ja muodon II konstituoivana, perustavana elementtinä 
on muoto 1: 20 kyynärää liinakangasta = takki tai x tavaraa A = y ta- 
varaa B. Näin ollen yksinkertainen tavaramuoto on rahamuodon al- 
kio. 


4. Tavaran fetissiluonne ja sen salaisuus 


Tavara näyttää ensi silmäyksellä itsestään selvältä, triviaalilta oliol- 
ta. Sen erittely kuitenkin osoittaa, että se on sangen kiero olio, joka on 
täynnään metafyysistä viisastelua ja teologisia oikkuja. Mikäli tavara 
on käyttöarvo, siinä ei ole mitään salaperäistä, tarkastellaanpa sitä 
siltä kannalta, että tavara tyydyttää ominaisuuksillaan inhimillisiä 
tarpeita, tai siltä, että tavara saa kyseiset ominaisuudet vasta ihmis- 
työn tuotteena. On itsestään selvää, että ihminen muuttaa toiminnal- 
laan luonnonaineen muotoja hänelle hyödyllisellä tavalla. Esimerkiksi 
puun muotoa muutetaan kun siitä tehdään pöytä. Silti pöytä pysyy 
puuna, tavallisena aistimellisena oliona. Mutta heti kun pöytä astuu 
esiin tavarana, se muuttuu aistimellisesti yliaistilliseksi olioksi. Se ei 
tyydy vain seisomaan jaloillaan lattialla, vaan kaikkiin muihin tava- 
roihin verrattuna se seisoo päällään ja kehittelee puupäässään oikku- 
ja, joissa riittää enemmän ihmettelemistä kuin jos pöytä alkaisi tans- 
sia oman mielensä mukaan. 

Tavaran mystinen luonne ei siis johdu sen käyttöarvosta. Yhtä vä- 
hän se johtuu arvonmääritysten sisällöstä. Sillä ensinnäkin ovatpa 
hyödylliset työt tai tuotannolliset toimet miten erilaisia tahansa, niin 
on fysiologinen totuus että ne ovat ihmisorganismin toimintoja ja jo- 
kainen tällainen toiminto — on sen sisältö ja muoto mikä hyvänsä — 
on olennaisesti ihmisen aivojen, hermojen, lihasten, aistien jne. kulu- 
tusta. Mitä toiseksi tulee arvonsuuruuden määräytymisen perustaan, 
tuon kulutuksen ajalliseen kestoon eli työn määrään, niin tämä määrä 
on suorastaan ilmiselvästi erotettavissa työn laadusta. Kaikissa yhteis- 
kuntatiloissa on elämisen tarvikkeiden tuotannon vaatiman työajan 
täytynyt kiinnostaa ihmistä, vaikkakin eri kehitysvaiheissa eri lailla. 
Vihdoin siitä alkaen kun ihmiset tavalla tai toisella tekevät työtä toisil- 
leen, heidän työnsä saa myös yhteiskunnallisen muodon. 

Mistä on siis peräisin se työn tuotteen arvoituksellinen luonne, jon- 

ka se saa heti omaksuessaan tavaramuodon? Ilmeisestikin itse tästä 
muodosta. Ihmistöiden yhtäläisyys saa työn tuotteiden yhtäläisen ar- 
voesineellisyyden aineellisen muodon, ihmistyövoiman mittaaminen 
ajallisella kestolla saa työn tuotteiden arvonsuuruuden muodon ja vih- 
doin ne tuottajien väliset suhteet, joissa heidän töidensä yhteiskunnal- 
liset määritykset toteutuvat, saavat työn tuotteiden yhteiskunnallisen 
suhteen muodon. 

Tavaramuodon salaperäisyys on siis yksinkertaisesti sitä, että tava- 
ramuoto heijastaa ihmisille heidän oman työnsä yhteiskunnallisen 
luonteen itse työn tuotteiden esineellisenä luonteena, näiden olioiden 
yhteiskunnallisina luonnonominaisuuksina. Näin ollen se heijastaa 
myös tuottajien yhteiskunnallisen suhteen kokonaistyöhön heidän ul- 
kopuolellaan olevana esineiden yhteiskunnallisena suhteena. Tämä 
paikkojen sekoittuminen tekee työn tuotteista tavaroita, aistimellisesti 
yliaistillisia eli yhteiskunnallisia olioita. Samoin jonkin olion näkövai- 
kutus ei ilmenny näköhermossa itse hermon subjektiivisena ärsytykse- 
nä, vaan silmän ulkopuolella olevan olion esineellisenä muotona. 
Mutta näkemisessä heittyy todella valoa yhdestä oliosta, ulkoisesta 
kohteesta, toiseen olioon, silmään. Se on fyysisten olioiden välinen 
fyysinen suhde. Sitä vastoin tavaramuodolla ja sillä työn tuotteiden ar- 
vosuhteella, jossa tavaramuoto ilmenee, ei ehdottomasti ole mitään te- 
kemistä olioiden fyysisen luonteen eikä liioin siitä johtuvien esineellis- 
ten suhteiden kanssa. Tässä vain itse ihmisten tietty keskinäinen yh- 
teiskunnallinen suhde saa heidän silmissään esineiden välisen suhteen 
harhanäynomaisen muodon. Löytääksemme vastaavuuden meidän on 
vetäydyttävä uskonnon sumuiseen maailmaan. Siellä ihmispään tuot- 
teet näyttävät saaneen oman elämän, ne näyttävät olevan itsenäisiä 
hahmoja, jotka ovat suhteessa toisiinsa sekä ihmisiin. Samoin on tava- 
ramaailmassa ihmiskäden tuotteiden laita. Tätä kutsun fetisismiksi. 
Se iskostuu työn tuotteisiin heti kun ne tuotetaan tavaroina ja näin ol- 
len fetisismi ei ole erotettavissa tavaratuotannosta. 

Kuten edellä esitetty analyysi on jo osoittanut, tavaramaailman fe- 
tissiluonne johtuu tavaroita tuottavan työn omalaatuisesta yhteiskun- 
nallisesta luonteesta. 

Käyttöesineistä tulee ylipäätään tavaroita vain siksi, että ne ovat 
toisistaan riippumatta harjoitettujen yksityistöiden tuotteita. Yksityis- 
töiden yhdistelmä muodostaa yhteiskunnallisen kokonaistyön. Koska 

vasta omien työn tuotteiden vaihto saattaa tuottajat yhteiskunnalli- 
seen kontaktiin, ilmenevät myös heidän yksityistöidensä spesifisesti 
yhteiskunnalliset luonteet vasta vaihdon sisällä. Eli siis yksityistyöt to- 
teutuvat tosiasiassa vasta yhteiskunnallisen kokonaistyön jäseninä nii- 
den suhteiden nojalla, joihin vaihto työntuotteet asettaa ja joihin tuot- 
tajat vaihdon välityksellä asettuvat. Tästä syystä tuottajien yksityistöi- 
den yhteiskunnalliset suhteet ilmenevät tuottajille sinä mitä ne ovat- 
kin, eivät toisin sanoen henkilöiden välittömästi yhteiskunnallisina 
suhteina heidän töissään itsessään, vaan päinvastoin henkilöiden esi- 
neellisinä suhteina ja esineiden yhteiskunnallisina suhteina. 


Työn tuotteet saavat aistimellisesti erilaisesta käyttöesineellisyydes- 
tään eroavan, yhteiskunnallisesti yhtäläisen arvoesineellisyyden vasta 
vaihtonsa piirissä. Tämä työn tuotteen kahtiajako hyödylliseksi esi- 
neeksi ja arvoesineeksi toteutuu käytännössä vain silloin kun vaihto on 
jo tullut riittävän laajaksi ja tärkeäksi niin että hyödyllisiä esineitä 
tuotetaan vaihtoa varten ja esineiden arvoluonnetta pidetään siis jo sil- 
mällä itse tuotannossa. Tästä hetkestä lähtien tuottajien yksityistyöt 
saavat todellakin kaksinaisen yhteiskunnallisen luonteen. Yhtäältä 
niiden täytyy tiettyinä hyödyllisinä töinä tyydyttää tietty yhteiskunnal- 
linen tarve ja näin säilyttää asemansa kokonaistyön jäseninä, yhteis- 
kunnallisen työnjaon luontaissyntyisen järjestelmän jäseninä. Toisaal- 
ta ne tyydyttävät omien tuottajiensa moninaiset tarpeet vain sikäli 
kuin jokainen erityinen hyödyllinen yksityistyö on vaihdettavissa jo- 
kaiseen toiseen yksityistyön hyödylliseen lajiin, on siis sen kanssa sa- 
manarvoinen. Toto coeld [täysiri] erilaisten töiden yhtäläisyyteen voi- 
daan päästä vain jättämällä huomiotta niiden todellinen erilaisuus, 
vain pelkistämällä ne siihen yhteiseen luonteeseen, minkä ne saavat 
inhimillisen työvoiman kulutuksena, abstraktisesti inhimillisenä työ- 
nä. Yksityistuottajien aivot heijastavat tätä heidän yksityistöidensä 
kaksinaista yhteiskunnallista luonnetta niissä muodoissa, jotka ilme- 
nevät käytännön kanssakäymisessä, tuotteidenvaihdossa. Ne heijasta- 
vat siis heidän yksityistöidensä yhteiskunnallisesti hyödyllistä luonnet- 
ta siinä muodossa, että työn tuotteen täytyy olla hyödyllinen, lisäksi 
hyödyllinen muille, ja edelleen ne heijastavat erilaatuisten töiden yhtä- 
läisyyden yhteiskunnallista luonnetta näiden materiaalisesti erilaisten 
esineiden, työn tuotteiden, yhteisen arvoluonteen muodossa. 


Ihmiset eivät siis suhteuta työn tuotteita toisiinsa arvoina siksi, että 

nämä esineet olisivat heille pelkästään samanlaatuisen ihmistyön ai- 
neellisia kuoria. Päinvastoin. Asettaessaan vaihdossa erilaatuiset tuot- 
teensa arvoina keskenään yhtäläisiksi, he asettavat eri työnsä yhtäläi- 
siksi ihmistyönä. He eivät tätä tiedä, mutta tekevät niin. Näin ollen 
arvon otsaan ei ole kirjoitettu mikä se on. Päinvastoin arvo muuttaa 
jokaisen työn tuotteen yhteiskunnalliseksi hieroglyfiksi. Myöhemmin 
ihmiset yrittävät saada selville hieroglyfin merkityksen, päästä perille 
oman yhteiskunnallisen tuotteensa salaisuudesta — käyttöesineiden 
määräytyminen arvoiksi on näet yhtä hyvin ihmisten yhteiskunnalli- 
nen tuote kuin esimerkiksi heidän kielensä. Se myöhäinen tieteellinen 
keksintö, että työn tuotteet, sikäli kuin ne ovat arvoja, ovat pelkkiä 
tuotantoonsa kulutetun ihmistyön esineellisiä ilmauksia, on käänteen- 
tekevä ihmiskunnan kehityshistoriassa. Se ei kuitenkaan millään 
muotoa häivytä työn yhteiskunnallisen luonteen pettävää esineellistä 
ulkonäköä. Mikä pitää paikkansa vain kyseisestä erityisestä tuotanto- 
muodosta, tavaratuotannosta — että näet toisistaan riippumattomien 
yksityistöiden spesifinen yhteiskunnallinen luonne muodostuu töiden 
yhtäläisyydestä ihmistyönä ja omaksuu työn tuotteiden arvoluonteen 
muodon — näyttää tavaratuotannon suhteiden vankeina olevista niin 
ennen keksintöä kuin sen jälkeenkin yhtä lopulliselta totuudelta kuin 
että ilman jakaantuminen elementeikseen jättää silti ilmamuodon fy- 
sikaalisena aineen muotona olemaan. 


Tuotteiden vaihtajia kiinnostaa käytännössä ennen muuta paljonko 
he saavat vieraita tuotteita omalla tuotteellaan, missä määräsuhteessa 
tuotteet siis vaihtuvat toisiinsa. Heti kun nämä määräsuhteet ovat saa- 
vuttaneet tietyn tavanmukaisen vakiintuneisuuden, ne näyttävät joh- 
tuvan työn tuotteiden luonteesta niin että esimerkiksi tonni rautaa ja 2 
unssia kultaa ovat samanarvoiset, aivan kuten naula kultaa ja naula 
rautaa ovat samanpainoiset huolimatta erilaisista fysikaalisista ja ke- 
miallisista ominaisuuksistaan. Tosiasiassa työn tuotteiden arvoluonne 
vakiintuu vasta niiden toimiessa arvosuureina. Arvonsuuruudet vaih- 
televat alituisesti riippumatta vaihtajien tahdosta, ennakkotiedoista ja 
toimenpiteistä. Heidän omalla yhteiskunnallisella liikkeellään on hei- 
dän silmissään esineiden liikkeen muoto ja he ovat esineiden kontrol- 
lin alaisia sen sijaan että kontrolloisivat niitä. Tarvitaan täydellisesti 
kehittynyt tavaratuotanto ennen kuin itse kokemuksesta kasvaa sen 
seikan tieteellinen ymmärtäminen, että toisistaan riippumatta tehdyt 


270 


yksityistyöt, jotka kuitenkin yhteiskunnallisen työnjaon luontaissyn- 
tyisinä jäseninä ovat toisistaan kaikin puolin riippuvaisia, johdetaan 
jatkuvasti niihin määräsuhteisiin joiden mukaisina yhteiskunta niitä 
vaatii. Sitä ei voi tieteellisesti ymmärtää ilman täydellisesti kehittynyt- 
tä tavaratuotantoa siitä syystä, että tuotteiden tuottamiseen yhteis- 
kunnallisesti välttämätön työaika toteutuu vaihtajien tuotteiden sa- 
tunnaisissa ja alituisesti heilahtelevissa vaihtosuhteissa sääntävänä 
luonnonlakina vain väkivaltaisesti samoin kuin vaikkapa painovoi- 
man laki silloin kun talo sortuu päälle. Arvonsuuruuden määräytymi- 
nen työajan nojalla on näin ollen suhteellisten tavaranarvojen näky- 
vien liikkeiden alle kätkeytyvä salaisuus. Salaisuuden keksiminen 
poistaa sen näennäisyyden, että työn tuotteiden arvonsuuruudet mää- 
räytyisivät pelkästään satunnaisesti. Mutta se ei poista suinkaan ar- 
vonsuuruuden määräytymisen esineellistä muotoa. 

Ihmiselämän muotojen pohdinta, siis myös niiden tieteellinen erit- 
tely, kulkee yleensä vastakkaista tietä kuin todellinen kehitys. Pohdin- 
ta alkaa post festum Ftapahtuman jälkeeri] ja näin ollen sillä on käy- 
tettävissään kehitysprosessin valmiit tulokset. Niillä muodoilla, jotka 
leimaavat työn tuotteet tavaroiksi ja joita tavarankierto siten edellyt- 
tää, on yhteiskunnallisen elämän luonnonmuotojen vakiintuneisuus jo 
ennen kuin ihmiset yrittävät selvittää itselleen — ei suinkaan muoto- 
jen historiallista luonnetta, hehän pitävät niitä pikemminkin jo muut- 
tumattomina, vaan muotojen sisältöä. Siten vain tavaranhintojen erit- 
tely johti arvonsuuruuden määritykseen, ainoastaan tavaroiden yhtei- 
nen rahailmaus johti tavaroiden arvoluonteen määräämiseen. Kuiten- 
kin juuri tämä tavaramaailman valmis muoto — rahamuoto — kätkee 
esineellisesti yksityistöiden yhteiskunnallisen luonteen ja näin ollen 
yksityistyöntekijän yhteiskunnalliset suhteet sen sijaan että paljastaisi 
ne. Jos sanon että takki, saapas jne. suhtautuvat liinakankaaseen 
abstraktisen ihmistyön yleisenä aineellistumana, niin sanonnan järjet- 
tömyys on itsestään selvä. Mutta kun takin, saappaiden jne. tuottajat 
suhteuttavat tavarat liinakankaaseen — tai kultaan ja hopeaan, mikä 
ei lainkaan muuta asiaa — yleisenä vastikkeena, niin heidän yksityis- 
töidensä suhde yhteiskunnalliseen kokonaistyöhön ilmenee heille tar- 
kalleen tässä järjettömässä muodossa. 


Juuri tämänkaltaiset muodot ovat porvarillisen taloustieteen kate- 
gorioita. Ne ovat tämän historiallisesti määrätyn yhteiskunnallisen 

tuotantotavan — tavaratuotannon — tuotantosuhteiden yhteiskun- 
nallisesti merkityksellisiä, siis objektiivisia ajatusmuotoja. Kaikki ta- 
varamaailman mystiikka, kaikki se taianomaisuus ja noituus mikä ta- 
varatuotannon pohjalla sumentaa työn tuotteita, häviää siten heti kun 
siirrymme muihin tuotantomuotoihin. 


Koska poliittinen taloustiede rakastaa Robinson-tarinoita, niin il- 
mestyköön Robinson aluksi saarelleen. Vaikka hän alun pitäenkin on 
vaatimaton, hänen on joka tapauksessa tyydytettävä erilaisia tarpeita. 
Siksi hänen täytyy tehdä erilaatuisia hyödyllisiä töitä, on valmistettava 
työkaluja, nikkaroitava huonekaluja, kesytettävä laamoja, kalastetta- 
va, metsästettävä jne. Rukoiluun ja muuhun sen kaltaiseen emme täs- 
sä puutu, koska Robinsonimme saa siitä huvinsa ja pitää niitä toimia 
virkistyksenään. Tuotannollisten toimiensa erilaisuudesta huolimatta 
hän tietää, että ne ovat vain yhden ja saman Robinsonin erilaisia toi- 
mintamuotoja, siis vain ihmistyön eri lajeja. Puute itse pakottaa hänet 
jakamaan aikansa tarkoin eri toimintojen kesken. Saako yksi laji 
enemmän tai vähemmän sijaa hänen kokonaistoiminnassaan riippuu 
siitä, miten vaikeata tai helppoa on saavuttaa tavoiteltu hyötyvaiku- 
tus. Sen hän oppii kokemuksesta ja niin Robinsonimme, joka on pe- 
lastanut haaksirikosta kellon, pääkirjan, mustetta ja sulkakynän, al- 
kaa kelpo englantilaisena piankin pitää kirjaa itsestään. Hänen inven- 
taarionsa käsittää luettelon hänen omistamistaan käyttöesineistä, nii- 
den tuotannon vaatimista eri toimista sekä vihdoin siitä työajasta min- 
kä eri tuotteiden tietyt määrät tulevat hänelle keskimäärin maksa- 
maan. Kaikki suhteet Robinsonin ja hänen itsensä tuottaman rikkau- 
den muodostavien esineiden välillä ovat tässä niin yksinkertaisia ja lä- 
pinäkyviä, että jopa Max Wirthinkin pitäisi ne ymmärtää ilman erityi- 
sempää päänvaivaa. Ja silti näihin suhteisiin sisältyvät arvon kaikki 
olennaiset määritykset. 


Siirtykäämme nyt Robinsonin valoisalta saarelta Euroopan pimeäl- 
le keskiajalle. Riippumattoman miehen sijasta kaikki kohtaamamme 
ovat riippuvaisuussuhteessa — maaorjat ja maanomistajat, vasallit ja 
lääninherrat, maallikot ja papit. Henkilökohtainen riippuvaisuus on 
yhtä luonteenomaista materiaalisen tuotannon yhteiskunnallisille suh- 
teille kuin tuotannolle rakentuville elämänalueille. Mutta juuri siitä 
syystä että henkilökohtaiset riippuvaisuussuhteet muodostavat anne- 
tun yhteiskunnallisen perustan, ei töiden ja tuotteiden tarvitse omak- 


272 


sua reaalisuudestaan poikkeavaa mielikuvituksellista asua. Ne tulevat 
luontoispalveluina ja -maksuina yhteiskunnalliseen kiertokulkuun. 
Tässä työn välittömästi yhteiskunnallisena muotona on työn luontois- 
muoto, sen erityisyys, eikä työn yleisyys kuten on laita tavaratuotan- 
non pohjalla. Veropäivätyö mittautuu ajalla yhtä hyvin kuin tavaroita 
tuottava työkin, mutta jokainen maaorja tietää kuluttavansa herransa 
palveluksessa nimenomaan tietyn määrän henkilökohtaista työvoi- 
maansa. Papeille maksettavat kymmenykset ovat selkeämpiä kuin 
pappien siunaukset. Näin ollen arvioidaanpa niitä luonnenaamioita, 
joiden verhossa keskiajan ihmiset asettuvat toisiaan vastaan, miten 
hyvänsä, ilmenevät ihmisten töissä esiintyvät yhteiskunnalliset suhteet 
joka tapauksessa heidän omina henkilökohtaisina suhteinaan eikä nii- 
tä ole naamioitu esineiden, työn tuotteiden yhteiskunnallisiin suhtei- 
siin. 

Tarkastellaksemme yhteistä, ts. välittömästi yhteiskunnallistettua 
työtä meidän ei tarvitse palata siihen työn luonnonsyntyiseen muo- 
toon, jonka kohtaamme kaikkien kulttuurikansojen historian kynnyk- 
sellä. Läheisemmän esimerkin tarjoaa omiin tarpeisiinsa viljaa, kar- 
jaa, lankaa, liinakangasta, vaatteita jne. tuottavan talonpoikaisper- 
heen maalais-patriarkaalinen teollisuus. Nämä erilaiset esineet asettu- 
vat perhettä vastaan sen perhetyön eri tuotteina, mutta esineet eivät 
asetu toisiaan vastaan tavaroina. Ne eri työt, jotka synnyttävät tuot- 
teet, maanviljelys, karjankasvatus, kehrääminen, kutominen, räätä- 
lintyö jne. ovat yhteiskunnallisia toimintoja luontoismuodossaan, kos- 
ka ne ovat perheen toimintoja ja perheellä on oma luonnonsyntyinen 
työnjakonsa yhtä lailla kuin on tavaratuotannossakin. Sukupuolesta 
ja iästä johtuvat erot samoin kuin vuodenaikojen vaihtelun myötä 
vaihtelevat luonnonehdot sääntelevät töiden jakautumista perheessä 
ja eri perheenjäsenten työaikaa. Mutta työn kestoajalla mitattu yksi- 
löllisten työvoimien kulutus ilmenee tässä alun alkaen itse töiden yh- 
teiskunnallisena määrityksenä, koska yksilölliset työvoimat toimivat 
alun alkaen vain perheen yhteisen työvoiman orgaaneina. 

Vihdoin kuvittelemme vaihtelun vuoksi vapaiden ihmisten yhteen- 
liittymän. Ihmiset tekevät työtä yhteisillä tuotantovälineillä ja kulutta- 
vat monia yksilöllisiä työvoimiaan suunnitellusti yhteiskunnallisena 
työvoimana. Kaikki Robinsonin työn määritykset toistuvat tässä, yksi- 
löllisen sijasta vain yhteiskunnallisina. Kaikki Robinsonin tuotteet oli- 

vat yksinomaisesti hänen henkilökohtaista tuotettaan ja niin ollen vä- 
littömästi käyttöesineitä hänelle. Yhteenliittymän kokonaistuote on 
yhteiskunnallinen tuote. Osa tästä tuotteesta toimii uudelleen tuotan- 
tovälineenä. Se pysyy yhteiskunnallisena. Mutta toisen osan yhteen- 
liittymän jäsenet kuluttavat elämisen tarvikkeina. Näin ollen se osa 
täytyy jakaa heidän keskensä. Jakotapa vaihtelee itse yhteiskunnalli- 
sen tuotanto-organismin erityislaadun ja tuottajien vastaavan histori- 
allisen kehitystason mukaan. Vain saadaksemme aikaan tavaratuo- 
tannon rinnakkaistapauksen edellytämme, että jokaisen tuottajan 
työaika määrää hänen osuutensa elämisen tarvikkeista. Työaika näyt- 
telisi siis kaksoisroolia. Työajan yhteiskunnallisesti suunnitelmallinen 
jako sääntelee sopivaa suhdetta eri työtoimintojen ja eri tarpeiden vä- 
lillä. Toisaalta työaika mittaa samalla tuottajan yksilöllisen osuuden 
yhteisestä työstä ja näin ollen myös yksilöllisesti kulutettavissa olevas- 
ta yhteisen tuotteen osasta. Ihmisten yhteiskunnalliset suhteet töihin- 
sä ja työn tuotteisiinsa pysyvät tässä läpinäkyvän yksinkertaisina sekä 
tuotannossa että tuotteiden jaossa. 


Abstraktista ihmistä palvova kristinusko — etenkin sen porvarilli- 
set kehitysmuodot protestanttisuus, deismi jne. — on kaikkein sove- 
liain uskonnon muoto tavaraintuottajien yhteiskunnalle. Sen yleisesti 
yhteiskunnallinen tuotantosuhde muodostuu siitä, että yhteiskunta 
suhtautuu tuotteisiinsa tavaroina, siis arvoina, ja tässä esineellisessä 
muodossa sen yksityistyöt suhteutuvat toisiinsa yhtäläisenä ihmistyö- 
nä. Vanhassa aasialaisessa, antiikinaikaisessa yms. tuotantotavassa 
näyttelee tuotteen muuttuminen tavaraksi ja siten ihmisen olemassao- 
lo tavaroiden tuottajana toissijaista roolia, joskin rooli käy sitä merkit- 
tävämmäksi mitä lähemmäksi yhteisö tulee tuhoutumisensa vaihetta. 
Antiikin maailmassa on varsinaisia kauppakansoja vain maailmoiden 
välisessä tilassa, aivan kuin jumalia Epikuroksella tai juutalaisia puo- 
lalaisen yhteiskunnan huokosissa. Nuo vanhat yhteiskunnalliset tuo- 
tanto-organismit ovat tavattomasti yksinkertaisempia ja läpinäkyväm- 
piä kuin porvarillinen organismi, mutta niiden perustana onkin joko 
se, että yksityinen ihminen on kypsymätön eikä ole vielä irrottautunut 
häntä muihin sitovan luontaisen lajinyhteyden napanuorasta tai sitten 
välittömät herruus- ja orjuussuhteet. Niiden ehtona ovat työn tuotan- 
tovoimien alhainen kehitysaste sekä ihmisten vastaavasti rajoittuneet 
suhteet elämänsä materiaalisen ylläpitoprosessin puitteissa ja näin ol- 

len myös heidän suhteensa toisiinsa ja luontoon. Tämä todellinen ra- 
joittuneisuus heijastuu ajatuksen tasolla vanhoissa luonnon- ja kansan- 
uskonnoissa. Todellisen maailman uskonnollinen heijastus voi yli- 
päätään hävitä vasta sitten kun käytännön jokapäiväisen elämän suh- 
teet alkavat ilmaista ihmisille selkeitä ja järjellisiä suhteita ihmisten 
välillä sekä ihmisten ja luonnon välillä. Yhteiskunnallisen elämänpro- 
sessin, ts. materiaalisen tuotantoprosessin, hahmo karistaa mystisen 
sumuverhon yltään vasta kun prosessi on vapaasti yhteiskunnallistu- 
neiden ihmisten tuotteena heidän tietoisessa suunnitelmallisessa kont- 
rollissaan. Siihen tarvitaan kuitenkin yhteiskunnan materiaalinen pe- 
rusta eli joukko materiaalisia olemassaolon ehtoja, jotka itse puoles- 
taan ovat pitkän ja tuskallisen kehityshistorian luonnonsyntyistä tuo- 
tetta. 

Poliittinen taloustiede on kyllä analysoinut arvoa ja arvonsuuruut- 
ta, joskin epätäydellisesti, ja löytänyt näihin muotoihin kätkeytyvän 
sisällön. Mutta se ei ole milloinkaan edes asettanut kysymystä miksi 
sisältö saa kyseisen muodon, miksi siis työ ilmentyy arvossa ja työn 
mitta ilmentyy työn kestoajan nojalla työn tuotteen arvonsuuruudessa. 
Kaavat, joiden otsassa suorastaan lukee niiden kuuluvan yhteiskunta- 
muodostumaan, missä tuotantoprosessi hallitsee ihmistä eikä ihminen 
vielä tuotantoprosessia, ovat taloustieteilijöiden porvarilliselle tajun- 
nalle yhtä itsestään selviä luonnonvälttämättömyyksiä kuin itse tuot- 
tava työkin. Näin ollen he käsittelevät yhteiskunnallisen tuotanto- 
organismin esiporvarillisia muotoja suunnilleen samoin kuin kirkko- 
isät esikristillisiä uskontoja. 


Muun muassa ikävystyttävän lattea riitely luonnon roolista vaih- 
toarvon muodostumisessa todistaa, kuinka suuressa määrin tavara- 
maailmaan tarttunut fetisismi tai työn yhteiskunnallisten määritysten 
esineellinen silmänlume on erehdyttänyt osaa taloustieteilijöistä. Kos- 
ka vaihtoarvo on tietty yhteiskunnallinen tapa ilmaista esineeseen ku- 
lutettua työtä, ei vaihtoarvo voi sisältää luonnonainesta sen enempää 
kuin vaikkapa valuuttakurssi. 


Koska tavaramuoto on porvarillisen tuotannon yleisin ja kehitty- 
mättömin muoto, mistä syystä se ilmaantui jo varhaisessa vaiheessa, 
joskaan ei samalla hallitsevalla, siis luonteenomaisella tavalla kuin ny- 
kyään, niin näyttää siltä, että sen fetissiluonne on vielä suhteellisen 
helposti erottuva. Konkreettisemmissa muodoissa tämä yksinkertai- 

suuden lumekin häviää. Mistä johtuivat monetaarijärjestelmän illuu- 
siot? Järjestelmä ei havainnut kullan ja hopean edustavan rahana yh- 
teiskunnallista tuotantosuhdetta, vaan näki ne eriskummaisilla yh- 
teiskunnallisilla ominaisuuksilla varustettujen luonnonolioiden muo- 
dossa. Entä moderni taloustiede, joka virnistelee ylhäisen alentuvasti 
monetaarijärjestelmälle — eikö sen oma fetisismi käykin kouriintun- 
tuvaksi heti kun se ryhtyy käsittelemään pääomaa? Onko se fysio- 
kraattien illuusio, että maankorko kasvaisi maasta eikä yhteiskunnas- 
ta, kadonnut jo kauankin sitten? 

Jotta ei mentäisi asioiden edelle, riittäköön että esitän enää yhden 
itse tavaramuotoon liittyvän esimerkin. Jos tavarat osaisivat puhua, ne 
sanoisivat, että meidän käyttöarvomme saattaa kiinnostaa ihmisiä, 
mutta koska me olemme esineitä, se ei koske meitä. Sen sijaan mei- 
dän arvomme koskee meitä esineinä. Sen todistaa meidän oma liik- 
keemme tavaraolioina. Vain vaihtoarvoina me asetumme keskinäi- 
seen suhteeseen. Kuultakoon nyt miten taloustieteilijä puhuu tavaran 
sielusta käsin: 


”Arvo” (vaihtoarvo) ”on esineiden ominaisuus, rikkaus” (käyttöarvo) "on 
ihmisen ominaisuus. Tässä mielessä otettu arvo sisältää välttämättä vaihdon, 
rikkaus sen sijaan ei sitä sisällä.” ”Rikkaus” (käyttöarvo) ”on ihmisen att- 
ribuutti, arvo on tavaroiden attribuutti. Ihminen tai yhteisö on rikas, helmi 
tai timantti on arvokas . . . Helmellä tai timantilla on arvoa helmenä tai ti- 
manttina.”' 


Toistaiseksi ei yksikään kemisti ole löytänyt vaihtoarvoa helmestä 
tai timantista. Sitä vastoin tämän kemiallisen aineen taloustieteelliset 
löytäjät ovat sitä mieltä, että käyttöarvo on esineiden ominaisuus nii- 
den aineellisista ominaisuuksista riippumatta, kun taas arvo on omi- 
nainen esineille esineinä. Tässä uskossa heitä vahvistaa se merkillinen 
seikka, että olioiden käyttöarvo realisoituu ihmisille ilman vaihtoa, 
siis olion ja ihmisen välittömässä suhteessa, mutta olion arvo päinvas- 
toin vain vaihdossa, ts. yhteiskunnallisessa prosessissa. Kenenpä mie- 
leen ei tässä tulisi kunnon oikeudenpalvelija Moilanen, joka opettaa 
vartiomiestä: 


"Hyvä katsanto on onnen lahja, mutta luku- ja kirjoitustaito tulee 
luonnosta. "' 

(William Shakespeare: Paljon melua tyhjästä, III, 3, suomentanut Paavo 
Cajander.) 

